
-Lord Radford, anunţă valetul cu o voce a cărei 
perfecțiune distantă se potrivea întru totul salonului 
elegant în care lordul tocmai intra. 

Jason Kincaid, baron de Radford, ar fi putut fi ca- 
racterizat și prin cuvintele „perfecțiune distantă“. Înfă- 
ţișarea lui se apropia pe cât e omeneşte posibil de acest 
statut. Era înalt, lat în umeri şi purta un costum croit 
impecabil. Întreaga lui înfăţişare, de la cizmele care stră- 
luceau ca oglinda la părul brunet, aranjat cu stil, era a 
unui bărbat modern şi stilat. 

Un privitor atent ar fi observat și mușchii atletici care 
se conturau sub materialul subțire, albastru. Detașarea se 
vedea și-n ochii lui cinici și întunecaţi. Deși cândva fu- 
sese pasional, temperamentul lui fusese schimbat de 
nenumăraţii oameni care căutaseră să se folosească 
de averea și de influenţa lui. Foarte puțini fuseseră inte- 
resați de „Jason“, nu de „Lord Radford.“ 

Chipul lui impasibil ascundea de data aceasta o 
oarecare neliniște. Honoria, văduva Lady Edgeware, 
îi intimida pe ceilalți încă din timpul domniei regelui 
George al Illea, așa că neliniștea lui nu era ceva sur- 
prinzător. Jason bănuia deja motivul care stătea în spa- 
tele chemării atât de imperative a mătuşii lui. Probabil 
că toanele ei nu se schimbaseră prea mult în ultimele 
trei zile în care o lăsase să-l aştepte. 

Lui Lady Edgeware nu-i prea plăceau politețurile. 
și fixă ţinta cu ochii ei negri şi atacă atât de direct, că 
până și Napoleon ar fi fost invidios: 

-Săptămâna trecută a fost ziua ta de naştere, 
Radford. 

- Într-adevăr, mătușă Honoria. E luna aprilie, așa că 
nu mă surprinde să aflu asta. Cred că toate zilele mele 

e naștere de până acum au fost în aprilie. 

-N-o să-ţi tolerez neobrăzarea! Din câte am calcu- 
lat, ai treizeci şi cinci de ani. Cum plănuiești să-ți asi- 
guri succesiunea? 

Lord Radford zâmbi trist în sinea lui. Căsătoria 
dintre onorabila Honoria Kinkaid și Lord Edgeware de 
acum cincizeci și ceva de ani nu o făcuse să-și renege 
loialitatea față de familia Kinkaid. 

Dimpotrivă, toate rudele ei susțineau că Honoriei îi 
făcea plăcere să-și terorizeze cele două familii. Având în 
vedere cât de important era pentru ea titlul de Radford, 
nu era surprinzător decât faptul că așteptase atât de 
mult până să-l abordeze. 

Lord Radford ar fi fost surprins să afle că el era singu- 
rul membru al celor două familii în viaţa căruia Hono- 
ria ezita să se amestece. Alte rude ar fi înțeles motivul: 
se spunea că Lord Radford și Lady Edgeware semănau 
ca două picături de apă, de la toanele care nu cedau la 
nimic, până la ochii negri, sardonici, și ridurile fine de 
la colțurile gurii, care le stricau perfecțiunea feţei. 

-N-o să rămânem fără membri în familia Kinkaid 
prea curând, mătușă dragă. Vărul Oliver are deja doi 
sau trei posibili moştenitori, nu-i așa? 

- La naiba, duhnesc a magazine de la o poştă! scuipă 
Lady Edgeware. 

Nu vedea cu ochi buni familia nepotului ei Oliver, 
care se făcea vinovat de a se fi însurat cu o domnişoară 
al cărei bunic își făcuse averea din comerț. Nu conta că 
Oliver și familia lui în continuă creștere păreau mult 
mai fericiți decât toate celelalte rude la un loc. 

- Desigur, nu tu ești întâiul născut, dar fratele tău 
Robert a murit acum mai bine de cinci ani. Îţi cu- 
noşti deja îndatoririle față de familie, dar până acum 
n-am auzit să te fi interesat vreo domnişoară potrivită. 
Poţi să ai câte amante măritate vrei, dar a venit vremea 
să-ți găsești O soţie care să-ți nască un moștenitor. 

-Eşti atât de directă, mătușă Honoria! Mai că-mi 
pare rău să te anunţ că și eu mă gândeam la același lu- 
cru, mormăi Jason. 

-Chiar așa? Despre cine e vorba? întrebă Honoria. 

-Nu m-am gândit încă la cineva anume, răspunse 
indiferent Jason, dar nu cred că o să-mi fie greu să-mi 
găsesc o soţie potrivită. Avem unul dintre cele mai vechi 
titluri nobiliare din Anglia. Şi, mai important, se știe că 
proprietățile familiei Radford sunt întinse și prospere. 

-Nu pot nega că datorită ție profiturile noastre au 
crescut, spuse văduva fără tragere de inimă. 

Era pentru prima dată când Lord Radford o auzea 
spunând că nu putea nega ceva. 

-Dar n-o să înţeleg niciodată, continuă ea nervoasă, 
de ce ai aruncat atâția bani ca să faci școli pentru copiii 
servitorilor și să le reconstruiești cocioabele. 

-Maai crede dacă ţi-aş spune că am făcut-o din spirit 
creştinesc!? întrebă lordul. 

Lady Honoria pufni. Presupunând că acesta era răs- 
punsul ei, lordul continuă: 

- Banii pe care i-am „aruncat“ sunt, de fapt, motivul 
pentru care profiturile noastre au avut o asemenea creș- 
tere. Servitorii sunt mult mai productivi în ferme când 
sunt puţin mai educați și când nu suferă de reumatism 
pentru că stau în umezeală. Tatăl meu n-a investit prea 
mult în Wildehaven, iar celelalte proprietăţi erau în ul- 
timul hal. Dragul meu frate nici măcar nu știa numele 
vătafului. O proprietate nu poate să prospere fără să ai 
grijă de ea. Doar un netot ar fi în stare să-și omoare 
gâsca cu ouă de aur. 

Lady Edgeware scoase un hohot cinic de râs. 

- E plin de asemenea specimene, din câte mi se spu- 
ne. Am înţeles că intenționezi să obţii nişte pământuri 
de la unul dintre vecinii tăi. 

- Mereu mă uimeşti cu sursele tale de informaţii. Dis- 
tinsul meu vecin, contele de Wargrave, a reușit să-și în- 
depărteze toate rudele și toți prietenii înainte să moară 
anul trecut. Avocaţii încearcă să găsească un moștenitor. 
Dacă nu a mai rămas nimeni pe linie directă, atunci 
nepotul lui Wargrave, risipitorul Reggie Davenport, va 
moșteni totul. Cred că s-ar bucura să vândă o proprieta- 
te care i-a picat din senin ca să-și finanţeze extravaganţe- 
le. Pământurile lui Wargrave ar fi o adăugire frumoasă 
proprietății de la Wildehaven. 

-Nu mă mir că moșul Wargrave nu mai ştia nimic 
de băiatul lui cel mic, spuse malițios Lady Edgeware. 

- Mă şochează ce limbaj foloseşti, dragă mătușă. Ca să 
fim cinstiți cu Wargrave, e logic să fi presupus că unul 
dintre fraţii mai mari avea să-i moștenească averea. Dacă 
ţin bine minte, băiatul cel mic a părăsit țara acum câțiva 
ani, din cauza unui scandal. 

- A fugit cu sora mai mică a lui Rankin. Era logodită 
cu un pervers bătrân și bogat, așa că Julius s-a gândit să 
o salveze. N-am mai auzit nimic de ei după ce au dis- 
părut, dar presupun că au ajuns săraci lipiţi undeva pe 
continent. Fără îndoială ea și-a regretat, într-un final, 
escapada. Sărăcia e un preţ prea mare pentru iubire. 
Dacă Julius mai e în viață, | e cel de-al șaselea conte de 
W/argrave acum. Sau poate fiul lui, dacă a avut vreunul 
și avocaţii sunt în stare să-l găsească, spuse gânditoare 
Lady Edgeware. 

- Dacă există vreun „el“ pe care să-l găsească, spuse 
sec Radford. 

- Haide să revenim la discuția noastră. Pot să presu- 
pun că îţi vom vedea logodnica înainte ca sezonul să se 
încheie? întrebă mătușa lui. 

- Da, poţi presupune. 

- În regulă, ştii ce se cuvine pentru numele pe care îl 
porţi. Anunţă-mă când ai ales-o, ca să pot organiza un 
dineu la care să o prezint noii ei familii. 

- Tu vei fi una dintre primele persoane care va afla, 
dragă mătușă. Nu mai trebuie decât să o aleg pe domni- 
șoara cea norocoasă și apoi să-mi anunţ intenţiile. 


Era o atmosferă cu totul diferită în seara în care se 
reluă discuția despre căsnicia lui Lord Radford. El și to- 
varășul lui de petrecere, onorabilul George Fitzwilliam, 
trăgeau de multă vreme de paharele lor de vin de Porto. 
Nu se îmbătaseră neapărat, dar trecuseră deja de punc- 
tul în care logica și judecata lor ar fi operat în condiţii 
normale. Ca să fim cinstiţi, erau pe punctul de a face 
ceva scandalos. 

-Ce culoare frumoasă are vinul ăsta, George, 
spuse Radford, ridicând paharul în lumina lumânării. 

Mă bucur că am făcut rost de câteva lăzi. Apropo, cred 
că o să mă însor. 

Prietenul lui clipi. 

- Poate am băut destul. Mi se pare că ai spus că vrei 
să te însori. Dacă am început să aud voci, e timpul să 
las vinul deoparte. Altfel o să mă doară groaznic capul 
mâine-dimineață, spuse el solemn ca o bufniță. 

Cei doi prieteni nu semănau prea mult unul cu celă- 
lalt. Lord Radford se îmbrăca simplu, în stil corintian, 
iar hainele îi scoteau în evidenţă trupul atletic. 

Onorabilul George Fitzwilliam era mai scund, blond 
și slăbuț. Arăta mult mai tânăr decât Radford, deși 
între ei nu erau decât trei ani diferenţă. Unii spuneau 
despre el că e efeminat și un pierde-xară, dar astfel de 
acuzaţii erau nedrepte și n-ar fi făcut decât să-l supere, 
chiar dacă se preocupa uneori de ultimul răcnet al mo- 
dei și chiar își crea propriile haine uneori, ca să nu mai 
vorbim despre sacourile scandaloase pe care le purta 
din când în când. 

Cu toate acestea, George evita extravaganțele precum 
bluzele cu umerii exagerat de mari, pantalonii de culoa- 
rea liliacului sau cravatele atât de înalte, că nu-ți mai 
puteai întoarce capul. Era fermecător şi avea maniere 
impecabile, așa că gazdele îl primeau întotdeauna cu 
brațele deschise. Spre bucuria lor, George dansa cu ori- 
ce doamnă sau domnişoară, chiar și cu cele urâțele, şi 
nu-și pierdea niciodată buna dispoziție. 

- M-ai auzit bine, George. Mătușa Honoria mi-a 
atras atenţia că a venit timpul să mă însor, așa că asta 
voi face. 

- Splendid! Cine e minunata domnișoară care a fost 
de acord să-ţi devină soţie! 

- Deocamdată nu-i nici una. De-asta voiam să stau 
de vorbă cu tine. Eşti mult mai au courant cu înalta so- 
cietate decât mine. Ce domnișoare sunt disponibile în 
acest sezon? 

George respiră precipitat. 

-Ai de gând să alegi una pur şi simplu? Ca pe un cal 
la Tattersall? 

- George, nu ești corect! Alesul cailor e o treabă la 
care mă gândesc foarte serios. 

- Dar... dar cum rămâne cu iubirea? 

Onorabilul George era un fel de somitate în dome- 
niu, din moment ce se îndrăgostea de cel puțin şase ori 
pe an. Deși sentimentele lui nu erau foarte longevive, 
erau, fără îndoială, sincere atâta timp cât durau. Avea să 
se căsătorească, foarte probabil, când avea să întâlnească 
o doamnă pe care să o poată iubi mai mult de un an. 

- Ah, dragostea e o iluzie pentru tineri și nesăbuiţi, 
o iluzie pe care doamnele scriitoare o întrețin de dragul 
lor. Câte cupluri știi care să fi rămas „îndrăgostite“ dea 
lungul timpului? 

- Ei bine... familia Groveland. Adică nu, el are iarăși 
amante printre dansatoarele de la operă. Lord și Lady 
W/ilberton... nu, am auzit că s-au certat la un bal luna 
trecută și nu-și mai vorbesc de-atunci. Și... ei bine, părin- 
ţii mei țin unul la celălalt. Vezi? 

- Din contră, nu faci decât să-mi confirmi ideea. 
Căsnicia părinţilor tăi a fost una aranjată, nu-i așa? 
E un sistem care s-a demodat, dar care avea totuși meri- 
tele lui. O analiză raţională a arborelui genealogic, a ave- 
rii și a poziţiei sociale e cea mai bună fundaţie pentru o 
uniune plină de succes. 

- Mă îndoiesc tare mult, spuse George. Și, chiar dacă 
nu crezi în iubire, domnișoarele cred. 

Jason făcu o grimasă cinică. 

- Sunt sigură că orice domnişoară se va îndrăgosti 
de titlul şi de averea mea, chiar dacă nu mă place pe 
mine personal. De ani de zile mă apăr de mame care 
vor să mă însoare cu fiicele lor și de tinere debutante 
ambiţioase. Acum, că sunt gata să amenajez o cameră a 
copilului, crede-mă, am de unde alege. 

- N-a existat niciodată până acum cineva cu care să 
vrei să te căsătorești? întrebă George uimit. 

- Ei bine... odată, când eram foarte tânăr, spuse Lord 
Radford, iar privirea i se îmblânzi. Răsuci încet vinul în 
paharul de cristal, privind înapoi spre trecut. Tocmai 
venisem înapoi de la Cambridge și vânam prin comitat, 
când am întâlnit-o. Cred că era cea mai frumoasă femeie 

pe care am văzut-o vreodată. Călărea ca Diana, avea pă- 
rul ca focul și o siluetă pe care aș fi vrut so înfășor în 
bijuterii tot restul vieţii. Părea să fie dragoste la prima 
vedere, dar, când am cerut-o în căsătorie și i-am oferit 
averea mea nemăsurată și titlul meu nobiliar, mi le-a 
aruncat înapoi în față. 

George văzuse femei care se topeau după prietenul 
lui ani de zile. O respingere atât de vehementă îi era 
greu de închipuit. 

- Tu ai cerut-o în căsătorie și te-a refuzat? Era îndră- 
gostită de altcineva? 

- Părea să-mi împărtășească sentimentele. 

Radford se întrerupse, simțind cum durerea pe care 
o îngropase cu atâta vreme în urmă ieșea din nou la 
suprafață. Un gentleman nu putea discuta despre lucru- 
rile întâmplate între el şi o doamnă născută într-o fami- 
lie la fel de nobilă, dar nu avea să uite niciodată acele 
săruturi furate într-o grădină, în acea noapte magică. 
Atât de dulce, atât de pasională... Erau senzaţii pe care 
le căutase apoi de multe ori, dar nu le regăsise nicioda- 
tă. În cele din urmă, se oprise să le mai caute. 

Se scutură, alungând amintirea. 

- Aș fi crezut că avea să se bucure de uniunea noastră. 
Se născuse într-o familie înstărită, dar tatăl ei își pier- 
duse toată averea la cărți, şi familia ei trăia în condiţii 
destul de modeste. Trebuia să-și facă debutul în sezonul 
următor, dar mă îndoiesc că familia ei şi-ar fi putut per- 
mite să o prezinte cu stil. E greu să pui mâna pe un duce 
când ești îmbrăcată în zdrențe. 

- Crezi că te-ar fi acceptat dacă tu ai fi fost Lord 
Radford, nu un fiu mai tânăr? 

Simţindu-se obligat să fie sincer, Jason răspunse: 

- De fapt, nu cred că voia un titlu nobiliar. Nici nu 
sunt sigur că ştia că tatăl meu era Lord Radford. Totul 
sa întâmplat foarte repede. Mai târziu, ea s-a căsătorit 
cu un ofițer şi a dispărut din înalta societate. Fără îndo- 
ială, a ajuns grasă şi pistruiată. 

- Asta demonstrează că nu toate femeile se grăbesc să 
pună mâna pe averi și pe titluri. 

- Dar mai demonstrează și că femeile sunt imposibil 
de înteles. Cel puțin cele mercantile sunt uşor de în- 
teles. Ele sunt marea majoritate, aşa că nu cred să-mi 
fie greu să o aleg pe viitoarea Lady Radford. Revenind 
la întrebarea mea de mai înainte, ce domnișoare sunt 
disponibile sezonul acesta? Eşti mult mai la curent cu 
domnişoarele eligibile decât mine. Alege-mi-o pe viitoa- 
rea doamnă Radford! 

George se încruntă. 

-Chiar crezi că orice fată pe care o ceri în căsătorie 
O să accepte? 

-Într-un cuvânt, da. Sau, ca să fiu mai precis, o să-mi 
accepte averea și titlul. 

Prietenul lui zâmbi jucăuş. 

- Vrei să-ți pariezi caii de la trăsură pe asta? 

Radford analiză propunerea. 

- Depinde. Pe ce pariezi și în ce condiţii? 

- Ce-ai zice să pariez un sezon de pescuit pe proprie 
tatea unchiului meu din Scoţia? Nu permite decât doi- 
sprezece oaspeţi pe an, și sunt sigur că ar fi dispus să te 
accepte în locul meu. 

George făcu propunerea simțindu-se puțin vinovat. 
Nu-i plăcea în mod deosebit să pescuiască, dar Jason 
făcuse o pasiune pentru orice fel de sport, așa că apele 
incomparabile de la Craigmore erau un premiu la care 
să râvnească. lar dacă Jason pierdea pariul, onorabilul 
George urma să se bucure de mare succes pe promena- 
dele din parc. 

- Spune-mi ce cauţi la o soţie, continuă el, și o să-ţi 
scriu numele tuturor domnişoarelor care se potrivesc 
criteriilor tale. Apoi vom pune numele într-un vas și 
poți extrage unul. Trebuie să te căsătoreşti cu domnișoa- 
ra pe care o alegi în șase luni, ca să câştigi pariul. 

-Sa făcut! „E un mod la fel de bun ca oricare altul 
de a-mi alege soția“, se gândi Radford. Trebuie să fie de 
viță nobilă, desigur, și să nu fie nebună sau cu vreo pro- 
blemă de sănătate. lar familia ei nu trebuie să aibă repu- 
tația pătată de vreun comportament scandalos. 

- Tocmai ai eliminat jumătate din înalta societate, 
chicoti George. Dar sunt niște cerinţe rezonabile până 
acum. Ce altceva? 

- Trebuie să arate rezonabil de bine - nu vreau să 
fie cine ştie ce acritură, fiindcă va trebui să o privesc 
la lumina zilei din când în când. Dar nu vreau nici 
vreo frumuseţe răsfățață și înfumurată care sa obiş- 
nuit să i se cânte ode sprâncenelor ei şi să-i cadă 
bărbaţii la picioare. 

- Deci fără frumuseți. Mai e ceva la care i neapărat? 
Gândeşte-te cu grijă, îl avertiză George. Îţi alegi o însoți- 
toare pe viaţă, Jason. 

Radford ridică din umeri. 

- Orice domnişoară bine-crescută și docilă care arată 
cât de cât bine îmi e de-ajuns. La câte te poţi gândi? 

n următoarea jumătate de oră, tăcerea fu punctată 
de scârțâitul condeiului lui George și de murmure ca: 

- Nu, domnişoara Emerson-Smythe nu e bună, une- 
ori se uită cruciș. Sau: Hamilton e într-o doagă și ar 
cere o compensație ridicolă pentru fiică-sa. O sticlă de 
vin mai târziu, George pregătise mai mult de o duzină 
de nume pentru extragere. Poftim, Jason. Ți-am ales cu 
grijă cele mai potrivite domnişoare din înalta societate. 
Acum e rândul tău să-ţi alegi viitorul! 

Domnul Fitzwilliam lăsă bucăţelele de hârtie să cadă 
într-un vas, vărsând mai întâi alunele din el pe masă, 
apoi răsuci solemn bolul şi îl ținu deasupra capului. 

Jason se ridică cu grijă, își aranjă mânecile și băgă 
mâna în vas. Scotoci o clipă, apoi scoase un bilerel îl 
deschise și citi numele. 

-Cine e? întrebă nerăbdător George. 

-Caroline Hanscombe. Nu cunosc numele. Ce-mi 
poţi spune despre ea? 

Prietenul lui arăta puţin dezamăgit. Şansele lui de a 
câștiga pariul tocmai scăzuseră drastic. 

-Naar trebui să-ți fie prea greu. Este o domnişoară 
liniştită, care nu scoate prea multe cuvinte. Nu e urâ- 
ţică, dar e cu doi sau trei ani mai în vârstă decât majo- 
ritatea debutantelor. E aproape fată bătrână. Părinţii 
ei au prezentat-o abia acum, ca să o introducă în înalta 

societate împreună cu sora ei mai mică. Tatăl ei, Sir 
Alfred Hanscombe, e puțin bădăran, dar este de viță 
nobilă. Sora ei, Gina, e o fată mult mai de viață - dar mă 
tem că e aproape logodită. Oricum, sunt sigur că dom- 
nişoara Hanscombe îţi va fi o soție bună și nu-ți va face 
probleme, altfel nu i-aș fi trecut numele pe bilețel. 

-Caroline Kincaid, Lady Radford. Sună destul de 
bine. Presupun că va fi și ea la Almack mâine-seară, 
cu toate celelalte fete dornice de măritiș. Dumnezeule, 
n-am mai fost la o adunare ca asta de ani de zile - e des- 
tul de periculos să faci curte în zilele noastre. Să toastăm 
pentru viitoarea mea soție, nu vrei! 

și ridicară amândoi paharele și ciocniră solemn. 


- Pentru Lady Radford! 


- Mătușă Jessica, poți să-mi dai măcar un motiv pen- 
tru care ar trebui să merg și eu la Almack în seara asta? 

Jessica Sterling își ridică privirea de pe gherghef şi 
zâmbi înţelegătoare către oaspetele ei preferat. 

-Un motiv ar fi că mama ta vitregă o să insiste. 

-E mai degrabă o obligaţie, nu un motiv. Serios, 
Jess, oare n-aş putea să scap pur și simplu din goana asta 
după un bărbat? 

Caroline Hanscombe își ridică ușor capul cu păr cas- 
taniu, uitând o clipă de lăuta pe care o acorda. Ochii ei 
de un albastru-închis erau zâmbitori, dar imploratori. 
Trupul ei era bine proporționat și avea mișcări graţi- 
oase, dar multe bătrâne o criticau spunând că e doar 
„O fată obișnuită“. Mai uita de timiditate atunci când 
era cu prietenele ei apropiate sau se lăsa absorbită de 
muzică; în momentele acelea, chipul ei delicat devenea 
visător, drăguţ, aproape diafan. 

De multe ori însă, inteligenţa ei remarcabilă și simțul 
umorului erau ascunse de anxietatea provocată de criti- 
cile constante ale mamei ei vitrege. Era mică de statură 
şi oacheșă, ceea ce o făcea să se piardă în mulțime de 
multe ori, ca un cameleon, atunci când nu voia să fie re- 
marcată. În această dimineaţă venise în vizită la mătuşa 
ei, care îi era și cea mai bună prietenă. Aici putea spune 
deschis ce avea pe suflet, nu ca acasă. 

- Ah, Caro, aș dori să te văd bucurându-te mai mult 
de petreceri. Pot fi foarte distractive - eu m-am distrat 
copios la debutul meu. 

-Fii sinceră, draga mea mătușă: nici nu ştii ce-i 
aia timiditate. La cât ești de frumoasă, sunt sigură că 
jumătate dintre bărbații din Londra abia așteptau 
să le arunci o privire cu ochii tăi verzi. 

Jessica chicoti. 

- Nu era chiar așa. Am stârnit interes - mi s-au scris 
inclusiv șaisprezece sonete și nici mai mult, nici mai pu- 
ţin de trei ode -, dar eram considerată prea încăpățâna- 
tă pentru bărbaţii mai scorțoși. Şi aveau dreptate. N-aș 
vrea să-mi urmezi neapărat exemplul în înalta societate. 
Deși, adăugă ea ca o paranteză, cred că naş fi fost așa 
criticată dacă n-aș fi avut păr roșu. Îmi era greu să trec 
neobservată! Tu te pricepi mult mai bine decât mine să 
te faci nevăzută. Dar ar fi frumos să te bucuri de sezon, 
nu să-l consideri o tortură. 

- Dar e o tortură! De fiecare dată când întâlnesc pe 
cineva necunoscut, timiditatea mă paralizează. lar dacă 
se mai uită și vreun burlac la mine şi observă cât de 
dornică sunt...! La Almack e cel mai rău dintre toate. 
Doamnele de-acolo abia așteaptă să găsească ceva de cri- 
ticat la noi, muritoarele de rând. Mi-e și groază să mă 
gândesc la ce mă așteaptă. 

- Şi totuşi, e cea mai bună ocazie pentru o domni- 

oară să-și întâlnească viitorul soț. Majoritatea nobi- 
limii din Anglia se adună în Londra ca să socializeze. 
Ai ocazia să cunoşti oameni pe care nu iai fi desco- 

erit niciodată stând îngropată în conacul tatălui tău de 
a Wiltshire. 

Caroline oftă. 

- Din moment ce scopul e să-mi găsesc un soț, tot nu 
mă încântă ideea. Nu vreau să mă mărit; vreau să mă 
mut aici, cu tine. În afară de casa domnului Ferrante, 
aici e singurul loc în care mă simt bine. Și, deși dom- 
nul Ferrante mi-a fost un profesor de muzică foarte bun 
şi este mereu blând cu mine, nu cred că ar vrea să locu- 
im împreună. 

Jessica îi aruncă nepoatei sale o privire blândă. 

- Ştii că mi-ar plăcea și mie să te am aici, dar eşti prea 
tânără ca să putrezeşti într-un cartier burghez, lângă 
o mătușă văduvă și lângă fiica ei. Căsnicia e așa cum ţi-o 
faci - poți să o vezi ca pe o capcană sau ca pe cea mai 
mare şansă pe care o fată o are pentru a-și schimba viața. 
Dacă nu-ţi place cum ai fost crescută, leagă-ţi viaţa de un 
bărbat care să nu-i semene tatălui tău. E un risc, într-ade- 
văr, dar riscurile îţi fac existența mai interesantă. 

- Jessica, ești incorigibilă, chicoti jucăușă Caroline. 
Arăţi şi vorbeşti exact la fel ca atunci când frângeai 
inimi, la șaptesprezece ani. Eu n-aveam decât opt ani 
atunci, dar îmi amintesc limpede. Ţi-e simplu să spui 
„leagă-ţi viața de un bărbat“, ca şi când n-ar trebui decât 
să aleg. Poate așa ai făcut tu, dar eu n-am nici o putere 
magică asupra bărbaților. Şi nici n-aş vrea! Pentru mine, 
O viaţă fericită ar fi să locuiesc aici, cu tine, cu Linda și 
cu pianul tău superb. 

Jessica oftă și se concentră la gherghef câteva clipe. 
Deşi gentilomii îi spuneau că încă arăta ca o fetișcană, 
începea să simtă apăsarea experienţelor prin care trecuse, 
dacă nu a anilor înșiși. Viaţa ca soție de ofițer fusese dis- 
tractivă, dar şi plină de teamă şi de schimbări neaștepta- 
te. Avea treizeci de ani, născuse un copil și își îngropase 
soţul; nu mai avea să fie niciodată cu adevărat tânără. 

- Lucrurile se schimbă, draga mea. Se poate ca viața 
asta să ți se pară ideală acum, dar nimic nu rămâne la 
fel. Linda va creşte și se va mărita, iar tu vei rămâne aici, 
tânjind să ai şi tu un copil. S-ar putea să mă recăsătoresc 
şi eu. Nu poți alege un mod de viaţă, iar apoi să spui: 
„Așa o să rămână. 

- Crezi că o să te măriți din nou? E prima oară când 
te aud vorbind despre asta. 

- Am acceptat, în principiu, ideea unei noi căsnicii, 
dar s-ar putea să nu se întâmple niciodată. N-am parte 
de prea mulți bani, dar îmi sunt de-ajuns, și-mi place 
libertatea. Ar fi nevoie de cineva foarte special care să 
mă facă să vreau să mă mărit din nou, şi nu cred că asta 
se va mai întâmpla a treia oară. 

Caroline își ridică surprinsă privirea. Terminase de 
acordat lăuta. 

- A treia oară? Ai mai avut pe cineva înaintea lui 
John? 

- Ah, a fost doar o aventură din tinerețe, zise mătușa 
ei și ridică din umeri. Am stricat-o cu temperamentul 
meu prostesc, deși sunt sigură că n-ar fi mers oricum 
fiindcă eram amândoi mult prea tineri. Și totuși, a fost 
foarte... intensă. Rareori se întâmplă să-ţi întâlneşti un 
spirit-pereche. 

Caroline era curioasă acum, dar, din moment ce mă- 
tuşa ei încheiase subiectul, cântă un acord la lăută și 
spuse: 

- Haide să ne întoarcem înapoi la subiectul de groa- 
ză, nu vrei! Să vorbim despre Almack. Spune-mi ce-ar 
trebui să port, apoi o să-ți cânt câteva dansuri elisabeta- 
ne pe care le-am învățat. 

și sublinie vorbele cu câteva măsuri bătute din 
picior. 

- Șmechero! Ştiu foarte bine că te-ai îmbrăca intențio- 
nat cât mai puţin atractiv ca să respingi orice preten- 
dent. Jessica zâmbi tristă. Deși nu-i drăguţ din partea 
mea să recunosc așa ceva, nu trebuie decât să porți ce-ţi 
spune mama ta vitregă. Are gusturi potrivite pentru 
ea și pentru fiicele ei, dar, după cum ştii deja, asta nu 
te ajută prea mult pe tine. Dacă întâlneşti un bărbat 
care-ţi place, vei începe şi tu să te îmbraci mai frumos. 
Aşa că alegeți o rochie care nu te avantajează deloc și 
apoi cântă-mi ceva. 


Firma de avocatură a domnilor Chelmsford și Marlin 
semăna cu toate celelalte birouri avocățeşti din Londra. 
Era impenetrabilă și nu se remarca prin nimic, păzin- 
duşi secretele cu strășnicie. Înăuntru, un tânăr urca 
scările spre biroul lui Josiah Chelmsford, unul dintre 
patroni, păşind cu o şovăială care nu era cauzată doar de 
felul în care şchiopăta cu piciorul drept. Avea fața trasă, 
marcată de oboseală și de durere - expresia obișnuită a 
soldaţilor care luptaseră de partea Angliei şi care deve- 
niseră inutili după Waterloo. 

Bărbatul, cunoscut sub numele de Richard Dalton, 
se bucura că acel capitol din viaţa lui se încheiase. 

Bătălia de la Waterloo ‘avusese loc cu zece luni în 
urmă, iar el își petrecuse cea mai mare parte a timpului 
de-atunci încoace învățând să meargă din nou. Deși 
doctorii îi spuseseră că era o sarcină imposibilă, el o 
abordase cu o hotărâre stoică. De altfel, stoicismul era 
una dintre caracteristicile sale. 

Voința lui de fier îi păstrase regimentul aproape ne- 
atins în bătălii de-a lungul a patru ţări și le inspirase 
soldaților pe care îi comandase loialitate şi un respect 
vecin cu reverența. Deși își purta încă uniforma decolo- 
rată, în inima lui nu mai era de mult căpitan. 

Ca mulți alţii, Richard nu avea încredere în avo- 
cați. Astăzi venise aici fiindcă citise din întâmplare un 
mic anunţ. 


ORICINE CUNOAȘTE UNDE SE AFLĂ 
JULIUS DAVENPORT SAU ORICARE DIN- 
TRE MOŞTENITORII LUI ESTE RUGAT SĂ 
IA LEGĂTURA CU FIRMA CHELMSFORD 
ŞI MARLIN, HOLBORN, PENTRU A I SE 
COMUNICA O VESTE IMPORTANTĂ PEN- 
TRU ACEST JULIUS DAVENPORT ȘI MOŞ 
TENITORII LUI. 


Anunţul apărea în Gazette de luni întregi, deși 
Richard nu îl mai văzuse până acum. Când ochii îi că- 
zuseră asupra lui, fusese la un pas să-l treacă cu vederea, 
dar curiozitatea se dovedise mai puternică decât letargia, 
iar acum tocmai era anunțat de secretarul posomorât: 

- Căpitanul Richard Dalton a venit să vă vadă. 

- Intră, intră! 

Vocea puternică a lui Josiah Chelmsford răsună în 
biroul dezordonat. Avocatul plinuţ îşi ridică nerăbdător 
privirea de la hârtiile împrăștiate pe birou, apoi îngheţă 
cu o expresie neîncrezătoare pe chip. 

La o privire atentă, vizitatorul se dovedi un tânăr de 
înălțime potrivită, slăbuț, cu o față trasă care ar fi fost 
drăguță dacă n-ar fi fost atât de obosită. „Trebuie să se 
îngrașe“, se gândi avocatul. Părul castaniu și des era 
aranjat modern, dar totodată firesc, nu exagerat. Ochii 

lui erau vii, căprui, cu riduri de expresie la colțuri, iar 
pielea îi era arsă de soarele nemilos din țările mai calde 
ca Anglia. Avocatul se ridică încet și îi întinse mâna pe 
deasupra biroului. 

- Nu-mi spune că nu ești băiatul lui Julius Davenport, 
pentru că n-o să te cred, comentă el. 

Zâmbetul afișat de Richard în vreme ce îi scutura 
mâna lui Chelmsford îl făcu să pară mai tânăr decât cei 
douăzeci și opt de ani ai lui. 

-Îl cunoşteaţi pe tatăl meu, domnule? Mi s-a spus că 
semăn foarte mult cu el. 

- Într-adevăr. Semeni puţin cu mama ta la faţă, dar 
cu statura, părul și alura dumitale ești Julius din cap 
până-n picioare. Unde e tatăl tău acum? 

- E mort de trei ani. 

Chelmsford oftă şi clătină din cap, așezându-se 
la loc. 

- Stai jos, băiete. De asta mi-era teamă. Tatăl dumi- 
tale îmi scria uneori - nu prea mult, doar câte un bilet 
din când în când. Dar a trecut prea mult de când mi-a 
scris ultima oară. Dacă nu te superi că te întreb, ce s-a 
întâmplat? 

- El şi mama mea navigau cu o ambarcațiune mică în 
insulele grecești. O furtună a izbucnit din senin - n-au 
avut nici o şansă, zise gâtuit Richard. Se întrerupse o 
clipă, apoi continuă: Dar asta ar fi vrut... să plece împre- 
ună. Prea puţini au șansa să moară făcând ce le place, 
împreună cu persoana pe care o iubesc cel mai mult. 

Richard se ridică brusc; spusese mult mai mult decât 
intenționase. Nu mai vorbise cu nimeni despre trage- 
die de când primise, pe când era în Spania, o scrisoare 
de la preotul statului în care i se spunea ce se întâm- 
plase. La început nu putuse vorbi cu nimeni, apoi nu 
mai avusese pe nimeni în jur care să-i fi cunoscut fami- 
lia. Trăia într-o lume în care prietenul cu care lua micul 
dejun putea fi mort înainte de lăsarea serii, așa că nu 
voise să împovăreze pe altcineva cu durerea pe care o sim- 
țea. Faptul că vorbea despre părinţii lui acum îl ajuta să 
se elibereze, în sfârșit, de tensiunea pe care o dusese 
cu sine atâţia ani. 

Pe un ton mai lin, Richard spuse: 

- Despre ce „veşti importante“ vorbea anunţul? Tatăl 
meu a moştenit poate un cufăr cu diamante? 

- Nu neapărat, răspunse avocatul pe un ton serios. Spu- 
ne-mi, cât de multe știi despre familia părinților tăi? 

- Mai nimic, spuse Richard. Ştiu că au plecat brusc 
din Anglia după ce s-au căsătorit. Nu vorbeau nicio- 
dată despre asta. Știu că numele real al tatălui meu 
era Davenport, dar dintotdeauna a folosit numele 
de Dalton. 

- Şi n-ai ştiut niciodată de ce? insistă Chelmsford. 

-N-am găsit de cuviinţă să speculez prea multe 
despre păcatele părinţilor mei, spuse sec Richard. Bă- 
nuiesc că tatăl meu a ucis pe cineva în duel - într-o 
chestiune care avea legătură cu mama mea, poate. 
Mânuia periculos de bine și sabia, și pistolul, și n-ar fi 
ezitat să le folosească dacă era nevoie. Când eram co- 
pil, am acceptat pur și simplu schimbarea de nume - 
n-am început să-mi pun întrebări decât mai târziu. 
Cred că părinţii mei voiau să uite de trecut. Trăiau 
mereu clipa și nu-și pierdeau timpul cu regrete sau fă- 
cându-și griji pentru viitor. 

- Ai dreptate. A fost, într-adevăr, vorba despre un 
duel, zise avocatul și râse scurt. N-a fost mare pierdere. 
Lord Barford era un ticălos bătrân care ar fi trebuit 
să moară cu mult înainte. Fusese logodit cu mama ta 
împotriva voinţei ei. Ea și tatăl tău erau tovarăși de joa- 
că din copilărie şi se iubeau, dar părinţii amândurora 
refuzau să accepte o eventuală căsnicie fiindcă nici una 
dintre cele două familii nu avea avere. Julius s-a luptat 
cu Barford și l-a ucis. Tatăl lui l-a dezmoștenit din cau- 
za scandalului - niciodată nu se împăcaseră prea bine. 
După asta, n-a fost de mirare că părinții tăi au preferat 
să se refugieze pe continent. Ştii cine era bunicul tău 
din partea tatălui? 

- Presupun că un gentleman pe nume Davenport. 

-Nu „un gentleman“. Bunicul tău a fost cel de-al cin- 
cilea conte de Wargrave. lar acum, că tatăl tău e mort, 
tu ești al șaselea. 

În biroul prăfuit se lăsă o tăcere apăsătoare. Clo- 
potele unei biserici din apropiere bătură miezul zilei. 
Richard se simți cuprins de un vârtej de emoţii, îndeo- 
sebi de furie. Își miji ochii și spuse scurt: 

-Nu vreau să am de-a face cu asta. Nemernicul i-a 
respins pe tatăl și pe mama mea și nu vreau nimic din 
ce a fost al lui. Nimic! 

Se ridică și merse la fereastră, cu trupul încordat 
până la ultima fibră. Privind pe deasupra acoperișurilor 
Londrei, furia i se potoli, lăsând loc amuzamentului. 
Era o reacţie stranie față de ceva care ar fi fost mană 
cerească pentru multă lume. N-avea rost să fie furios pe 
un bunic pe care nu-l cunoscuse niciodată. Vieţile pă- 
rinților lui nu fuseseră distruse atunci când bunicul îi 
renegase; dimpotrivă, nu cunoscuse în viața lui alți doi 
oameni mai fericiți. 

Când reuși să se liniștească, Richard se întoarse spre 
Josiah și spuse calm: 

- Fără nici o legătură cu felul în care a fost tratat tatăl 
meu, n-am nici cea mai mică dorință să devin conte. 
O avere mare înseamnă o povară mare. Nu vreau nimic 
mai mult de la viaţă în afară de libertate. 

- De când ai dreptul să alegi dacă să-ți onorezi sau nu 
responsabilitățile? întrebă avocatul. Bunicul tău era un 
tiran hapsân care nu a făcut mare lucru pentru servi- 
tori sau pentru ași întreține proprietatea. Moștenitorul 
care îți urmează e un ticălos extravagant care ar distruge 
Wargrave cu totul. Știi câte familii depind de proprieta- 
tea care îţi revine ţie acum? 

- Nu, și nici nu-mi pasă. Nu înseamnă nimic pen- 
tru mine. Am fost plecat din Anglia jumătate din viața 
mea. Am fost educat aici, dar mi-am petrecut șapte ani 
purtând bătăliile țării ăsteia în condiţii care ar fi făcut 
prizonierii să se revolte. Nu-mi vorbiți despre responsa- 
bilitate. Mi-am plătit de zeci de ori toate datoriile față 
de Anglia. 

Ochii căprui ai lui Richard erau necruţători. Chelms- 
ford își aminti fără să vrea de Julius Davenport, care, 
în urmă cu treizeci de ani, declama că familia și averea 

nu însemnau nimic în comparație cu femeia pe care 
o iubea. 

- Nu vreau să te oblig să faci nimic. Tatăl tău îmi era 
mult prea drag ca să-i forțez fiul să facă ceva. Dar cred că 
el spera că tu te vei întoarce aici, într-o zi. 

- De ce spuneţi asta? 

- Fiindcă mi-a trimis copii notariale ale documente- 
lor de căsătorie și ale certificatului tău de naștere când 
au avut loc evenimentele respective. Era fiul cel mai tå- 
năr, dar nimic nu e sigur în viață. Şansa ca tu să moş- 
tenești Wargrave a existat dintotdeauna, iar tatăl tău se 
prea poate să fi vrut ca tu să-ți poți dovedi ușor identi- 
tatea. Nu crezi că ai o datorie față de tine și față de el 
să te uiţi măcar la ce eşti gata să lași baltă? S-ar putea ca 
moștenirea să nu-ți mai pară doar o povară. Sau trebuie 
să ajungi în altă parte a lumii? 

-Nu, nu vreau să merg nicăieri, spuse Richard 
fără grabă. 

Furia lui trecuse, iar acum se simţea obosit. Părinții 
lui muriseră, așa că nu mai avea un loc unde să se simtă 
acasă. Prietenii din armată care supraviețuiseră războ- 
iului îi erau mai apropiaţi ca niște frați, dar fiecare își 
avea viața lui acum. Nu mai erau nici un loc și nici o 
persoană faţă de care să se simtă în mod deosebit loial. 
Și doar un nesăbuit ar fi aruncat deoparte o avere fără 
să o cerceteze întâi. 

- Despre ce moștenire e vorba, de sunteți așa nerăb- 
dător să mă vedeți primind-o? 

Mulţumit că îi captase atenţia căpitanului, Josiah 
Chelmsford începu să explice ce însemna să fii contele 
de Wargrave. 


capitolul 2 


Caroline Hanscombe se privi atentă în oglindă. Suc- 
ces! Arăta categoric ca o fată obișnuită. O fată peste 
care oricine ar fi trecut cu vederea - atât de nesemnifi- 
cativă, că nici un gentleman de la Almack n-ar ochi-o 

de la celălalt capăt al camerei și nu s-ar gândi apoi că 
viața lui ar fi incompletă dacă nu ar cunoaşte-o. 

Rochia albă de muselină, atât de potrivită pentru o 
domnişoară la primul ei sezon, o făcea pe Caroline să 
pară slabă şi palidă. Era croită fără formă şi îi ascundea 

ine silueta subțire, iar decolteul era prea puțin adânc 
ca să fie la modă. Detesta trucul pe care îl foloseau alte 
femei ca să-și înroşească obrajii ciupindu.“i, iar părul ei 
buclat, de un blond-închis, îi încadra chipul și îi ascun- 
dea trăsăturile. 

- Eşti gata, Caro? Arăt în regulă? Crezi că domnul 
Fallsworthy o să vină și el? Sper să-i placă rochia mea. 

Domnișoara grăsuță care dădu buzna în cameră nu 
împărtășea nici pe departe modestia surorii ei vitrege. 
Rochia ei de culoarea trandafirilor rozalii nu-i punea 
prea bine în evidenţă culoarea pielii, dar era totuși de 
o nuanţă drăguță și care sărea în ochi. Decolteul era pe 
cât de adânc îndrăznea orice domnişoară la primul 
ei sezon. Colierul cu granate atrăgea imediat privirile 
spre sânii voluptuoşi, în cazul în care se întâmpla să-i fi 
trecut cineva cu vederea. 

Caroline îi zâmbi drăgăstoasă Ginei. Reuşiseră să fie 
prietene deși aveau gusturi și personalități diferite, iar 
Lady Hanscombe o favoriza clar e prima ei născută, 
nu pe fata micuță care îi devenise fica prin căsătoria cu 
Sir Alfred. 

-Sunt cât de gata se poate, Gina. Arăţi fantastic, și 
da, Gideon Fallsworthy va fi și el acolo, desigur. N-a 
ratat nici un bal la care știa că vei fi şi tu prezentă și nu 
cred că are de gând să înceapă chiar astăzi. Mi-ar lacea 
să-ți pot împărtăși entuziasmul pentru evenimentele din 
seara asta. 

- Nu cred că o să mă plictisesc vreodată de Almack. 

ncă nu-mi vine să cred că mama a reușit să facă rost de 
invitaţii pentru cele mai exclusiviste evenimente din lu- 
mea bună. Cred că e din cauză că mama ta era înrudită 
cu două dintre gazde și m-au trimis și pe mine cu tine, 
spuse vicleană Gina. 

Caroline încuviinţă; prima Lady Hanscombe avusese 
conexiuni mult mai înalte decât a doua. Louisa Hicks 

fusese tare norocoasă că-l convinsese pe Sir Alfred 
Hanscombe să o lase să-i oblojească rănile după moar- 
tea primei lui soţii. Criticii spuneau că Sir Hanscombe 
se lăsase consolat indecent de repede. 

Cele două domnișoare ieșiră din camera lui Caro- 
line și coborâră scările. Lady Hanscombe le aștepta jos. 
Când le văzu, încuviință mulţumită; fiica ei era mai fru- 
moasă decât sora ei vitregă, şi era bine așa. 

Louisa Hanscombe nu era fățiș ostilă față de Caro- 
line și ar fi respins indignată orice insinuare că nu-și 
făcea datoria ca mamă vitregă. Dar avea şi ea trei fiice 
și doi fii cărora trebuia să le poarte de grijă. Avea grijă și 
de Caroline, dar într-un mod care nu le răpea din șanse 
propriilor ei copii. 

- Haideţi, nu vreau să facem trăsura să ne aștepte, 
ţipă ea cu o voce nepotrivită pentru un salon. 

Era o femeie înaltă, solidă, cu păr gri buclat. Lady 
Hanscombe avea o gândire simplă și nu înţelegea talen- 
tele și sensibilităţii fiicei ei vitrege. Relaţia lor se baza 
doar pe îndatoriri; nici una nu avea parte de iubire din 
partea celeilalte. Firea visătoare a lui Caroline îi displă- 
cea Lousei, iar vocea aspră şi criticile Louisei o făceau pe 
Caroline fie să tacă, fie să se bâlbâie înfricoșată. 

Gina ignora părerile mamei ei sau, dacă era cazul, 
țipa și ea; Caroline, în schimb, prefera să dispară până 
când furtuna se potolea. Din nefericire, era mai greu 
să se ascundă în Londra. Frații mai mici erau acasă, în 
Wiltshire, așa că Lady Hanscombe era liberă să se asi- 
gure că fetele ei nu-și iroseau ocazia de a se desfășura în 
înalta societate. 

Casa închiriată de familia Hanscombe era pe Adam 
Street, care nu era neapărat o stradă modernă, însă 
era suficient de respectabilă și foarte aproape de King 

treet. 

Micul grup apăru la Almack exact în momentul po- 
trivit: nu atât de devreme încât să pară nerăbdătoare, 
dar nici atât de târziu încât să pară plictisite. Holul de 
la intrare era spaţios și fusese construit cu scopul de a-i 
impresiona pe vizitatorii mai slabi de înger și de a lăsa 
impresia că aici era apogeul înaltei societăți. Majoritatea 


O alegere dificilă 27 


oaspeţilor erau onoraţi să primească invitaţii la balurile 
societății, așa că gazdele nu se simțeau obligate să-și mai 
irosească banii pe gustări sau pe muzicanți de calitate. 
Prăjiturile erau vechi, iar băuturile nu aveau nici un 

st. Cât despre orchestră, Caroline era absolut oripi- 
Înca de unul dintre violoniști, care părea incapabil să-și 
acordeze instrumentul. 

Seara începu la fel cum începuse şi la celelalte șase 
baluri care avuseseră loc aici înainte: văduvele și dom- 
nişoarele stăteau de vorbă așezate pe scaunele aliniate 
de-a lungul pereților, cuplurile dansau și zeci de priviri 
ascuţite stăteau la pândă să vadă ce legături interesante 
se puteau forma. 

La momentul potrivit, Gideon Fallsworthy se grăbi 
să-i ia mâna Ginei pentru dansul care stătea să înceapă 
și să-i ceară onoarea de a dansa un vals mai târziu. Din 
moment ce Gideon nu avea parte decât de două dan- 
suri cu aleasa lui, ținea morțiş ca unul dintre ele să fie 
noul dans austriac care făcea valuri la Londra. Tradiţi- 
onaliștii considerau că valsul era ceva foarte îndrăzneţ, 
dar tinerii iubiți erau încântați să danseze lipiți unul de 
celălalt în public. 

- Arăţi deosebit de frumoasă în seara asta, domnișoa- 
ră Gina. Îmi acorzi mâna pentru acest dans? Și, te rog, 
păstrează-mi şi mie un dans, domnişoară Hanscombe, 
adăugă Gideon spre Caroline, zâmbind. 

Gideon era un tânăr atrăgător, puţin plinuț. Nu era 
neapărat inteligent, dar avea o inimă mare și un zâmbet 
dulce. li devenise drag Ginei deoarece credea cu toată 
ființa că ea era cea mai frumoasă și mai amuzantă 
domnişoară pe care o cunoscuse vreodată, iar Lady 
Hanscombe îl plăcea fiindcă era moștenitorul unei 
proprietăţi bunicele în Lincolnshire. Uniunea lor nu 
avea să fie ceva strălucit, dar avea să fie respectabilă. 
Lady Hanscombe se aştepta ca Gideon să-i ceară lui 
Sir Alfred mâna Ginei de pe o zi pe alta. 

Perechea trecu în ringul de dans, iar Caroline se aşeză 
lângă Lady Hanscombe, privindu-i distrată pe domnii și 
doamnele îmbrăcate elegant care se roteau sau se clăti- 
nau în ritmul muzicii. Se retrase în lumea ei imaginară, 


28 Mary Jo Putney 


cântând în minte variațiuni pe tema muzicii; sar fi pu- 
tut amuza aşa ore în șir. 

Caroline se pricepea să treacă neobservată și nu se 
aștepta să o abordeze cineva în acea seară. Reușise să 
descurajeze toți pretendenții de până acum; puţinii băr- 
baţi care o invitaseră la dans nu se mai oboseau să o facă 
și a doua oară. 

Unul din ei, un tânăr cu dinții din faţă enormi, ca de 
iepure, se arătase dispus să o admire. Caroline îl descu- 
rajase însă povestindu-i despre temperamentul violent 
al tatălui ei şi despre dorința lui de a-și păstra fiica cea 
mai vârstnică nemăritată pentru a-l îngriji la bătrânețe. 
Bătrânul gentleman ar fi fost surprins să afle asta, din 
moment ce abia reușea să-și recunoască fiicele şi spunea 
cu orice ocazie că abia aștepta să scape de ele. 

Era o oră destul de târzie când Caroline observă pe 
cineva îndreptându-se spre ele cu pași siguri. Îl recunos- 
cu pe George Fitzwilliam, care dansase cu ea de câteva 
ori când gazdele îl rugaseră să se ocupe de tinerele dom- 
nișoare. George era un tovarăș plăcut, neamenințător, 
dar Caroline se încruntă puțin văzându-i însoțitorul, 
un bărbat înalt, impresionant, care radia de aroganță 
și putere. 

Domnul Fitzwilliam ajunse în fața lor și făcu o plecă- 
ciune grațioasă. 

- Lady Hanscombe, domnişoară Hanscombe, priete- 
nul meu, Lord Radford, m-a implorat să-i fac plăcerea 
de a vi-l prezenta. 

- Plăcerea e de partea noastră, Lord Radford, zise 
fericită Lady Hanscombe. Cealaltă fiică a mea este pe 
ringul de dans, sunt sigură că ar fi încântată să te cu- 
noască și ea. 

Lady Hanscombe și onorabilul George începură să 
vorbească despre nimicuri politicoase, iar Caroline își 
ridică privirea și întâlni ochii negri ai lordului, înghe- 
ţând sub intensitatea privirii sale „Cred că așa se simte 
un iepure când îl vânează un dihor“, se gândi ea speri- 
ată. Nu ştia de ce se uita la ea aşa insistent, dar privirea 
aceea întunecată, de sub sprâncenele nemiloase, era ori- 
cum numai obișnuită nu. 

- Îmi faci onoarea de a-mi acorda acest dans, dom- 
nișoară Hanscombe!? întrebă Lord Radford cu un glas 
adânc, sigur pe el, care radia la fel de multă putere ca 
înfățișarea lui. 

Caroline încuviință mută; ce altceva ar fi putut face? 
Se ridică, și merseră împreună pe ringul de dans. Din 
nefericire, orchestra tocmai cânta primele acorduri ale 
unui vals. 

- Ţi-a fost acordată permisiunea de a dansa valsul 
aici, domnişoară Hanscombe!? Nu? Atunci ar fi cazul să 
o primeşti. 

Radford își roti încet privirea și o întâlni pe cea 
a lui Lady Jersey. Făcu un gest expresiv spre parte- 
nera lui, Lady Jersey încuviinţă, apoi lordul o luă în 
braţe pe Caroline. 

Caroline era uimită de viteza cu care se mișcase lor- 
dul. Faptul că nu i se permitea să danseze valsul ar fi fost 
o scuză foarte bună să refuze dansul, dar, înainte chiar 
să înceapă să vorbească, obiecția ei fusese negată. 

Privindu-i creștetul blond și cârlionțat, Jason nu 
ştia dacă era cazul să fie amuzat sau iritat de timiditatea 
ei. Era modestă, cu siguranţă. Păcat că nu era mai înal- 
tă; părea hotărâtă să-şi petreacă tot dansul studiindu-i 
nasturii de la haină în loc să-și întindă gâtul şi să-i pri- 
vească fața. 

Fetița nu arăta prea rău, se hotărî el. Îmbrăcată 
cum se cuvenea și cu părul prins, n-ar fi fost rușinat să 
o aibă alături. 

La rândul ei, Caroline se simţea prinsă în mijlocul 
unui coșmar. Nu știa că faptul că Radford venise la 
Almack era extrem de neobișnuit, dar se simţea instinc- 
tiv privită de toți oaspeţii din salon. 

Se concentră pe mișcările ei de dans, din moment ce 
toată experiența ei de a valsa se rezuma la câteva dan- 
suri cu fraţii ei şi cu profesorul de muzică. Era cu totul 
altfel atunci când un bărbat radiind atâta masculinitate 
o strângea la piept. 

De ce Dumnezeu o ceruse tocmai pe ea? Nu exista 
nici o legătură socială între ei, iar felul în care arăta n-ar 

fi atras niciodată un gentleman atât de modern, care 
ar fi putut dansa cu oricare altă domnişoară. 

-Cum ţi se pare primul tău sezon la Londra, domni- 
şoară Hanscombe? întrebă politicos Radford. 

- Este foarte... interesant, lordul meu, răspunse 
Caroline, cu vocea înăbușită din cauză că își ținea 
capul plecat. 

- Almack este așa cum te așteptai? Unii oaspeți vin 
cu așteptări prea mari şi pleacă foarte dezamăgiţi, con- 
tinuă lordul. 

- Eu n-am nici o așteptare, lordul meu. 

Fitzwilliam nu exagerase, Caroline chiar nu vorbea 
prea mult. Și totuși, Jason perseveră cu tot felul de poli- 
tețuri. Conversaţia mergea greoi, dar un gentleman care 
se pricepea la vorbe putea să o întrețină fără problemă. 
Când se întoarseră la Lady Hanscombe, Jason spuse: 

- Sper să nu te supere dacă te voi vizita curând, 
domnişoară Hanscombe. 

Caroline se holbă la el o clipă, apoi murmură aproa- 
pe în șoaptă: 

- Desigur că nu, lordul meu. 

lar lord Radford se îndepărtă, mulțumit de felul în 
care începuse campania. Nu credea că urma să aibă ne- 
voie de tactici prea complicate; mama ei era în mod clar 
uimită să-și vadă fata bucurându-se de atenţiile lui. Lady 
Hanscombe părea destul de lingușitoare, iar asta avea 
să-i ofere încă un avantaj. 

Acum, că fuseseră prezentaţi, Jason putea să o vi- 
ziteze mereu pe Caroline și să o cunoască mai bine. 
Nu voia să se grăbească dansând din nou cu ea în ace- 
eași seară; era destul că o alesese fix pe ea. De acum îna- 
inte nu mai era decât o chestiune de timp. Plictisitor 
de ușor, serios. 


În timp ce Lord Radford îşi căuta prietenul, pe dom- 
nul Fitzwilliam, ca să plece împreună, Caroline era inte- 
rogată de Lady Hanscombe. Bătrâna doamnă nu era 
sigură dacă era cazul să fie mulțumită de succesul lui 
Caroline sau insultată că Lord Radford nu era interesat 

să o cunoască pe Gina, așa că dorea să știe absolut tot 
ce era de știut. 

- Şi apoi ce-a spus? Şi tu ce-ai răspuns? L-am auzit cu 
urechile mele spunând că vrea să te viziteze. Îndreaptă-ţi 
umerii, Caroline, nu sta cocoșată! Poate s-a hotărât că 
a venit timpul să-și caute o soţie. Era şi timpul, serios, 
toată lumea vorbea despre asta! Ei bine, sunt sigură că-i 
place de tine - nu poți înlocui familia și bunele maniere 
cu nimic altceva, și tu ştii cum să te comporți în înalta 
societate. 

Doamna își întrerupse monologul ca să o priveas- 
că pieziș pe Caroline. Deși fiica ei arăta, într-adevăr, 
bine-crescută, era greu de ghicit de ce un bărbat ca Rad- 
ford iar oferi atâta atenție. 

Ei bine, dacă avea să o viziteze pe Caroline, avea să 
aibă ocazia să o întâlnească și pe Gina și să îi remar- 
ce farmecele. Dacă lordul era gata să se însoare, atunci 
Gina era la fel de bine-crescută și mult mai atrăgătoare. 

Lady Hanscombe omitea intenţionat faptul că stră- 
moșii ei nu se puteau compara cu cei ai mamei lui 
Caroline. Cel puţin mu în ochii celor care se folo- 
seau de aceleași standarde ca să judece oamenii și car- 
nea de cal. 

Entuziasmul Ginei era mult mai generos, dar și mai 
greu de suportat. Pe drumul spre casă vorbi neîncetat 
despre Lord Radford şi despre cât de bine arăta, ce bine 
croite erau hainele lui și cât de mare îi era averea. 

- Caro, se spune că Lord Radford nu vine niciodată 
la Almack şi nici nu dansează cu debutante. Se zvonește 
că a avut câteva amante superbe...! 

- Gina, cum îndrăzneşti să vorbeşti despre așa ceva? 
interveni Lady Hanscombe. Nu se cuvine să ştii tu cu ce 
se amuză gentlemenii în timpul liber. 

- Dar, mamă, toată lumea ştie asta, răspunse neabă- 
tută Gina. Cred că lordul a văzut-o pe Caroline la un 
bal sau în parc şi a hotărât că trebuie să o cunoască. 
E atât de romantic! Gina îi era loială surorii ei mai mari 
şi deci dispusă să creadă că un gentleman se putea îndră- 
gosti imediat de farmecele lui Caroline. Multumită cu 
Gideon al ei, nu simțea nici măcar o urmă de gelozie. 

Asta o să contribuie enorm la imaginea lui Caro în so 
cietate. Toată lumea va vrea să o cunoască pe fata de 
care s-a îndrăgostit Lord Radford. 

Caroline nu trebuia să spună nimic, din moment ce 
speculațiile roiau deja în jurul ei. Și nici nu putea vorbi 

espre cel mai important lucru legat de Lord Radford: 
că nu-i plăcea de el și nu era absolut deloc dispusă să-l 
vadă din nou. 

Stia că se comporta irațional, dar se simțise extrem 
de neliniștită în prezenţa lui. Stătu posomorâtă și tăcută 
tot restul drumului, iar, când ajunseră înapoi la casa de 
pe Adam Street, avea deja o migrenă. 

- lartă-mă, mamă, dar sunt Parte obosită şi vreau să 
merg direct la culcare, spuse încet Caroline. 

- Sigur, draga mea, trebuie să arăţi bine pentru vizita 
lui Lord Radford, spuse generoasă Lady Hanscombe. 

Dormitorul lui Caroline arăta puţin dezolant, la fel 
ca în orice casă de închiriat, dar în seara aceea putea fi 
în siguranţă acolo. Caroline îşi aruncă pelerina pe spă- 
tarul unui scaun, apoi merse încet până la fereastră și își 
lipi fruntea îndurerată de sticla rece. 

Logic vorbind, nu avea de ce să presupună atât de 
multe lucruri după un simplu dans. Chiar și o fată ne- 
curtată, cum era și ea, dansase cu mai mulţi gentlemeni 
de-a lungul sezonului. 

Dar niciodată nu mai fusese abordată chiar așa. 
Simţea instinctiv că întâlnirea cu Radford însemna 
ceva. În sinea ei, se vedea ca pe o crenguță care plutea 
pe un râu lent. Brusc, fusese înșfăcată de un curent care 
o putea duce departe de viaţa liniștită și plină de muzică 
pe care și-o dorea. 

Caroline chicoti brusc. Îşi făcea atâtea griji pentru 
nimic! Jessica îi spunea mereu că avea o imaginație 
prea activă. Venise timpul să-și lase grijile pe mai târ- 
ziu. Luă din dulap o cutie jerpelită, se așeză pe pat 
și își scoase încet lăuta. Era un instrument foarte 
vechi, datând din perioada în care lirele erau la modă 
şi toată lumea ştia să cânte la ele. Mângâie lemnul de 
cedru o clipă, apoi o acordă și începu să cânte o arie 


de John Dowland. 

Lăuta fusese un dar de la profesorul ei de muzică, 
domnul Ferrante, când sosise în Londra la începu- 
tul primăverii. Amândoi știau că lucrurile aveau să se 
schimbe: Caroline avea să se mărite sau să rămână în 
Londra cu mătușa ei, iar relaţia lor apropiată de maes- 
tru și învățăcel avea să se schimbe în viitor. 

Domnul Ferrante alesese cadoul perfect. Caroline 
se gândea la el ori de câte ori cânta, amintindu-și cât 
de fericiți fuseseră explorând muzica antică și modernă 
împreună. Deși pianul era prima ei iubire, lăuta, cu su- 
netul ei dulce, era mai uşor de purtat, şi putea să cânte 
la ea fără să deranjeze restul casei. După ce interpretă 
câteva melodii elisabetane, Caroline trecu la un cântec 
italienesc de leagăn, îngânând încet cu vocea ei dulce. 
O jumătate de oră mai târziu, era gata să adoarmă. 


Caroline se trezi înaintea celorlalți, luă un mic dejun 
pe fugă şi porni spre casa mătușii Jessica împreună cu 
o tânără cameristă care o însoțea de dragul decenței. 
Cameristele o supravegheau cu rândul și făceau pariuri 
între ele dacă era mai ușor să spele scările sau să se țină 
după Caroline, cu pasul ei vioi. 

Deși părea slăbuță, mergea repede și prefera să se 
plimbe pe jos, nu călare. Astăzi trebuia să-i țină o lecţie 
de pian verișoarei Linda. Se bucura enorm că avea un 
motiv să iasă din casă de dimineaţă. 

Plouase în noaptea trecută, iar străzile străluceau 
ca o monedă proaspăt scoasă din monetărie. Caroline 
simți cum mintea i se înseninează. Începu să transforme 
ritmul străzii în muzică în mintea ei. Vrăbiuţele ciri- 
peau deasupra, vânzătorii își strigau mărfurile - pâine 
proaspătă şi căpşune abia culese -, un copil sobru se 
îndrepta spre parcul Hyde pe spatele unui ponei, îm- 
preună cu tatăl lui cel mândru... Ar fi fost un concert 
splendid sau, chiar mai bine, o uvertură. Fluierând încet 
o melodie, Caroline nu mai reuşi să ia în serios grijile 
de noaptea trecută. 

Jessica fusese soția unui ofițer, așa că învățase să 
se trezească de dimineaţă. Caroline ajunse, strălucind 

de culoare de la aerul curat. Privi cu drag holul mi- 
cuț de la intrare. 

Casa nu era prea mare - doi servitori erau de-ajuns -, 
dar avea un aer ospitalier și era, probabil, locul preferat 
al lui Caroline din întreaga lume. Pereţii erau zugrăviți 
în culori deschise, iar camerele erau mobilate simplu, 
fără divanuri cu picioare de crocodil sau alte monstruo- 
zități la modă. Mobila avea linii graţioase și fusese făcută 
la mijlocul secolului al XVIII-lea, iar cele câteva obiecte 
străine pe care Jessica le cumpărase în călătoriile în care 
își însoțise bărbatul dădeau o notă aparte. 

Caroline suporta rigorile sezonului pentru plăce- 
rea de a-și vizita mătușa ori de câte ori poftea. Cores- 
pundeau în mod regulat de când Caroline învățase să 
scrie, dar nu se văzuseră în persoană decât rareori, când 
maiorul Sterling era plecat în cine ştie ce capăt de lume. 
După ce soțul ei murise în Batalia de la Salamanca, 
Jessica își adusese fiica înapoi în Anglia şi se mutaseră 
în căsuţa din Londra pe care o moștenise. 

Deși îi plăcea să aibă propria casă și să fie indepen- 
dentă, Jessica o ducea de multe ori pe Linda în vizită la 
bunicii ei din partea tatălui, în Wiltshire. Și ea crescu- 
se acolo și avea mulţi prieteni în zonă. Familia Sterling 
trăia la opt kilometri de conacul familiei Hanscombe, 
așa că putea să o viziteze și pe Caroline în același timp. 
Era ceva nou și plăcut pentru amândouă să locuiască i, 
câteva minute de mers una de cealaltă. 

Caroline intră în salonul de dimineaţă, dar nu apu- 
că să-și salute mătușa. O fetiță mică ţipă și i se năpusti 
în braţe. 

- Caro! Am văzut un pisoi rătăcit în bucătărie, și 
mama spune că pot să-l păstrez! 

Caroline râse și își îmbrățișă verișoara de nouă ani. 

= şi cum de sa „rătăcit“ acea creatură în bucătărie? 
Ai adus-o cumva în buzunar? 

Linda își înfipse degetul mare de la picior în covorul 
de pe podea. 

- Păi... 

- Nu contează, păpușă. Sunt sigură că şi mama ta ştie 
adevărul. Dumnezeu să te binecuvânteze, Jessica, spuse 

Caroline, luând cana de cafea pe care mătușa tocmai 
i-o turnase. Oare ce făcea lumea înainte să se descopere 
cafeaua? În casa familiei Hanscombe se bea ceai fiind- 
că asta îi plăcea bătrânei doamne; ar fi fost o risipă să 
pregătească și cafea. Presupun că ghemotocul acela por- 
tocaliu și pufos e noul tău prieten? 

Caroline se întinse sub masă și ridică mingea de bla- 
nă în poală. Pisoiul era portocaliu și avea ochi de un 
verde aprins. Părea să-i placă mult reşedinţa familiei 
Sterling. Caroline îl scărpină sub bărbie, iar el începu 
să toarcă mulțumit. 

- Şi care e numele acestui motănel? 

- Wellesley. La fel ca Duceie de Fier, spuse Linda pe 
un ton serios. 

- E un nume potrivit. Parcă are chiar nasul arcuit al 
familiei Wellington. Sau echivalentul lui pisicesc. După 
ce termină de admirat noul membru al casei, Caroline 
continuă: Jessica, seara trecută la Almack s-a întâmplat 
ceva foarte straniu. 

- Te-ai distrat cumva mai bine decât te așteptai!? 

- Nu chiar, spuse abătută Caroline. Am fost abordată 
de un lord destul de în vârstă care a insistat să valsăm şi 
m-a ameninţat că o să mă viziteze. 

- Dumnezeule! Cine era acest gentleman antic? 

- Nu era chiar antic - avea cam patruzeci de ani, cred. 
Dar era destul de în vârstă cât să-mi fie tată. Numele lui 
e Lord Radford și arată ca diavolul însuși: păr negru, 
frunte încruntată şi privire fioroasă. Se uita la mine de 
parcă aș fi fost o iapă în piață. Eram așa speriată, că pro- 
babil m-a crezut o proastă. Ceea ce ar fi foarte potrivit. 
Nu mă interesează să-l cunosc mai bine. 

- Lord Radford... Numele îmi sună cunoscut. Cred 
că familia lui are o proprietate în Gloucestershire. 
Mereu se vorbeşte despre el în ziare - e un călăreț și un 
vânător renumit. Şi e destul de chipeș. Ţi-ai găsit un pre- 
tendent foarte bun, micuța mea! 

- Te rog să nu râzi de mine, Jess! E o problemă serioa- 
să. Dacă e interesat de mine? Omul ăla mă îngrozește! 

- Nu crezi că exagerezi puțin? 


36 Mary Jo Putney 


Caroline se încruntă şi îşi răsuci o șuviță castanie în- 
tre degete. 

- Nu cred că aș putea să-ți explic. Nu arată chiar aşa 
rău, deși e prea bătrân pentru mine. Dar m-am simţit... 
copleșită în prezenţa lui. De parcă era o bombă gata să 
explodeze sau un foc gata să mă mistuie. 

-Cred că te înţeleg, răspunse Jessica. Şi ducele de 
Wellington e așa uneori. E foarte amabil dacă socializezi 
cu el, dar mereu emană putere. N-ar putea fi confun- 
dat niciodată cu un om de rând, chiar şi atunci când 
e doar Arthur Wellesley. Poate de-asta i se şi spune 
Ducele de Fier. 

- Ei bine, Lord Radford nu e un om de rând, chiar 
deloc. Mi-ar plăcea de el mult mai mult dacă ar fi. 

- Un bărbat ca el ar fi un câștig pentru tine, spuse 
Jessica, ridicând din umeri. Dacă vă îndrăgostiţi unul de 
celălalt și vă căsătoriți, ai fi aranjată pe viață. Atenţiile 
lui n-au cum săi strice, și nimeni nu te poate obliga să 
te măriţi cu el. 

- Asta e problema, Jess. Mama și tata ar putea să mă 
oblige. Când încep să ţipe la mine și să-mi vorbească 
despre îndatoririle mele ca fiică... 

Vocea lui Caroline se stinse și ochii ei fixară panglica 
pe care o răsucise aşa de mult, că o stricase. 

- N-o să-i las să te oblige! spuse Linda. O să le spun că 
ne-ai fost promisă nouă, aici. 

- Nar trebui să se ajungă la asta, Linda. 

Jessica chicoti și își trase fiica mai aproape. Aveau ace- 
lași păr roșcat și erau la fel de vesele, dar fetița moștenise 
ochii căprui ai tatălui în loc de cei verzi ai mamei. Ar fi 
fost modele perfecte pentru un maestru al picturii, așa 
cum râdeau împreună - pentru un Rubens, poate, dacă 
ar fi preferat genul de femeie mai suplă. 

- Se poate să ai dreptate și să-mi fac griji degeaba. 
Probabil n-o să-l mai văd niciodată pe Baronul cel Dia- 
bolic, eventual doar de la distanță la vreun bal. Între 
timp, păpuşa mea, a venit timpul pentru lecţia ta de 
muzică. Trebuie să mă întorc devreme și să plec la cum- 
părături cu Gina. Are nevoie de niște panglici cu care 

să-și înfrumuseţeze o rochie înainte de balul din seara 
asta de la Cavendish. 

- Cred că sunt prea mare ca să mai fiu păpușă, Caro, 
anunţă Linda. Mai am puţin și fac zece ani. 

- Ai dreptate, şi te rog să mă ierți pentru greşeală. 
Domnișoară Sterling, dacă ești gata pentru lecţia ta de 
pian, haide să începem. Şi dacă domnișoara Sterling a 
exersat cum trebuie și o să cânte bine, s-ar putea ca la 
sfârșit să primeascăși nişte turtă dulce. 

Linda chicoti veselă și își abandonă aerul de maturi- 
tate jucăușă, fugind spre încăperea cu pianul. Verișoara 
sa o urmă ceva mai încet. Jessica le urmări cu o privire 
puţin tristă. Fetiţa ei nu avea să mai fie un copil prea 
multă vreme, iar nepoata ei, care îi era aproape ca o fii- 
că, era obligată să devină femeie deși nu era pregătită. 

Jessica se gândi că cel mai greu lucru pe care o mamă 
trebuia să-l îndure era să ştie cât de dureros era să crești. 
Era o durere de care nu putea să-și apere fetele, oricât 
ar fi încercat. 


capitolul 3 


Caroline se întoarse acasă mai târziu decât inten- 
ționase; începuseră cu un concert de Mozart, apoi 
Caroline trecuse la pian și începuse să compună în timp 
ce Linda îşi mesteca turta dulce. Era oricum o fire visă- 
toare, dar, dacă se mai ocupa și de muzică, pierdea cu 
totul noțiunea timpului. 

n familie se glumea că, dacă avea vreo vizită de făcut 
sau de primit, Caro nu avea voie să se așeze la pian. 
Odată, se aşezase să cânte câteva minute după prânz și, 
șase ore mai târziu, Gina fusese nevoită să o ridice cu 
forța ca să se îmbrace pentru cină. Apoi, Caroline ră- 
măsese toată seara cu mintea pierdută în lumea creației. 
Meritase însă: reușise pentru prima oară să compună 
un concert care să-şi merite într-adevăr numele. 

Când erau în Londra, Caroline făcea tot posibilul să 
nu se lase absorbită de muzică. Orașul oferea multe dis- 
tracţii, iar pianul din casa închiriată era mediocru față 

de cel de acasă, deci Caroline reușea să se concentreze 
mai mult asupra vieții de zi cu zi. Astăzi însă fusese dis- 
trasă de instrumentul formidabil pe care îl avea Jessica. 
Fără îndoială că Gina o aştepta cu nerăbdare. 

Gâfâind şi roșie la față, Caroline dădu buzna în salon 
să o caute pe Gina. Făcu doi pași înăuntru, apoi se opri 
șocată. Baronul cel Diabolic era acolo. 

Jason îi văzu suspinul atunci când privirile li se întâl- 
niră. Era nevoie ca domnişoara Hanscombe să înțelea- 
gă că, dacă Jason Radford spunea că avea să facă ceva, 
atunci acel lucru era ca și făcut. Nu era genul de bărbat 
care să promită lucruri în van! Spusese că avea să vină în 
vizită, și o făcuse cât de devreme îi permitea decența. 

Era mulţumit să o vadă după ce îndurase un sfert 
de oră de întrebări indiscrete din partea lui Lady Hans- 
combe și îi fusese băgată pe gât și Gina. Aceasta era o 
fată decentă, dar nu şi-o putea închipui ca pe o Lady 
Radford; țărănoiul cu care dansase la Almack era mult 
mai potrivit pentru ea. 

Cel puţin Caroline avea potenţial. Slavă Domnului 
că nu vorbea așa mult ca mama ei. 

- Bună ziua, domnişoară Hanscombe, spuse Jason pe 
un ton plăcut, ridicându-se pentru a face o plecăciune. 
Aerul de dimineaţă îţi prinde bine. Am venit să te im- 
plor să-mi acorzi onoarea de a mă însoți la o plimbare 
în parc. 

Caroline se înroși și își cobori privirea. 

- Mi-ar face mare plăcere, lordul meu, dar... dar am 
planuri cu sora mea. 

- Ah, dar nu-i nici o problemă, Caro, interveni 
Gina, aruncând o privire ciudată spre Lord Radford. 
Putem merge și mâine. N-aş vrea să-ţi stric distracţia. 

n plus, Gideon va sosi în curând să mă ia la plimbare 
cu trăsura. 

- Într-adevăr, Caroline, nu-i frumos din partea ta să-l 
faci pe lord să aștepte, spuse severă mama ei vitregă. 

- Nu ştia că vin. Dar sper că ești liberă să-mi accepţi 
invitaţia, spuse lordul către Caroline. 

- Desigur, Lord Radford, răspunse Caroline, încă re- 
fuzând să-l privească în ochi. Am nevoie de câteva mi- 
nute să mă schimb. 

Spunând asta, Caroline se întoarse şi ieși din cameră, 
aproape alergând. 

Urcă scările în grabă, cu gândurile rătăcindu-i în toa- 
te părţile. De ce venise lordul aici? N-avea altceva mai 
bun de făcut? 

Intră în cameră și se uită prin dulap. Rochia gri de di- 
mineaţă, cu un tiv albastru-închis, era cea mai potrivită; 
purtând-o, arăta întotdeauna de parcă ar fi fost bolnavă. 
Se schimbă repede şi își pieptănă părul peste frunte ca 
să-și ascundă și mai bine fața. 

Ca să completeze efectul, alese boneta care nu-i plăcea 
mai deloc, una dintre cele aruncate de mama ei vitregă. 
Fusese oribilă chiar și în zilele ei bune, dar acum, că se 
învechise, arăta chiar mai rău. Respiră adânc pentru a 
se linişti, apoi cobori scările pentru a-şi înfrunta soarta. 

Când Caroline intră în salon, Lord Radford o studie 
curios. Îi acordă mai multe puncte pentru viteza cu care 
se pregătise, dar fu nevoit să le retragă pentru rezultatul 
deloc satisfăcător. Serios, fata asta chiar nu știa să se 
îmbrace. Păruse chiar drăguță când venise de la plimba- 
re; acum arăta ca o guvernantă. După ce se căsătoreau, 
trebuia să-i cumpere numaidecât alte rochii. 

Nici o femeie, nici măcar una căreia nu-i păsa de 
modă, cum era Caroline, nu putea să nu observe șa- 
reta lui Lord Radford. Era vopsită în negru şi avea 
accentele suflate cu argint. Cei doi cai negri care erau 
înhămaţi la ea erau superbi, în mod sigur născuți din 
părinți campioni, iar harnașamentele lor erau tot ne- 
gre cu auriu. 

Jason o văzu pe Caroline făcând ochii mari şi întrebă: 

- Eşti de acord? 

- Nu se cuvine să-mi dau eu cu părerea, lordul meu. 

- Prostii! Ai dreptul la o părere, şi sunt sigur că ai 
una, chiar dacă nu eşti obișnuită să o spui cu glas tare, 
replică Jason, ajutând-o să urce. 

- Ei bine, e foarte dramatică, spuse ezitant Caroline, 
aşezându-se pe bancheta de catifea neagră. Dar puţin 
cam... sinistră. 

Caroline n-avea de gând să adauge că șareta se potri- 
vea cu porecla pe care i-o dăduse, Baronul cel Diabolic. 

- Mamei tale îi place. Înainte să cobori, mi-a spus că 
e tare frumoasă. 

- E mama mea vitregă. 

- Ah, am început să progresăm, domnişoară Hans- 
combe! E prima oară când spui ceva care nu reprezin- 
tă un răspuns direct la una dintre replicile mele, spuse 
prietenos Jason, mulțumit să afle că fata nu era rudă 
de sânge cu Lady Hanscombe - nu și-ar fi dorit o soţie 
după același calapod. 

- Îmi... pare rău, Lord Radford, spuse Caroline, 
înroșindu-se și privind înainte. N-am vrut să fiu 
nepoliticoasă. 

Jason se mustră pentru greşeală. Nu era sigur dacă 
remarca lui fusese luată drept o critică sau pur și simplu 
Caroline nu avea simţul umorului; în orice caz, pierdu- 
se tot progresul pe care-l făcuse. 

O privi cu coada ochiului, ghicind că pielea ei palidă 
avea să-i trădeze mereu sentimentele, fiindcă se înroșea 
ușor. Din nefericire pentru ea, dar spre norocul lui. 

- Sunt sigur că n-ai fost niciodată nepoliticoasă. E pri- 
ma ta vizită la Londra? 

Înapoi la banalităţile pe care le discutaseră la Almack; 
era mai sigur așa. 

Vremea din Anglia era un subiect potrivit pentru o 
conversaţie mai lungă, așa că Jason vorbi despre asta 
cât timp conduse șareta prin Hyde Park, iar Caroline îi 
răspunse monosilabic. Da, era neobișnuit de cald pen- 
tru sfârşitul lui aprilie. Într-adevăr, era o vreme foarte 
plăcută; da, trebuia să plouă în curând, pentru a nu 
afecta recolta. 

Șareta şi pasagerii ei eleganți atraseră atenţia nobi- 
limii care ieşise la plimbare prin parc atât de devreme. 
Nimeni nu-și amintea să-l mai fi văzut pe Radford în 
șaretă cu o femeie de viță atât de bună. O domnişoară 


O alegere dificilă 41 


nemăritată care tocmai își încheiase educaţia? Trebuia 
să fie ceva serios! 

Caroline, care n-avea habar de bârfele din jur, înce- 
pea încet-încet să se relaxeze. Ar fi preferat să fie oriunde 
altundeva, nu într-o șaretă atât de ostentativă condusă 
de un personaj și mai ușor de remarcat, dar nu reușea să 
scape de senzaţia că era înconjurată de forțe cărora nu 
li se putea împotrivi. 

Tocmai se întorceau spre casă, când se auziră strigaţi 
de o voce cunoscută. George Fitzwilliam li se alătură pe 
cal și îi salută vesel, deși vedea că șansele lui de a câştiga 
pariul începeau să scadă. 

- Bună ziua, domnişoară Hanscombe, Jason. E o di- 
mineaţă splendidă pentru o gură de aer curat. 

n timp ce stăteau de vorbă, George o studie pe 
Caroline. Fetiţa nu arăta prea fericită; cel mai bun lucru 
care s-ar fi putut spune despre ea era că se resemnase. 
Poate că pariul nu era întru totul pierdut, nu încă. 

După ce George plecă să-i salute și pe altii] ason trase 
de frâie și coti expert pe lângă o trăsură condusă prost. 

- Spune-mi, domnişoară Hanscombe, ai vrea să dis- 
cutăm despre ceva în mod deosebit? Ce te-ar interesa? 
Eu am rămas fără platitudini, așa că e rândul tău să su- 
gerezi un subiect de discuţie. 

Caroline îl privi șovăielnică. 

- Imi place... muzica, lordul meu. 

Jason reuși să-și abţină un mormăit de „Scutește-mă!“, 
dar Caroline îi văzu expresia și își dădu seama că avea 
în față un bărbat care ascultase prea multe concerte 
groaznice susținute de fete lipsite de orice talent. Atâ- 
tea harpe dezacordate! Atâtea piane cu clapele sărite! 
Atâtea voci afone sau mult prea puternice. 

ntr-o societate în care muzica era o „realizare“ ce se 
impunea de la sine pentru o tânără domnişoară, urechi- 
le unui gentilom erau în permanenţă agresate. Caroline 
se înroși din nou şi privi spre un pâlc de călăreți din 
celălalt capăt al parcului. 

- Desigur, nu contează, spuse ea înţepat. 

Jason sesiză cum fata se retrage și simți un ghimpe de 
regret. Era atât de vulnerabilă. Trebuia oare să fie atent 

la absolut tot ce avea să spună în următorii patruzeci 
de ani? 

Dintr-odată, Jason își dădu seama că era aproape su- 
ficient de bătrân cât să-i fie tată. Gândurile înaintară de 
la sine: erau vreo paisprezece ani între ei? Zâmbi amin- 
tindu-și-o pe Lizzie, lăptăreasa cea prietenoasă. Da, ar fi 
putut să-i fie tată... 

Osia șaretei se apropie periculos de o altă trăsură, iar 
Jason reveni în prezent. Afișând o expresie potrivit de 
sobră, spuse: 

- Domnișoară Hanscombe, mi-ar plăcea să nu fii 
chiar atât de speriată în prezența mea. Nu sunt un căp- 
căun. N-o să-ţi fac nimic. 

- Chiar nu ești? spuse Caroline pe un ton surprinză- 
tor de sec, privindu-l cu coada ochiului. 

Jason fu uimit și de tonul ei, și de ochii ei uluitor de 
albaștri. Își dădu seama că era pentru prima oară când 
Caroline îl privea în față și avu sentimentul incomod că 
fata văzuse mai mult decât intenţiona el să arate. Poate 
era mai deosebită decât crezuse. Se retrase încet spre 
o conversaţie politicoasă, rece, iar prada lui începu să 
privească din nou în jur. 

n timp ce se apropiau de Adam Street, nici unul din 
ei nu era mulțumit de felul în care progresau lucrurile. 


În timp ce Jason şi Caroline se plimbau prin parc, 
Sir Alfred își chemase soţia în birou pentru a discuta 
despre banii familiei. Baronetul era un bărbat gras, co- 
leric și peste măsură de egoist. Era oarecum interesat 
de moștenitorul lui de cincisprezece ani, tânărul Colin, 
și îi plăcea să se certe cu soţia lui, dar în rest nu-i păsa de 
nimeni şi de nimic în afară de el însuși. 

Averea considerabilă pe care o moștenise era ciuntită 
de ani de zile în care își făcuse orice capriciu și investi- 
se fără judecată. Deși se abţinuse să-și ipotecheze pro- 
orietățile, avea ceva probleme cu banii de la o vreme 
încoace, iar acum voia să afle cum îi progresau celelal- 
te „investiții“. 

- Ei bine, Louisa, tu mi-ai promis că, dacă o să cheltu- 
iesc atâţia bani să le lansez pe fetele noastre, o să am parte 

de mai mulți bani în schimb și o să și scap de ele. Cum 
stau lucrurile? 

- Destul de bine, Alfred. De fapt, chiar în acest mo- 
ment se întâmplă ceva surprinzător. Te-am informat 
deja că Gideon Fallsworthy e interesat de Gina. Sunt 
sigură că e gata să-i ceară mâna, şi pare atât de îndrăgos- 
tit, că e posibil să o ia de soţie fără zestre. 

- Da, da, ştiu de el, spuse nerăbdător Sir Alfred. Dar 
vreau să-ți spun că stăm și mai prost cu banii. Nava de 
comerț în care am investit nu s-a întors încă din Indiile 
de Est. Sunt aproape sigur că s-a pierdut. Contam pe 
profitul de-acolo ca să plătesc pentru... nu contează pen- 
tru ce. E vreo șansă ca Gina să se mărite cu un om mai 
bogat? Dacă da, o să-l refuz pe Fallsworthy. 

Lady Hanscombe se simţi revoltată de lăcomia 
soţului ei, dar știa că n-avea rost să se certe cu el din 
cauza asta. 

- Nu cred că e posibil, spuse ea. Gina și Gideon sunt 
atât de îndrăgostiți unul de celălalt, că pretendenții ei 
au plecat să-și caute norocul altundeva. Chiar dacă ar 
mai exista vreun alt gentleman, mă tem că Gina ar pre- 
fera să fugă decât să renunţe la Gideon. 

- Madam, cât de idioate sunt fetele tale? răcni Sir 
Alfred. 

La fel ca alți bărbaţi de o moralitate îndoielnică, el 
era genul de bărbat care cerea din partea fiicelor sale 
maniere impecabile şi să-l asculte orbește, dar nu s-ar 
fi uitat sub nici o formă la vreo femeie care să se poar- 
te astfel. 

- Ai grijă cum vorbeşti despre fiica ta, domnule! 
Nu e idioată, dar știe ce vrea. Fallsworthy e un tânăr 
foarte de treabă, și sunt sigură că Gina ar fi în stare 
să-l convingă să fugă împreună, spuse mândră Lady 
Hanscombe. Dacă nu-ți place căsătoria lor, ar fi trebuit 
să spui ceva când s-au cunoscut. Dacă ţin bine minte, 
atunci n-aveai nici o problemă. 

- Da, fiindcă atunci nu eram într-o situație așa ostilă. 

-Speram ca moștenirea pe care Caroline avea să o 
primească de la mama ei urma să fie de-ajuns pentru 
a O face bună de măritat... 

-Să nu contezi pe asta, o întrerupse Sir Alfred. 

- Doar n-ai cheltuit banii? Asta ar fi deturnare de fon- 
duri! suspină soția lui. Erau banii ei! 

-Nu A aşa nerăbdătoare să mă trimiți la închisoare, 
se răsti Sir Alfred. Am investit într-un proiect de cana- 
lizare, dar supervizorul a fugit cu banii. Era o investiție 
legitimă pentru moștenirea ei, adăugă pe un ton defen- 
siv când Lady Hanscombe îi aruncă o privire tăioasă. 

Deși își avea și ea cusururile ei, Lady Hanscombe era 
întotdeauna onestă. Acţiunile soțului ei o oripilau. 

După ce își reveni, Louisa spuse rece: 

-Atunci e bine că fata n-a știut niciodată câți bani 
a moștenit. Cealaltă veste pe care o am pentru tine se 
potriveşte de minune. Începusem să-mi fac probleme 
că n-o să-i găsesc niciodată un soț. Nu arată cine știe ce, nu 
e prea vivace și nu pare interesată să se lase curtată de 
cineva. Dar se întâmplă ceva uimitor: Lord Radford 
se arată interesat de ea. A căutat-o la Almack seara tre- 
cută, a dansat doar cu ea și a scos-o la plimbare cu șareta 
azi-dimineaţă. Deși îmi e greu să-l înțeleg, pare chiar 
îndrăgostit de ea. 

- Lord Radford? Omul ăla are cele mai scumpe 
amante din Londra. Ce-ar putea găsi interesant la o 
domnişoară așa plictisitoare precum Caroline? 

- Dragostea lucrează pe căi misterioase, spuse sen- 
tențios Lady Hanscombe. Probabil vrea o domnişoară 
bine-crescută care să-i nască un moștenitor şi să nu-i 
stea în drum în rest. Caroline ar fi foarte potrivită 
pentru el. Și nu va avea parte de certuri cu ea. Dintot- 
deauna a fost o fată ascultătoare. 

- Atunci vezi să rămână așa! spuse răstit Sir Alfred cel 
iubitor, care părăsi apoi camera ca să meargă la club. 


capitolul 4 


Când ajunse la biroul avocaţilor Chelmsford şi 
Marlin, pe Richard Davenport îl durea groaznic piciorul. 
Dar asta nu era ceva neobişnuit, aşa că făcea tot posi- 
bilul să ignore durerea. În fiecare zi mergea pe jos cât 


O alegere dificilă 45 


de mult era în stare ca să-și vindece piciorul beteag; în 
zilele mai dificile, cum era și ziua de astăzi, se sprijinea 
într-un baston și își distrăgea atenţia fluierând melo- 
dii complicate. 

Dintotdeauna îi plăcuse să fluiere, şi adesea îi scotea 
din sărite pe ceilalți ofițeri cu obiceiul lui de a fluiera 
melodii care se potriveau de minune situaţiei despre 
care se discuta. Când rămâneau fără alte mijloace de 
a se distra - iar asta se întâmplase deseori în campania 
din Peninsulă -, ceilalți soldaţi încercau să ghicească ce 
gânduri îl făceau pe căpitanul Dalton să fluiere o melo- 
die sau alta. 

Era lesne de înțeles de ce Londra îl făcea să fluiere 
Oranges and Lemons! sau, dacă taverna în care era nu avea 
nici o băutură mai acătării, John Barleycorn. Dar uneori 
referințele erau mai obscure; multe discuţii aprinse avu- 
seseră drept subiect motivul pentru care căpitanul flu- 
iera A-Rovin” sau Jack the Jolly Tar. Richard însuși nu era 
de prea mare ajutor; dacă era întrebat, zâmbea și fluiera 
o frază în spaniolă care însemna: „Cine știe?“ 

Trecuse mai bine de o săptămână de la discuția iniţi- 
ală cu Josiah Chelmsford, dar Richard încă nu era sigur 
dacă merita să ia în considerare viața de conte. Josiah îl 
invitase înapoi cu momeala unor noi informaţii despre 
viaţa din tinereţe a părinţilor lui. 

Richard intră în birou și fu primit de secretar cu mult 
mai multă politeţe ca data trecută. Zâmbi trist. Fără în- 
doială că, odată ce avea să devină un nobil cu acte în 
regulă, astfel de lingușitori aveau să roiască în jurul lui. 

Josiah îl întâmpină pe Richard cu o strângere de 
mână și un salut jovial. 

- Bună ziua, băiete. Arăți mult mai bine decât data 
trecută. Ai început să te obișnuiești cu gândul că ai moş- 
tenit O avere? 

- Bună ziua, domnule. Îmi pare rău să te dezamăgesc, 
dar nici acum nu ştiu ce vreau să fac. Deci nu s-a schim- 
bat nimic față de săptămâna trecută. 


! Cântecel pentru copii în care se face referire la clopotele câtorva 
biserici londoneze (n.red.) 

- Nu vreau să te zoresc, dar trebuie să-ți explic felul în 
care bunicul tău şi-a lăsat proprietatea. A trecut aproa- 
pe un an de când a murit. Potrivit testamentului, eu 
trebuia să administrez proprietatea timp de optsprezece 
luni, timp în care îl căutam pe fiul lui Julius Davenport 
sau pe moștenitorul său. Contele și tatăl tău nu-și mai 
vorbeau de mai mult de șapte ani, perioada necesară 
pentru a declara o persoană dispărută ca fiind deceda- 
tă, dar, când bunicul tău şi-a rescris testamentul după 
moartea celui de-al doilea unchi al tău, i-am spus despre 
scrisorile primite de la Julius. Tatăl tău mă anunţase că 
te născuseși. In lipsa unor dovezi concrete, am preferat 
să presupun că ești în viață. Din nefericire, nu știam 
unde să te caut. Scrisorile tatălui tău nu spuneau nimic 
despre locul unde laş fi putut găsi. Era hotărât să nu 
se lase descoperit de nimeni. În orice caz, dacă nu se 
găsește nici un moștenitor direct după optsprezece luni, 
averea trece în proprietatea unui moştenitor prezumtiv, 
adică vărul tatălui tău, Reginald Davenport. El este fiul 
fratelui mai mare al bătrânului conte, dar e mai aproape 
„ca vârstă de tine decât de tatăl tău. Chelmsford făcu o 
pauză ca să-și umple pipa din care trăsese până acum, 
apoi continuă: Bunicului tău nu-i plăcea prea multă 
lume, dar cel mai mult îl ura pe Reginald. Vărul tău are 
o reputaţie îndoielnică; îi plac jocurile de noroc, scan- 
dalurile și alte îndeletniciri dubioase. I sa interzis să fie 
în prezenţa contelui în ultimii zece ani, dar tot se crede 
următorul conte și mai are puţin și o să-și vopsească bla- 
zonul pe portiera trăsurii. Mă sâcâie să mă grăbesc şi să-l 
proclam cât mai repede. Bănuiala mea e că trăieşte pe 
datorie de multă vreme. 

- Nu ai spus nimănui despre mine, nu-i așa? 

- Nu, nu, ţi-am respectat doleanţele în această privin- 
ță. Singurul care mai ştie este secretarul meu, Wilkes, şi 
el este un om foarte discret. Aş vrea să-ți sugerez ceva. 
De ce nu vii cu mine până în Gloucestershire? Putem 
vizita proprietatea împreună, în mod neoficial, şi poți 
sta acolo ca Richard Dalton. E în regulă atâta timp cât 
găsim un pretext pentru prezenţa ta acolo. Poate faci in- 
ventarul pentru mine ori poate pregăteşti proprietatea 

pentru a fi scoasă la vânzare. Aerul de la țară i-ar face 
ine, iar peisajele din Cotswold sunt printre cele mai 
frumoase din întreaga Anglie. 

, Richard îşi muşcă buza de jos, gândindu-se ce să 
acă. 

-Nu mar deranja să plec din Londra, iar doctorii 
sunt gata să-mi dea drumul. Dar Wargrave Park poate fi 
plin de bătrâni servitori care m-ar recunoaşte imediat ca 
făcând parte din familia Davenport. 

-Nu, nu cred. E adevărat că semeni leit cu tatăl 
tău, dar el semăna cu bunica ta. Nu arăta deloc ca un 
Davenport, zise avocatul zâmbind nostalgic. Bunica ta 
era o femeie remarcabilă. A adus sânge proaspăt și o 
mare doză de bun-simţ în familie. Dacă ar fi trăit, conte- 
le și tatăl tău nu s-ar fi separat niciodată. 

- Ce fel de oameni erau unchii mei! întrebă Richard. 

- Rodrick, fratele cel mai în vârstă, era sălbatic, extra- 
vagant. A avut nevoie de câteva averi doar să-și plătească 
datoriile. Când a ajuns la o vârstă la care nu mai putea 
amâna căsnicia, s-a îmbolnăvit de febră la plămâni. Une- 
ori mă întreb dacă a preferat să moară decât să munceas- 
că cinstit chiar și o zi. 

- Și fratele mijlociu? 

- Henry simţea că Rodrick era preferatul tatălui său, 
iar Julius - cel al mamei. În loc să crească pe cont pro- 
priu, Henry a întors spatele familiei. Nu... nu-i plăceau 
femeile. N-a vrut să se căsătorească nici măcar atunci 
când a moștenit proprietatea. Cred că îi făcea plăcere 
să-și frustreze tatal. 

- Ce pereche încântătoare. Încep să înțeleg de ce tatăl 
meu nu voia să păstreze legătura cu familia 

n aceeași clipă, de afară se auzi o rumoare. Secreta- 
rul, Wilkes, spuse: 

-Nu puteți intra acolo. Domnul Chelmsford este 
împreună cu un client. 

Răspunsul fu înăbuşit, dar categoric. Uşa se deschi- 
se cu zgomot și un gentleman înalt, cu o expresie acră, 
pătrunse în încăpere. Părea să aibă în jur de patruzeci 
de ani, dar se putea ca ridurile de pe chipul său să-l fi 
îmbătrânit înainte de vreme. Avea părul negru şi o față 

pământie, care contrastau cu ochii albaștri și reci. Deși 
purta haine scumpe, atitudinea lăsa să se înțeleagă că 
nu-i pasă cum arăta, în loc să prefere genul de perfec- 
ţiune imaculată pe care Brummell îl adusese la modă. 
Privirea lui îl depăși indiferentă pe Richard şi se opri 
asupra lui Josiah. 

- Cât mai vrei să continui această farsă? întrebă el pe 
un ton plin de reproș. Mă incomodează faptul că nu 
mi-ai pregătit încă proprietatea și sunt aproape sigur 
că voi găsi un judecător care să-mi dea câștig de cauză. 

Chelmsford îi aruncă o privire rece. Avocatul grăsuț 
și jovial fusese înlocuit de omul legii, rece și necruţător. 

- Nusţi pierde timpul cu ameninţări nefondate, dom- 
nule Davenport. Dacă implici și Cancelaria, lucrurile 
vor întârzia şi mai mult. Nu există avocat care să nu poa- 
tă trage de un caz până să-l facă de trei, patru ori mai 
lung. Îţi dau cuvântul meu că exact asta voi face dacă te 
amesteci în testamentul unchiului tău. Mai ai de aștep- 
tat șase luni, în mod normal. Îți sugerez să trăieşti până 
-atunci din ce ai. 

Intrusul strânse din buze: 

- Atunci crezi că ai putea să-mi dai un avans? Sunt, în 
definitiv, banii mei. 

-Asta rămâne de văzut. Între timp, eu răspund de 
proprietatea şi de averea de la Wargrave. Nu voi face 
decât cheltuieli justificate. Dacă proprietatea îţi revine 
ție, O vei avea așa cum este acum. 

- Îţi dai seama că, odată ce voi primi titlul, vei fi con- 
cediat imediat? 

- Crede-mă, dacă tu devii următorul conte, eu voi fi 
cel care își dă demisia în clipa în care succesiunea va 
fi înfăptuită. 

- Atunci ne vom înţelege perfect, Chelmsford. 

Bărbatul înalt și slab se întoarse într-un foșnet de pe- 
lerine și se năpusti afară, trântind ușa în urma lui. 

- Ei bine, Richard, acesta este vărul tău Reginald, 
spuse sec avocatul. În caz că nu ţi-ai dat deja seama. 

Richard urmărise scena cu o jumătate de zâmbet. 
Acum spuse: 

- Nu mă tentează să mă declar un Davenport dacă 
asta va însemna să am mai multe rude ca el. 

- Dar nu sunt toți chiar aşa. Până și Reginald are mo- 
mentele lui bune. E prima dată când îl văd că-și pierde 
cumpătul și ţipă la mine; presupun că a avut ghinion 
la cărți sau la pariuri. Sau la amândouă. Nu încape 
îndoială că e egoist și nu-i pasă de nimeni, dar are o 
reputaţie de om curajos. Se spune că s-a bătut în mai 
multe dueluri și e periculos să-l înfurii. Te alarmează? 

-M-ar „alarma“ să am un regiment de cavalerie al 
lui Napoleon apropriindu-se spre mine în galop și 
să am de trei ori mai puţini oameni decât el. Vărul 
meu mi se pare un om prost crescut și atât. Este un 
„Davenport tipic”? 

- Da. Şi totuși, tu, care ai fost crescut departe de 
restul familiei, ai ocazia să schimbi definiția unui 
Davenport, continuă avocatul. A venit timpul să te 
informez cu privire la celelalte dezavantaje însă. Proprie- 
tățile de la Wargrave sunt poate printre cele mai bogate 
din Anglia, dar au fost neglijate în ultimii ani de via- 
tă ai bunicului tău. O mare parte a terenurilor au fost 
ipotecate pentru a-i acoperi datoriile unchiului tău. Pro- 
prietatea îţi poate oferi un venit decent așa cum este, 
dar are nevoie de ani de îngrijire și de administrare iscu- 
sită pentru a reveni la întregul ei potenţial. S-ar putea să 
nu-ţi placă o asemenea sarcină. 

- Dacă Wargrave ar fi liberă de datorii și bine întreţi- 
nută, câți bani mi-ar aduce? 

- Undeva în jur de treizeci de mii de lire pe an. 

Richard tresări puternic. 

- Treizeci de mii de lire! 

- Cam așa, zise Chelmsford și ridică din umeri. 
Şi mai mult dacă ai investi ceva în pășunile din York- 
shire. Ai cărbune sub ele, iar dacă ai deschide o mină, ai 
crea și niște locuri de muncă într-o zonă săracă și ai face 
și o investiție inspirată. Trebuie să ştii însă că proprie- 
tatea nu produce mare lucru acum şi că va fi nevoie să 
plăteşti câțiva ani pentru ipotecile rămase. 

Richard înghiţi un nod. 

- Când ne luptam în Peninsulă și plata ne întârzia 
cu lunile, glumeam între noi că ar fi fost bine să avem 
cincizeci de lire doar ale noastre. Mi-e greu să concep 
suma de treizeci de mii de lire. 

- Unchiul tău Rodrick nu doar că o putea concepe, 
ci o putea și cheltui, spuse avocatul, zâmbind slab. 

-Nu mă mir că sunt atâtea revolte în ţara noastră. 
E abominabil ca doar câțiva oameni să aibă atât de 
mulți bani, în timp ce majoritatea au așa puțini. 

Chelmsford îi aruncă o privire uimită. 

-Credeam că te lupţi cu idealurile republicii, nu că 
încep să-ți placă. 

- Problema cu francezii nu era republica lor, replică 
Richard. Boney şi-a încoronat nepotul împărat până la 
urmă. Ne-am luptat cu ei fiindcă Napoleon Corsicanul 
voia mai mult decât i se cuvenea. Mult, mult mai mult. 
Nu cred că sunt neapărat un republican, dar mi se pare 
o povară să administrezi o asemenea avere, nu o binecu- 
vântare. Nu există nici o alternativă? 

- Poţi să primeşti titlul de conte cu toate problemele 
lui, să înveți să-ți administrezi proprietățile și să începi 
să le faci să producă în cel mult cinci ani de muncă. 
Poţi să primeşti titlul, să-ți vinzi proprietăţile care 
n-au fost ipotecate încă și să ai un venit decent pentru 
tot restul vieții. Sau poți pleca şi poţi să-l lași pe Reggie 
să moștenească totul. Mai mult ca sigur el îi va vinde pă- 
mânturile lui Lord Radford, care are proprietatea vecină. 
Mi-ar părea rău să văd Wargrave rupt în două, dar poa- 
te că asta ar fi soluţia cea mai bună. Se spune că Lord 
Radford e un moșier exemplar. 

- Mi-e greu să mă închipui drept un gentleman cu 
propriile lui terenuri, spuse Richard. Sunt un soldat; 
singurul lucru pe care îl știu despre agricultură este 
să sap după mâncare când trenurile cu provizii nu 
mai ajung. 

- Nu e nimic prea complicat pentru tine, răspunse 
Chelmsford. Cred că ţi-ar prinde foarte bine un sejur 
la Wargrave Park. Vii cu mine data viitoare când vizitez 
proprietatea? 

Richard ezită. Josiah îl ademenea așa cum un păian- 
jen ademenește musculițele în plasă, încercând să-l în- 
văluie cu o pânză de posibilităţi şi obligaţii. Nu dorea 
să se complice cu un titlu și cu o proprietate, dar câteva 
informaţii noi n-aveau cum să-i strice. Și ar fi o binecu- 
vântare să plece din Londra și să scape o vreme de praf 
și de zgomot. 

- Sunt dispus să vizitez Wargrave împreună cu tine, 
dar nu-ți pot promite că voi sta acolo. Când pleci? 

- Splendid, splendid! Intenţionam să plec în trei săp- 
tămâni, dar îmi pot rearanja programul... 

- Nu e nevoie, îl întrerupse căpitanul. Am și eu niște 
treburi de rezolvat cu Garda Călare. Trebuie să-mi vând 
rangul și să dau de câţiva prieteni. Dacă plecăm la sfâr- 
şitul lunii, e în regulă. 

Chelmsford zâmbi ca un păianjen sătul. 

-N-o să-ți pară rău, băiete. 

-Să sperăm că nu. 


- Caroline, Caroline, s-a întâmplat! A vorbit cu tati 
și a fost acceptat! S-a hotărât totul! Ce minunat! Bună, 
Jessica! Sunt cea mai fericită fată din lume! 

Gina se avântă în dormitorul surorii ei cu o viteză 
care ameninţă oglinda, două păstorițe de porțelan și o 
bonetă cenuşie de pe pat. Caroline se ridică de pe po- 
dea, unde tocmai prinsese o panglică brodată de tivul 
mătușii sale, și o îmbrăţişă pe Gina când tânăra dom- 
nişoară se opri. 

-E minunat! Mă aşteptam la asta, dar tote minu- 
nat. Presupun că Gideon a vorbit şi cu tine? În ultimele 
câteva zile arătai ca o pisică într-o cadă cu smântână. 
V-aţi făcut vreun plan de nuntă? 

- Da. Eu, tu și mama vom vizita familia Fallsworthy 
în Lincolnsire la sfârșitul lunii. Gideon vrea să mă pre- 
zinte părinţilor lui, și putem discuta şi detaliile atunci. 
Ne gândeam să facem nunta în august, la biserica de 
acasă, din Great Chisbury. E vară şi sunt multe flori. 
Desigur, tu vei fi domnișoara mea de onoare. Mă bucur 
foarte mult că ești aici, Jessica. Mă ajuţi să aleg rochia 

de mireasă? Ceva care să mă facă să arăt subțire și ele- 
gantă măcar o dată în viață. 

Gina studie invidioasă rochia de dimineaţă din măta- 
se la care lucrau Caroline și mătușa ei. Era o rochie de 
o nuanţă neobișnuită de maro-închis, potrivită părului 
roșcat și des al Jessicăi, iar croiala simplă, dar impeca- 
bilă îi accentua silueta magnifică până la perfecțiune. 
Mânecile bufante erau legate cu panglici maro-închis, 
iar broderiile de la încheieturi se asortau cu panglica cu 
care Caroline tivise fusta. 

Rochia era perfectă pentru Jessica, dar nici o altă fe- 
meie n-ar fi putut să o poarte la fel de bine. Jess avea 
simțul modei şi îşi croia întotdeauna propriile haine. 
Din fericire, își împărțea talentul cu generozitate. Zâm- 
bi spre Gina, felicitând-o, şi spuse: 

-Te ajut cu mare drag. Dă-mi voie să fiu printre 
primii care îţi urează multă fericire. Tânărul Fallsworthy 
e un domn remarcabil, și sunt sigură că vă veți înţelege 
foarte bine. 

Gina alergă la mătușa ei vitregă și o îmbrățișă. 

- Mulţumesc foarte mult. Vei veni și tu la nuntă, 
nu-i așa? Din moment ce îţi petreci jumătate din vară 
cu familia Sterling, n-ar trebui să-ţi fie prea greu. Voi 
avea nevoie de tine ca să o mai temperezi pe mama, zise 
ea zâmbind. Desigur, s-ar putea să trebuiască să o ajuţi și 
pe Caroline cu nunta ei. 

Caroline termină de fixat panglica, apoi se ridică și 
merse la dulap să-și ia lăuta. 

-Nu fi prostuță, spuse ea, scoțând lăuta din cutie 
și acordând-o. De ce m-aș mărita? Apoi începu să cânte. 
Ce-ai vrea să-ți cânt la nuntă, Ginny? Ceva dramatic, 
ca asta? Camera fu năpădită de acorduri vesele. Sau 
ceva mai liniştit, ca un vals? Urmă o melodie lirică. 
Sau asta? 

Caroline trecu la un cântec care comemora finalul 
unei vânători pline de succes. 

Gina râse și spuse: 

- Nu mă face să roșesc chiar acum. Nici o domnișoa- 
ră bine-crescută n-ar recunoaște vreodată că este vânăto- 
rul, nu vânatul. Încerc să arăt cât de cât decent totuși. 

Şi să nu-ți închipui că o să te las să schimbi subiectul așa 
ușor. De ce să nu te gândeşti la nuntă? Lord Radford 
a fost foarte hotărât până acum. Cred că e gata să-ți cea- 
ră mâna. 

- Nu fi prostuţă, Gina. Să știi că nu este deloc intere- 
sat de mine. 

- Nu? Atunci de ce te-a vizitat aproape în fiecare zi 
în ultimele săptămâni? Și de ce te invită la dans la toate 
balurile la care ai participat? Îți jur că a mituit o cameris- 
tă ca să afle unde mergem în fiecare seară. 

Vizibil abătută, Caroline începu să urmărească cu 
degetul modelul sculptat în lemnul lirei. Îi era greu 
să vorbească despre sentimentele ei cele mai intime, 
iar atenţiile lui Lord Radford o afectau într-un fel 
care îi era imposibil de descris. 

Ajunsese să se gândească la el cu un soi de fatalism. 
De fiecare dată când ieșeau undeva, nu trecea mult și 
apărea și baronul cel elegant și întunecat care o cerea 
la dans sau o provoca la o conversaţie. Atenţiile lui in- 
explicabile îi crescuseră popularitatea; jumătate dintre 
tinerii din Londra încercau să-i descopere farmecele mis- 
terioase. Era o perioadă incomodă în care făcea mereu 
cunoştinţă cu alți şi alți străini și se simţea cercetată de 
privirile lor speculative. Auzea conversații murmurate, 
care încetau de îndată ce intra în încăpere. 

-Nu ştiu ce vrea de la mine, Gina. Dar gândește-te: 
tu simţi iubirea lui Gideon, nu-i aşa? Un fel de... căldu- 
ră, sentimentul că ţine la tine? 

Gina se gândi la asta, apoi începu să zâmbească. 

- Desigur. Ştiu exact ce vrei să spui. Mă simt de par- 
că mă ține în braţe chiar dacă este în partea cealaltă 
a camerei. 

- Ei bine, eu nu simt așa ceva din partea lui Lord 
Radford. Nu cred nici măcar că-i place de mine în mod 
deosebit. Mă simt ca un fel de... de sarcină de care tre- 
buie să se achite. 

Jessica asculta conversaţia încruntată. 

- Poate lordul e diferit de alţi bărbaţi pe care i-ai 
întâlnit, spuse ea. Gentlemenii moderni nu își arată sen- 
timentele, dar de ce te-ar curta dacă nu din dragoste? 

- Poate se folosește de ea ca să-și facă una dintre aman- 
te geloasă, sări Gina. Cu siguranţă nu îi ținteşte averea! 
Şi sunt destule femei experimentate la care poate apela 
pentru alt fel de favoruri. 

Caroline râse. Se simţea mai ușurată acum. 

- Dacă vrei să spui ceea ce cred că vrei să spui, nu 
ești deloc delicată. Dar trebuie să recunosc că teoria 
ta are mai mult sens decât alte lucruri la care m-am gân- 
dit. Sar putea chiar să fie adevărată, fiindcă mai multe 
doamne au ţinut să mă informeze politicos că nu sunt 
tipul de femeie potrivită pentru lord. Măcar cu atât 
pot să mă consolez. 

Sora ei clătină tristă din cap. 

- Nu pot să te înţeleg. Trei sferturi dintre femeile din 
Londra şi-ar da bijuteriile familiei să fie în locul tău, 
dar tu te comporți de parcă ești persecutată intenționat. 
Lordul e mereu fermecător, chipeș și are o avere enor- 
mă! Iar tu, sora mea cea naivă, nu ești nici măcar flatată 
de atenţia pe care ţi-o acordă. Ce te deranjează la el? 

- E greu de explicat, spuse Caroline ezitând. Nu-i vor- 
ba despre ceea ce face, ci despre ceea ce este - un bărbat 
care s-a obișnuit să controleze orice fără nici un efort. 
Îi simt puterea lăuntrică. Mă domină fără măcar să în- 
cerce. Şi nu vreau să fiu dominată. Mă simt mult mai 
bine dacă sunt ignorată. 

Caroline râse, ușor neliniștită. Încerca să glumească, 
dar ăsta era adevărul: nu era nevoie ca Lord Radford 
să facă ceva anume ca să o sperie, simpla lui prezenţă 
fiind suficientă. 

Remarca lui Caroline o neliniști pe Jessica, dar vă- 
duva nu ştia cum să răspundă. Înţelegea de ce un băr- 
bat atât de arogant și de brutal o speria pe nepoata ei 
cea timidă. Îşi aminti de o expoziție la un bâlci spaniol 
pe care îl văzuse, un leu și un miel trăind în aceeași 
cușcă. Un tablou impresionant, dar probabil că mielul era 
înlocuit constant. 

Deși nu ştia mare lucru despre Lord Radford, por- 
tretul care începea să i se contureze semăna mult cu un 
leu. Jessica oftă; dacă ar fi ieşit mai mult în societate 
în ultimii ani, poate l-ar fi întâlnit şi ar fi putut să-i dea 

un sfat mai bun nepoatei ei. Caroline nu avea prea 
multă experienţă cu bărbaţii. Poate exagera. Dacă lordul 
era un om bun, care o iubea cu adevărat, putea să-i fie 
un soț minunat. 

- Poate te sperie acum, Caro, spuse cu grijă mătușa 
ei, dar probabil ține cu adevărat la tine dacă te curtea- 
ză atât de asiduu. Cu puţină afecţiune, chiar şi două 
persoane foarte diferite pot trăi împreună în armonie. 
Eu și dragul meu John eram foarte diferiți, dar asta era 
o plăcere pentru amândoi. 

- Există mai multe feluri de diferențe, spuse posomo- 
râtă Caroline. Vinul și apa se pot amesteca ușor, dar 
focul şi apa nu vor face niciodată casă bună. Cu un 
efort vizibil, Caroline trecu peste nefericirea pe care o 
simţea și reuși să zâmbească. Apoi adăugă: Dar nu mai 
vreau să-mi fac griji că s-ar putea să ajung o doamnă 
bogată și răsfăţată. Haide să vorbim despre rochia de 
mireasă a Ginei. 


capitolul 5 


Jason Kincaid și George Fitzwilliam ajunseseră la 
vinul de după cină înainte ca discuţia să treacă la Caro- 
line și la felul în care lordul o curta. George se resem- 
nase cu gândul că avea să piardă pariul şi își acceptase 
sportiv soarta de a-și fi pierdut vara de pescuit somoni. 
Şi totuși, ceva încă îl mai deranja la rolul pe care îl juca- 
se în situaţia de faţă. 

- Ştii, Jason, a fost un pariu prostesc. Vrei să re- 
nunțăm la el? Chiar nu se cuvine să punem pariu pe 
așa ceva. 

- Vrei să renunţi la pariu! spuse Lord Radford, prefă- 
cându-se scandalizat. Ce fel de vierme mă crezi? Sau ţi-e 
teamă că o să pierzi! 

Fitzwilliam pufni indignat. 

- Dacă aș fi un om care se bate, atunci te-aș provoca 
la duel. Dar, desigur, nu sunt. Ori de câte ori vă văd 
împreună, arătaţi amândoi de parcă vati întors de la 
înmormântarea unchiului vostru de suflet şi aţi aflat 


56 Mary Jo Putney 


că nu vi sa lăsat nimic în testament. Sunt dispus să-ți 
cedez drepturile mele de pescuit, dar nu vreau să te văd 
nefericit pentru tot restul vieții din cauza unui pariu 
prostesc. Căsătoria e o treabă serioasă. 

- Într-adevăr, George, și te asigur că sunt cât se 
poate de serios. Chiar dacă am renunţa la pariu, tot 
ar rămâne mătușa Honoria. l-am promis că mă însor 
până la sfârșitul sezonului. Jason se opri o clipă, apoi 
adăugă, vorbind rar: Îmi dau seama că poate ar fi tre- 
buit să-ți dau puțin mai multe criterii înainte să-mi 
alegi candidatele. Domnișoara Hanscombe este sufi- 
cient de bine-crescută, dar e greu să o cunosc și nu 
pare să aibă deloc viaţă în ea... Jason rămase o clipă 
pe gânduri. Când vorbi din nou, tonul îi era din 
nou viguros: Sunt sigur că-și va îndeplini îndatoririle 
așa cum se cade. N-aș putea să mă retrag oricum, nu 
dacă vreau să-mi păstrez conștiința neîntinată. Vreau 
să-i fac o vizită tatălui ei mâine, și nu prevăd nici o 
problemă. Pe măsură ce ne cunoaștem mai bine, sunt 
sigur că vom ajunge să ne tolerăm reciproc. O voi in- 
vita împreună cu familia în Wildehaven. Sezonul se 
încheie în curând, și asta îi va da ocazia de a se relaxa 
în compania mea până la nuntă. Dacă plecăm la sfârși- 
tul săptămânii viitoare, avem timp să-i cumpărăm niş- 
te rochii mai de Doamne-ajută până atunci. Acum, te 
rog să mă scuzi, dar trebuie să-i țin companie viitoarei 
mele logodnice la musicalul lui Lady Beechwood. 

- Vin şi eu, spuse George. Sunt sigur că am o invita- 
ție pe undeva, şi mi-ar plăcea să fiu de față la ultimul act 
din mica ta piesă de teatru. 

Casa lui Lady Beechwood era la doar câteva minute 
distanță. Musicalul începuse deja, după cum auziră cei 
doi gentlemeni când intrară și își lăsară pălăriile unui 
garderobier. Din camera de recepție se auzea un mior- 
läit uşor de recunoscut; domnișoara Smythe-Foot bru- 
taliza o arie de Mozart. Jason făcu o grimasă vizibilă, 
iar George își transformă figura într-o mască sociabilă. 
Se îndreptară amândoi spre sursa zgomotului, dând do- 
vadă de un stoicism tipic englezesc. 

Îndrăzneala le fu răsplătită de finalul ariei și de în- 
ceputul unui intermezzo. Jason îl lăsă pe George să-și 
vadă de treburile lui și căută cu privirea prin cameră 
până când își descoperi viitoarea logodnică. Era ridicol 
de ușor să o treci cu vederea; pentru prima oară, Jason 
se întrebă dacă nu cumva se ascundea dinadins. 

Intrigat de idee, Jason se îndreptă spre fata slăbuță pe 
care o zărise într-un alcov din celălalt capăt al salonului. 
Caroline părea absorbită de ceva din poşeta ei. Când îi 
vorbi, tresări speriată. 

- Spune-mi, te simţi bine în această seară, domni- 
șoară Hanscombe? Dacă ţin bine minte, mi-ai spus că 
îţi place muzica. 

Caroline tremură puţin și răspunse: 

- Nu-mi plac spectacolele de o calitate atât de îndoiel- 
nică. E o binecuvântare că Herr Mozart nu mai e în viață 
să audă cum geniul îi este terfelit. 

Jason zâmbi larg. Deci fata era totuși capabilă să emi- 
tă o părere. Era un semn foarte bun. 

- Văd că suntem de acord în privinţa asta. Presupun 
că preferi un alt gen de muzică? 

- Nu vreau să înnobilez acest gunoi spunându-i „mu- 
zică“, replică scandalizată Caroline. Muzica vine din 
inimă. Exprimă sentimente mult mai puternice de- 
cât ar putea vreodată cuvintele să o facă. Poate crea 
armonie din furie, poate transforma haosul în ordine. 
Te poate purta pe tărâmuri nebănuite și... Caroline se 
opri brusc şi se înroși, confuză. Îmi pare rău. Am fost 
foarte nepoliticoasă să vorbesc așa. Zâmbind puţin, 
adăugă: Muzica înseamnă multe lucruri pentru mulți 
oameni. Cred că până și domnișoarei Smythe-Foot îi 
place ceea ce face. 

Jason îi urmări transformarea cu o privire fascina- 
tă. O clipă devenise o cu totul altă persoană. Fusese 
cu adevărat frumoasă. Jason însuşi nu era prea inte- 
resat de muzică, dar era încântat să o vadă pe Caroline 
în stare de o asemenea pasiune. Asta îi dăduse o 
nouă speranţă. 

- Eşti mai tolerantă decât merită domnişoara, spuse 
Jason, oferindu-i brațul. Vrei să iei o mică gustare? 

Caroline zâmbi și îi luă brațul, mulțumită că și Jason 
se simţea la fel de scandalizat să audă o melodie cân- 
tată într-un asemenea hal. Pentru prima oară, erau de 
acord într-o privinţă. 


În dimineaţa următoare, Caroline se așeză la măsuţa 
de scris fredonând o melodie. Se simţea mai relaxată ca 
niciodată de când îl cunoscuse pe Lord Radford. Încă 
nu ştia de ce lordul o alesese chiar pe ea, dar acum cre- 
dea că puteau să devină totuși prieteni. 

Acum îi scria o scrisoare întârziată domnului Ferran- 
te, profesorul ei de muzică din Wiltshire. Nu-i mai scri- 
sese de săptămâni întregi, ca să nu-l supere; profesorul 
îi simţea întotdeauna toanele, iar Caroline ţinea prea 
mult la bătrânul gentleman ca să-l întristeze cu proble- 
mele ei. Acum, Caroline ronțăia celălalt capăt al stilou- 
lui, gândindu-se la prima lor întâlnire. 

Avea opt ani pe-atunci și tocmai începea cursurile la 
şcoala de zi din Chippenham, unde profesorul era ma- 
estru de muzică. Săptămâni în șir, Caroline auzise sune- 
te fascinante venind din camera de muzică; era singurul 
lucru din întreaga școală care îi plăcea. Era timidă și nu 
vorbea, așa că toate celelalte fete râdeau de ea. 

n acea zi, camera de muzică avea uşa deschisă, 
și Caroline se strecurase înăuntru când văzuse că nu era 
nimeni. Mai întâi privise în jur, mirată; o harpă de aur 
era rezemată într-un colț, iar în mijlocul camerei era un 
pian sculptat atent. Deasupra pianului erau mai multe 
partituri. Caroline nu mai văzuse niciodată note muzi- 
cale şi se simțea frustrată că nu le înțelegea. Simţea că ar 
fi trebuit să știe să le citească; sensul lor părea să-i stea 
pe limbă şi în vârful degetelor. 

După ce atinsese cu grijă clapele din mijloc, Caroline 
începuse să cânte pe ghicite melodia folk Greensleeves, 
unul din cântecele ei favorite pe care guvernanta i le 
cântase când era mai mică. 

Domnul Ferrante intrase neauzit câteva minute mai 
târziu. O urmărise în tăcere pe mica fetiță cântând fără să 
se poticnească melodia după ureche, acompaniindu-şi 

vocea limpede cu sunetele pianului. Se apropiase încet 
de ea și o întrebase, atent să n-o sperie: 

- Domnișoară, ţi-ar plăcea să înveţi nişte muzică? 

- E lucrul pe care mi-l doresc cel mai mult, răspunsese 
Caroline pe un ton grav, privindu-l cu ochii ei albaștri. 

Profesorul îi spusese directoarei că fetiţa era intere- 
sată de muzică, iar Lady Hanscombe fusese informată și 
ea. Deși nu-i plăcea să-și arunce banii pe fereastră, sau 
în cazul de față pe lecţii în plus, bătrâna doamnă fusese 
nevoită să admită că lecțiile de pian îi erau necesare 
unei domnișoare bine-crescute. 

Plus că, pentru prima oară în viaţa ei, lui Caroline îi 
păsa de ceva suficient de mult încât să se lupte pentru 
asta. Doamna acceptase să plătească pentru lecţiile de 
pian după ce îi trecuse prin minte gândul îmbucurător 
că fiica ei vitregă își putea învăţa surorile să cânte, aju- 
tând-o astfel să economisească pe termen lung. 

Cele mai fericite momente din copilăria lui Caroline 
se petrecuseră în prezența domnului Ferrante, în salo- 
nul lui aglomerat, fiindcă nu trecuse mult și profesorul 
începuse să-i dea lecţii în propria lui casă. Talentul ex- 
traordinar al lui Caroline era limpede; putea cânta orice 
după ureche, avea o memorie uluitoare, prindea repede 
orice tehnică și învăţa să cânte la instrumente de parcă 
făcuse asta de o viață. La doisprezece ani, Caroline își 
demonstrase talentul nu doar de interpretă, ci şi pe cel 
de compozitoare. 

Domnul Ferrante se întrebase uneori ce soartă crudă 
îl făcuse să fie exilat politic din Italia și să ajungă într-o 
țară rece și neprietenoasă ca Anglia. După ce o cunos- 
cuse pe Caroline, nu-și mai pusese asemenea întrebări. 
Era un om religios, care simţea acum că Dumnezeu îl 
trimisese să o învețe muzică pe mica bambina. 

Caroline era oricând binevenită la domnul Ferrante 
şi la soția lui cea liniștită. Cei doi o priveau ca pe fata 
lor, acum că propriii lor copii crescuseră și plecaseră în 
lume. Profesorul ofta gândindu-se că Dumnezeu greşise 
făcând-o pe Caroline femeie - şi de viță nobilă; un bărbat 
ar fi fost aclamat în întreaga Europă. Chiar și o femeie 

ar fi putut fi artistă dacă s-ar fi născut într-o clasă socială 
care să permită o carieră atât de scandaloasă. 

Și totuși, profesorul credea cu toată ființa că talentul 
neobișnuit al lui Caroline își avea rostul lui. Până să 
înceapă să-şi caute un soţ, Caroline știa să cânte la toate 
instrumentele cu clape, plus lăută, vioară, harpă, fluier 
și flaut. Avea o voce limpede, mult mai puternică și mai 
variată decât s-ar fi lăsat să se întrevadă din felul moale 
în care vorbea. 

Caroline lăsa în urmă mai multe compoziții muzicale 
care erau la nivelul celor mai talentate minţi luminate 
din Europa. Fata nu acceptase niciodată să-și publice 
creațiile; simţea că, dacă altcineva ar fi descoperit că era 
preocupată de ceva atât de nepotrivit pentru o doamnă, 
i s-ar fi interzis să mai cânte. Domnul Ferrante nu insis- 
tase. Ştia că avea să vină și vremea ei. 


Caroline fu întreruptă din reverie de o bătaie la ușă. 
Se întoarse și văzu o cameristă care o privea timidă. 

- Domnişoară, trebuie să mergi imediat în biroul 
tatălui tău, spuse ea. 

Caroline simţi un firicel de teamă. Tatăl ei nu 
voia să vorbească niciodată cu ea. Nu putea fi vorba 
decât despre... Dar refuză să se gândească mai depar- 
te. Respiră adânc, apoi își lăsă stiloul din mână şi se 
ridică încet. 

- Mulţumesc, Elsie. Voi merge imediat. 

Caroline avu nevoie de tot curajul de care era în 
stare ca să intre în camera numită eufemistic „biroul“ ta- 
tălui ei. Sir Alfred nu citise nici o carte și nu scrisese nici 
o scrisoare decât dacă era absolută nevoie. Încăperea 
era, mai degrabă, locul în care el se putea ascunde de 
restul familiei. 

Și mama ei vitregă era acolo, privind-o cu un zâmbet 
rece, aprobator. Deci nu putea fi vorba decât despre un 
singur lucru. 

Sir Alfred merse spre ea, radiind de satisfacţie, și spu- 
se pe un ton care se voia plin de afecţiune: 

- Felicitări, fata mea isteaţă. Lord Radford tocmai ţi-a 
cerut mâna. Vei fi Lady Radford în curând. Lordul vrea 
să vă căsătoriți cât mai repede. 

Spunând ultima frază, Sir Alfred îi făcu lasciv cu 
ochiul. 

Caroline îşi privi tatăl îngrozită. Tocmai începuse 
să se simtă puțin mai în siguranță în compania lordu- 
lui, iar acum asta! Bâlbâindu-se, aproape incoerentă, 
Caroline încercă pentru prima oară în viața ei să-și în- 
frunte părinţii. 

- Dar... dar nu vreau să mă mărit cu el. Când... 
d-dacă mă cere, îl voi refuza. 

Sir Alfred se înfurie imediat. Începu să se înroșească 
şi ţipă: 

-Să nu te prind căi dai aere! Eşti al naibii de noro- 
coasă că ţi s-a făcut oferta asta, şi o vei accepta fără nici 
un fel de fiţe! 

Tremurând, cu faţa palidă, Caroline răspunse 
disperată: 

- Ba nu! Am împlinit douăzeci și unu de ani la sfârși- 
tul lui februarie, şi nu mă poți forța. Voi pleca de-acasă 
și voi preda muzică. 

Sir Alfred era vineţiu la faţă de atâta furie. Făcu doi 
paşi rapizi și o luă pe Caroline de umeri, scuturând-o 
violent. Apoi ridică o palmă să o lovească și răcni: 

- Ah, chiar nu pot? Dacă nu eşti de acord în clipa 
asta, ai să mă implori mai târziu... 

- Opreşte-te imediat, Alfred! Lady Hanscombe îl apu- 
că de mână pe Sir Alfred înainte să își poată lovi fiica. 
Nu e nevoie să te porţi ca un animal sălbatic, continuă 
ea. Lasă-mă pe mine să vorbesc cu Caroline. Se va răz- 
gândi dacă înţelege exact despre ce e vorba. 

Gâfâind, Sir Alfred se retrase. 

- Vezi să o faci să te asculte, fiindcă, dacă nu vrea să-l 
accepte pe Radford când vine în vizită mâine, o să-i pară 
rău că s-a născut. 

Spunând asta, Sir Alfred ieşi, trântind ușa în urma 
lui cu o asemenea forță, că geamurile se cutremurară. 

Louisa ezită înainte să-i vorbească lui Caroline, care 
plângea în hohote. Nu era cea mai perceptivă femeie, 

dar își închipuia cât de nefericită era fiica ei vitregă dacă 
îndrăznise să-şi înfrunte părinții astfel. Era însă vital 
pentru întreaga familie ca fata să facă întocmai ce i se 
spunea. Louisa credea din toată inima că Radford avea 
să fie un soț bun, așa că nu se dădea în lături de la nimic 
pentru a se asigura că măritișul urma să aibă loc. 

-Stai jos și calmează-te, Caroline. Uite, ia batista 
mea. Louisa o lăsă pe Caroline câteva minute să se li- 
niştească, apoi spuse: Nu te-ai îndrăgostit de altcineva, 
nu-i așa? 

Caroline începu să suspine mai încet. Clătină din 
cap şi scoase un zgomot înăbușit, care aducea a „nu“. 

- Atunci de ce te surprinde așa tare că Lord Radford 
ţi-a cerut mâna? Mi se spune că se pariază pe asta la 
cluburi de săptămâni întregi. 

Caroline își ridică şocată capul. 

- Cum ar putea? întrebă ea pe un ton uluit. 

Lady Hanscombe își dădu seama că făcuse o greşeală 
și continuă grăbită: 

-Ţi-a acordat atâta atenţie. Trebuie să recunosc că 
e o diferență de vârstă între voi, dar lordul arată foarte 
bine şi, mai important, are o avere frumușică. Louisa 
se opri puţin, întrebându-se cum ar putea formula cel 
mai bine argumentul. Dintotdeauna am încercat să-mi 
apăr copiii de orice neplăcere, dar, din păcate, situa- 
ţia noastră financiară este foarte dificilă. De fapt, îmi 
pare rău să te anunţ că suntem într-o situație disperată. 
Cu siguranță te-ai întrebat de ce doar Gina a venit 
cu noi la Londra, iar fraţii şi surorile tale au rămas în 
Great Chisbury. 

Atenţia lui Caroline fusese captată. 

- Mi-ai zis că e mai important săși continue studiile... 

- Adevăratul motiv e că am vrut să cheltuim mai pu- 
ţin. Am folosit fiecare bănuţ pe care l-am avut ca să vă 
putem prezenta onorabil pe tine și pe sora ta. E esenţial 
ca una sau amândouă să vă căsătoriţi cu un om bogat. 
Fraţii şi surorile tale depind de asta. 

- Dar nu mai sunt bani din partea mamei mele? 


Am douăzeci și unu de ani acum. Nu m-ar deranja să-i 
cedez lor. 

- Nu e destul cât să facă diferența, spuse repede 
Louisa, simțind că era mult mai bine să nu deschidă 
subiectul acum. 

- Gina se căsătorește într-o familie bună. Toată lumea 
spune asta. Nu pot să-l refuz pe Radford? 

Lady Hanscombe ignoră privirea plină de speranță a 
fetei și răspunse: 

- E o uniune respectabilă, dar nu ne ajută cu nimic 
momentan. Gideon va avea parte de o proprietate fru- 
mușică în cele din urmă, dar părinţii lui sunt în viață, 
sunt în putere și sunt relativ tineri. Averea lui personală 
nu e suficient de mare încât să ajute și familia soţiei 
lui. Nu putem spera decât că o va accepta pe Gina fără 
zestre, după cum se pare că a făcut deja. Şi, continuă 
Lady Hanscombe jucându-și asul din mânecă, dacă 
oferta lui Lord Radford nar fi iminentă, ar trebui să-l 
refuzăm pe tânărul Fallsworthy. Îl mai ţii minte pe 
Sir Wilbur Hatchett? Era dispus să facă o ofertă foarte 
bună pentru sora ta, și cred că încă îl mai putem convin- 
ge dacă îi spunem că Gina e disponibilă. Dar nu vreau 
să fac asta. Sir Wilbur e un comerciant şi e urât. Ginei 
nu i-a plăcut deloc de el. 

Caroline nu reuși decât să clipească. Gina îl detesta 
pe Sir Wilbur şi îi spunea „broscoiul“ când mama ei nu 
era prin preajmă. 

- Lord Radford a oferit o sumă generoasă pentru 
mâna ta. Foarte generoasă chiar. Dacă îl vei refuza în 
continuare, va trebui să o obligăm pe sora ta să refuze 
logodna. Spre deosebire de tine, ea nu e majoră și trebu- 
ie să facă întocmai ce îi cer părinţii ei. 

Chiar dacă Louisa nu era sigură că Gina cea încăpă- 
țânată avea să renunţe aşa ușor la Gideon al ei, nu ezita 
să se folosească de afecțiunea lui Caroline pentru sora 
ei vitregă pentru a o face să se supună. 

Caroline își plecă învinsă capul. Îşi aminti cât de ve- 
selă fusese Gina când își anunţase căsătoria, iar iubirea 
tandră a lui Gideon se vedea ori de câte ori erau împre- 
ună. Cum ar fi putut să-i facă pe cei doi atât de nefericiţi 
şi să le răpească orice șanse fraţilor ei? Nu avea nici o 
cale de scăpare. 

- În regulă atunci, spuse Caroline cu o voce pierită. 
Îl voi accepta. 

Lady Hanscombe încuviință în semn de aprobare. 

- Eram sigură că o să-ți faci datoria. Făcu o pauză, 
apoi adăugă cu o voce stranie: Să nu fii nefericită. 
Radford e un bărbat bine și are o reputație impecabilă. 
Sunt sigură că te va trata cu blândeţe și cu respect. În cu- 
rând, îţi vei aminti de toanele tale de acum și vei râde. 

Caroline n-ar fi putut niciodată să-i explice mamei 
sale vitrege de ce era atât de îngrozită la gândul că se 
va căsători cu Radford. Așa că nici măcar nu încer- 
că. Tâmplele îi zvâcneau de durere, și nu reuși decât 
să şoptească: 

- Pot să plec acum, mamă? 

Fără să aștepte vreun răspuns, se ridică și merse la ușă 
incapabilă să vadă încotro o purtau pașii. Lady Hans- 
combe nu încercă să o oprească. 


Mai târziu, în aceeași seară, Jessica intră în casa de 
pe Adam Street. Primise un bileţel de la Gina, scris 
de mână în grabă: „Vino imediat, te rog. Caroline are 
nevoie de tine“. 

Gina cobori scările în fugă tocmai când ușierul îi lua 

elerina. Imediat, Jessica fu invitată în salonul micuţ de 
A parter, şi i se făcu semn să păstreze tăcerea. Odată ce 
ușa se închise în urma lor, Jessica întrebă: 

-Ce s-a întâmplat? Ce-a pățit Caroline? 

Gina clătină din cap; fața ei bucălată era marcată 
de îngrijorare. 

- A fost o zi îngrozitoare! Lord Radford i-a cerut mâna 
lui Caroline. Am auzit ţipete din biroul tatălui meu, 
apoi Caro a mers în cameră și a plâns ore în șir. Am în- 
trebat-o ce s-a întâmplat, dar n-am înțeles decât că se va 
mărita cu Radford. De ce ar accepta asta dacă gândul 
o face atât de nefericită? Nu trebuie decât să spună nu. 
N-a vorbit cu nimeni și n-a mâncat nimic toată ziua. 
N-am mai văzut-o niciodată așa. De regulă, dacă e su- 
părată, pleacă la plimbare sau cântă ceva la pian. Acum 
arată ca și când tocmai şi-a primit condamnarea la moar- 
te. Te rog, Jessica, vezi dacă poți să faci ceva pentru ea! 

Jessica strânse din buze. Bănuise că despre așa ceva 
era vorba. Înţelegea mult mai bine decât Gina cum pu- 
tea Caroline să fie obligată. 

-O să urc la ea în cameră imediat, spuse ea. 

Bătu încet la ușa nepoatei ei, apoi intră fără să mai 
aștepte vreun răspuns. O singură lampă era aprinsă; în 
lumina slabă, silueta lui Caroline era nemișcată. 

- Caro, ești bine? 

Jessica merse încet până la pat și se așeză pe margine. 
Buzele i se desprinseră într-o grimasă șocată; Gina nu 
exagerase. Caroline arăta mai mult moartă decât vie. 
Buzele ei palide contrastau cu ochii roșii, umflați, iar 
pielea îi era întinsă și străvezie. Privea fix înainte. 

Pe masa de lângă pat erau un bol cu apă și o batis- 
tă. Jessica luă batista și o stoarse, simțind parfum de 
lavandă. Întinse cu grijă batista pe fruntea nepoatei sale 
și întrebă: 

- Mă auzi? 

Caroline clipi şi își privi mătușa, concentrându-se 
cu greu. 

- Jess. 

Se rostogoli pe jumătate în poala mătușii sale, îmbră- 
țișând-o de parcă ea era singurul lucru sigur din lume. 

- Gina mi-a spus că te vei mărita cu Lord Radford, 
spuse Jess, mângâindu-i părul. De ce-ai fost de acord 
dacă asta te face atât de nefericită? Ştii că poți să stai cu 
mine dacă părinţii tăi te dau afară din casă. 

Indiferent câte probleme ar fi avut în familie şi în 
Wiltshire, Jessica era gata să-şi respecte cuvântul dat. 

Caroline răspunse pe un ton plat, fără viață: 

- E o chestiune de bani. Lord Radford este dispus 
să plătească un preţ ridicol de mare pentru mine. Dacă 
îl refuz, Ginei îi va fi interzisă căsătoria cu Gideon. 

Jessica blestemă încet. Niciodată nu avusese mare în- 
credere în judecata cumnatului ei, dar nici nu știuse că 
Sir Alfred putea fi atât de josnic. Găsiseră lucrul perfect 
cu care să o șantajeze pe Caroline. 

După o clipă, Caroline adăugă: 

-Din câte mi s-a spus, el îi va ajuta și pe ceilalți 
frați ai mei când va fi cazul. Dar are parte de o afacere 
aşa proastă! 

Caroline încheie cu un râs scurt, isteric. 

- Dacă ai hotărât să te măriţi cu el, trebuie să vedem 
de ce te deranjează chiar așa mult, zise Jessica. Spune 
ce ţi-a făcut? 

Caroline tăcu multă vreme, apoi răspunse: 

- Nu mi-a făcut nimic. Nu mi-ar displăcea dacă n-ar 
trebui să mă mărit cu el. 

Iscodind blând, mătușa ei continuă: 

- Atunci care e problema? 

Urmă o pauză lungă, lungă de tot, apoi veniră cuvin- 
tele dureroase: 

- Imi... aminteşte de tatăl meu. 

Tot ce auzise Jessica despre lordul elegant și sardonic 
Area să fie total diferit de Sir Alfred, dar Caroline tre- 
uia să aibă un motiv. 

- Ce vrei să spui? 

- Mă... înspăimântă. Mereu am senzaţia că în spatele 

ochilor lui întunecați se ascunde o furie foarte mare. 

- Așa ţi se pare și tatăl tău? 

-Ştii că tata n-a stat cu mine prea mult, nu-i așa? 
Mereu m-am bucurat de asta... Cred că și el mă place 
la fel de puţin cum îl plac eu. Când eram mică, voia 
să ne jucăm uneori, dar mereu se înfuria din senin. 
Țipa la mine... mă lovea... Și n-am ştiut niciodată de 
ce. N-am știut niciodată! Caroline suspină tremurat, 
gata să-și piardă cumpătul. Făcu un efort să-și recapete 
controlul, apoi continuă ceva mai calmă: Să nu crezi 
că mă bătea mereu. Era mult mai violent cu băieţii. 
Gina ţipa la el - avea atât de mult curaj, nu ca mine. 
Pentru mine era greu fiindcă... n-am ştiut niciodată... 
Atâta nesiguranţă, atâta teamă... Toată viața mea m-am 
ţinut departe de el. Dacă intra în cameră, eu ieșeam pe 
ușa cealaltă, încet, pe furiș. Așteptam doar să pot pleca 
de-aici, să vin să trăiesc cu tine, să-mi găsesc de lucru 
dacă era nevoie să mă întrețin singură. Știu că aș fi 
putut să predau muzică. N-am crezut niciodată că voi 
ajunge să-mi trăiesc tot restul vieţii cu aceeași teamă, 

întrebându-mă mereu dacă am greșit cu ceva și ne- 
știind niciodată unde va lovi trăsnetul... Sau că voi trăi 
fără iubire. 

Caroline începu să tremure. Jessica o ţinu în braţe 
până se linişti, apoi spuse cu grijă: 

- Înţeleg de ce urăşti ideea atât de mult, dar eşti si- 
gură că ceea ce simți la Radford e furie? Poate este pur 
și simplu înfocat. Am cunoscut un bărbat ca el. Trăia 
de parcă două sute de ani nu i-ar fi fost de-ajuns să facă 
tot ce-și dorea. Jessica rămase pe gânduri o clipă, apoi 
continuă: Cu toţii suntem furioși uneori. Dar una este 
să te înfurii și să-ţi treacă repede, şi alta e să fii un copil 
la cheremul unui adult. Când ești sigură că te iubește 
cineva, nu te deranjează dacă mai are toane din când 
în când. În orice caz, nu ca amintirile tale de acum. 

- Chiar crezi asta, Jess? 

-Ştiu că este adevărat și știu la fel de bine că te- 
merile noastre sunt aproape tot timpul mai rele 
decât realitatea. 

- Cred... cred că ai dreptate. Când eram mică, teama 
era cel mai greu de suportat. 

- Dacă realitatea e la fel de rea pe cât ţi-o imaginezi, 
poţi veni la mine. Nu îţi vei petrece restul vieții cu un 
bărbat pe care îl urăşti, Caroline. Îți promit. 

Caroline își privi direct mătușa pentru prima oară. 

-Maai lua la tine? Chiar dacă aş fi dezonorată? O fe- 
meie care și-a ratat căsnicia? 

- Da, oricând și oriunde. Dar, în schimb, trebuie 
să-mi promiţi că îți vei da silința cu Lord Radford. Pri- 
veşte-l aşa cum e, nu în umbra tatălui tău. S-ar putea să 
ajungi chiar să-l iubeşti; atunci când trăieşti împreună 
cu cineva, se formează niște legături mai puternice de- 
cât îți poți închipui. Poţi să încerci să-l iubeşti? Pentru 
mine, dacă nu de dragul tău? 

- Ah, Jess, bineînţeles că da! Ce m-aș face fără tine? 
Caroline râse tremurat, ridicându-se în capul oaselor. 
Cred că arăt ca o sperietoare! 

- Chiar așa arăţi. 

Caroline făcu o figură puţin jignită, apoi râse slab. 

- Dacă îmi fac probleme pentru felul în care arăt, pre- 
supun că am început să mă simt mai bine. Mulţumesc, 
Jess. Nu știu cum aș putea să-ți întorc favoarea. 

- Ai putea începe prin a o convinge pe Linda că pi- 
soiul ei nu ştie să cânte la pian. Îmi iubesc fiica, dar 
uneori întrece măsura. 

-Aşa voi face. Ba chiar îl voi învăța pe Wellesley să 
cânte la pian dacă asta vrei. 

- Liniştea mi-e de-ajuns, iubita mea. Şi vreau să-ți dai 
toată silința cu Baronul cel Diabolic. 

- Poate nu e chiar așa diabolic. Ce zici, să-i spunem 
Baronul cel Chipeș? 

- Sună mult mai bine! replică Jessica. Acum este 
timpul să vedem cum te putem face prezentabilă pen- 
tru mâine. 

- Da, doamnă maior Sterling. 

Deși Caroline nu arăta neapărat ca o fetiță ascultă- 
toare, Jessica decise că era un pas în direcţia cea bună. 

Nu-i mai rămânea decât să spere că și baronul avea 
să coopereze, nefiind diabolic. Putea fi sever şi ignorant 
în ceea ce privea temerile unei domnișoare așa timide, 
dar nu aveau nici un motiv să-l considere un monstru. 
Caroline avea să-l întâlnească în curând și să tragă singu- 
ră concluzia dacă era un soț potrivit sau nu. 


Jason intră în casa familiei Hanscombe purtând o 
ţinută imaculată, cu pantofii strălucind ca două pietre 
de obsidian şi cu un rubin lucind discret din acul de la 
cravată. Până la urmă, pețitul se întâmpla o dată în via- 
tă, iar el intenționa să profite la maximum de moment. 

Singura dată când mai ceruse mâna cuiva se întâm- 
plase sub frunzele unui fag, amândoi mirosind a cal, şi 
finalul nu fusese unul fericit. 

Deși încrederea în sine îi crescuse enorm în ultimii 
doisprezece ani, Jason nu era absolut sigur că fata avea 
să-l accepte; părea destul de imprevizibilă. Nu știa mai 
multe despre ea acum decât atunci când începuse să o 
curteze, cu câteva săptămâni în urmă. Mintea lui Caro- 
line lucra pe căi misterioase. Nu părea interesată nici de 
felul lui de a vorbi, nici de aspectul lui atât de îngrijit. 


O alegere dificilă 69 


Dacă avea să-l refuze, mândria lui Jason avea să fie 
serios rănită, dincolo de faptul că pariul ar fi fost pier- 
dut. Dar nesiguranța era cea care făcea aventura cu atât 
mai interesantă. 

Jason îi dădu valetului jobenul și ceru să o vadă pe 
domnişoara Hanscombe. I se răspunse cu un zâmbet 
placid al cuiva care ştia de ce venise. Probabil că toți 
servitorii casei erau la curent cu motivul prezenței lui 
acolo. Intră în salon; așteptând-o pe Caroline, începu 
să recapituleze în minte discuția cu Sir Alfred din ziua 
precedentă. Făcu o grimasă amintindu-și. Sir Alfred 
era un om tare neplăcut, care se bucurase de oferta 
mai mult decât generoasă pe care Jason o făcuse pen- 
tru Caroline. 

Şi totuşi, chiar dacă se bucurase, Sir Alfred negoci- 
ase pentru mâna fiicei lui ca un negustor de pește din 
Billingsgate. La câţi bani ceruse, ar fi putut la fel de bine 
să i-o dea şi pe Lady Hanscombe și să adauge şi mâna 
celorlalte fiice. Dar în cele din urmă ajunseseră la o 
înțelegere. Jason își putea permite să fie generos și 
investise deja prea mult timp și prea multă mândrie 
ca să renunţe acum. 

Sosirea lui Caroline îi întrerupse gândurile. Fata 
ajunsese chiar la timp să-i vadă expresia neplăcută 
care o avea gândindu-se la Sir Alfred. Jason își schimbă 
imediat expresia, dar era limpede că ea îl văzuse și crezu- 
se, probabil, că îi era adresată ei. 

Caroline era palidă, dar îl salută pe un ton măsurat: 

- Bună dimineaţa, Lord Radford. Te rog să iei loc. 
Sper că nu s-a întâmplat nimic grav. 

- Totul e bine, mulțumesc, spuse puţin repezit Jason, 
așezându-se. Acum, că venise momentul adevărului, se 
simţea ciudat de neliniștit. Ţin neapărat să discut ceva 
cu tine, continuă el. 

- Chiar așa? Continuă, te rog. 

Vocea lui Caroline nu lăsa să se întrevadă nimic, deși 
probabil ştia de ce venise lordul. 

-Cred că ai observat deja cât de mult ţin la tine. 
Eşti fermecătoare, ești o doamnă în adevăratul sens al 
cuvântului și ai reușit să mă convingi că tu eşti femeia 


pe care o caut de atâţia ani. Jason se opri puţin. Îi era 
din ce în ce mai greu să o privească în ochii ei albaştri. 
Așa că aș fi onorat dacă ai accepta să-mi fii soție. 

- Dorești într-adevăr asta? întrebă încet Caroline. 

- Desigur, răspunse Jason, uimit de lipsa ei de 
reacție. 

Poate se aștepta la o declarație mai pasională. Jason 
deschise gura ca să spună cuvintele necesare, dar, spre 
surprinderea lui, nu reuși să se gândească la nimic. 
N-ar fi putut să mintă niciodată când venea vorba des 
pre iubire. 

În tăcerea care tocmai se lăsă, Caroline oftă puțin 
și-i răspunse: 

-Atunci aş fi, desigur, bucuroasă și onorată să-ți 
accept oferta, Lord Radford. 

- Nu vrei să-mi spui Jason, acum că suntem logodiţi? 

Judecând după expresia ei, era limpede că fata nu se 
gândise niciodată că lordul avea și un nume mic. Înghi- 
ţindu-și nodul din gât, răspunse: 

- Voi încerca... Jason. lartă-mă, te rog, dacă nu mă voi 
obişnui cu asta imediat. 

- Desigur. Vreau să-ți fac un cadou de logodnă. 
Aş vrea să te duci la Madame Arlette şi să-ţi alegi o garde- 
robă nouă în onoarea noii tale vieţi. 

Caroline se înroși puternic. Deci Jason îi observase 
hainele oribile! Probabil își închipuia că așa îi plăcea să 
se îmbrace. Dăduse greș și cu tentativele de a se pierde 
în decor, iar acum viitorul ei soț credea că avea gusturi 
îndoielnice. Era timpul să încerce să-i intre în grații. 

- Sună încântător, lor... Jason. Mi-ar face mare plăce- 
re. Esti foarte generos să-mi oferi asta. 

- În plus, continuă Jason, la sfârșitul săptămânii 
următoare vreau să te iau cu mine acasă, în Wilde- 
haven. Asta ne va da ocazia de a ne cunoaște mai bine 
înainte de nuntă. Desigur, îţi vei invita și familia. Sunt 
convins că ţi-ar plăcea să o ai în preajmă pe mama ta, 
poate și pe Gina. 

Caroline ezită o clipă. 

- Sora mea tocmai s-a logodit cu Gideon Fallsworthy. 
Ea şi mama mea vitregă vor merge să îi viziteze familia 

în Lincolnshire. Crezi... că ar fi posibil să o inviți pe 
mătușa mea, doamna Sterling? E văduvă și e liberă să 
meargă oriunde pofteşte. Probabil va vrea să o însoțeas- 
că și fiica ei, dar Linda e un copil bine-crescut şi nu-ți va 
face probleme. 

Jason ridică nepăsător din umeri. Îi era indiferent 
cine venea să o însoţească pe Caroline. În orice caz, pre- 
fera o mătușă în locul mamei. Sau mamei vitrege. 

- Desigur, amândouă sunt binevenite. Vreau să te 
simţi bine cu mine. Mă gândeam să ne căsătorim un- 
deva în august. 

Caroline arăta puţin speriată. 

- Așa curând? 

- Dacă tot o facem, atunci să o facem repede, spuse 
Jason, însă o clipă mai târziu își regretă cuvintele. 

Spre surprinderea lui, Caroline zâmbi puţin. 

-Cred că Macbeth nu este cea mai inspirată alegere 
pentru această ocazie. Sau țin minte că el și soţia lui 
se potriveau unul cu celălalt, deci poate nu este chiar 
așa departe de subiect. Dar nu cred că aș fi o Lady 
Macbeth potrivită. 

Jason chicoti încercând să și-o imagineze pe Caroline 
fluturând un pumnal imaginar. 

- M-am exprimat neelegant. Voiam să spun că nu văd 
rostul unei logodne prelungite, și sunt nerăbdător să te 
văd Lady Radford. 

Și, desigur, pariul spunea că nunta trebuia să aibă loc 
în şase luni. 

-Ştiu că mătușa mea, Honoria, va fi şi ea nerăbdătoa- 
re să organizeze ceva în onoarea ta, adăugă el. N-am nici 
o rudă feminină mai apropiată. Ea este Lady Edgeware, 
să ştii. 

Caroline îi aruncă o privire speriată. 

- Nu ştiam. Am fost prezentate la o petrecere cu jo- 
curi de cărți odată. E foarte... memorabilă. 

-E o tătăroaică, asta e, spuse vesel Jason. Dar va 
fi foarte mulțumită că mi-am ales o mireasă, așa că te 
va plăcea. 

Caroline căzu pe gânduri. Dacă rudele lui Lord 
Radford îl presaseră să se căsătorească, asta ar fi putut 

explica de ce se hotărâse să se însoare la o asemenea vâr- 
stă. Nu părea genul de bărbat care să se lase intimidat 
foarte ușor, așa că era de presupus că şi el dorea să se 
căsătorească din cine ştie ce motiv ascuns. 

Jason se ridică, gata să plece. 

-Sper că vei accepta să mă însoțeşti la balul lui 
Stanhope din seara asta? Voi veni să te iau la ora nouă. 

Se îndreptă spre ea, înălțându-se deasupra ei ca un 
munte. Ezită o clipă, apoi se aplecă și o sărută ușor 
în semn că logodna era pecetluită. Dacă nu s-ar fi retras 
aproape imperceptibil, Jason s-ar fi simţit ca şi când ar fi 
sărutat o statuie romană. 

Caroline nu-i răspunse deloc, așa că lordul o îm- 
brăţișă în grabă, se aplecă în semn de rămas-bun și se 
retrase imediat. 

Părăsind casa de pe Adam Street, Jason se simţi neaş- 
teptat de abătut. Când făcuse nenorocitul ăsta de pariu, 
presupusese că avea să se căsătorească cu vreo fătucă 
avară care să-şi vândă cu dragă inimă trupul şi poziția 
socială pentru averea și titlul lui. 

Sau, eventual, cu vreo visătoare care să se creadă în- 
drăgostită de el, deși Jason nu-și dorise niciodată asta. 
O fată îndrăgostită ar fi fost enervantă, oftând și cerân- 
du-i mereu atenţie. 

nsă nu sperase nici o clipă să găsească o fată care să 
fie obligată să se mărite cu el, aşa cum era limpede că 
fusese Caroline. Oricât de optimist ar fi încercat să fie, 
era clar că fata se resemnase cu ideea. 

Dar acum nu se mai putea face nimic. Caroline 
avea să se liniștească după ce-l cunoștea mai bine. lar 
când Jason devenea pasional, obținea fără probleme 
ce dorea. 


capitolul 6 


Jessica traversă în fugă salonul şi o îmbrăţișă pe 
Caroline chiar când intra. 
- Deci eşti logodită oficial acum. A fost pe cât de rău 


te așteptai? 

Caroline o îmbrăţișă și ea, apoi își scoase boneta. 

- Nu, ai avut dreptate - mi-am făcut prea multe griji, 
şi în realitate n-a fost așa rău. Lord Radford a fost foarte 
politicos, dar nu s-a comportat ca un iubit. Din câte am 
înțeles, cred că a vrut pur și simplu să se căsătorească 
la vârsta asta și din cine ştie ce motiv m-a ales pe mine. 
Dacă nu-mi cere prea mult, atunci probabil ne vom 
înţelege destul de bine. 

Caroline se înroși brusc. În orice caz, lordul îşi dorea 
cu siguranță un moștenitor. lar dacă se gândea la cum 
erau născuți copiii... 

- Vrea să merg la Madame Arlette și să-mi cumpăr o 
garderobă nouă, spuse ea repede. Se pare că nu l-am 
impresionat cu rochiile mele de guvernantă. Mă ajuţi şi 
tu? Apoi voi fi îmbrăcată cum se cuvine. 

- Cât de drăguţ din partea lui. N-am mers nicio- 
dată acolo. Va fi foarte distractiv să-i cheltuim banii 
lui Lord Radford ca să te transformăm într-o femeie 
modernă. Încă mai cred că nu-i înţelegi sentimentele 
cum se cuvine. Te-a ales pe tine dintre toate domnişoa- 
rele din Londra. 

- Probabil mi-a scos numele dintr-un joben, spuse 
posomorâtă Caroline. Se opri o clipă, apoi continuă 
pe un alt ton: Și mai e ceva. Vrea să merg la proprie- 
tatea lui, Wildehaven, la sfârșitul săptămânii viitoare. 
Mama și Gina merg la Lincolnshire să facă cunoștință 
cu familia Fallsworthy. Crezi că s-ar putea... să vii tu cu 
mine? Lord Radford a fost deja de acord și a spus că poa- 
te veni și Linda. Sunt sigură că ar fi o călătorie plăcută, 
încheie ea grăbită, aruncându-i o privire căreia ştia că 
Jessica nu i se putea opune chiar dacă încerca. 

- Într-adevăr, aş fi încântată să fac cunoștință cu 
Baronul cel Diabolic chiar la el acasă, răspunse zâmbind 
Jessica. Dar cred că o voi duce pe Linda la bunicii ei. Neva 
face bine să stăm departe una de alta o vreme. Depind 
mult prea mult de compania ei. Deja e, pe jumătate, 
o tânără domnişoară, aşa că trebuie să încep să mă 
obișnuiesc cu gândul că într-o zi va pleca de-acasă. 

n orice caz, va avea verișori cu care să se joace și ponei 
pe care să-i călărească, și nu-i va fi dor de mine absolut 

deloc. Crezi că poţi să-l convingi pe Radford să trecem 
prin Gloucestershire? Socrii mei stau acolo, şi nu e un 
ocol prea mare. 

- Splendid! strigă nepoata ei. Îmi va fi mult mai ușor 
dacă vei fi și tu cu mine. Sunt sigură că lordul nu se va 
supăra - a fost foarte amabil până acum. Vrea să ple- 
căm vinerea viitoare, așa că ar fi bine să trecem cât mai 
repede pe la Madame Arlette. Caroline strâmbă puţin 
din nas, apoi continuă: Mi-a spus să-i zic pe numele de 
botez, dar nu cred că sunt pregătită pentru așa ceva. 
Ar fi ca şi când m-aș adresa lui Dumnezeu cu o poreclă. 
Voi începe prin a mă gândi la el drept „Radford“, fără 
titlul de lord. În cinci sau zece ani, după ce mă obișnu- 
iesc cu el, voi fi poate mai familiară. 

- Caro, nu vei avea nevoie de atât de mult timp. 
A avut o idee foarte bună să vă cunoaşteţi înainte 
de nuntă. Dintotdeauna ţi-a plăcut viaţa la ţară, așa că, 
fără îndoială, te vei obişnui foarte repede să stai la 
conacul lui. 

- Vom vedea, spuse sceptică nepoata ei. Între timp, 
n-ai vrea să mergem chiar acum la Madame Arlette? 
Cred că ar fi foarte distractiv să cumpăr un munte de 
haine scumpe. 

- Stai doar să-mi iau boneta. 

Plecară cu trăsura de modă veche a familiei Hans- 
combe care o adusese pe Caroline. Acum, că fata urma 
să devină soţia unui lord, mama vitregă a lui Caroline 
avea mare grijă de ea și nu-i mai permitea să se plimbe 
pe jos ca o servitoare. 


Casa de modă a lui Madame Arlette era exact aşa 
cum s-ar fi așteptat cineva auzind de una dintre cele mai 
în vogă creatoare de modă din Londra. Avea covoare 
groase, mobilă scumpă și draperii pe măsură, iar în aer 
plutea un parfum delicat, exotic. Madame însuși își făcu 
apariția când vânzătoarea o anunţă că sosise viitoarea 
soţie a lui Lord Radford. 

Madame Arlette era o doamnă impunătoare, cu un 
aer demn, maiestuos. Nimeni n-ar fi ghicit vreodată că 
era fiica nelegitimă a unei curtezane din Paris. Pentru 

britanici, toți imigranții erau la fel: dacă doamna alegea 
să se prezinte drept o aristocrată care își pierduse averea, 
nimeni nu își bătea capul să o conteste. 

Madame se apropie cu pași mari de Jessica și spuse: 

- E o plăcere enormă să o cunosc pe viitoarea Lady 
Radford enfin. Veţi fi un cuplu tres magnifique! 

Jessica îşi plecă ușor capul. 

- Dă-mi voie să mă prezint: sunt doamna Sterling, iar 
dânsa e nepoata mea, Caroline Hanscombe, care va fi 
soţia lui Lord Radford. 

Văzând-o pe Madame Arlette fâstâcindu-se, Caroline 
făcu o reverență scurtă şi spuse: 

- Madame Arlette, sunt obișnuită să fiu trecută cu 
vederea când sunt în prezenţa mătușii mele. Mă las pe 
mâna dumitale să mă faci puțin mai remarcabilă. Lord 
Radford dorește să-mi cumpăr o garderobă întreagă, și 
sunt sigură că vei face o treabă deosebită. De unde îmi 
sugerezi să încep! 

Uşurată că gafa ei fusese atât de uşor uitată, Madame 
Arlette își studie clienta cu atenţie şi spuse hotărâtă: 

- Pentru tine aș alege niște culori de primăvară, de- 
licate, dar vibrante, ce zici? Și o croială foarte simplă. 
Leonora, adu-mi nişte suluri de mătase italiană din spa- 
te. Da, cele pe care le păstram pentru o clientă foarte 
specială. Vei fi de o superbite incredibilă când suntem 
gata, hein? Apoi o privi din nou pe Jessica: Dă-mi voie 
să-ți spun, Madame Sterling, că ţinuta dumitale este for- 
midabilă. Doar o femeie cu un păr de o nuanţă atât de 
magnifică ar putea să poarte o rochie albastru-închis. ar 
croiala... este subtilă, dar très chic. Dacă-mi permiţi, pot 
să te întreb cine a croit rochia? 

- Bineînţeles, spuse afabilă Jessica. Madame Sterling 
îşi croiește singură rochiile. 

- A-a-h-h-h! exclamă Madame Arlette, uitându-se ca 
de la o artistă la alta. Ce noroc pentru modestul meu 
magazin că nu ești și dumneata croitoreasă. Ne-ai lăsa 
pe toate fără pâine. 

Jessica se bucură de complimente, așa că râse şi în- 
cepură amândouă să o transforme pe Caroline într-o 
doamnă la modă. Rochii de bal, rochii de dimineață, 

costume de călărie, pelerine, rochii de plimbare, rochii 
de dans, bonete, lenjerie atent croită, un domino pentru 
baluri mascate - nimic nu era lăsat la voia întâmplării. 

După trei ore în care fusese îmbrăcată în tot felul 
de materiale și se vorbise despre ea de parcă nici n-ar fi 
fost de față, Caroline își dădu seama că era nevoie de 
mult mai multă muncă decât se așteptase ca să devină 
o doamnă la modă. În timp ce se Însa îmbrăcată - fără 
chestii bufante, după cum observă resemnată la un mo- 
ment dat -, începu să se amuze compunând muzică în 
sinea ei. 

Era o fantezie muzicală ce avea drept subiect moda, 
cu viori puternice care reprezentau voalurile, flaute care 
vorbeau despre mâinile și degetele neliniştite ale crea- 
toarelor de modă și un pasaj de oboi care adăuga un 
efect capricios compoziţiei. 

Era păcat că n-avea acces la muzicanți care să-i trans- 
forme compoziţia în sunete vii, frumoase; când cele 
două experte hotărâră în sfârșit că obținuseră un rezul- 
tat demn de Lord Radford, Caroline avea deja în minte 
toată piesa. Acum nu mai trebuia decât ca lordul să-și 
dea acordul. 


Zece zile mai târziu, toate pregătirile pentru excursia 
la Wildehaven erau încheiate. Croitoresele prost plătite 
ale lui Madame Arlette lucraseră din răsputeri pentru a 
termina cantitatea impresionantă de haine care îi erau 
necesare lui Lady Radford. O coafeză fusese chemată 
ca s-o tundă pe Caroline și să-i prindă părul în tot felul 
de stiluri, iar noua ei servitoare personală fusese instrui- 
tă cu mare grijă cum să își coafeze şi ea stăpâna. 

Noile coafuri îi lăsau liberă faţa lui Caroline, accentu- 
ându-i linia pură a profilului, precum și tenul fără nici 
O pată, trăsăturile delicate şi ochii ei atât de albaștri. 
Caroline se simțea expusă şi vulnerabilă când nu-i era 
permis să se ascundă după șuvițele de păr, dar acceptă 
umilă schimbarea, ținându-și cuvântul dat Jessicăi de a 
face tot posibilul pentru a se înțelege cu viitorul soț. 

Când veni să o ia de pe Adam Street, Jason se gân- 
di că viitoarei lui soţii nu-i mai lipsea decât puţin mai 

multă vivacitate pentru a fi o femeie într-adevăr atră- 
gătoare. Din nefericire însă, nici măcar cele mai bune 
magazine de pe Bond Street nu-i puteau conferi asta. 
Cel puţin imaginea ei se îmbunătăţise satisfăcător. 
Se pregătise cu promptitudine de plecare, încă un lucru 
remarcabil. Jason era un om nerăbdător; puține lucruri 
îi displăceau mai mult decât să fie făcut să aştepte. 

Când își văzu logodnica intrând în salon, Jason se 
înclină. 

- Arăţi splendid astăzi, Caroline. Madame Arlette s-a 
întrecut pe sine. 

Ceea ce nu era surprinzător; Jason știa ce putea 
Madame fiindcă se folosise de ea ca să-și îmbrace aman- 
tele de-a lungul anilor şi știa, de asemenea, că se putea 
baza pe ea oricând. 

- Avem parte de o vreme perfectă pentru drum. 
Ploile din ultimele două zile au făcut praful să se aşeze, 
iar acum a ieşit şi un soare care să ne lumineze calea. Îţi 
spun sincer că abia aştept să mă întorc la Wildehaven. 
Toată treaba asta cu curtatul m-a ţinut departe de casă 
mai mult decât aș fi vrut. 

Caroline zâmbi cu prea puţin entuziasm gândindu-se 
la ce o aştepta. 

-Abia aştept să călătorim într-o trăsură trasă de fai- 
moşii tăi cai. Dacă sunt la fel de puternici ca aceia care 
îți trag şareta, atunci chiar își merită laudele, spuse ea. 

- Într-adevăr și le merită, sunt la fel de puternici 
pe cât sunt de frumoși. 

„Și au rămas ai mei“, adăugă în sinea lui Jason. 

- Lasă-ţi bagajele în seama servitorilor mei. Vreau 
să-ți salut părinţii. Sper că vor veni în vizită la Glouces- 
tershire în curând. 

În timp ce Jason o fermeca pe Lady Hanscombe, 
Caroline primi o îmbrățişare scurtă de rămas-bun de 
la Gina, care presupunea că toate femeile proaspăt 
logodite erau la fel de fericite ca ea. Gina şi mama ei 
plecau spre Lincolnshire în dimineața următoare, iar 
Gina abia aștepta să-i cunoască pe părinţii lui Gideon, 
dar se simţea în acelaşi timp neliniștită. 

Încă nu era ora zece când ajunseră la casa familiei 
Sterling, de unde aveau să le ia pe Jessica și pe fiica ei. 
Mica piaţă în care locuiau cele două nu era prea mo- 
dernă, dar era un loc plăcut, liniştit, cum rareori se 
mai găsea în Londra. După ce intrară în casă, Caroline 
se scuză în faţa lui Jason și urcă scările ca să vadă dacă 
era nevoie de ajutorul ei. 

'- Arăţi chiar mai minunat decât de obicei, Jess, spu- 
se Caroline, admirând costumul auriu de călătorie 
care strălucea mai ceva ca părul mătușii ei. Deci vrei ca 
Baronul cel Diabolic, pardon, cel Chipeș, să ştie că nu 
e bine să se pună cu tine? 

-Chiar aşa, zise Jessica amuzată. Mă cunoști prea 
bine. Noi, femeile, trebuie să ne folosim de toate ar- 
mele pe care le avem la dispoziţie în luptele nedrepte 
ale vieții. Nu vreau ca Baronul cel Chipeș să creadă 
că însoţitoarea ta e o femeie pe care o poate ignora ori- 
când poftește. 

- E un pretext bun pentru o nouă rochie, deși, de obi- 
cei, nu te oboseşti cu pretextele. Și cum să te ignore?! 
Dacă te-ai plimba pe St. James Street în rochia asta, toa- 
te cluburile s-ar goli de gentlemeni, şi tear urma cu toții 
de parcă ai fi Fluierașul din Hamelin. Linda e gata? 

-Cred că da. Dacă nu punem la socoteală faptul 
că i-am spus că nu-l poate lua pe Wellesley, ar fi fost 
pregătită de plecare de la începutul săptămânii. Du-te 
și ia-o din cameră, apoi mergeţi în salon. Voi fi şi eu 
gata imediat. 

Caroline zâmbi în sinea ei în vreme ce se îndrepta 
spre camera Lindei. Jessica avea să-și facă o intrare mag- 
nifică. Păcat că nu frecventa saloanele din Drury Lane, 
căci s-ar fi descurcat splendid. 

Jason începu să se plimbe nerăbdător; salonul i se 
părea mult prea îngust. Spre mulțumirea lui, Caroline 
și verișoara ei se întoarseră repede. 

- Jason, fă cunoştinţă cu verişoara mea, domnișoara 
Linda Sterling. Linda, el este Lord Radford. 

Fetiţa făcu o reverență perfectă. Apoi, cu sinceritatea 
brutală a copiilor, spuse: 

- Mă bucur de cunoștință, Lord Radford. Sper că in- 
tenționați să aveţi grijă cum trebuie de verişoara mea. 

- Linda! spuse sever Caroline. 

-Se vede că eşti fiica unui soldat, chicoti Jason. Ştii 
să ataci. Te asigur că intenționez să-ți tratez verișoara 
pe cât de bine merită și te rog să-mi atragi atenţia dacă 
dau greş. 

Linda încuviință, mulțumită de răspuns. 

- Numele tău e neobişnuit, continuă Jason. De unde 
vine? 

Linda zâmbi mulțumită. 

- Linda înseamnă „drăguță“ în limba spaniolă. Mama 
spune că, atunci când m-am născut, tata a zis că eram 
cea mai drăguță ființă pe care a văzut-o vreodată şi a 
insistat să-mi pună numele ăsta. Făcu o pauză, apoi sin- 
ceritatea ei de copil o făcu să adauge: Mama spune că 
arătam, de fapt, ca o bucată de vită în sânge. 

Jason chicoti din nou. 

- Mă surprinde o asemenea candoare la o mamă 
tânără. Fără îndoială tatăl tău putea vedea viitorul 
şi a prevăzut că vei deveni o fată frumoasă. Ah, dar 
cred că o aud venind pe mama ta. Sunt nerăbdător 
să o cunosc. 

Jason trecu în holul de la intrare, cercetând scările 
curbate de unde se auzeau pașii ei. Inima pe care o cre- 
dea moartă cu doisprezece ani în urmă începu să se tre- 
zească la viaţă și să doară în vreme ce el admira silueta 
aurie care cobora. 

Avea părul ca flacăra şi o siluetă care ar determina-o 
pe Afrodita să se înfășoare o viaţă întreagă în bijute- 
rii. Putea să călărească la fel de bine ca Diana, ştia asta. 
Strălucea cu o lumină caldă, mult mai frumoasă decât la 
șaptesprezece ani; mai frumoasă decât și-o amintea sau 
şi-o putea imagina. Jessica. 


În vreme ce cobora scările, Jessica chicoti în sinea ei. 
Abia aștepta să plece în mica excursie, cu toate provocă- 
rile ei. Deși se simțea liberă în casa ei, uneori Londra îi 
dădea un sentiment pregnant de claustrofobie. 

Gândul că avea să-și petreacă trei săptămâni pe o 
proprietate la ţară, cu cai pursânge și cu câmpii pe care 
să-i călărească, o făcea deja nerăbdătoare. Plus că viața 
socială de la țară era, probabil, la fel de animată, cu atât 
mai mult cu cât Radford voia să-și prezinte noua logod- 
nică aristocraților din jur. 

Coborând din salonul de la etaj, care era puternic 
luminat, Jessica avu nevoie de câteva clipe pentru ca 
ochii să i se obișnuiască cu semiîntunericul din hol. Din 
capul scărilor ochi o siluetă înaltă, oacheșă, care nu pu- 
tea fi altcineva decât lordul. Imediat zâmbi fermecător, 
așa cum o făcea mereu în înalta societate. 

La prima vedere, lordul emana o forță abia stăpânită 
și o eleganță formidabilă. Jessica ajunsese la jumătatea 
scărilor, când pașii îi ezitară și rămase nemişcată. Prinse 
balustrada cu o mână ca să nu cadă, iar chipul i se albi. 

„Dumnezeul mare“, se gândi ea îngrozită, „cum este 
posibil ca Baronul cel Diabolic al lui Caroline să fie 
chiar Jason Kincaid?“ Ochii i se obișnuiră cu lumina 
slabă și văzu sprâncenele întunecate ale baronului 
încruntându-se. 

Băiatul cel sincer și aventuros se transformase într-un 
bărbat obișnuit să dețină puterea şi să treacă peste orice 
obstacol. Încă era cel mai chipeș bărbat pe care îl väzu- 
se vreodată, dar trăsăturile lui aspre îl făceau să pară 
mai bătrân decât era în realitate, motiv pentru care și 
Caro îi estimase greşit vârsta. Buzele lui cizelate erau 
strânse într-o linie subțire, iar ochii lui negri o sfrede- 
leau cu o furie îngheţată. Era limpede că o recunoscuse 
şi că încă nu-i iertase trecutul. 

Caroline și Linda intrară și ele în hol, iar Jessica fu 
mulțumită când reuși să spună pe un ton politicos: 

- Ce surpriză, Caroline. Nu ştiam că Lord Radford 
al tău e o veche cunoștință de-a mea dinainte să-mi fac 
debutul în societate. Când l-am cunoscut, numele lui 
era doar Jason Kincaid. Jessica termină de coborât scări- 
le și îi întinse mâna, continuând: Lord Radford, dă-mi 
voie să te felicit pentru moșia dumitale. Titlul ţi-a parve- 
nit de la un verișor? 

Jason se înclină puțin deasupra mâinii ei, apoi se 
dădu înapoi și răspunse: 

-Tatăl meu a avut titlul de Lord Radford, dar eu 
am fost fiul cel tânăr și nimic mai mult până când fra- 
tele meu a murit. Am primit titlul acum cinci ani. Făcu 
o pauză, apoi adăugă cu răceală: Desigur, nu cred că 
știai mare lucru despre familia mea, din moment ce nu 
ne-am cunoscut decât în trecere. 

Jessica se crispă puţin auzindu-l cum vorbea despre 
una dintre cele mai intense experienţe prin care trecuse 
vreodată. Sentimentele ei se clătinară periculos; iniţial 
crezuse că Jason își amintea de ea, însă acum era con- 
vinsă că o uitase. Fără îndoială abia o mai ţinea minte, 
din moment ce își petrecuse ultimii ani înconjurat de 
toate doamnele și domnișoarele din înalta societate. 
În clipele de față nu mai judeca prea limpede. 

Din moment ce era pe cale să-i devină mătușă prin 
alianță, Jessica hotări că trecutul mort trebuia îngropat 
cât mai adânc - și nu mai trebuia scos vreodată la lumi- 
na zilei. 

Caroline privea nesigură de la unul la altul. Auzise 
cuvintele politicoase, dar știa instinctiv că relaţia dintre 
ei trecea dincolo de platitudini. Jason arăta ca un Zeus 
gata să arunce cu fulgerul, și chiar și calmul mătușii ei 
părea forțat. 

Din moment ce Jason părea să prefere compania 
domnișoarelor ascultătoare și docile, probabil urâse în- 
căpățânarea și independenţa Jessicăi în trecut. Jessica 
nu mai era așa aventuroasă, dar devenise în schimb chiar 
mai independentă. Era prea puțin probabil ca lordul să 
îi considere compania mai plăcută acum. 

Dacă ar fi avut de ales, Caroline ar fi preferat să se 
strecoare afară din hol şi să dispară; oriunde era mai 
bine decât aici, unde logodnicul ei arăta de parcă era 
gata să-i strângă de gât cea mai bună prietenă și rudă. 
Dar Caroline era răspunzătoare pentru întâlnirea dintre 
ei, aşa că făcu un pas curajos înainte. 

-Cât de interesant, spuse ea. Nu ştiai că mama mea 
făcea parte din familia Westerly, Jason? 

Jason rămase cu aceeași grimasă încordată, dar răs- 
punse cu o oarecare politețe: 

- Trebuie să-mi cer scuze, dar nu ţi-am cercetat 
familia chiar atât de îndeaproape. După ce te-am cu- 
noscut, n-am simţit nevoia să iscodesc mai mult. Ple- 
căm, draga mea? 

Spunând asta, lordul îi oferi braţul lui Caroline, 
care clipi puțin la gestul lui galant, simțindu-se flatată 
de ceea ce auzise. Jason nu-i mai vorbise niciodată ca 
unei iubite. 

Luându-i braţul, Caroline zâmbi larg şi spuse: 

- Desigur. Avem o călătorie lungă înainte și abia aş- 
tept să plecăm. Jess, sunteţi gata? 

Jessica răspunse: 

- Din moment ce ne trimitem bagajele cu a doua 
trăsură, nu văd de ce am mai întârzia. Sunt sigură că 
vizitiul lui Lord Radford se descurcă și singur cu în- 
cărcatul. Linda, ţi-ai luat fularul? Va F mai frig afară 
din Londra. 

Linda încuviință. Ea era singura care nu simțea ten- 
siunea din aer, ci era preocupată de propriile ei treburi. 
Având în vedere că toți trei adulții aveau alte lucruri 
la care să se gândească, nu era de mirare că nici unul 
dintre ei nu observă coșul de paie de sub fularul ei 
de cașmir. 

Urcând în trăsură, Jason se blestemă singur fiindcă 
alesese să călătorească înăuntru și nu pe cal. Păruse 
un pas rezonabil pentru a o cunoaște pe Caroline mai 
bine, dar acum era îngrozit la gândul de-a călători atât 
de aproape de viitoarea lui mătușă. 

Nervii lui încă nu-și reveniseră din șoc, așa că răspun- 
se cu o bruschețe vecină cu impoliteţea la încercările 
lui Caroline de a face conversaţie. Jessica nu spuse ni- 
mic; Linda era singura care părea să se bucure de drum, 
privind încântată pe fereastră și arătând spre priveliștile 
care i se păreau interesante sau spre locurile pe care le 
recunoștea. 

Trecu mai puțin de o oră până să iasă din labirintul 
de străzi al orașului şi să ajungă la câmpiile întinse din 
jur. Caroline căzuse pradă atmosferei încărcate și stătea 

în tăcere, simţindu-și tâmplele zvâcnind. „Dacă așa vor fi 
şi următoarele săptămâni“, se gândi ea nefericită, atunci 
voi ajunge la Bedlam. De ce nu poate nemernicul ăsta 
să fie puţin mai politicos cu noi? 

Din lipsă de ocupaţie, Caroline începu să transforme 
situaţia într-un concert pentru o orchestră de cameră. 
Nu ştia prea multe despre orchestrație în general, dar 
era sigură că presupusul concert avea să pună mare 
accent pe tobe. 

Pierdută în gândurile ei, Caroline nu observă la în- 
ceput sunetele slabe și ascuțite. Zgomotele neaștepta- 
te aproape se pierdeau în scârțâitul trăsurii, în bătaia 
ritmică a copitelor şi în zăngănitul harnașamentelor, 
dar cu urechile ei de muzicantă, Caroline le percepu 
într-un final. 

O privi tăios pe Linda, care stătea de partea cealaltă 
a trăsurii, lângă Jason. Când se auzi următorul sunet, 
Caroline observă că Linda spuse repede ceva despre 
peisaj. Avea deja o bănuială, dar ezita să vorbească în 
atmosfera încordată. Nehotărârea ei fu rezolvată de un 
alt zgomot care nu mai putea fi ignorat de nimeni. 

- Ce-a fost asta? intreba Jessica, aruncându-i o privire 
severă fiicei ei. 

- Am... sughiţat, mamă, spuse slab Linda. 

- N-am mai auzit nici un sughiţ care să sune așa. Ţi-ai 
adus pisoiul, deși ţi-am spus că mai voie? 

Linda își plecă fruntea. 

- Da, mamă. 

Nu mai avea rost să mintă; dovada era limpede. 

Dându-și seama că atrăsese atenţia pe care o cerea, 
Wellesley începu să miaune din toți bojocii. Jason își ri- 
dică privirea. Ochii îi sticleau de răutate, vrând să arate 
limpede ce părere avea despre femeile care nu-și puteau 
controla copiii. 

- Bine, domnişoară. Unde l-ai ascuns? întrebă Jessica 
resemnată. 

Linda se întinse și scoase un coş de paie acoperit de 
sub şalul ei de cașmir, apoi ridică uşor capacul coșului 
și spuse: 

- Uite-l, mamă. 

Gestul ei se dovedi însă o greșeală gravă. Pisoiul deve- 
nise extrem de neliniștit să stea închis în coș atâta vreme, 
iar acum scoase un mieunat sfâșietor și se năpusti afară 
din coș. Făcu o săritură acrobatică, ricoșă pe pernele din 
catifea albastră, apoi se cățără în vârful celui mai înalt 
obiect din preajmă, mieunând de parcă era urmărit de o 
haită întreagă de dulăi. Din păcate, cel mai înalt obiect 
din preajmă era Lord Radford. Cele trei femei priviră 
îngrozite cum mingiuţa portocalie de blană ajunse pe 
umărul hainei atent croite a lordului, mieunând jalnic 
şi lăsând în urmă o dâră slabă de fire de blană. 

Pe chipul lui Jason se citeau tot felul de sentimente, 
nici unul dintre ele prea plăcut. Momentul părea in- 
terminabil, iar pisoiul mieuna în continuare. Chiar în 
clipa în care tensiunea părea pe punctul de a exploda, 
tăcerea fu întreruptă de un hohot de râs venit din par- 
tea Jessicăi. Zguduindu-se de râs, Jessica spuse: 

- Ah, Jason, ce rău îmi pare că nu te poţi vedea! 

Caroline reuși să scape de teama care o paralizase 
şi începu și ea să râdă. 

- Într-adevăr, lordul meu, este foarte amuzant că o 
creatură atât de micuță și-a permis un asemenea act de 
lese-majeste! 

Oscilând între furie și veselie, Jason lăsă simțul umo- 
rului să aibă câștig de cauză. Baronul chicoti fără să 
vrea, se întinse și desprinse ghearele fine ca niște ace. 
Apoi mângâie pisoiul pe după urechi, îl ridică în fața 
ochilor și spuse: 

-Cine e această creatură infimă? Nu mai e chiar un 
pui, dar nici pisică nu poate fi numită. 

- El e Wellesley, lordul meu, spuse Linda, încercând 
să-și stăpânească râsul. 

-L-a numit după Ducele de Fier, să ştii, adăugă 
Caroline. 

Din păcate însă, această informaţie utilă le făcu pe ea 
și pe Jessica să izbucnească din nou în râs. 

Trecu ceva vreme până când lucrurile se liniștiră. 
Jason mângâia pisoiul în continuare; nu se pricepea 
la pisici, dar în principiu era cam ca la câini. Wellesley 

se simţea în siguranță cu un alt mascul, așa că se cuibări 
comod în poala lordului. 

Când reuși să gândească din nou limpede, Jessica 
spuse: 

- Îmi pare foarte rău, Lord Radford. Dintotdea- 
una am greșit dându-i fiicei mele ordine pe care nu 
le înțelege. 

- Fără îndoială și tu erai exact la fel la vârsta ei, spuse 
sec Jason, dar cel puţin nu mai vorbea pe un ton ostil. 

Toată tensiunea din trăsură părea să se fi evaporat 
odată cu acrobaţiile pisoiului. 

- Din nefericire, da, oftă Jessica. Linda, ar fi trebuit 
să-ți spun că nu ţi-am interzis să-l iei pe Wellesley din- 
tr-un capriciu. Pisicile o fac pe bunica să se simtă rău; 
strănută şi nu poate să respire. Nu putem să-i aducem 
O pisică în casă, şi mă tem că un pisoi aşa mic va avea 
probleme cu pisicile din hambare. 

Înainte ca Linda să se ofere să doarmă în hambar cu 
pisoiul ei, Jason îi spuse: 

- Putem să avem grijă de el la Wildehaven. Din păca- 
te, nu veţi putea sta împreună, dar vom face tot posibi- 
lul să-l ţinem în siguranță. 

- Presupun că așa ar fi cel mai bine, spuse tristă 
Linda. Sunt sigură că veți avea mai mare grijă de el decât 
servitorii din Londra. 

- Într-adevăr, Lord Radford, eşti foarte generos, 
spuse Jessica. 

- Din moment ce avem de făcut o călătorie lungă, 
vreau să ştiu ce aranjamente ai pregătit pentru... ăăă... 
problemele practice legate de pisica ta, zise Jason, adre- 
sându-se Lindei. 

Linda se gândi puțin, apoi se înroși dându-și seama la 
ce se referea lordul. 

- Ah, domnule, am adus niște mâncare pentru el, dar 
nu m-am gândit la celălalt lucru. 

- Nu-ţi mai face griji, spuse blând Jason. Putem să-i 
pregătim o cutie cu niște pământ când ne oprim pen- 


tru odihnă. 

Din acest punct călătoria se dovedi mult mai plăcută 
decât până atunci; era greu de spus cine se distra mai 
mult, Linda sau Wellesley. 

Jason avea prea puţină experiență cu pisicile și cu 
copiii, așa că îi urmărea pe amândoi plin de interes. 
Wellesley deveni un călător liniștit odată ce i se permi- 
se să se plimbe prin trăsură, sărind din poală în poală 
după cum avea chef. 

Sosiră la casa din Wiltshire a familiei Sterling la 
apusul soarelui, după cum se așteptaseră. Micul conac 
fusese casa ofiţerilor din familie și a soțiilor şi a copiilor 
acestora de generaţii întregi, iar micul grup fu întâmpi- 
nat cu braţele deschise. 

Linda fugi imediat la grajduri împreună cu verișorii 
ei, ca să vadă ce-i mai făcea poneiul. Adulții se retraseră 
în camerele lor, liberi să se gândească la toate lucrurile 
neplăcute care îi nelinișteau până când cina informală 
şi plăcută fu servită. 

Colonelul Sterling și soția lui erau amândoi fericiți 
să-și vadă nora şi îi implorară pe călători să stea mai mul- 
te zile la conac, dar nimeni nu voia să întârzie - Jason 
fiindcă intuia că avea să fie capabil să-și controleze mai 
bine sentimentele pe teritoriul lui, iar Jessica și Caroline 
fiindcă erau nerăbdătoare să-și vadă de treburile lor. 

Călătoria din ziua următoare se termină mai repede; 
în curând, trăsura ajunse între dealurile de la Cotswold. 
Drumul şerpuia printre tablouri de un pitoresc incredi- 
bil. Deşi Caroline fusese crescută nu prea departe, nu se 
aventurase niciodată în Gloucestershire. Acum se sim- 
țea copleșită de frumusețea naturii de aici. O căsnicie 
fără dragoste merita o astfel de răsplată. 

După pauza de prânz, Jason îi făcu semn vizitiului 
să oprească aproape de vârful unui deal şi le invită pe 
doamne afară să admire priveliștea. Dealurile și pădurile 
arătau de parcă ar fi fost pictate; din loc în loc, un turn 
pătrățos de piatră al câte unei biserici marca sătucurile 
aflate în depărtare. Un râu subţire șerpuia departe de 
ei, spre vest. 

Caroline urmări meandrele râului și suspină dešco- 
perind conacul din depărtare. Construită în stil. palla- 
dian, clădirea se potrivea perfect cu peisajul. 

- Ce e casa de acolo, Lor... Jason? întrebă ea. 

- Acolo e noua ta casă, Wildehaven, răspunse Jason 
cu o voce mai caldă decât îl auzise vreodată. 

Privirea lui Caroline zăbovi într-acolo câteva clipe. 

- Înţeleg de ce te bucuri așa mult că ai venit acasă, 
spuse ea. Arată superb. 

Jessica fusese neobișnuit de tăcută pe drum; accep- 
tase ironia de a-și avea prima iubire ca nepot acum; dar 
încă nu era gata să se distreze pe seama ei. 

Se gândise mult și bine la cât de potrivit ar fi Jason 
pentru nepoata ei și încă nu-și dădea seama dacă maria- 
jul lor avea să meargă sau să dea greş în mod îngrozitor. 
Ar fi jurat oricând că tânărul Jason Kincaid nu are nici 
urmă de răutate în el, dar acest străin cu ochi duri era o 
enigmă. Era ușor de înțeles cum reușise să o intimideze 
pe o fată atât de timidă. 

Dacă Jason avea răbdare cu Caroline, căsnicia lor 
putea fi comodă. Dar Jason nu dăduse niciodată dova- 
dă de răbdare în tinerețe și nu părea să se fi schimbat 
în această privință. De dragul lui Caroline, Jessica avea 
să-i dea de înţeles care era cea mai bună metodă de a-i 
câştiga încrederea și dragostea nepoatei ei, deşi nu-i plă- 
cea sarcina ce-i revenea. 

Era imposibil să nu se gândească, privind conacul 
maiestuos de la Wildehaven, că ea ar fi putut să-i fie 
stăpână. Dar orice fel de viaţă în care nu ar fi avut-o 
pe Linda n-ar fi meritat să fie trăită, așa că gândul trecu 
de la sine. 

Se scurse încă o jumătate de oră până să ajungă la 
porţile conacului Wildehaven. O alee magnifică, flanca- 
tă de tei, șerpuia pe marginea unui deal până la poarta 

rincipală. Jason se înclină ceremonios deasupra mâinii 
ui Caroline după ce o ajută să coboare și declamă: 

- Bine ai venit la Wildehaven. 

Caroline privi pieziş fațada lată. De aproape era 
chiar mai impunătoare. Secțiunea centrală era înaltă de 
trei etaje, iar din ea se deschideau două aripi prelungi. 

Conacul părea să fi fost construit pentru uriași, nu pen- 
tru femei slăbuțe și fără simțul modei. 

Neliniştea lui Caroline spori când servitorii se ali- 
niară în grabă în holul enorm de la intrare, așteptând 
să-și salute noua stăpână. Valetul și menajera erau chiar 
mai impunători decât Jason însuși. Caroline nu se pu- 
tea imagina dându-le ordine vreunuia. Se prezentară ca 
Burke și doamna Burke, deci erau probabil căsătoriți. 
Celelalte nume și chipuri se învălmășiră în mintea ei. 

- Vrei să te odihneşti puţin după drum, Caroline? 

Vocea lui Jason era binexenită după atâta confuzie. 

-Miar plăcea foarte mult, răspunse ea. La ce oră 
luăm cina? 

- Mâncăm ca la ţară aici, deci vei avea cam două ore 
să te odihnești. Doamna Burke vă va conduce pe tine și 
pe mătușa ta. 

nainte să plece, un câine uriaş se repezi în cameră, 
îndreptându-se direct spre stăpânul lui drag. Se opri 
brusc, alunecând pe podeaua de marmură lustruită, şi 
își înclină capul până când Jason putu să-l mângâie. 

Wellesley șuieră panicat, deși Jessica îl ţinea încă 
în brațe; coada lui se făcu de două ori mai groasă și 
îşi arcui spinarea. Întrigat de sunetul neobișnuit, mas- 
tifful își întoarse capul gigantic spre pisoi și se apropie 
să-l cerceteze. 

nainte ca Wellesley să devină de necontrolat, Jason 
se răsti: 

- Rufus, n-ai voie să atingi pisica. Nici acum, nici altă 
dată. Ai înțeles? 

Câinele își privi stăpânul, lăsând să se întrevadă că 
înțelesese perfect. Jason continuă să-l scarpine după 
urechi până când îl făcu să-și deschidă larg fălcile cu o 
expresie plină de extaz. 

-lar tu, Wellesley, continuă Jason, privind sever 
micul animal, termină cu prostiile. Rufus nu-ţi face 
absolut nimic. 

Uluitor, pisoiul păru să accepte asta. Coada i se mic- 
joră din nou, şi se linişti, așezându-se iarăși în brațe- 
e Jessicăi. 

Menajera își înclină capul aproape imperceptibil şi 
porni spre etaj, iar Caroline şi Jessica o urmară. Jessica 
mergea cu pași mari, dar Caroline se simțea ca un co- 
pil care trebuia să alerge ca să se țină după doi adulți. 
Drumul până la camerele care le fuseseră pregătite păru 
să străbată câțiva kilometri de coridoare și alte camere 
atent decorate; când ajunseră la destinaţie, Caroline se 
gândea cu jind la ghemul de sfoară pe care Tezeu îl luase 
cu el în Labirint. 

-Camera dumitale, domnişoară Hanscombe. Dacă 
dorești ceva, trage de clopot. Voi trimite mai târziu o 
cameristă să te ajute să te prepătești pentru cină. 

- Mulţumesc, doamnă Burke, răspunse Caroline. 
Sunt sigură că mă voi simţi foarte bine aici. 


Camera care îi fusese dată lui Caroline era bine pro- 
porționată, iar mobila era elegantă, în stil Chippendale. 
Culorile dominante erau rozul și o nuanţă delicată de 
verde. Patul masiv, cu baldachin, ar fi fost potrivit pen- 
tru o prințesă din poveşti. Caroline se apropie de fereas- 
tră şi privi grădinile de la Wildehaven: pătrate severe de 
iarbă și pâlcuri de flori care mergeau spre un mic lac. 
Un podeţ se arcuia peste apă, ducând spre o insuliță. 

Încă mai privea pe fereastră, când auzi o bătaie în 
ușă, apoi Jessica intră. 

- Dumnezeule, Caro, ce loc magnific! Mă simt de par- 
că am ajuns într-una dintre fanteziile mele din copilărie. 
Eu stau chiar în camera de lângă, adăugă ea și zâmbi. 
Presupun că e cel mai bun loc de unde să te pot păzi. 
Sunt norocoasă că nu mi-au dat o rogojină ca să dorm 
la ușa ta. 

Caroline se întoarse și răspunse: 

- Într-adevăr, e superb. Wildehaven e un nume ne- 
potrivit, să ştii. Nu e nimic sălbatic aici. Totul pare să 
fie perfect controlat. Pot să-mi imaginez de ce Jason m-a 
ales pe mine. Cred că voi fi ușor de controlat. 

Jessica chicoti și se aruncă pe pat, întinzându-și 
brațele și picioarele ca o pisică și bucurându-se de sal- 
teaua moale. 

-Mam mirat că Rufus și Wellesley l-au ascultat 
imediat, chiar dacă intervenția lui Jason la salvat pe 
Wellesley. Cât priveşte ce-ai zis adineauri - nu cred că 
ești ușor de controlat! Știu că nu te revolți niciodată, 
dar ai un mare talent de a scăpa de lucrurile care-ţi 
sunt impuse. Te-am văzut de mai multe ori dispărând 
ca un firicel de fum când nu-ți convenea ce se întâm- 
pla. Intre timp, vreau să mă bucur de tot luxul pe care 
W/ildehaven îl are de oferit. E greu să-mi imaginez un 
loc mai diferit de podeaua murdară a unei case țără- 
neşști din Spania. Mă face să mă bucur că mi-am urmat 
soţul pe continent atâția ani. N-aş putea să mă bucur la 
fel de mult de Wildehaven dacă n-aș avea și amintiri mai 
neplăcute cu care să-l compar. 

Caroline zâmbi cald și se așeză pe pat lângă mătușa ei. 

- Într-adevăr, Jess, tu te-ai născut ca să fii stăpâna 
unui astfel de domeniu. Eu nu. M-aș simți mult mai 
bine într-una dintre căsuțele de piatră pe lângă care am 
trecut în drum spre conac. 

- Atâta timp cât are o cameră pentru muzică mare cât 
toată casa. 

- Exact, 

Râseră amândouă. 

- Când l-ai cunoscut pe Jason? întrebă Caroline. 

Fusese curioasă dinainte, dar nu rămăseseră singure 
de când plecaseră din Londra. 

- Ah, ne-am întâlnit la vânătoare, atâta tot. Eu și ta- 
tăl meu eram în vizită la unul dintre prietenii lui din 
Comitat. Niciodată n-avea bani destui, fiindcă îi pier- 
dea mereu la cărţi, dar cel puțin avea prieteni bogaţi 
care să-l ajute. Aveam șaptesprezece ani și mă pregăteam 
pentru primul meu sezon, deci eram suficient de mare 
cât să mă considere un bun de preţ. Fără îndoială se 
aştepta să mă lipesc de vreun lord bogat. Jessica spuse 
asta pe un ton puțin amar, apoi continuă: Jason Kin- 
caid venise şi el la vânătoare, stătea cu un prieten de la 
universitate. Tocmai ce veniseră de la Cambridge, dacă 
tin bine minte. Ne-am întâlnit la vânătoare și la baluri. 
După ce m-am întors în Londra, nu l-am mai văzut nici- 
odată. Am fost surprinsă să-l întâlnesc după atâta timp. 

Habar n-aveam că Baronul tău cel Diabolic e cineva pe 
care l-am întâlnit în tinerețe. 

- Cum era Jason atunci? 

- Era un călăreț foarte bun și făcea mereu glume. Era 
mult mai jucăuș decât pare acum. Presupun că respon- 
sabilitățile l-au transformat într-un om ceva mai poso- 
morât, dar sunt sigură că încă mai are o latură ceva mai 
jucăușă care abia așteaptă să fie descoperită. 

Jessica îşi privi curioasă nepoata, dar Caroline nu pă- 
rea dispusă să vorbească despre asta. Se ridică și spuse: 

- Dintotdeauna m-am întrebat cum de poate vâna 
cineva ca tine, care are întotdeauna grijă de animale ră- 
tăcite și de păsări rănite. Nu e aici o contradicţie? 

- Da, dar cu toţii avem contradicţiile noastre. Când 
eram mică, dezgropam capcanele pentru vulpi ca să-i 
încurc pe vânători, fiindcă nu concepeam ideea ca ani- 
malele nevinovate să moară așa, chiar dacă ne făceau 
probleme. Dar e atât de frumos să călărești la vânătoa- 
re... atât de incitant să-ți simţi vântul prin păr, să con- 
trolezi un cal puternic... Pentru un muritor de rând, 
e ca și când ai zbura. Nimic nu se compară cu asta. 

n cel mai fericit caz, vulpea pe care o urmărim reuşeș- 
te să scape. 

Caroline încuviință gânditoare: 

- Mulţumesc, acum înţeleg mai bine de ce oamenii 
sunt atât de pasionați de vânătoare. Tinerii cei mai 
plictisitori pe care i-am cunoscut la baluri vorbeau 
numai despre asta. Se lăudau mereu cu succesul lor 
la vânătoare, zise ea și căscă. Acum aş vrea să dorm. 
Am nevoie de toată forța de care sunt în stare ca să 
rezist la turul casei. 

Jessica se ridică de pe pat. 

- Dacă ai noroc, o să scapi până mâine-dimineaţă. 

ntre timp, mă duc să văd dacă Wellesley s-a urcat pe 
baldachinul meu. Dacă era pisică, i-am fi putut spune 
Pandora, la cum se strecoară peste tot. 

Apoi Jessica se retrase în camera ei cu pereți albaştri 
ca să se pregătească pentru o cină care se anunța cea mai 
îngrozitoare din viaţa ei. 

După ce doamna Burke le conduse pe doamne 
în camerele lor, Jason merse imediat în camera lui și se 
schimbă în hainele de vânătoare. În mod obişnuit, ar 
fi trecut prin birou ca să vadă dacă nu cumva i aştepta 
vreo oroblemă urgentă, dar astăzi alergă la grajduri și 
puse singur şaua pe murgul lui favorit, Cezar, fără să-l 
mai aștepte pe grăjdar. Imediat ce Jason și Cezar ieșiră 
din curtea grajdurilor, Jason dădu rumul frâielor și go- 
niră amândoi peste dealuri, într-o explozie de energie. 

Ajunseră la granița proprietăţii Wildehaven și porni- 
ră de-a lungul ei, când Cezar începu să şovăie și Jason îl 
lăsă să încetinească. Lordul fusese dintotdeauna un om 
căruia îi plăceau activitățile fizice, iar tensiunea ultime- 
lor două zile îl pusese din greu la încercare. 

Acum, că își eliberase o parte din energia care se 
acumulase, Jason era liber să se gândească la complicați- 
ile nebănuite ale noii sale vieți. Trecuse peste sentimen- 
tele pe care le avea pentru Jessica cu ani și ani în urmă, 
desigur. Nu fusese decât o aventură din tinerețe cu o 
fată ceva mai drăguță decât celelalte. 

O voce neinvitată îi șopti în minte: „Nu drăguță, 
frumoasă“. Jason se lăsă învins. Bine, fusese frumoasă. 
Fusese? Nu, încă era frumoasă. Dar era mai mult de atât. 
Jason clătină iritat din cap, încercând să scape de vo- 
cea iritantă. Însă amintirile îl învăluiră oricum. 

Era prima oară când i se permisese să călărească la 
Quorn, cea mai prestigioasă vânătoare din Anglia. li res- 
pecta pe nobilii mai în vârstă, așa cum se cuvenea din 
partea unui bărbat de douăzeci şi unu de ani, dar ştia că 
era în stare să călărească la fel de bine ca oricare dintre 
ei. Erau de față și câteva femei în mulțimea de vânători 
din acea dimineaţă; soarele nu răsărise și iarba era udă 
de rouă. 

Jason era nerăbdător, cea mai grea parte a unei vå- 
nători era așteptarea de la început, până când câinii 
dădeau de urma unui vânat. Când prinseseră mirosul, 
vânătorii porniseră de-a lungul unui teren accidentat 
pe care Jason nu îl cunoștea. La început, galopaseră 

împreună, dar nu trecuse mult și grupul se micșorase; 
unii cai sau călăreți refuzau să sară, se rostogoleau prin 
iarbă sau oboseau prea tare ca să meargă mai departe. 

Jason era în față, aproape de vânătorul care călărea în 
frunte, când își dăduse seama că în micul grup era şi o 
femeie. Nu o putea vedea prea limpede în lumina slabă, 
dar felul în care călărea îl impresionase. 

Când încolţiseră vulpea, se produsese o busculadă; 
femeia cea neîndemânatică își încurcase calul printre 
ogari, iar vânatul reușise să scape. Era ceva ce nu se 
cuvenea absolut deloc la vânătoare, iar Stăpânul fusese 
furios până se uitase mai bine la vinovată. 

Jason se apropiase și el suficient de mult să o vadă 
și, dacă n-ar fi fost aşa obosit, ar fi suspinat. Femeia 
era foarte tânără, chinuită de remușcări și de o frumu- 
seţe incredibilă, ce îţi tăia răsuflarea. Purta un costum 
de călărie de culoarea smaraldului, care se potrivea cu 
ochii ei verzi, avea părul roșu și strălucitor și pielea roz 
și catifelată. 

Flutura din gene cerânduși scuze Stăpânului. „Îmi 
pare atât de rău! M-am lăsat dusă de val! Calul e prea 
puternic pentru mine; voi avea mare grijă în viitor! N-o 
să se mai întâmple niciodată!“ 

Stăpânul, un general ieșit la pensie, cu ochi necruță- 
tori și cu o postură severă, pufnise și mormăise, ba chiar 
se înroşise, Jason putea să jure că asta se întâmplase. Era 
o prostuță şi trebuia să aibă mare grijă pe viitor, dar, la 
naiba, nu mai văzuse niciodată o femeie care să călăreas- 
că aşa de bine. Era de preferat să rămână lângă ea până 
când ogarii aveau să prindă iarăși mirosul vânatului, iar 
între timp el avea să-i explice regulile vânătorii. 

Ştia oare că vulpea care scăpase era bătrânul Rufus, 
cea mai șireată bestie din comitat? Generalul încerca să-l 
prindă de ani întregi. 

„Ah, n-am ştiut, îmi pare atât de rău, domnule 
general.“ 

Vulpea le oferise mai multe vânători interesante până 
acum, și poate că astăzi nu era ultima. Generalul îi spu- 
sese vinovatei să nu-și facă griji. 

Jason îi urmărise apreciativ; deși reușise să-l păcăleas- 
că pe Stăpân, era limpede că femeia își strunea bine ca- 
lul. Calul ei ar fi putut să o arunce printre ogari sau să 
fugă, dar ea îl controlase fără nici un efort. Jason văzuse 
privirea jucăușă de sub genele fluturânde și ar fi pariat 
orice că femeia lăsase intenţionat vânatul să scape. 

Generalul și femeia plecaseră mai departe împreună, 
dar Jason îşi testase teoria la un bal de vânătoare din 
aceeași săptămână. Aflase că o cheamă Jessica Westerly, 
iar tatăl ei era onorabilul Gilbert Westerly, cel mai tânăr 
fiu al unui viconte, cunoscut ca un jucător de cărți care 
nu avea niciodată vreun ban în buzunar. Își petrecea 
zilele trecând de la un conac la altul, jucând cărți și plă- 
tindu-și șederea cu un farmec de netăgăduit. Fiica lui 
avea să-și facă debutul în societate la începutul primăve- 
rii; după câte se părea, tatăl ei o adusese ca să-i încerce 
talentele sociale într-un mediu ceva mai prietenos. 

Din câte își dădea seama Jason, Jessica trecuse încer- 
carea cu brio. Nici un bărbat din cameră nu o putea 
ignora pe domnișoara Westerly. Se întreceau să-i ceară 
mâna la dans, să-i aducă ceva de băut, să câștige măcar 
o privire de la ochii ei verzi și hipnotizanţi. În timp ce 
doi gentlemani se certau pentru dreptul de a o invita la 
dans, Jason o luase deoparte. 

Jessica era îmbrăcată așa cum se cuvenea, într-o 
rochie albă de muselină cu tivurile brodate cu verde, 
o culoare care se potrivea cu ochii ei. Jason o acuzase 
că lăsase vulpea să scape fiindcă erau rude, din mo- 
ment ce amândouă erau colorate la fel. Jessica răspun- 
sese cu un râs bogat și își recunoscuse vina, iar Jason 
fusese pierdut. 

Următoarele două săptămâni fuseseră ceva magic. 
Jason şi Jessica își petrecuseră majoritatea timpului 
împreună, fapt care provoca bârfe și priviri mirate, dar 
Jessicăi nu părea să-i pese. La vânătoare călăreau pe co- 
clauri cu încrederea nebună a tinerilor care nu-și sim- 
teau încă mortalitatea. Jason nu mai văzuse niciodată 
un călăreț atât de bun. 

Dansau împreună la serate, mâncau împreună și 
se distrau împreună. Vorbeau despre orice le venea 

în minte. Deşi nu-și făcuseră declaraţii și jurăminte, 
Jason era sigur că Jessica îi împărtășea toate gândurile, 
toate sentimentele. 

Singurul nor din aventura lor apăruse când Jason se 
arătase interesat de o doamnă faimoasă, cunoscută pen- 
tru afinitatea ei față de bărbaţii mai tineri. Jessica îl tra- 
tase cu o politeţe necruțătoare timp de trei ore. Încântat 
de gelozia ei, Jason reușise să o îmbuneze totuși până la 
sfârşitul serii. 

n noaptea ultimii vânători de la conac, Jason și 
Jessica se strecuraseră afară, sub luna plină de iarnă. 

oaptea era înghețată, iar grădina era scăldată într-o 
lumină argintie. Erau singuri. Se îmbrățişaseră, un 
moment nesfârşit, apoi se despărțiseră tremurând. 
Jason avusese parte de câteva experiențe cu alte femei, 
dar niciodată nu se mai simțise cuprins de atâta tandre- 
ţe, de atâta pasiune. Jessica nu avea la fel de multă expe- 
riență, dar și ea era la fel entuziasmată. li venea tare greu 
să o conducă înapoi la bal, dar Jason voia să-i protejeze 
onoarea chiar dacă o dorea atât de mult. 

n ziua următoare, Jason o vizitase pe Jessica și o 
invitase la o partidă de călărie. Nimeni nu ar fi fost 
în stare să-i urmărească atunci când dădeau frâu liber 
cailor, iar valetul care o însoțea pe Jessica renunțase 
în cele din urmă și se oprise sub un alun uriaș. Jason 
făcuse un efort suprem și reuşise să nu o atingă în timp 
ce se bâlbâia cerând-o în căsătorie, spunându-i cât de 
mult îi admira frumuseţea, cât de mândru ar fi să-i fie 
soție. Nu avea să uite niciodată cum expresia ei se schim- 
base de la încredere și nerăbdare la șoc, durere și, în cele 
din urmă, la furie. Jessica îl blestemase cu vorbe pe care 
nici n-ar fi trebuit să le ştie, se urcase pe cal și dispăruse 
înainte ca Jason să-și revină. 

Jason crezuse că o cunoștea până în adâncul sufletu- 
lui, dar descoperise că nu era absolut deloc așa. Că se 
înfuriase fiindcă îl credea un prieten și fusese scandali- 
zată să-l vadă comportându-se ca un iubit? Dar Jessica 
nu-l sărutase așa cum ar fi sărutat un prieten. Oare o in- 
sultase cerând-o în căsătorie deși nu avea mare lucru să-i 
ofere? Dar nu vorbiseră niciodată despre asta. Sau poate 


96 Mary Jo Putney 


în noaptea dinainte fusese pur și simplu o femeie tânără 
care-și exersa farmecele cu cineva care nu conta pentru 
ea. Gândul că nu însemnase nimic durea cel mai tare. 

Rănit peste măsură, Jason își făcuse bagajele și pleca- 
se spre proprietatea de lângă Newmarket două ore mai 
târziu. Era o proprietate micuță, pe care o moștenise de 
la mama lui și unde se izolase pentru următoarele trei 
luni. Când ieşise din nou în compania prietenilor și a 
familiei, George Fitzwilliam spusese că prietenul lui era 
ca un urs cu otită. 

Jason nu povestise nimănui ce se întâmplase și își ju- 
rase sieși să nu se mai lase niciodată atât de descoperit. 
Când aflase, câteva luni mai târziu, că divina domnișoa- 
ră Westerly se căsătorise cu un soldat oarecare, uimind 
înalta societate, ridicase plictisit din sprâncene și schim- 
base subiectul. 

În următorii ani, Jason își transformase mica pro- 
prietate într-una dintre cele mai bune ferme de cai din 
întreaga țară. Caii lui de vânătoare și de curse erau re- 
numiți pentru viteză și rezistență, iar cei care îi trăgeau 
trăsura erau fără egal. Când venea în oraș pentru sezon, 
i se cereau sfaturi legate de cai, tinerii îi admirau talen- 
tele de sportiv, iar femeile încercau să-l ademenească. 
Se spunea că era ca diavolul însuși cu femeile; întotdeau- 
na era gata să aibă o aventură cu o femeie măritată, dar 
niciodată nu-și dăruia vreo frântură de inimă cuiva. 

După ce fratele lui murise pe neașteptate și primise 
titlul de Lord Radford, Jason devenise și mai căutat, dar 
și mai cinic. Mamele care doreau să-l ademenească pen- 
tru fiicele lor îl urmăriseră mai ceva ca fetele bătrâne. 

Deși îşi dorea un urmaș suficient de mult cât să se 
căsătorească, Jason nu se aştepta ca viața de soț să-i adu- 
că cine ştie ce bucurie. Fusese plăcut surprins să desco- 
pere că viitoarea lui soție nu voia nimic de la el, deși 
tatăl ei era tare avar. Pe măsură ce timiditatea lui Caro- 
line se risipea, Jason era tot mai sigur că avea să-i câştige 
afecțiunea, așa că aveau să trăiască bine împreună. 

Dar planul pe care și-l făcuse cu atâta grijă fusese risi- 

it în cele patru vânturi acum că descoperise că mătușa 
ui Caroline era nimeni alta decât Jessica, cea pe care 

o pierduse cu atâţia ani în urmă. Nu și-ar fi imaginat 
niciodată că prezenţa ei ar putea să-l tulbure în ase- 
menea măsură. Era doar şocat, desigur, dar ştia cât de 
ciudată avea să fie prezenţa Jessicăi în casa lui. Aveau 
să se întâlnească pe holuri, să bea cafea împreună di- 
mineaţă - gândindu-se la asta, stomacul lui Jason se 
răsuci dureros. 

Un chelălăit moale îl aduse înapoi la realitate. Îşi 
oprise calul și privea spre vest, spre dealurile irlandeze, 
iar Rufus îl găsise și încerca să-i atragă atenţia. 

Jason zâmbi sec, dându-și seama după atâția ani că 
numise câinele după acea vulpe care îi atrăsese atenția 
asupra Jessicăi pentru prima oară. Oare ce alte urme 
mai lăsase femeia asta în viața lui? 

Porni la pas uşor și îi făcu semn lui Rufus să-l urmeze. 

ntâi de toate trebuia să invite mai multă lume la conac. 
Evitase în mod intenţionat să dea o petrecere, vrând 
să își petreacă timpul de unul singur cu Caroline, dar 
asta nu mai conta la fel de mult ca o minte liniștită. Tre- 
buia să-l invite pe George, care avea talentele necesare 
pentru a întreține atmosfera. Poate că prietenul lui avea 
să şe îndrăgostească de Jessica și să îl scape de ea. 

n mod straniu, gândul nu-l mulţumi. 

Mătușa Honoria avea să vină cu anturajul ei. Voia 
neapărat să o cunoască pe viitoarea Lady Radford, așa 
că era politicos să o invite. Era sigur că Lady Edgeware 
putea să aibă grijă de Jessica, așa rebelă cum era. Jason 
chicoti imaginându-și-le pe cele două doamne într-o 
confruntare; ar fi fost ca și când o forță de neoprit ar fi 
întâlnit un obiect de neclintit! 

De ce nu se măritase oare femeia aia nenorocită cu 
un bărbat care să nu se lase ucis? 

Până să ajungă înapoi acasă, Jason își făcuse deja un 
plan. Găsi o chestiune urgentă care să-l ţină departe de 
casă câteva zile, timp în care oaspeţii aveau să sosească. 
Era nepoliticos din partea lui să o lase singură pe Caro- 
line, dar ea o avea pe mătușa ei să-i țină companie și nu 
avea să-i ducă lui dorul. 

lar Jason trebuia să o considere pe Jessica mătușa lui 
Caroline şi atât. 

Gândurile i se răzvrătiră din nou. „Ţi-a zis pe nume- 
le mic în trăsură. Dar asta nu însemna nimic; pur și 
simplu uitase unde era, plus că era distrasă de pisică. 
Nu înseamnă nimic.“ Jessica fusese o femeie măritată 
și călătorise prin toată lumea. Probabil nici nu-și mai 
amintea de băiatul cel prostuţ care se îndrăgostise de ea. 
„Oare asta vrei - să te fi uitat?“ 

Jason nu reuși să-și răspundă nici măcar sieși. 

„Ține minte, Jessica e doamna Sterling, mătușa ta; 
La fel ca Lady Edgeware.“ Gândurile lui scoaseră un. 
sunet nepoliticos. -„Bine, nu chiar la fel ca mătuşa; 
Honoria.“ Dar de ce vorbea singur? Abia dacă-i mai ră- 
măsese timp să se pregătească pentru cină. 

Mulţumit că lucrurile aveau să revină în curând sub 
control, Jason începu să urce scările de la Wildehaven. 


Caroline încercase să se odihnească înainte de cină, 
dar nu putea să doarmă. După o jumătate de oră se ridi- 
că, își luă lăuta şi începu să cânte absentă, întrebându-se 
cum să se comporte în următoarele zile. Până la urmă, 
acum punea bazele traiului ei aici, și trebuia să înceapă 
așa cum se cuvenea. Lord Radford - Jason - voia proba- 
bil o soție care să-i îndrume servitorii cu graţie și să nu-l 
deranjeze prea mult cu problemele ei. 

De fapt, doamna Burke se ocupa de servitori, dar 
Lady Radford trebuia măcar să știe ce se întâmpla 
în casă. Caroline trebuia să încerce să pară mai în vârstă 
și să aibă grijă să nu se lase distrasă de nimic. 

Cât despre Jason... Încă o speria, dar poate nu era 
vina lui că avea sprâncenele așa groase sau vocea așa pu- 
ternică. Niciodată nu fusese răutăcios cu ea. Caroline 
bănuia că lui Jason nu-i plăcea firea ei timidă, așa că tre- 
buia să încerce să pară mai încrezătoare. Nu să tremure 
ca un iepure de fiecare dată când se uita la ea. Și nu era 
cazul să presupună mereu ce era mai rău ~- poate că şi 
Jason avea o latură timidă și sensibilă ascunsă undeva. 

Caroline zâmbi fără să vrea imaginându-și asta. Era 
imposibil să-şi imagineze că undeva în adâncul lui Lord 
Radford era un om timid și sensibil. 

Dar Caroline trebuia să-și respecte promisiunea fă- 
cută Jessicăi, așa că era treaba ei să găsească o soluţie 
pentru ca Jason și Jessica să nu fie tot timpul la cuțite. 
Simţea tensiunea dintre ei ori de câte ori erau împreună. 
Amândoi erau mult prea independenţi, prea obișnuiți 
să facă lucrurile într-un fel anume; pe scurt, semănau 
prea mult unul cu celălalt ca să se înțeleagă. 

Trebuia să se asigure că amândoi păstrau o relaţie cor- 
dială; n-ar fi putut suporta gândul că Jason i-ar interzice 
compania Jessicăi. Dacă făcea asta, atunci Caroline ar fi 
avut un motiv suficient de serios ca să-l părăsească. Deci 
era mai bine să nu se ajungă la așa ceva. 

Caroline se gândise la un moment dat să-și anu- 
leze logodna după ce Gina se mărita cu Gideon, dar 
Radford îi ceruse ca nunta să aibă loc destul de repede. 
Așa că poate nunta ei avea să fie înaintea nunţii Ginei. 
Plus că nu era cinstit să trateze așa un bărbat care nu 
făcuse nimic altceva decât să-i ceară mâna. 

Un refuz i-ar fi rănit lui Jason mai degrabă mândria 
decât sentimentele, dar mândria era o parte atât de 
adânc înrădăcinată a lui, încât Caroline era sigură că 
lar fi durut. Desigur, dacă logodna era anulată, Jason 
avea să-și ceară banii înapoi. Și cum era foarte probabil 
ca Sir Alfred să-i fi cheltuit deja, Radford lar putea 
arunca în închisoarea datornicilor. Caroline nu s-ar fi 
întristat prea mult să-și vadă tatăl în închisoare, dar diz 
graţia lui ar fi devastat întreaga familie. 

Caroline oftă adânc. Mai trecuse o dată prin asta 
și își promisese să nu se mai gândească la modali- 
tăţi de a rupe logodna - așa ceva nu era posibil şi nu 
făcea decât să-i slăbească hotărârea de a se strădui să se 

ucure de situaţie. 

Cineva bătu timid în ușă, întrerupându-i gându- 
rile nedorite. O servitoare de cincisprezece ani intră 
în cameră. 

- Doamna Burke m-a trimis să te ajut să te îmbraci, 
domnişoară. Ai timp acum? 

Caroline îi zâmbi fetei. Trebuia să înveţe cum să fie 
o doamnă graţioasă, şi era bine să înceapă cu o tânără 
chiar mai timidă decât ea. 

- Desigur. Tu ştii că mă numesc Caroline Hans- 
combe, dar mă tem că nu am reținut numele tău. 

- Betsy, domnişoară, spuse servitoarea, făcând o 
reverență. 

- Ei bine, Betsy, hai să vedem ce putem găsi în garde- 
roba mea. Bagajele noastre întârzie fiindcă osia trăsurii 
s-a rupt, dar am adus câteva rochii în cufărul pe care 
l-am avut în trăsura noastră. 

Betsy merse la cufăr și îl deschise. 

- Ah, domnişoară Hanscombe, exclamă ea când 
văzu ce era înăuntru, mângâind rochiile de mătase și 
de muselină. 

- N-ai mai lucrat niciodată pentru o doamnă, Betsy? 

-Nu, domnişoară. Doamnele care au stat aici... 
Doamna Burke mi-a spus că nu se cuvine ca o fată tână- 
ră ca mine să se ocupe de ele. 

Caroline își stăpâni un zâmbet. Era o informaţie lip- 
sită de tact. Se simțea norocoasă că nu se îndrăgostise 
de Jason și nici nu era geloasă din fire. Dacă ar fi fost, 
atunci ar fi avut destule motive să se supere deja. Salutul 
lui Madame Arlette insinuase că Lord Radford o vizita 
frecvent, iar presupunerea ei că Jessica era logodnica 
dădea de înteles că lordului îi plăceau femeile foarte fru- 
moase. Încă o dată, Caroline se întrebă cum de lordul 
îşi alesese o mireasă atât de neremarcabilă. 

- Cred că voi purta rochia de culoarea piersicii în sea- 
ra asta, Betsy. Poţi să o duci la călcat? 

- Desigur, domnişoară. Și, dacă vrei, domnişoară, în 
grădină avem niște trandafiri foarte frumoși care s-ar po- 
trivi cu rochia. Vrei să-ți aduc câțiva să ți-i prinzi în păr? 

-E o idee excelentă. Vad că te pricepi la asta. Va tre- 
bui să-ți găsim mai multe oportunități de a-ți arăta talen- 
tul, spuse Caroline, zâmbindu-i servitoarei. 

- Mulţumesc, domnişoară! replică Betsy și se înroși. 
O să duc rochia la călcat. Vrei să trimit un servitor cu 
apă caldă pentru baie? 

- Mi-ar plăcea tare mult. 

Servitoarea ieși, iar Caroline zâmbi mulțumită că-și 
făcuse deja o prietenă. Camerista pe care Lady Hans- 
combe o angajase, și care părea destul de snoabă, fusese 

chemată să aibă grijă de o rudă bolnavă chiar înainte să 
plece din Londra. Dacă Betsy se descurca bine, putea 
să-și păstreze poziţia. 

O oră mai târziu, Caroline era gata pentru prima ei 
cină la Wildehaven. Rochia de culoarea piersicii era 
foarte drăguță, iar Betsy îi aranjase părul într-o coafu- 
ră perfectă. Aproape tot părul lui Caroline era prins 
într-un coc răsucit pe ceafă, iar peste urechi și în faţă 
îi mai rămăseseră câteva șuvițe rebele. Bobocii micuți de 
trandafir pe care îi adusese Betsy din grădină fuseseră 
prinși cu grijă în coc și se potriveau perfect cu rochia ei. 
Singura bijuterie pe care o purta era un șirag simplu, 
de perle. 

Betsy era mândră de munca ei, și pe bună dreptate. 

- Ah, domnişoară, arăţi tare drăguţ. Ne bucurăm 
cu toții că stăpânul se va căsători cu tine. 

- Vă bucuraţi că se căsătoreşte sau că se căsătorește cu 
mine? întrebă curioasă Caroline. 

-Că se căsătoreşte, ca să fiu sinceră. Dar cine te va 
cunoaşte se va bucura că ești dumneata. Arăţi ca o prin- 
ţesă din povești, spuse camerista. 

„Și mai e şi amabilă, o să le spun și celorlalți.“ 

Cineva bătu la uşă, apoi Jessica își făcu apariţia. 
Betsy rămase cu gura căscată. Caroline arăta ca o prin- 
țesă, dar Jessica arăta magnific, iar frumuseţea ei nu se 
putea compara cu nimic, 

Era îmbrăcată în culoarea ei favorită, verde smarald, 
iar ochii îi străluceau. Rochia era suficient de simplă 
pentru o cină la ţară, dar fusese croită cu pricepere și 
avea un decolteu adânc, perfect pentru silueta ei super- 
bă. Colierul verde de ad pe care îl purta nu era foarte 
valoros, dar fusese meşteșugit cu artă şi se potrivea per- 
fect cu ochii ei. 

- Jessica, uneori mă gândesc că rolul tău este să-mi 
amintești că nu voi fi niciodată cea mai frumoasă, zise 
Caroline și râse. Betsy, fă cunoştinţă cu mătușa mea, 
doamna Sterling. 

Jessica îi zâmbi cameristei. 

- Dacă tu ai aranjat- pe Caroline, pot să sper că mă 
vei ajuta și pe mine în viitor? 

- Desigur, doamnă! răspunse imediat camerista. 

Nici nu-i venea să creadă cât de norocoasă era. Azi-di- 
mineață lustruia argintărie, visând să devină camerista 
unei doamne; iar acum două femei atât de frumoase îi 
făceau complimente și o rugau să le ajute. Caroline și 
Jessica ieșiră, iar Betsy rămase în urmă, oftând fericită. 

Valetul, Burke, le conduse din capătul scărilor, 
anunțând: 

- Obiceiul casei este să ne strângem în salonul cel 
mic înainte de cină. Veniți cu mine, vă rog. 

Din moment ce în salonul cel mic ar fi încăput lejer 
două sau trei duzini de oaspeți, Caroline era mulțumi- 
tă că nu trecuseră în salonul principal. Burke îi oferi 
fiecăreia câte un pahar cu o băutură dulce și se retrase. 
În timp ce Jessica examina o colecție de miniaturi chine- 
zești, Caroline merse la fereastră și admiră gazonul ca de 
catifea care strălucea în ultimele raze ale soarelui. 

Incercă să-şi imagineze copiii ei şi ai lui Jason jucân- 
duse în iarbă, dar nu reuşi. Gazonul arăta de parcă 
nimeni nu trecuse vreodată pe-acolo. Grădinarul ar fi 
făcut un atac să vadă pe cineva călcând pe gazon, Lui 
Caroline îi era și mai greu să-și imagineze copiii. Lady 
Hanscombe îi ţinuse o predică brutal de sinceră despre 
Îndatoririle Unei Femei față de Soţul Ei. Caroline ştia 
în general despre ce era vorba, dar fusese la un pas să 
moară de rușine ascultându-și mama vitregă. 

- Vă rog să mă iertaţi pentru întârziere, se auzi o voce 
groasă din spate. 

Caroline tresări atât de violent, că vărsă puţină bău- 
tură din pahar. Se întoarse spre logodnicul ei, înroşin- 
du-se de parcă Jason i-ar fi putut citi gândurile. „S-a ales 
praful de intenția mea de a fi o doamnă graţioasă“, se 
gândi ea tristă. Era foarte greu să- privească în ochi atâ- 
ta timp cât se gândea încă la Indatoririle Unei Femei. 

-Tocmai admiram gazonul, lordul meu, bâigui 
Caroline. 

Chipul cel diabolic și întunecat trăda faptul că lor- 
dul îşi dăduse seama de minciună, dar cu toate acestea 
Jason răspunse: 

- Se spune că parcurile noastre sunt printre cele mai 
frumoase din Anglia. Dacă nu ești prea obosită după 
cină, poate ieşim la o plimbare prin grădină. 

- Mi-ar face mare plăcere, răspunse Caroline, propu- 
nându-și să fie obosită mai târziu. 

Nu era gata încă să rămână singură cu logodnicul ei, 
cu atât mai puțin în grădină. Poate săptămâna viitoare... 

Jason îi aruncă o privire Jessicăi; orice bărbat ar fi fost 
impresionat de felul în care arăta, dar baronul strânse 
doar din buze. Jessica înclină din cap într-un salut rece, 
apoi trecură în sufragerie. 

Mâncarea de la cină fusese gătită admirabil, dar ni- 
meni nu spuse nimic. Erau doar trei persoane la masă, 
aşa că sufrageria părea imensă. Nimeni nu părea dispus 
să deschidă conversaţia. La jumătatea felului al doilea, 
Jason anunţă: 

-Mă tem că va trebui să vă părăsesc pentru câteva 
zile. Vătaful meu mi-a spus că a apărut o problemă la 
proprietatea mea din Suffolk de care trebuie să mă ocup 
personal. Voi sta cu voi şi mâine, dar trebuie să plec 
poimâine-dimineaţă. Se poate să lipsesc o săptămână. 
Jason se opri, nemulțumit că expresia lui Caroline părea 
mai degrabă uşurată decât tristă. Vă rog să vă simțiți 
ca acasă. Servitorii vor fi la dispoziţia voastră. Doamnă 
Sterling, poate vei dori să-ți alegi un cal de călărie. Din 
câte ţin minte, erai o călăreaţă bună. 

Jessica îi aruncă o privire curioasă, dar îi răspun- 
se calm: 

- Cu mare plăcere. Fără îndoială te pricepi la cai. 

Jason o privi în ochi pentru prima oară, întrebân- 
du-se dacă era o momeală. Toată lumea din înalta 
societate era de acord că Lord Radford era cel mai price 
put crescător de cai. Chiar dacă nu-i cunoștea reputația, 
nu se putea să nu-și amintească... Dar în privirea ino- 
centă care se aţinti asupra lui nu se citea decât o politeţe 
de complezenţă. 

- Am invitat şi câţiva oaspeţi să ne ţină companie. 
Caroline, îl știi deja pe George Fitzwilliam. lar mătușa 
mea, Honoria, vrea să te cunoască. 

Jessica scoase un sunet slab. 

- O cunoşti? întrebă Jason, ridicând puţin din 
sprâncene. 

- Foarte bine chiar, răspunse sec Jessica. Dacă vor- 
bești despre Lady Edgeware, am întâlnit-o când mi-am 
făcut debutul. Cred că m-a urât mai mult ca toate cele- 
lalte femei din Londra. 

Acum era rândul lui Jason să-și pună o mască de 
politeţe rece. 

- Fără îndoială va fi fericită să vadă că ai devenit o 
doamnă cum se cuvine, spuse el. 

Jessica scrâșni din dinţi, spre satisfacția lui. Fata de 
care își amintea n-ar fi acceptat în ruptul capului o 
asemenea insultă, dar doamna de la masă refuză să pri- 
mească momeala. 

- Respectabilitatea nu e ceva eminamente dezgus- 
tător, Lord Radford, răspunse ea. Dimpotrivă, atunci 
când e folosită moderat, face viața mult mai savuroasă. 
E un contrast plăcut. 

Caroline urmărea nesigură convorbirea și le simţea 
lupta, dar nu înțelegea ce se întâmpla. 

- Oaspeţii vor sosi înainte să te întorci, lordul meu? 
întrebă ea. 

- Nu cred. Dar, dacă se întâmplă așa, Burke se va 
ocupa de toate aranjamentele. lartă-mă, te rog. Ştiu 
că nu e frumos din partea mea să te las singură așa 
curând. 

Cina se termină în scurt timp, iar Caroline se prefăcu 
obosită. Jessica se retrase împreună cu nepoata ei. 

Jason rămase la masă, bându-și vinul în tăcere și 
întrebându-se în ce Dumnezeu se băgase. 


În dimineaţa următoare, lui Caroline și Jessicăi li 
se făcu turul casei, după cum li se promisese. Porniră 
imediat după micul dejun; Jessica se întrebă dacă nu 
era mai bine să refuze, dar se hotărî să-și cunoască 
împrejurimile înainte să se rătăcească. Deşi doamna 
Burke însoțea grupul, turul era ghidat de Jason, care 
se lăsă cu totul pierdut în istoria şi-n anecdotele cona- 
cului Wildehaven. 

- Înainte, întreaga zonă era o rezervaţie de vânătoa- 
re a regelui. Henry al II-lea a împărțit-o în două pro- 
prietăți și le-a făcut cadou favoriţilor lui. Wildehaven 
și proprietatea vecină, Wargrave Park, sunt rezultatele. 
Ambele proprietăți s-au mărit ori s-au micşorat, după 
cum le-a fost soarta familiilor, dar cele două conace 
sunt cam la un kilometru jumătate depărtare și au o 
istorie comună. 

Jason făcu o pauză, mulțumit să constate că era urmă- 
rit şi ascultat cu interes. 

- Dar e neobișnuit ca două conace să fie construite 
atât de aproape, nu-i așa? întrebă Caroline. 

- Într-adevăr, confirmă Jason. Nici una din cele două 
clădiri nu e chiar în mijlocul parcului. În trecut, cele 
două familii erau aliate pe mai multe fronturi. Dar ge- 
neraţia de acum e diferită. Bătrânul conte de Wargrave 
era antisocial și conservator. Era limpede că nu-i plă- 
ceau schimbările pe care le-am făcut. Considera chiar că 
Wildehaven e prea modernă și deci prea frivolă. Cred 
că era doar gelos; Wargrave Park e o vizuină pe jumătate 
prăbușită. Nu mai locuieşte nimeni acolo acum, în afară 
de câțiva servitori. 

-Cât de veche e casa asta? întrebă Jessica, învinsă 
de curiozitate. 

- A fost construită acum o sută de ani pe locul unei 
case mai vechi care a ars. Se spune că stră-stră-străbu- 
nicul meu i-a dat foc fiindcă îl trăgea mereu curentul. 
Clădirea de acum a fost proiectată de Nicholas Hawks- 
moor și este considerată cea mai frumoasă operă a lui. 

Wildehaven era, într-adevăr, o clădire magnifică. 
Tavanele înalte erau sculptate de mână în stil italian, 
iar în fiecare cameră se găsea cel puţin un șemineu de 
marmură. Proporţiile erau desăvârșite, iar mobila fusese 
aleasă cu grijă și cu gust. 

Pe Caroline o interesa foarte mult galeria cu portrete. 
Pe măsură ce Jason își prezenta strămoșii, Caroline îl 
compara cu fiecare tablou. La un moment dat, Jason îi 
prinse privirea şi zâmbi amuzat. 

- Ai dreptate, toată lumea seamănă în familie. 

Sprâncenele încruntate păreau să fie trăsătura dis 
tinctivă a clanului. Rupert Kincaid, cel de-al şaselea ba- 
ron, părea furios pe Războiul celor Două Roze. Rupert 
al Illea, stră-strănepotul lui, părea la fel de nemulțumit 
că trebuia să plătească prea mult pentru vizita Reginei 
Elisabeta a Ila la conac. Un alt baron, care trăise în 
timpul Războiului Civil, îşi privea descendenții cu o 
grimasă. Fie familia era mereu furioasă, fie Jessica avea 
dreptate și Jason n-avea nimic cu ea personal. 

-Cred că sprâncenele ni se trag de la acest domn, Sir 
Ralph Kincaid. Lui i-a fost dăruită prima casă, pare-se 
fiindcă i-a făcut anumite servicii regelui Henry al II-lea. 
Familia îi spunea Ralph Negustorul. Se zice că i-a pre- 
zentat-o pe Fair Rosamund lui Henry. 

Caroline și Jessica priviră cu interes micul portret. 

- Mă simt de parcă istoria prinde viață în fața ochilor 
mei, spuse plină de admiraţie Jessica. Ralph era chiar 
așa rău! 

- La cum arăta, cum altfel ar fi putut fi? 

Caroline compară chipul lui Ralph cu cel al lui 
Jason, apoi spuse: 

- Dar semănaţi leit. 

- Asta spuneam și eu. 

Amândouă femeile izbucniră în râs. Caroline începea 
să descopere simţul umorului care se ascundea dincolo 
de privirea cinică a lui Radford. Felul în care baronul se 
purta în propria casă o făcea să-și imagineze totuşi un 
viitor alături de el. 

Speculaţiile lui Caroline se topiră imediat ce pătrun- 
se în camera următoare. 

- Dumnezeule! spuse ea. Credeam că aşa ceva poţi 
vedea numai în castelele din Scoţia. 

Era o sală autentică de arme cu săbii prinse pe pe- 
reți, cu sulițe, buzdugane și halebarde, vitrine cu arme 
de foc de pe vremea când puştile se încărcau pe țeavă și 
cu armuri întregi. 

Jason privi în jur şi spuse: 

-Vechiul Wildehaven era un castel. Armele au 
supravieţuit incendiului, iar strămoșul meu a decis 

să le păstreze așa cum se cuvine. Acum folosesc încăpe- 
rea asta ca să-mi ţin armele și să exersez cu spada. 

Conacul mai avea o șurpriză, dar era una cate fusese 
trecută cu vederea. Ajunseseră la sfârșitul turului, iar 
Caroline ştia că trebuia să spună ce se cuvenea. 

- Lordul meu... Jason, Wildehaven este cel mai splen- 
did conac pe cate l-am văzut vreodată. Se vede că e un 
loc pe care îl iubeşti. Dar... Ezită, apoi continuă hotărâ- 
tă: Lipsește ceva. 

- Ah? 

Era uimitor cât de repede sprâncenele lui Jason 
se încruntau. 

- Nu există nici o cameră de muzică. N-am văzut nică- 
ieri vreun pian sau vreun alt instrument. 

Jason rămase încruntat, dar acum părea mai degrabă 
gânditor decât periculos. 

- Ai dreptate. E o omisiune tristă, dar niciodată n-am 
fost o familie prea muzicală. După moartea mamei 
mele, pianul ei i-a fost dat fiicei vicarului. Nimănui nu 
i-a fost dor de el, aşa că n-am mai cumpărat altul. Voi 
fi bucuros să-ți dăruiesc orice instrument dorești. 
Scrie-mi numele meşteșugarului şi ce fel de pian preferi. 

mi pare rău că n-ai găsit ce căutai în casa mea. 

- Ah, nu, n-am vrut să sune ca o critică, spuse repe- 
de Caroline. 

Faptul că Jason fusese de acord atât de repede o 
uimea. Caroline se obişnuise să nu ceară nimic fiindcă 
până acum dorinţele ei nu fuseseră luate prea des în 
considerare. 

Jason nu terminase de vorbit. 

- Va fi nevoie de câteva săptămâni până când instru- 
mentul va ajunge aici. Dacă vrei, poţi exersa la Wargrave 
Park. Bătrâna contesă era o fire muzicală și avea un pian 
destul de bun. Dacă mergem acolo, te voi prezenta lui 
Somers, valetul. Va fi bucuros să te ajute. 

- Ar fi minunat! exclamă Caroline şi zâmbi radios. 
Eşti așa drăguţ! 

Logodnicul ei părea uimit. Era pentru prima oară 
când Caroline se arăta atât de entuziasmată şi de 
bucuroasă față de el, și îi plăcea asta. 

La prima vedere, casa părintească nu-i impuse respect 
lui Richard Davenport și nici nu-l făcu să se simtă ca și 
cum ar fi ajuns acasă, ci doar îl amuză. 

Josiah Chelmsford oprise trăsura la porţile de la intra- 
rea în Wargrave Park și îl invitase pe căpitan să coboare 
și să-și vadă moştenirea. Richard o făcuse bucuros. Pi- 
ciorul rănit îl durea după lunga călătorie într-un spațiu 
atât de îngust. Avea nevoie de câțiva pași. 

Cei doi petrecuseră noaptea dinainte lângă Witney 
în loc să călătorească. Pe măsură ce se apropiau de desti- 
nație, Richard începea să aibă îndoieli. Nu se așteptase 
să vadă o clădire atât de excentrică, dar acum Wargrave 
Park se întrezărea deja în depărtare, scăldată în lumina 
soarelui de după-amiază. 

Zâmbind cu jumătate de gură, căpitanul spuse: 

- Arată de parcă un comitet a tot lucrat la amenajarea 
ei vreme de cinci sute de ani. 

- Într-adevăr, răspunse Chelmsford, şi el amuzat. 
Cea mai veche parte a conacului datează din secolul 
al XIII-lea. Nici un Davenport n-a vrut să dărâme nimic, 
așa că fiecare a adăugat ceva în schimb. 

Rezultatul era, cu siguranţă, ceva unic. Partea cen- 
trală a clădirii gigantice era construită în stil elisabetan, 
cu ferestre despicate la jumătate de stâlpi sculptați și cu 
coșuri răsucite de cărămidă. Holul era medieval și se 
prelungea spre aripa din stânga, iar aripa din dreapta 
era ceva mai modernă. Cineva se lăsase ademenit de 
turnuri; de la depărtare, era imposibil de ghicit dacă 
erau autentice sau fuseseră aplicate mai recent. O con- 
strucție asemănătoare cu un templu grecesc se ivea din 
pădurea din dreapta. 

Singurul avantaj pe care-l avea Wargrave Park era că 
fusese construit în întregime din materiale adunate din 
împrejurimi. Piatra gri-aurie de Costwold armoniza for- 
mele arhitecturale diferite. Conacul arăta de parcă ar fi 
crescut chiar din dealurile din jur. Deși nu era impună- 
tor, părea totuşi fermecător. 

Cei doi se întoarseră la trăsură și în curând opriră 
în faţa ușii de la intrare. Richard studie fațada asime- 
trică și se întrebă din nou de ce tatăl lui renunţase cu 
totul la trecut. Deși duelurile nu erau permise de legea 
britanică, de regulă, consecințele erau repede uitate - 
câteva luni peste hotare ar fi bst de-ajuns. Ce îl făcuse 
pe Julius să plece pentru totdeauna la o vârstă chiar mai 
tânără decât cea a lui Richard de acum? Nu avusese 
mai mult de douăzeci și unu sau douăzeci și doi de ani. 
Îl întrebase şi pe Josiah cu o zi în urmă, dar nu primise 
decât o ridicare din umeri drept răspuns. 

-Nu ştiu nici eu toată povestea. A fost un scandal 
foarte mare. Majoritatea detaliilor au fost trecute sub 
tăcere, iar zvonurile pe care le-am auzit sunt prea sinistre 
ca să le repet. Tatăl tău și-a omorât adversarul în lu 
tă dreaptă, din câte am înţeles, dar Barford avea rude 
sus-puse care l-au acuzat de crimă. Julius a venit să mă 
vadă în noaptea duelului, spunând că mama ta e în tră- 
sură și că vor să părăsească Anglia pentru totdeauna. 
Ma împuternicit să-i lichidez toate proprietățile și mi-a 
spus să trimit banii unui bancher din Paris. Avocatul se 
încruntase și continuase: Bunicul tău era un om impu- 
nător, și Julius nu voia să se lase dominat. Poate că nu 
avea cum să fie cu adevărat liber decât peste hotare. Dar 
mi se pare interesant că te-a crescut în spiritul britanic 
deşi ai trăit atâţia ani departe de țara ta. 

- Au făcut-o intenționat, încuviințase Richard. N-am 
stat niciodată într-un singur loc suficient de mult cât să 
mă identific cu acea ţară pe de-a-ntregul. Când am fost 
suficient de mare pentru a mă înscrie la școală, ne-am 
mutat la Belfast ca să pot învăța în engleză. Apoi am fost 
trimis la Oxford. Dar nici mama, nici tata nu voiau să 
se întoarcă în Anglia, chiar dacă le-ar fi fost mai comod. 
Presupun că nu voi afla niciodată întreaga lor poveste. 

-Din câte îmi spui, au trăit o viață fericită. Puţini 
sunt atât de norocoși. 

Privind Wargrave Park, Richard încercă să-şi imagi- 
neze tatăl în copilărie. Nu reuși. Ca mulți alți copii, își 
văzuse părinţii ca pe o lege a naturii, dintotdeauna 
adulți şi înţelepţi. Când crescuse, își dăduse seama 

că mica lor familie era ceva neobişnuit atât ca formă, cât 
i din pricina faptului că se mutau mereu din loc în loc. 
si aparținuseră unul celuilalt și atât. 

Oare cum avea să se simtă fiind proprietarul unui 
ținut atât de întins și având sute de oameni care să de- 
pindă de el? În armată, obiectivele erau simple: înfrânge 
inamicul când trebuie și supravieţuieşte cât mai confor- 
tabil în rest. Aici, problemele erau mai vagi, iar cerin- 
ţele - mai complexe. 

- Haide înăuntru să faci cunoștință cu servitorii, 
spuse avocatul. 

n următoarea jumătate de oră, Richard îi întâlni pe 
Somers, valetul demn și impasibil, și pe Hain, agentul 
bătrânului conte. Chelmsford îl prezentă drept căpi- 
tanul Richard Dalton, spunându-le că Richard venise 
să facă inventarul proprietăţii și trebuia tratat cu toată 
politeţea. Servitorii fură instruiți să-i spună căpitanului 
orice dorea să ştie. Amândoi îl priviră solemn şi spuseră 
că se bucurau de cunoștință. După câteva minute de 
platitudini, Josiah zise: 

- Trebuie să vorbesc ceva cu Somers și cu Hain, dar 
poţi să explorezi proprietatea de unul singur. O să te 
caut când termin. 

Richard încuviinţă și plecă. După ce ușa se închise în 
urma lui, avocatul îi privi sever pe Somers şi pe Hain. 
Ambii își petrecuseră întreaga viață pe proprietatea 
familiei Davenport și erau exact genul de servitori în 
privinţa cărora Richard își făcuse probleme. 

- Dacă aveți vreo speculație în ceea ce-l priveşte pe 
căpitanul Dalton, păstrați-le pentru voi. Aţi înţeles? 
întrebă Chelmsford. 

Somers ridică o sprânceană cu expresia unui bărbat 
care nu s-ar fi înjosit să stea la bârfă cu servitorii de 
rând. Joseph Hain era ceva mai puţin discret şi spuse: 

- Nu vom divulga nimic. Dar fie mă înşală privirea, 
fie W/argrave are o speranţă. 

-Sar putea - dacă nu-l speriem prea tare. Sunt sigur 
că vă veți strădui să-l faceţi pe căpitan să se simtă cât 
mai comod. 

Cei doi încuviințară; tocmai făcuseră un pact al 
tăcerii. 


Richard se simțea bine explorând; casa nu urmä- 
rea un plan anume, dar era plină de unghere intere- 
sante. Avea chiar și o sală de banchet medievală, cu 
un proțap imens deasupra unei gropi pentru foc şi o 
lojă pentru muzicanți, care fusese construită mai târ- 
ziu. Încăperea părea potrivită pentru dans şi distracție, 
deși nu era chiar o sală modernă de bal. Mobila din 
toată casa era acoperită cu un material subțire, dar în 
secțiunea elisabetană lambriurile de lemn erau sculp- 
tate magnific, la fel ca scările. Servitorii făcuseră tot 
posibilul să păstreze curăţenia, deși în. aer se simțea 
miros de stătut. 

Odată ajuns în aripa modernă, Richard auzi un firi- 
cel de muzică. La început crezu că i se pare, dar sunetul 
deveni mai puternic, conducându-l la o ușă groasă de 
stejar în colțul din spate al clădirii. Căpitanul deschise 
ușa și se opri fermecat. 

ntâi se gândi că descoperise un înger. Dar fata nu 
avea aripi, iar îngerii nu aveau probabil nevoie de parti- 
turi. Cântăreaţa era așezată pe bancă în faţa geamului, 
luminată din spate de razele de soare, iar părul îi părea 
cuprins de flăcări. Câteva șuvițe cârlionțate îi încadrau 
chipul delicat, aplecat deasupra unei harpe celtice. 

Richard ştia melodia, dar nu o mai auzise niciodată 
cântată cu asemenea pasiune și virtuozitate. Văzând-o 
cuprinsă de fervoarea muzicii, şi-o închipui ca pe o pre- 
oteasă păgână cântându-le zeilor pe un munte luminat 
de lună. Notele clare, ca de clopoței, dansau în aer, 
născând ecouri care se pierdeau înapoi în timp, spre ve- 
chii celți. 

Uitase sunetul bucuriei. Când văzuse ultima oară pe 
cineva să cânte cu o asemenea pasiune? În ultimele luni 
nu avusese parte decât de durere şi de o hotărâre stoică. 
Sărbătoarea muzicală la care asista acum îi făcea sângele 
să-i cânte în vene. Lumea se năștea din nou în sunet 
și culoare - firicele de praf sclipind suspendate în lu- 
mina soarelui, lambriuri strălucitoare de lemn și fiinţa 

radiantă din fața lui, a cărei imagine nu avea să o uite 
niciodată. Voia să râdă în gura mare, fiindcă își amintise 
cum era să trăieşti cu adevărat. 

Muzica se încheie într-un şuvoi de note aurite, lă- 
sând în urmă o tăcere bogată. Richard se simți atras ire- 
zistibil spre ea, iar fata își ridică privirea fără să pară 
deloc stânjenită. 

- Tu erai, nu-i așa? întrebă ea cu o voce pură, muzica- 
lă, ca un cântec de harpă. 

- Scuză-mă, dar ce vrei să spui? Sau vrei să mă întrebi 
„ce am fost“? 

Fata chicoti încântător. 

- Nu prea a avut logică, nu-i așa? Credeam că mi-am 
imaginat un fluieraș care cânta în armonie cu harpa 
mea. Se potrivea perfect cu tema principală, așa că nu 
credeam că e real. Fluierai cumva? 

Richard zâmbi și el. 

- Mă tem că da, probabil. Fluieratul e păcatul meu - 
de multe ori nu-mi dau seama că o fac. Prietenii mei 
m-au amenințat că o să arunce cu pantofii după mine 
ca după pisici. 

- Dar fluieri atât de bine, replică serioasă fata. Ştiai 
melodia, nu-i așa? 

- Da, e scrisă de Turlough O'Carolan, încuviință 
Richard. 

- Ah, ai auzit de el? Eu nu. Cine era? 

-Era un compozitor foarte talentat care a trăit în 
Irlanda acum o sută de ani. Compunea în stilul tradi- 
tional irlandez, dar cu elemente italiene. E păcat că nu 
e prea cunoscut în afara ţării lui. Dar cum ai învăţat în 
Anglia să cânţi la harpa celtică aşa bine? 

Caroline părea încântată de compliment. Răspunse: 

- Am găsit partiturile în cutie și am dat și peste câteva 
însemnări legate de felul în care un cântăreț irlandez 
ar improviza. Am învățat melodia toată ziua. Am cân- 
tat-o bine? 

-N-am mai auzit pe nimeni care să o cânte așa bine, 
răspunse Richard, privind-o fix preț de o clipă. Ce este 
locul ăsta? 

- Pentru mine e raiul, mărturisi fata, dar probabil ar 
fi mai corect să spun că e cea mai desăvârșită cameră 
pentru muzică. 

Richard își stăpâni un chicot și se întoarse să pri- 
vească în jur. Desigur, locul unui înger nu putea fi decât 
în rai. 

De partea cealaltă a ferestrelor era un dulap con- 
struit la comandă, înăuntrul căruia erau expuse tot fe- 
lul de instrumente cu coarde şi instrumente de suflat. 
La stânga erau rafturi pline de cutii verticale, de forma 
unor volume groase. Scoase una la întâmplare și citi 
eticheta: Johann Christian Bach, Muzică pentru coarde 

i orchestră de cameră. Urma o listă de piese individua- 
le iar înăuntru erau partiturile descrise. Privind mai 
departe, Richard observă că avea în față o adevărată 
bibliotecă muzicală, ordonată după titlu, instrument, 
compozitor și dată. 

Fata, care îl urmărise, întrebă nerăbdătoare: 

-Nu-i așa că e incredibil? N-am mai văzut niciodată 
atâta muzică la un loc. Mi se spune că bătrâna conte- 
să era o cântăreaţă desăvârșită; ea a strâns toate instru- 
mentele pe care le vezi și toate partiturile. Cred că este 
munca ei de-o viață. Instrumentele sunt de o calitate 
desăvârșită, iar compoziţiile sunt minunate. De unii 
compozitori nu am auzit niciodată, dar toate piesele pe 
care le-am încercat sunt mai mult decât valoroase. 

Richard privi în jur. Tavanul înalt îi dădea un aer 
de bibliotecă, şi era destul spaţiu în jur pentru mai 
multe instrumente statice. O platformă ridicată din ce- 
lălalt capăt al camerei părea să fi fost construită pen- 
tru concerte. 

- Vad două dulcimere, o harpă, un pian mecanic și 
un pian obișnuit. Singurul lucru care mai lipseşte e o 
orgă cu ţevi. 

— Asta-i o scăpare nefericită, zise fata râzând, dar mi 
sa spus că bătrâna contesă a dispus să se construiască 
o orgă în biserica din parohie. Poate contele n-a vrut să-i 
cadă tencuiala tavanului în cap. 

-Cât de urât din partea lui. 

- Poate că bietul conte nu aprecia asemenea finețuri, 
spuse Caroline amabilă. 

Richard privea pianul cu o expresie plină de dor. 

-N-am mai atins un pian de peste un an, spuse el. 
Apoi șchiopătă și se așeză pe bancheta lungă, cântând 
câteva game. E bine acordat. Păcat că n-am mai exersat 
de mult. 

ncepu să cânte o sonată de Mozart, uitând că nu 
era singur. Deși spunea că nu mai cântase de multă 
vreme, se descurca totuși remarcabil chiar dacă mai 
cânta și note false. Era limpede că avea talent şi cânta 
din suflet. 

Caroline ascultă câteva minute, impresionată, apoi 
merse la pian și se așeză pe bancă lângă Richard. Înce- 
pu să improvizeze cu mâna dreaptă, iar melodia ei se 
împleti cu sonata. Richard îi acceptă prezența fără 
să rateze vreo clapă, și continuară să cânte într-o armo- 
nie perfectă. 

După ce terminară piesa, Richard se întoarse să o 
privească. 

- Mulţumesc, spuse el. Nu-mi amintesc să mă fi sim- 
ţit aşa bine vreodată. 

Stătură câteva clipe în linişte, apoi Caroline răspunse 
cu răsuflarea întretăiată: 

- Mai ştii vreo sonată de Mozart? 

Richard se întoarse spre claviatură fără nici un 
cuvânt şi începu din nou să cânte. 

Caroline i se alătură, simțindu-se ciudat de veselă. 
Când Richard o privi cu ochii lui căprui și plini de căl- 
dură, Caroline își dădu brusc seama că erau cât pe ce să 
se atingă. Simţea cum trupul lui Richard radia o putere 
calmă, maiestuoasă, care o neliniștea - dar nu în același 
fel în care Jason o făcea să se simtă temătoare. În sufle- 
tul lui Richard nu simţea pic de furie, ci doar o blândețe 
profundă. Se cutremură puțin, apoi se lăsă purtată de 
sunetul muzicii. 

Richard nu respecta tempoul întru totul, dar Caro- 
line cânta de parcă i-ar fi citit gândurile, urmându-l 
fără efort. Cântară împreună într-o armonie perfectă 
aproape o jumătate de oră, alegând melodiile pe rând, 

lăsându-l pe celălalt să recunoască tema și să impro- 
vizeze pe baza ei. 

Aşa îi găsi Josiah Chelmsford. Avocatul rămase la ușă 
câteva minute, bucurându-se de spectacol. Nu știuse 
că Richard era atât de talentat, dar nu era de mirare - 
în familia băiatului fuseseră destui muzicanți până 
acum. Deși nu voia să îi întrerupă, Josiah interveni to- 
tuși după o sonată de Mozart: 

- Mi-ati făcut o mare bucurie. Mă prezinţi tovarășei 
tale, căpitane Dalton? 

Cei doi tineri se priviră surprinși, apoi izbucniră 
în râs. 

- Îmi pare rău, domnule, dar habar n-am cine este. 

ncă nu am ajuns să ne cunoaștem. Daţi-mi voie să mă 
prezint: sunt Richard Dalton și am venit aici ca să fac 
inventarul proprietății pentru domnul Chelmsford. Lo- 
cuiți aici? Mi s-a spus că sunt câţiva servitori la conac. 

Deși, la cum era îmbrăcată, era limpede că fata nu 
era o servitoare. 

Caroline îl privi timidă, acum că nu mai erau 
singuri. 

- Mă numesc Caroline Hanscombe, spuse ea. Locu- 
iesc alături și... mi s-a permis să exersez aici. 

Chelmsford o privi drăgăstos. 

- Caroline Hanscombe - logodnica lui Lord Radford. 
Am văzut anunțul în ziare. Încântat de cunoștință. 
Radford e foarte respectat aici. 

Richard o văzu pe Caroline coborându-și privirea și 
retrăgându-se în sine. 

- Da, lordul a fost generos cu mine, spuse ea. Sunt 
foarte norocoasă. 

Avocatul observă cu interes cum Richard reveni şi el 
la masca impasibilă pe care o purta de obicei. Fata asta 
era foarte drăguță. Păcat că era logodită; nu-l mai văzu- 
se niciodată pe căpitan atât de vesel. Dar era bine că 
înţelegea situația; Radford nu era genul de om care să-i 
permită altcuiva să ia ceva ce-i aparținea. 


După ce Josiah îl găsi pe Richard în camera pentru 
muzică, avocatul se hotări să profite de vremea frumoasă 

și să-i arate o parte din proprietate. Drumul spre graj- 
duri scoase din nou la iveală starea deplorabilă în care 
ajunsese Wargrave Park. Era limpede că proprietatea fu- 
sese prost administrată și, cel mai probabil, ducea lipsă 
de fonduri. 

Căpitanul nu comentă nimic, dar Chelmsford se 
scuză totuși: 

- Am făcut tot ce mi-a stat în putință pentru a îndrep- 
ta situația, dar proprietatea nu aduce suficienți bani cât 
să facem toate lucrările în doar o jumătate de an. 

Ajunseseră deja la grajdul principal. Majoritatea bo- 
xelor erau goale, dar în orajd mai erau totuși șase sau 
opt cai buni de călărit. Nu se vedea nici un grăjdar, așa 
că Richard luă el însuși o șa. 

-O să fie interesant, spuse el. N-am mai călărit de un 
an de zile. 

Avocatul privi o clipă piciorul beteag, rușinat că uita- 
se. Deși Richard era hotărât să-şi ignore handicapul, tot 
ar fi avut probleme să-și strunească armăsarul. 

-Crezi că te descurci? întrebă Chelmsford, deși nu 
voia să aducă vorba despre asta. 

-O să vedem imediat. 

Chelmsford îl privi alarmat pe căpitan îndreptân- 
du-se spre calul cel mai mare și mai neastâmpărat, o bes- 
tie cu ochi răi şi cu numele sinistru de Nebunul Iadului, 
după cum scria pe o plăcuță de deasupra boxei lui. 

- Dacă tot a trecut așa multă vreme, poate ţi-ar plăcea 
un cal mai liniștit? întrebă avocatul cu o urmă de dispe 
rare în glas. 

- Nu vreau să-mi fie prea ușor. 

Chelmsford văzu licărul de neastâmpăr din privirea 
căpitanului şi se resemnă cu inevitabilul. Puse și el şaua 
pe o iapă care părea mai docilă, pe nume Daisy. France- 
zii nu reușiseră să-l omoare pe Richard în şapte ani de 
război, aşa că un simplu cal n-avea nici o şansă. 

Richard se urcă în șa, apoi se întoarse și îl văzu pe 
Richard nas în nas cu calul, vorbindu-i. 

- Ce faci? întrebă avocatul. 

- Îl rog să-i fie mila de un soldat rănit. 

- În spaniolă? 

-Cailor le place, din câte am văzut. 

După o asemenea afirmaţie ce nu admitea replică, 
Richard se ridică în șa. Nebunul ladului se agită un pic, 
dar nu așa violent cum te-ai fi așteptat având în vede- 
re numele lui și felul în care arăta. Avocatul rămase cu 
gura căscată, iar Richard spuse vesel: 

- Ce voiai să-mi arăţi? 

Josiah clătină din cap, amintindu-și încă o dată să 
nu-l subestimeze niciodată pe Richard Davenport. 


Trei ore mai târziu, ajunseră la un deal de pe care 
se putea vedea sătucul pitoresc Wargrave. Era la vreun 
kilometru şi jumătate depărtare de conac, iar căsu- 
tele din piatră cenușie erau răsfirate pe malurile unui 
râu îngust. 

Richard fu surprins de cât de mare era proprietatea; 
una era să audă de ea în Londra, alta era să o vadă el 
însuși. Pe lângă ferma conacului mai erau încă două- 
sprezece terenuri în arendă, cu oi şi vite, plus mai multe 
eluri de recolte. Wargrave era o comunitate în toată 
regula, cu lăptari, spălătorese, notari, un fierar, o be- 
rărie, un porumbar, un lac de pescuit şi toate celelalte 
lucruri necesare. 

Multe clădiri erau fie închise, fie prea puțin folosite. 
În perioada de glorie, Wargrave Park fusese ca un stup de 
albine; acum semăna mai degrabă cu un oraş-fantomă. 

Privind înspre sat, Richard întrebă: 

- Toţi cei de-acolo sunt arendași? 

- Da, fiindcă toate casele lor țin de proprietate. 
Sătenii își câştigă traiul cu meseriile lor. Avem un fierar, 
desigur, și un pantofar, un brutar, un magazin cu tot 
felul de lucrușoare. Cam la fel ca-n alte sate. 

- Ce cred sătenii despre familia Davenport? 

Chelmsford își formulă răspunsul cu grijă: 

- Nimeni nu mi-a spus nimic, dar am rămas cu im- 
presia că sunt precauți și urmăresc cu atenţie ce se în- 
tâmplă. Acum cincizeci de ani, majoritatea sătenilor 
lucrau pământul împreună. Apoi contele a semnat un 
decret prin care și-a îngrădit majoritatea terenurilor. 
Pentru multe familii, pământul rămas n-a fost de-ajuns 

pentru a supraviețui. Mulți s-au văzut nevoiți să-și vândă 
pământul contelui şi să plece. 

- Unde s-au dus? 

Avocatul ridică din umeri. 

- Unii la morile din Lancashire, alții la oraș, alții în 
colonii. Mă îndoiesc că există vreo persoană în sat care 
să n-aibă verișori în Canada sau în Statele Unite. Unul 
dintre motivele pentru care Julius se certa cu bătrânul 
conte era fix terenul îngrădit. Julius era dezgustat că 
oamenii se vedeau obligați să plece după ce strămoșii 
lor lucraseră terenurile respective vreme de sute de ani. 
Julius a făcut tot ce-a putut. Știu de cel puțin șase familii 
cărora le-a dat bani să emigreze, dar presupun că au fost 
mai multe. 

Richard privi din nou satul, imaginându-și cât de fu- 
rioşi şi de neajutoraţi se simţiseră oamenii izgoniți din 
casele lor. 

- Da, tatăl meu ar fi făcut asta, spuse el. Din câte am 
citit în ziare, oamenii se luptă încă să-și recupereze tere 
nurile pe proprietăţile unde s-a întâmplat aşa ceva. 

- Dacă te interesează să te implici în reformele sociale, 
zise avocatul cu viclenie, vei avea mult mai multă putere 
în calitate de conte decât ca fost ofițer al armatei. 

Richard se încruntă, așa că avocatul se hotărî să 
schimbe subiectul. 

- Cred că majoritatea sătenilor speră ca Reginald 
Davenport să îi vândă Wargrave lui Lord Radford. Câ- 
teva familii au fost nevoite să plece şi de la Wildehaven, 
dar lordul şi-a da silința să limiteze astfel de situaţii. 
Şi este considerat un proprietar înțelept. Şi, bineînțeles, 
nu e nici străin. 

-Cum adică „străin“? 

-Cineva care s-a născut la mai mult de douăzeci și 
cinci de kilometri depărtare de aici, răspunse prompt 
Chelmsford. 

-În cazul ăsta, cu greu aş putea fi considerat de pe 
această planetă, zise căpitanul amuzat. 

- Posibil, dar oamenii de aici își amintesc de Julius cu 
drag. Te-ar susţine. 

- Haide să discutăm despre problemele de acum. La ce 
oră luăm cina? Călărirul mi-a făcut foame. 

- Cina va fi servită când ajungem acasă. 

Căpitanul își întoarse calul, şi porniră înapoi spre 
grajduri. Îşi strunea armăsarul fără nici un efort, ceea ce 
îl ajută pe avocat să scape de grijile pe care și le făcuse 
în legătură cu abilităţile lui de a călări. Atâta timp cât 
Richard putea să stea de vorbă cu calul înainte să-l înca- 
lece, avea să fie în regulă. 


capitolul 9 


În dimineaţa următoare, Caroline scoase un căscat 
delicat, ca o pisică, ascunzându-și gura cu mâna, apoi 
sorbi un pic de cafea. Mătușa ei îi zâmbi cu veselia 
caracteristică celor care se trezeau în mod obișnuit 
de dimineaţă. 

- Mi s-a părut că te-am auzit plimbându-te prin came- 
ră azi-noapte. Compuneai ceva? 

Nepoata ei înghiți cafeaua și răspunse: 

- Am început să scriu o melodie nouă pentru harpă. 
Instrumentele de la Wargrave Park m-au inspirat. Nici 
nu știu când s-a făcut ora două dimineața. 

- Dintotdeauna ai fost o pasăre de noapte, Caro. N-ai 
pic de energie acum, la ora nouă. Eu deja am călărit, 
am compus o scrisoare și am făcut baie. Ziua mea e pe 
jumătate gata! glumi Jessica. 

Caroline o privi supărată. 

- Dacă am locui împreună, singurul motiv care 
m-ar reține de la un act de violență matinală ar fi fap- 
tul că trupul nu mi-ar asculta comanda de a acționa 
cu repeziciune. 

- Dacă Wellesley ar sări pe tine la primele raze de lu- 
mină, şi tu te-ai trezi devreme, replică Jessica şi chicoti. 
Și eu am simțit un uşor imbold la violenţă în dimineaţa 
asta, dar a fost prea rapid pentru mine. 

Caroline merse la bufet, privi cu dezgust rinichii 
fierți şi hotărî că era în stare să suporte un ou cu pâi- 
ne prăjită. 

- Poate ar fi mai bine să- lași să se plimbe noaptea. 
mi imaginez că toți servitorii îl ştiu deja, aşa că nimeni 
n-o să-i facă nimic. 

-Sar putea să încerc asta. Îmi place să călăresc de di- 
mineață, dar, dacă mă culc târziu, plimbările nu trebuie 
sa fie atât de matinale cum vrea pisoiașul ăsta. Mergi şi 
astăzi la Wargrave Park? 

Caroline se simţea încrezătoare că avea să reziste cu 
bine şi-n acea zi. Auzind-o pe Jessica, zâmbi larg și spuse 
entuziasmată: 

- Ah, da! E un loc aşa minunat! De trei zile, de când 
Lord Radford a plecat, am început să studiez partituri- 
le din bibliotecă. Sunt atât de multe! Iar instrumentele 
sunt extraordinare. Caroline făcu o pauză, apoi adăugă 
vinovată: Sau vrei să facem ceva astăzi? Mi-e ruşine să re- 
cunosc că până acum nu m-am gândit la cum îţi petreci 
tu zilele. Sper că nu te-ai plictisit prea tare. 

- Chiar deloc, răspunse Jessica. M-am relaxat de mi- 
nune, am răspuns la toate scrisorile de până acum și am 
terminat de croit o rochie. Şi, desigur, am călărit foar- 
te mult. Caii lui Lord Radford sunt superbi. Mi-a dat 
mână liberă la grajduri, așa că mi-am petrecut timpul 
explorându-i proprietatea. Jessica zâmbi ștrengăreşte și 
adăugă: Am cumpărat o bluză şi o pereche de pantaloni 
de la unul dintre grăjdari şi am câălărit ca un bărbat - cel 
puţin dimineața. 

Caroline clătină din cap, amuzată și resemnată în 
același timp. 

- Eşti incorigibilă, spuse ea. Mai rău ca mine. 

- Vreau să ajung o bătrână excentrică. Presupun 
că şaua pentru călăritul lateral a fost inventată de un 
bărbat ca să descurajeze femeile. Asta este felul meu 
de a protesta. 

-N-am auzit niciodată că şaua pentru călăritul la- 
tera] te încetinește, dar tu bucură-te de libertatea de 
aici. Cred că de-asta îmi place și mie la ţară. Erau prea 
multe reguli în Londra. Prea mulți critici. Şi nu cred 
că trebuie să te străduiești prea mult să fii considerată 
excentrică, adăugă Caroline. Mai greu de crezut e par- 
tea cu „bătrână“. 

- Cine așteaptă primeşte, spuse senină mătușa ei. lar 
bătrânețea vine oricum. S-ar putea să trec și eu pe la 
Wargrave şi să văd camera pentru muzică. Poate cântăm 
în duet. 

- Ar fi foarte drăguţ. O să-i spun valetului, Somers, 
că s-ar putea să treci şi tu. Caroline își turnă încă o 
ceaşcă de cafea, apoi spuse din senin: Avocatul care 
se ocupă de proprietate a venit în vizită ieri și a adus pe 
cineva care va sta o vreme la Wargrave Park. A venit 
să facă inventarul, cred. 

Gândurile ei rătăciră o clipă. Căpitanul Dalton avea 
O voce minunată, joasă și bogată, ca o ceașcă de ciocola- 
tă caldă într-o noapte rece. Caroline era atrasă mai mult 
de voci decât de chipuri; poate de-asta Jason nu i se pă- 
rea la fel de atrăgător pe cât îl găseau alte femei. 

Vocea lui Jason nu era chiar neplăcută, dar ei îi părea 
prea răstită și o neliniștea... Caroline se trezi din reve- 
rie auzind-o pe Jessica. 

- Ah? Înseamnă că problema cu succesiunea se va 
rezolva în curând. Cred că vă va prinde bine să aveți 
un conte prin preajmă. Sper că moștenitorul şi familia 
lui sunt oameni de treabă, fiindcă probabil îi veți vedea 
destul de des. 

- Presupun că da, răspunse precaută Caroline. Apoi 
adăugă plină de speranță: Poate că noul conte e necăsă- 
torit și se va îndrăgosti de tine. Am putea fi vecine. 

-Un conte nu rămâne niciodată neînsurat. Doar 
dacă nu vrea să se căsătorească de la bn început. Sunt 
sigură că viitorul tău vecin e obișnuit cu metehnele lui şi 
nu mi-ar plăcea să-i țin companie. Așa că nu cred, spuse 
mătuşa ei. 

- Ah, bine, dacă nu vrei să fii contesă..., spuse tristă 
Caroline. 

- Dacă poţi să-mi găseşti un conte bătrân care să ră- 
poseze la câteva ore după nuntă, îți promit să mă mai 
gândesc la asta. Între timp, ce zici, luăm cina diseară 
la șapte? 

- Este bine aşa. Îl voi ruga pe valetul de la Wargrave 
să-mi amintească să plec la șase. 

- Și spune-i să-ți mai amintească o dată la şase și un 
sfert, îi sugeră Jessica. Sunt sigură că, dacă îți spune o 
singură dată, vei uita imediat, 

- Într-adevăr, admise Caroline. Nu vreau să-l fac pe 
bucătarul lui Lord Radford să plece fiindcă nu ajung la 
timp şi nu-i apreciez meniul. Ar fi un punct de plecare 
cam de rău augur pentru viitorul meu. 

-Cu siguranță. Un bucătar mulțumit e vital pen- 
tru o casă fericită, spuse mătușa ei, ridicându-se de la 
masă. Să ai o zi minunată. Poate ne vedem mai târziu 
la Wargrave. 


Când porni spre Wargrave Park, Caroline se trezi- 
se deja și ardea de nerăbdare să ajungă. Drumul spre 
Wargrave trecea printre câteva pâlcuri de copaci întretă- 
iate de pajiști şi era plin de tot felul de păsări și animale 
mici. Văzuse deja cârtițe, iepuri, căprioare, veveriţe roş- 
cate și timide și chiar şi un bursuc, deși bursucii ieșeau 
mai mult noaptea. În sinea ei începuse să compună o 
melodie care să se potrivească unei plimbări prin pădu- 
re: flaute pentru păsări, viori pentru vântul care fluiera 
printre crengi și prin iarbă. 

n jurul ei se auzeau cântecele păsărilor, iar Caroline 
se lăsă distrasă. Încetini pasul; cărarea cotea ușor, 
apoi pătrundea într-o poiană. Caroline se opri la mar- 
gine, uimită. 

Căpitanul Dalton era așezat pe un trunchi căzut, iar 
în jurul lui era plin de păsări. Câteva îi mâncau chiar 
din palmă. Căpitanul fluiera un cântecel vesel, ca un tril 
de pasăre. lar păsărilor le plăcea, fiindcă veneau tot mai 
multe. Caroline recunoscu pițigoi, ciocârlii, cânepari, 
chiar şi un graur albăstrui care dansa în aer sub mâna 
lui. Richard avea în palmă un soi de seminţe, iar în 
jurul lui erau împrăștiate și mai multe. Era o priveliște 
uimitoare, iar Caroline își ținu răsuflarea, temându-se să 
nu o tulbure. 

Richard privi spre ea, dar continuă să fluiere. O cin- 
teză verde și un graur nou-venit se luară la harță; brusc, 
toate păsările își luară zborul în stol. 

Caroline făcu un pas în faţă. 


O alegere dificilă 123 


- Sper că n-a fost vina mea, spuse ea. Credeam că doar 
Sfântul Francisc putea să cheme păsările din copaci. 

- Sper să nu-i spui nimănui, replică Richard și îi zâm- 
bi cu amabilitate. Mi-ar dăuna la reputaţie asocierea cu 
un sfânt. 

Caroline se aşeză fără să mai aștepte vreo invitație. 
Richard părea complet relaxat, iar ochii lui căprui erau 
plini de căldură și de veselie. 

- Ce le spuneai păsărilor? întrebă ea. 

- Nu sunt sigur, recunoscu Richard, dar cred că era 
ceva de genul: „Poftiți la cină“. Cred că le place. 

- N-am mai auzit în viața mea un tril atât de frumos. 
De unde ai învăţat să fluieri așa? 

-Când eram copil, îmi plăcea întotdeauna să urmă- 
resc păsările. Și, cum îmi plăcea şi să fluier, am ajuns să 
le imit. Am călătorit mult în tinereţe, aşa că am învățat 
de la diverse specii. Ştiai că unele păsări au accente di- 
ferite în funcţie de ţara în care au crescut? Diferenţele 
nu sunt la fel de pronunţate ca la oameni, dar totuși se 
pot remarca. 

- Interesant! Să fi existat oare vreun Turn Babel al 
păsărilor cândva? sugeră Caroline. 

- Poate, răspunse căpitanul, dar mă tem că nu pot să 
le întreb. Nu pot decât să le imit. Apoi privi în depărta- 
re şi adăugă gânditor: Nici nu ştiam că încă mai pot să 
fluier așa. N-am mai încercat de când m-am înrolat în 
armată, acum opt ani. 

Caroline nu zise nimic. 

-În plus, adăugă căpitanul, dacă aș fi chemat păsările 
în Spania, riscam să le condamn la un sfârșit prema- 
tur în tigaie când trenurile noastre cu provizii întârziau. 
Nu cred că aş fi putut mânca o pasăre cu care tocmai 
conversasem. De fapt, nu cred că aș fi putut mânca nici 
O pasăre. 

- Ce gând groaznic, căpitane! Caroline se înfioră. 
Şi totuși, dacă ţi-ar fi mult prea foame... 

- Niciodată nu mi-a fost chiar atât de foame, spuse 
ferm Richard. Şi aş prefera să nu-mi spui „căpitane“. 
Ştiu că titlul din armată va rămâne cu mine pentru 
tot restul vieţii, dar nu mai sunt un militar și nu vreau 

să mai dau ordine cuiva niciodată. De fapt, continuă 
el, întorcându-și privirea caldă spre Caroline, aș prefera 
să-mi spui Richard. 

Caroline uitase că se cunoscuseră abia ziua trecută; 
Richard îi părea la fel de familiar ca propriul ei chip. 

- Atunci spune-mi Caroline, replică ea timidă. 

Momentul se prelungi, dar era prea intim ca să du- 
reze mai mult de câteva clipe. Richard se ridică și îi 
întinse mâna ca să o ajute, apoi luă cutia cu lăuta din 
braţele ei. 

- Te conduc la Wargrave? Probabil domnul Chelms- 
ford mă caută. Vrea să-mi vorbească despre finanțele 
proprietății în dimineaţa asta. 

- Åi timp să treci și prin camera pentru muzică? în- 
trebă Caroline. 

- Îmi voi face timp după-amiază, îi promise el. 

Merseră spre conac într-o tăcere amicală. Caroline 
se bucura să-l vadă potrivindu-și pașii după ai ei. Când 
mergea alături de Jason, se simţea uneori ca un copil 
mic care se plimbă cu un părinte. Politețea blândă a lui 
Richard o înduioșa. Desigur, Caroline s-ar fi putut ridi- 
ca și singură, la fel cum și-ar fi putut duce şi fiuta, însă 
tot se bucura de atenţiile lui. 

Se despărțiră în holul de la intrare; Richard plecă să-l 
găsească pe avocat, iar Caroline porni spre camera pen- 
tru muzică. Avu nevoie de mai mult timp decât de obi- 
cei ca să hotărască ce voia să facă. Să cânte la pian? Sau 
la harpă? Sau poate să caute un compozitor necunoscut 
în bibliotecă? 

În cele din urmă, Caroline se hotărî să lucreze la 
compoziţia pentru harpă care o ţinuse trează noaptea 
trecută. Curând ajunse la o melodie pe care o auzea 
clar în minte, dar nu reușea să o cânte exact așa cum 
țar fi dorit. Când Somers, valetul, tuşi discret, Caro- 

ine tresări. 

- Scuzaţi-mă, domnişoară, dar în sufragerie a fost ser- 
vit prânzul, și cei doi gentlemeni se întreabă dacă n-aţi 
dori să le ţineţi companie. 

- Ah! Nici nu mi-am dat seama că a trecut atâta timp. 
Da, mi-ar face mare plăcere. Vin imediat. 

După ce valetul se retrase, Caroline își căută poșeta 
din priviri, dar își dădu seama că nu o adusese. Ei bine, 
atunci n-avea decât să se prezinte cu părul nepieptănat. 
Cel puțin rochia ei verde era prezentabilă. 

După părerea celor doi gentlemeni însă, Caroline 
arăta mai mult decât prezentabil. Se simţiră bine la 
masă, iar Caroline ieşi din carapacea ei de timiditate, 
provocată de intrebarile curioase ale lui Richard. Nu tre- 
cu mult și începu să descrie clipele de groază de la sezo- 
nul din Londra, distrându-se acum pe seama lucrurilor 
care i se păruseră de nesuportat. Deși nu mai imitase 
niciodată pe nimeni, Caroline reuși să prezinte câteva 
stereotipuri din înalta societate. 

Povestea ei favorită era despre bătrâna care cerceta 
amănunțit toate debutantele care veneau pentru prima 
oară la Almack. 

- Vă jur că mă aşteptam să mă pună să deschid gura 
și să-mi verifice dinţii, ca unui cal. M-a întrebat despre 
părinții mei și despre bunicii mei și tot pufnea la fiecare 
răspuns. Se ştie că-și caută o soţie pentru fiul ei depresiv, 
dar cred că nici o fată nu va fi vreodată destul de bună 
pentru ea. Și totuși, aveam ceva ce-i lipsea fiului ei. 

- Ce? întrebă Richard. 

- Capacitatea de a schimba două vorbe! 

După ce râsetele de la masă se potoliră, căpitanul 
spuse: 

-Îmi aduci aminte de aristocrații tineri care s-au în- 
rolat în armată așteptându-se la aventuri și la poveşti de 
dragoste. Poate regimentele din Garda Regală au avut 

arte de așa ceva, dar în Regimentul Nouăzeci și cinci 
ucrurile stăteau cu totul altfel. Au avut parte de șocul 
vieții lor, bieţii oameni. Cum adică să doarmă în corturi 
și să se trezească în zori! Richard clătină trist din cap, 
apoi încheie: Dar asta nu era cel mai rău. 

- Ce putea fi mai rău de-atât? întrebă Chelmsford. 

- Viaţa în armată le strica cizmele! 

Râseră toţi trei. Unii tineri din înalta nobilime intrau 
în depresii dacă cineva le zgâria cizmele strălucitoare. 
Era greu să-ţi imaginezi un astfel de ofițer luptându-se 
în Peninsula Iberică. 

După prânz, Richard o însoți pe Caroline până la 
camera pentru muzică, gestul lui părând cât se poa- 
te de firesc. Avea nevoie de un antidot după ce avu- 
sese dea face cu contabili toată dimineața, altfel efectul 
i-ar fi putut fi fatal, așa glumi căpitanul. 

-Mi sau oferit toate informaţiile de care domnul 
Chelmsford crede că voi avea nevoie, spuse el. Sau poate 
presupune, şi are dreptate, că nu pot reţine mai multe. 

- Ce vei face aici? întrebă Caroline. 

- Nimic prea dificil, veni răspunsul. Proprietatea nu 
va fi retrocedată până la sfârșitul anului. Servitorilor 
li se datorează niște sume modice, iar restul banilor îi 
vor reveni moștenitorului. Bătrânul conte era destul de 
secretos, așa că nu se cunoaște suma exactă. Domnul 
Chelmsford vrea neapărat să știe cum stau lucrurile. 
Voi verifica starea de fapt și O voi compara cu evidenţele 
mai vechi despre ceea ce ar trebui să găsesc în conac și 
pe proprietate. 

-Cine e moștenitorul? vru să știe Caroline. Mătușa 
mea m-a întrebat azi-dimineaţă. 

Richard se întoarse spre una dintre vitrinele cu in- 
strumente cu coarde și răspunse: 

- Încă nu se ştie sigur. Se presupune că va fi Regi- 
nald Davenport, nepotul bătrânului conte. Dar domnul 
Chelmsford crede că ar putea găsi un moștenitor mai 
apropiat de conte pe linie directă. Între timp, încheie 
e privind-o cu un zâmbet, eu mă bucur de vacanța mea 
în Costwold. 

- Vei sta mult timp aici? întrebă Caroline, cu o oare- 
care reţinere. 

- Încă nu știu. Nu prea m-am gândit la viitor. 

n timp ce el scotocea prin vitrină, Caroline îi privi 
plină de regret umerii laţi. Din câte se părea, căpitanul 
n-avea să rămână acolo prea mult. 

Richard scoase o exclamaţie mulțumită şi dădu la 
iveală un instrument plat, cu șase coarde, şi o cutie de 
sunet în forma unei clepsidre. 

-Ce e asta? întrebă Caroline. 

- E o guitarra. În engleză i se spune „chitară“. Am în- 
vățat să cânt la ea în Spania. 

Richard mângâie drăgăstos fațeta sculptată din jurul 
găurii de sunet, apoi cântă un acord. Făcu o grimasă 
auzind sunetele nepotrivite și o acordă în grabă. 

- Seamănă cu o lauta. sublinie Caroline. 

- Da, dar este mai puțin delicată și mai ușor de 
manevrat. Sunetul e puternic, poate un pic grosolan, 
dar e plin de viaţă. Spaniolii cântă la chitară aşa bine, 
că ți se face părul măciucă. Eu mi-am pierdut chitara și 
restul bagajelor după Waterloo, spuse Richard, cântând 
un acord dramatic. Din câte înţeleg, o lăută este mai 
greu de acordat. 

- Într-adevăr, spuse Caroline din toată inima. Profe- 
sorul meu de muzică susține că dacă un cântăreţ la lăută 
trăiește până la optzeci de ani înseamnă că își va fi petre- 
cut șaizeci de ani acordându-și instrumentul. A mea are 
nevoie de atenţie tot timpul. 

- Cânţi la lăută? 

- Da, după pian, e instrumentul meu preferat. E atât 
de intim... Pot să cânt noaptea târziu fără să deranjez pe 
nimeni. Dar sunt foarte interesată de guitarra ta. Vrei 
să-mi cânţi niște muzică spaniolă? 

Richard se conformă bucuros. Era foarte priceput, 
iar muzica pe care o alesese îi era necunoscută lui Caro- 
line. Fata îl ascultă vrăjită, simțindu-se veselă şi tristă în 
același timp. Muzica îi vorbea. 

Richard se opri după câteva melodii și spuse: 

- Dacă nu încetez acum, voi avea băşici pe degete. 
Înainte, aveam degetele bătucite, dar n-am mai cântat 
de mult. Am nevoie de ceva timp să mă reobișnuiesc. 

- Îmi pare rău, spuse Caroline. Te-a fi ascultat toată 
ziua fără să mă gândesc la degetele tale. Pot să încerc și 
eu? Am deja bătături de la lăută. 

Nu trecu mult şi, cu talentul ei remarcabil și cu în- 
drumările răbdătoare ale lui Richard, Caroline cânta 
destul de bine la chitară. Tocmai râdeau împreună după 
ce Caroline ratase un acord, când auziră sunetul unor 
paşi uşori care se apropiau. 

Caroline recunoscu imediat paşii. Îşi ridică privirea; 
uitase că Jessica spusese că avea să treacă și ea pe la War- 
grave Park. 

Maătușa ei intră în cameră ca o regină, strălucind în- 
tr-o rochie de culoarea topazului și purtând pe cap o 
bonetă florentină cu panglici asortate. Caroline simţi 
că i se strânge stomacul. Nu voia să-l vadă pe Richard 
privind-o pe Jessica cu acea expresie de uimire și încân- 
tare pe care o aveau toți bărbaţii care o vedeau pentru 
prima oară. 

Caroline îl privi cu coada ochiului, dar Richard ară- 
ta altfel. Părea plăcut surprins; se ridică și traversă în 
grabă camera. 

- Jessica Sterling! Chiar tu ești? 

Jessica râse încântată și își întinse brațele spre el. 

- Richard Dalton! Cât de fantastic. Ce te aduce la 
Gloucestershire? 

Mătușşa ei era aproape la fel de înaltă ca Richard; cei 
doi își strânseră mâinile și se priviră în ochi. Caroline 
simţi afecțiunea dintre ei și tremură. Dintr-odată, came- 
ra i se părea mult mai rece. 

-Lucrez la Wargrave Park deocamdată, spuse Ri- 
chard. Fac inventarul. Locuieşti prin preajmă? 

Jessica clătină din cap. 

- Sunt în vizită la nepoata mea, la Wildehaven. Văd că 
v-aţi cunoscut deja. Am regresat la stadiul de dădacă! 

Richard râse. 

-Sunt sigură că ești la fel de distinsă ca toți cei 
de-acolo, replică el. Apoi, întorcându-se spre Caroline, 
continuă: După cum ţi-ai dat probabil seama, ne-am 
cunoscut în campania din Peninsula Iberică. Doamna 
Sterling era cea mai amabilă gazdă și cea mai bună călă- 
reață din întreaga Spanie. 

Caroline își înfrână deznădejdea pe care o simţea şi 
înaintă zâmbind. 

- Cât de drăguţ că v-aţi regăsit pe neașteptate. Au tre- 
cut patru sau cinci ani de când v-aţi cunoscut, nu-i aşa? 
Jess, tu ai plecat din Spania prin 1812? 

Chipul Jessicăi fu întunecat de o umbră. 

- Da, eu şi Linda am plecat foarte curând după Bătă- 
lia de la Salamanca. 

Richard ezită puţin, apoi spuse încet: 

- Ştiu că au trecut deja patru ani, dar vreau să-ți ofer 
condoleanțele mele. Maiorul Sterling era un gentle- 
man şi un ofițer desăvârșit. Nu știu vreun soldat care 
să nu-l fi plâns. A murit cu demnitate și curaj, la fel 
cum a trăit. 

Jessica își înghiți nodul din gât și răspunse aproape 
în șoaptă: 

- Mulţumesc. Nu e niciodată prea târziu să aud cu- 
vinte atât de frumoase. Dintotdeauna m-am bucurat 
că l-am urmat, deși toată lumea mi-a spus să rămân. 
Dacă naş fi mers în Spania, naș fi avut nici o amintire 
legată de căsnicia mea. 

- Toată lumea s-a împotrivit, Jess? Chiar și John? în- 
trebă Caroline. 

Jessica râse, iar umbra se risipi. 

- Mai ales John! Dacă ar fi fost în stare, m-ar fi învelit 
în bumbac şi m-ar fi pus la păstrare. E uimitor că cineva 
poate să mă creadă o ființă atât de fragilă, dar cred că 
este în același timp fermecător. Cel puţin n-a încercat 
să mă facă să mă comport ca o doamnă apatică. 

Somers intră ducând o tavă. 

-M-am gândit că doriți niște gustări, spuse el. 

Seara se apropia deja, așa că oferta fu primită cu re- 
cunoștință. Jessica și Richard serviră ceai și prăjituri şi 
depănară împreună amintiri și povești despre prietenii 
lor comuni. 

Caroline sorbi din ceai și îi ascultă gânditoare. Nicio» 
dată nu fusese geloasă pe frumuseţea evidentă a Jessicăi, 
dar acum, privindu-i chipul, începu să-și dorească să fi 
fost și ea o femeie la fel de interesantă. Nimic intere- 
sant nu i se întâmplase vreodată. La douăzeci şi unu de 
ani, Jess fusese măritată, născuse un copil şi călătorise 
peste hotare. 

Nu i se întâmplase... Poate că problema era că aștepta 
mereu să se întâmple ceva, în timp ce Jess se avânta me- 
reu înainte. 

nsă Jessica plătise și preţul vieţii extravagante pe care 
o dusese; fusese criticată și se bârfise mult pe seama 
ei, iar doamnele cu minte îngustă îi ziseseră nu o dată 

„Į iam spus eu“ sau „Aşa-ți trebuie“ după ce se întorse- 
se în Anglia văduvă și cu o avere ciobită. 

Deşi dusese o viaţă liniştită în ultimii patru ani, 
Jessica nu o făcuse din obligaţie. Entuziasmul ei era 
încă la fel de năvalnic și putea discuta ore în şir cu un 
bărbat cum era căpitanul Dalton despre lucruri care îl 
interesau. 

Caroline își admirase dintotdeauna mătușa. Pentru 
ea, Jessica era o ființă minunată, unică, atât de diferită 
de orice altă femeie că ar fi putut fi la fel de bine dintr-o 
altă specie. Ştia că nu avea să fie niciodată la fel de mi- 
nunată ca Jessica, dar putea să încetce totuși să ia câte 
ceva de la ea. Dacă începea să lucreze la asta încă de 
pe-acum, poate că în vreo zece ani ajungea să fie și ea așa 
minunată în felul ei. 

Jessica încercă să o atragă în conversaţie, trezind-o 
din reverie: 

- Ţi-a cântat Richard la chitară vreodată? Uneori, 
când tineam câte o petrecere neprotocolară, Richard 
cânta A chitară și eu dansam. Spaniolii au niște dansuri 
minunate. Sunt mult mai dramatice și mai primitive de- 
cât ale noastre. 

- Da, mi-a cântat puțin mai devreme, răspunse Caro- 
line. Mi-ar plăcea să văd cum se dansează pe muzica lui. 
Poţi să ne faci o demonstraţie? 

Mătuşa ei înclină din cap, gândindu-se puţin. 

- Mi le amintesc destul de bine, dar cred că mi-ar 
trebui totuşi un costum potrivit. Rochiile noastre nu 
sunt la fel de ușoare. Dar mi-ar face plăcere să dansez 
din nou. 

Jessica se ridică și se descălță, apoi își desfăcu părul. 
Buclele ei roşcate i se răsfirară pe umeri ca o cascadă. 

i ridică brațele deasupra capului într-un gest teatral, își 
arcui spatele și își înălța bărbia. 

Caroline îl privi fascinată pe Richard cum își ia chi- 
tara. Odată cu primul acord, Jessica începu să facă o 
piruetă. Parcă era o altă femeie: nu mai era englezoaică 
şi în nici un caz nu mai era o doamnă. Mişcările ei erau 
pline de forță și de graţia specifice unei pantere, vibrând 
în armonie perfectă cu muzica, iar părul ei se rotea 

ca un nimb, ascunzându-i chipul doar ca să-l scoată la 
iveală o clipă mai târziu. 

Era un spectacol uluitor. Caroline se simţi puţin 
geloasă, însă făcu tot posibilul să treacă peste asta. 

Mai târziu, în drum spre Wildehaven, Jessica încă 
nu-și pierduse entuziasmul. Nu vorbea prea des despre 
anii petrecuţi în Spania, dar astăzi părea dispusă să facă 
O excepţie. 

- lartă-mă, Caro. Vorbesc prea mult, se întrerupse 
Jessica la un moment dat. Dar am fost atât de fericită 
să-mi revăd un vechi prieten, după atâţia ani. În ultimii 
patru ani n-am mai vorbit cu nimeni despre ce s-a în- 
tâmplat în Spania, dar acum sunt gata să-mi amintesc 
din nou. Jessica se opri să culeagă un trandafir sălbatic 
alb și să-i simtă parfumul delicat. Apoi merse mai de- 
parte, continuând: Mă bucur aşa mult că l-am reîntâlnit 
pe Richard Dalton! E un bărbat tare drăguţ. Îmi amin- 
tește de John al meu - e blând, fermecător şi e un om pe 
care te poţi baza. Plus că are o reputaţie impresionantă 
din armată. 

Caroline îl cunoscuse deja pe Richard cel blând și 
fermecător, așa că voia să ştie mai multe despre Richard 
ofiţerul. 

- Ce se spunea despre el? întrebă ea. 

- Fusese deja menționat în câteva rapoarte oficiale 
pentru rezultate deosebite când l-am cunoscut. Avea 
cam douăzeci şi patru sau douăzeci şi cinci de ani 
pe-atunci. Cu o privire distrată, Jessica adăugă: Se spu- 
nea despre el că e imperturbabil şi că nu se pierde nici- 
odată cu firea. Își controla regimentul în orice situație. 
Deși colonelul lui mi-a povestit două excepţii. 

- Da? o îmboldi Caroline când Jessica începu să se 
piardă în amintiri. 

- Prima dată s-a întâmplat când ajunsese de doar câ- 
teva luni pe front. Doi dintre soldaţii lui erau pe cale 
să violeze o franțuzoaică rămasă în urmă după ce ar- 
mata franceză bătuse în retragere. Se spune că Dalton 
le-a ținut o morală de le-a crăpat obrazul de rușine. Le-a 
spus că sunt o dizgrație, i-a întrebat cum s-ar fi simţit să 
ştie că fiica, iubita sau sora lor e tratată astfel de inamic. 

Mi sa spus că cei doi ar fi preferat să fie bătuți cu biciul 
decât să îndure o asemenea rușine. 

- Și cealaltă excepţie? întrebă curioasă Caroline. 

-Sa întâmplat cu câteva luni înainte ca John... tna- 
inte să plec din Spania. Căpitanul Dalton conducea o 
patrulă într-un teritoriu contestat, și au fost încolțiți de 
muschetari francezi într-o râpă. Patru dintre oamenii lui 
au rămas în câmp deschis, prea răniți ca să se târască 
până într-un loc sigur și sângerând de moarte. Richard 
s-a înfuriat atât de tare, că s-a târât până afară din râpă 
și a reușit să-i omoare pe muschetari unul câte unul, 
chiar și după ce s-a ales cu un glonţ în braț. Așa a reușit 
să-și elibereze oamenii. Mi s-a spus că a fost o faptă ui- 
mitoare. În orice caz, soldații răniți au fost salvaţi, și tot 
regimentul a ajuns să-l venereze. 

- mi dau seama de ce, murmură Caroline. 

Căpitanul de care i se povestea era diferit de bărbatul 
pe care îl cunoscuse, însă Caroline nu era surprinsă. 
Richard părea genul de bărbat care să le fie loial supe- 
riorilor și să le inspire același sentiment celor din sub- 
ordinea lui. 

Când intrară pe poarta de la Wildehaven, Caroline 
își dădu seama că își uitase cutia cu lăuta la Wargrave 
Park. Pierdută în gânduri, își spuse că avea să o recupe- 
reze a doua zi. 


În dimineața următoare, Josiah Chelmsford își luă 
rămas-bun la micul dejun. Lui Richard avea să-i fie 
dor de el, dar abia aștepta să rămână singur cu gân- 
durile lui, fără să se confrunte în fiecare zi cu privirile 
pline de speranţă ale avocatului. 

Discutară despre nimicuri până la ultima ceașcă de 
ceai. Chelmsford se gândi să încerce să afle în mod sub- 
til ce credea Richard acum despre propunerea lui, dar 
se hotărî că o abordare pe față ar fi fost mai eficientă. 
Căpitanul era în stare să ignore subtilitățile dacă n-avea 
dispoziţia să poarte o anumită discuţie. 

- Te-ai hotărât ce faci, băiete? 

- Nu, răspunse plat Richard. 

Avocatul oftă. Deci nici abordarea pe față nu avea să 
dea rezultate. 

- Le-am spus lui Somers și lui Hain să-ți stea la dispo- 
ziţie și să te ajute cu tot ce pot. Dacă ai vreo întrebare la 
care nu ţi se răspunde, scrie-mi în Londra. Pot veni în 
două zile, dacă e nevoie de mine. 

Richard se ridică şi îi întinse mâna. 

- Vreau să-ți mulțumesc pentru ajutor. Indiferent ce 
decid, apreciez tot ce ai făcut pentru mine. 

-Nu e nevoie să-mi mulțumeşti, răspunse răgușit 
avocatul. Eşti fiul lui Julius Davenport. Meriţi cu priso- 
sință tot ce-am făcut. Să nu cumva să dispari fără să-ți 
iei bun-rămas. 

Richard zâmbi, clătinând din cap. 

-Tu nu vrei să-ți mulțumesc și eu nu vreau să fiu 
conte. Suntem o pereche pe cinste. Încă nu ştiu ce 
decizie voi lua, dar îţi promit că nu plec nicăieri fără 
să-ți spun. 

După ce îl conduse pe Chelmsford, Richard contem- 
plă biroul gol, se înfioră și trecu în camera pentru muzi- 
că, unde să-și bătucească degetele. Cântă o jumătate de 
oră la chitară, apoi începu să cerceteze camera ca săși 
odihnească buricele degetelor. 

La un moment dat, Richard observă cutia micuță din 
piele. Era probabil a lui Caroline. Căpitanul o deschise 
să vadă dacă nu cumva avea vreun nume scris înăuntru, 
dar nu găsi decât o partitură scrisă de mână cu câteva 
notițe adăugate într-un scris micuț, dar ferm. Titlul era: 
Sonata în mi major, de C.L. Hanscombe. 

Dacă n-ar fi văzut numele, Richard ar fi lăsat partitu- 
ra la locul ei. Așa însă, începu să o studieze. După câteva 
minute suspină, se așeză la pian și începu să cânte. 

Timpul trecu pe nebănuite; Richard învăță prima 
compoziţie, apoi a doua și a treia. Tocmai ajunsese la 
finalul celei de-a treia sonate, când prinse cu coada 
ochiului o mişcare în cadrul ușii. Își ridică privirea, 
descoperind-o pe Caroline. Fata era gata să fugă, ca o 
căprioară încolțită. Avea o expresie plină de uimire, dar 
şi de teamă. Dându-și seama că era privită, intră timid 
în cameră. 


134 Mary Jo Putney 


- Bună... bună dimineaţa, spuse ea. Îmi pare rău că 
te-am întrerupt. Plec imediat. Vreau... doar să-mi iau lä- 
uta, apoi te las. Caroline începu să tremure sub privirea 
curioasă a lui Richard. Te rog... îmi dai cutia cu lăuta? 

Richard se ridică și înconjură pianul în grabă. 

- Nu voiam să te supăr, spuse el. E din cauză că mai 
auzit cântându-ți sonata? 

Caroline încuviință fără să-l privească în ochi. 

- Tu ai scris-o, nu-i așa? 

- N-aveai nici un drept să o cânți! strigă Caroline. 
Te rog, dă-mi lăuta și lasă-mă să plec! 

Richard îi ridică bărbia cu un gest blând. Ochii ei 
albaștri erau înecați în lacrimi. 

- Naş face niciodată ceva ca să te rănesc, spuse el cu 
blândeţe. De ce ești atât de speriată că ţi-a cântat cineva 
o melodie? 

- Felul în care m-ai privit mă sperie. Parcă aș fi o 
ciudată. Te rog, dă-mi lucrurile mele și nu mai spune 
nimănui de asta, și nu te voi mai deranja niciodată. 
N-am făcut nimic rău! 

Caroline plângea deja, tremurând din cap până-n 
picioare. Richard o conduse la o canapea și o ajută să 
se așeze, apoi se așeză lângă ea și îi întinse o batistă. 
Caroline începu să plângă și mai tare, iar Richard o luă 
pe după umeri și o aduse blând cu capul la pieptul lui. 
După câteva minute, suspinele ei se răriră. 

- Poţi vorbi acum? întrebă Richard. 

Caroline își trase nasul şi încuviință. 

- Draga mea, n-am vrut să fiu nepoliticos, dar chiar 
nu știam ce să spun. Dacă Mozart sau Händel ar fi in- 
trat în cameră, aș fi reacționat la fel. Ce-ar trebui să fac 
dacă sunt pus față în față cu un geniu? Să fac o plecăciur 
ne? Să cad în genunchi? Să-mi arunc jacheta pe podea 
ca să mergi peste ea? 

Caroline văzu că Richard nu părea furios și zâmbi 
tremurat. 

- Dacă Mozart ar intra în cameră, cred că ar fi mai 
bine să chemi un preot sau un ziarist. Până la urmă, 
Mozart e mort de douăzeci și cinci de ani. 

- Uite, așa este mai bine, replică Richard și zâmbi. 
Nu am vrut să-ți încalc intimitatea, dar am găsit parti- 
turile și nu le-am mai putut lăsa din mână. Compoziţi- 
ile tale sunt... Richard făcu o pauză, căutând cuvântul 
potrivit. Sunt remarcabile. Au câte ceva din lirismul lui 
Mozart, sunt la fel de originale ca piesele lui Beethoven, 
dar au ceva ce e doar al tău. Treci de la un sentiment la 
altul, de la bucurie la disperare și apoi la râsete. Nu sunt 
cu nimic mai prejos decât tot ce am ascultat vreodată. 

Caroline îl privi simțindu-se în același timp timidă, 
stânjenită și mulțumită. 

- Chiar crezi asta? întrebă ea. 

Richard încuviință. 

- Şi... nu ţi se pare oribil ca o femeie să compună 
muzică? 

-Cine te-a speriat așa? întrebă curios Richard. Care-i 
problema cu o artistă care își urmează pasiunea? 

Caroline răsuci batista în mâini și își cobori privirea. 

- Îmi pare rău că am plâns așa, spuse încet. Mama 
mea mi-a zis că o doamnă n-ar trebui să facă asta și că ni- 
meni nu trebuie să afle vreodată cu ce mă ocup, fiindcă 
altfel ar ajunge să mă urască. A spus că nu a existat ni- 
ciodată vreo compozitoare și că femeile nu sunt în stare 
de asta. lar... tatăl meu mi-a găsit odată compozițiile și... 
s-a supărat foarte rău. Mi-a rupt foile şi mi le-a aruncat 
în față. Mi-a spus să nu cumva să mai fac asta vreodată. 
Dar eu nu i-am promis că nu voi mai face, spuse Caro- 
line, privindu-l cu seriozitate. Nu i-am promis niciodată 
asta. Apoi își privi din nou mâinile. Ştiam că mi-aș fi 
încălcat cuvântul dat, așa că n-am mai spus nimic. Tată- 
lui meu nu i-a trecut niciodată prin minte că aș putea să 
nu-l ascult. De-atunci încoace am avut mare grijă să-mi 
ascund compoziţiile. 

Richard se simţea furios peste măsură ascultând-o, 
dar se forță să rămână calm. Cum ar fi putut cineva 
să fie atât de crud cu o fată drăguță şi talentată cum 
era Caroline? Căpitanul nu lăsă să i se întrevadă furia; 
Caroline era deja supărată peste măsură. 

- Mai ştie cineva de ele? întrebă el. 

- Doar Jessica. Ea spune că n-am de ce să nu compun 
muzică dacă sunt femeie. Ah, și profesorul meu de mu- 
zică, domnul Ferrante. El m-a îndemnat să-mi public 
nişte compoziţii, dar bineînţeles că n-am putut. 

- De ce nu? Dacă ești timidă sau nu vrei să fii jude- 
cată prea aspru, poți folosi un pseudonim. E păcat să-i 
lipseşti pe alții de melodiile tale așa frumoase. 

Caroline îi aruncă o privire piezișă. 

-Chiar îţi plac compoziţiile mele? Domnul Ferrante 
a afirmat că sunt frumoase, dar întotdeauna am crezut 
că era prea drăguţ să-mi spună ceva care ar fi putut să 
mă supere. 

- Sonatele sunt splendide, replică Richard pe un ton 
serios, și cred că s-ar putea lua la întrecere cu cele mai 
bune compoziţii din Europa. Nu pot cânta cvartetele 
de unul singur, dar par să aibă aceeași forță şi aceeași 
prospeţime. Aș vrea să-ți copiez câteva dintre melodii 
pentru mine. 

Richard zâmbi văzându-i scânteia din privire; mai vä- 
zuse o asemenea expresie pe chipul unei mame al cărui 
copil tocmai fusese lăudat. 

- Am avut probleme în partea a doua a Sonatei în re 
minor, într-un loc anume. Nu sunt sigur ce cadență in- 
tenționai să scrii. Poți să-mi arăţi, te rog? 

Diversiunea lui Richard avu imediat rezultatele scon- 
tate. Lacrimile dispărură, iar Caroline îl privi fericită și 
încrezătoare, aşa cum n-o mai văzuse niciodată. 

- Mi-ar plăcea să-ți arăt! 

Richard, o urmări cântând, atras în egală măsură şi de 
sonată, și de felul în care era cântată. După cum bănuise 
deja după ce cântaseră împreună, Caroline era o pianis 
tă desăvârșită. Deși părea fragilă şi slăbuță, degetele ei 
lungi și subțiri aveau o forță și o dexteritate de invidi- 
at. Şi, în plus, nimeni altcineva nu putea cânta o piesă 
cu mai mult sentiment decât compozitorul ei. 

După ce încheie, Caroline se întoarse încet spre el, 
aşteptându-i cuvintele de laudă, convinsă însă că se 
descurcase bine. Deşi Richard intenţionase să fie pre 
caut, nu reuși să se stăpânească; îi luă mâna dreaptă și 
o duse la buze. 

- Mulţumesc, spuse cu vocea lui înceată și profun- 
dă. Nici nu visam vreodată că voi fi binecuvântat de o 
asemenea frumuseţe. 

Caroline se înroși puţin, dar nu se grăbi să-și retra- 
gă mâna. Simţea o senzaţie de căldură împrăștiindu-i-se 
în tot corpul, o căldură care părea să radieze dinspre 
acest bărbat puternic și blând. Tocmai trecuse peste ne- 
liniştea de-o viață în doar câteva minute, şi asta numai 
datorită lui. 

Deși fusese timidă dintotdeauna, Caroline nu se pre- 
ocupase prea mult de ce se cade sau nu se cade să facă o 
tânără domnişoară. Trecură câteva momente până să-și 
dea seama cât de îndrăzneţ se comportase. Gândul nu 
o deranjă prea mult, dar își trase totuși mâna, simțind 
încă urma sărutului pe degete. 

- Acum chiar trebuie să plec, spuse ea. Am venit doar 
să-mi iau lăuta. Dacă vrei, pot să-ţi las partiturile, ca să-ți 
copiezi sonatele. 

Richard o conduse acasă cu naturaleţe. Caroline 
nu-şi permise să se gândească la gestul lui savuros de 
a-i săruta mâna decât atunci când fu singură în camera 
ei, înainte de cină. Degetele ei se strânseră instinctiv 
amintindu-și. 

Ce bine ar fi fost ca Jason să-i semene întru câtva 
căpitanului Dalton! Se simțea atât de bine în preajma 
lui Richard, era atât de înțelegător! Nu se simțea deloc 
timidă sau mută; dimpotrivă, aveau mereu ceva intere- 
sant de discutat. 

Richard îi povestise despre locurile pe care le vizitase 
și despre oamenii pe care îi întâlnise - nu doar în Spa- 
nia, ci şi în Viena, Irlanda și Italia. Căpitanul trecuse 
prin toată Europa și petrecuse o scurtă perioadă şi în 
America de Nord, înainte de Bătălia de la Waterloo. 
Poate de-asta se simţea atât de liniştită în preajma lui; 
văzuse atât de multe şi părea dispus să accepte pe toată 
lumea așa cum era. 

Era o schimbare binewenită, fiindcă lui Caroline i se 
părea uneori că toți cei care o cunoşteau voiau să o 
schimbe într-un fel sau altul. Nu reușise niciodată săşi 
mulțumească părinţii, iar Jason o vedea în primul rând 

ca pe O fată naivă pe care putea să o transforme oricând 
în soția perfectă. 

Câteva minute, Caroline visă la cum ar fi fost să-l 
cunoască pe Richard Dalton dacă n-ar fi fost deja logo- 
dită și dacă familia ei n-ar fi avut asemenea probleme. În 
spatele visurilor se ascundea un firicel de revoltă; de ce 
trebuia oare să se sacrifice pentru restul familiei? 

Caroline se închipui chiar legată de un altar de piatră 
în faţa unui zeu păgân, iar imaginea o făcu să chico 
tească. Era sigură că Lord Radford n-ar fi apreciat meta- 
fora - deși avea chipul perfect pentru a se da drept un 
zeu păgân! 


capitolul 10 


Jason se trezi în zorii zilei şi se întinse mulțumit, ca 
o felină. După zece zile în care lipsise, era tare bine să 
doarmă acasă, în patul lui. 

Deşi intenţionase să se întoarcă mai devreme, fu- 
sese nevoit să se confrunte cu câteva probleme care îl 
ținuseră ocupat. Îl luase pe George Fitzwilliam din Lon- 
dra, şi sosiseră amândoi noaptea târziu, după ce servito- 
rii se culcaseră deja. Cunoscându-l pe George, Jason nu 
se aștepta să-l vadă înainte de ora zece dimineața, chiar 
dacă erau la țară. 

Lordul se ridică din pat şi privi cerul care începea să 
se lumineze. Păsările cântau cu însufleţire și dealurile 
de la Costwold erau pe jumătate ascunse de o ceaţă stră- 
vezie. Fusese una dintre cele mai frumoase veri de ca- 
reși amintea. Fermierul dinlăuntrul lui se întrebă dacă 
plouase destul pentru recolte, dar gândul fu înăbuşit cu 
hotărâre, și Jason se pregăti să iasă la călărit. 

Când ajunse la grajduri însă, calul său favorit, Cezar, 
lipsea. Era prea devreme chiar și pentru grăjdari; cu si- 
guranţă nu era ora la care armăsarul era scos de obicei 
la plimbare. 

Poate că unul dintre băieții mai tineri se furișase cu 
calul stăpânului. Jason își propuse să cerceteze problema 

mai târziu și puse şaua pe o iapă pestriță, pe care o pre- 
gătea pentru vânătoare. 

Dimineaţa avea un aer promiţător; Jason își îndrumă 
iapa înspre răsărit, trăgând adânc în piept aerul curat de 
la Wildehaven. Cunoştinţele lui din Londra ar fi fost 
surprinse să afle cât de bine se simțea acasă, la ţară. Deși 
era amuzant să facă pe lordul plictisit în oraș, totul nu 
era decât o fațadă pe care şi-o asuma din când în când. 
Simţea un mare atașament față de proprietățile lui şi se 
putea imagina lesne apărându-și casa de invazia barbari- 
ot, dacă ar fi trăit într-un alt secol. 

Tocmai când se simţea mai mândru, Jason văzu un 
cal traversând un deal în față. Îl recunoscu imediat 
pe Cezar după mărime și galop, dar silueta din şa îi era 
necunoscută, iar soarele îl orbea. 

Părea să fie unul dintre băieții de la grajduri, atât de 
slăbuț era. Jason strigă și își îmboldi iapa înainte. Cala- 
rețul lui Cezar trase de frâie, nesigur dacă să fugă sau să-l 
aștepte pe Radford. 

n cele din urmă, călărețul rămase locului. Dacă ar fi 
fugit, lui Jason i-ar fi fost greu să-l prindă; Cezar era cel 
mai rapid cal de pe proprietate, mai ales cu un călăreț 
atât de slab. 

Dar părul roşcat care flutura în vânt nu era al unui 
bărbat, ci al unei femei. Era slăbuță și purta haine băr- 
bătești, iar în jurul capului avea legată o eșarfă. Avea pri- 
virea unui băiat care fusese prins făcând ceva nepermis 
și arăta chiar mai tânără decât atunci când o cunoscuse 
pentru prima oară, la șaptesprezece ani. 

Jason se simţea încă destul de vesel cât să o salute 
zâmbitor: 

- Bună dimineaţa! Să înţeleg că îţi place calul meu 
favorit? 

- Mi-ai permis să-mi aleg orice cal doresc, lordul meu, 
răspunse defensivă Jessica. 

- Şi văd că ai profitat de asta, spuse Jason, privinduii 
sugestiv costumul. 

-Îmi pare rău, lordul meu. N-am vrut să te jignesc 
în propria ta casă, spuse Jessica. Apoi însă nu se putu 

abținu să nu adauge: Ai lipsit suficient de mult cât să uit 
într-a cui casă sunt oaspete. 

- Deci îmi reproșezi că nu sunt o gazdă bună, replică 
Jason amuzat. Te-ar linişti să mă auzi recunoscându-mi 
vina? Nu intenționam să vă abandonez atât de multă 
vreme şi nu sunt ofensat de felul în care te-ai îmbrăcat 
astăzi. Bunica mea îmi povestea că doamnele aveau mai 
multă libertate pe vremea ei și că, de regulă, călăreau 
bărbăteşte. Manierele moderne i se păreau plictisitoare 
şi pline de ipocrizie. 

-Chiar aşa? întrebă Jessica, dintr-odată interesată. 
Şi totuşi, amintindu-și că trebuia să se prefacă politicoa- 
să și atât, Jessica își schimbă tonul și adăugă plat: Nu se 
cuvine să-ți reproşez nimic, lordul meu. 

- Apreciez că îmi ştii rangul, dar nu e nevoie să-mi 
spui „lordul meu“ de fiecare dată când mi te adresezi, 
se plânse Jason. 

- Nu, lordul meu, spuse Jessica, prefăcându-se timidă. 

-În regulă, madam, zise Jason și oftă resemnat. Văd că 
fii neapărat să fii politicoasă. În acest caz, doamnă Ster- 

ing, dacă ţi-a ajuns cât ai călărit astăzi, ai dori să mă 
însoțeşti înapoi la umilul meu conac? 

Jessica râse în sfârșit. 

- Wildehaven nu e umil deloc, iar proprietarul ei cu 
atât mai puţin! Dar te voi însoți cu drag și cu speranța 
că vom servi un mic dejun foarte matinal. 

Caii porniră la pas ușor, unul lângă altul. Jason își 
privi neliniștit însoţitoarea. Crezuse că lipsa de la co- 
nac avea să-i liniștească puțin nervii; avusese timp să-și 
amintească trădarea ei, felul crud și de neînchipuit în 
care îl tratase. 

Desigur, fusese șocat să o vadă într-un loc atât de 
neaşteptat, dar Jason se crezuse totuşi imun la farme 
cele ei. Acum însă, în prezenţa ei, toate baricadele pe 
care și le construise în ultimele zece zile în jurul său 
începeau să se năruie cu o viteză ameţitoare. 

Chipul ei era atât de drăgălaș, atât de tânăr şi de sin- 
cer, că Jason era pe punctul de a uita că trecuseră atâţia 
ani. lubirea delicioasă pe care o simţise la douăzeci şi 
unu de ani începea să-l cuprindă din nou. Ştia că Jessica 

se schimbase foarte mult de-a lungul timpului, însă spi- 
ritul ei era același. 

La fel și al lui. 

Temându-se că avea să-şi uite obligațiile, și mai ales 
pe nepoata femeii din faţa lui, Jason spuse pe un ton 
neutru: 

- Ar fi mai bine să-ți alegi alt cal. Cezar nu e un armă- 
sar potrivit pentru o doamnă. 

-Nu mă consider o doamnă, replică Jessica şi râse, 
refuzând să se lase jignită. 

- N-ar trebui să vorbeşti așa despre tine, spuse cu se- 
veritate Jason. 

Jessica îi aruncă o privire surprinsă. 

-Şi de ce nu? Mi sau spus lucruri mult mai rele. 
„Târfă“, „curvă“, „femeie uşoară“, „femeie care își ține 
soţul sub papuc“, „băiețoasă“, „profitoare“... 

- Ajunge! Ceva mai calm, Jason continuă: Îmi pare 
rău că ai fost ținta unor astfel de răutăți. Presupun că 
erau geloase fiindcă le eclipsai pe fetele lor urâcioase. 

-Mam obişnuit, zise Jessica și ridică din umeri. 
Nu eram în stare să fac ceva cum se cuvenea, așa că am 
renunţat cu totul. Din fericire, bărbaţii par să fie ceva 
mai înţelegători. 

- Nici nu mă îndoiesc, mârâi Jason. 

Jessica trase de frâie, iar calul ei se apropie de iapa 
lui Jason. 

- E o conversaţie foarte stranie, spuse ea. Mă simt ca 
şi când ne-am certa, dar nu sunt sigură de ce. Din mo- 
ment ce vom fi rude în curând, m-ar întrista să mi-l fac 
duşman pe soțul lui Caroline. Nu putem fi prieteni? 

Jason îi aruncă o privire distantă. 

- Niciodată n-am vrut să-ți fiu prieten. 

Jessica se trase puţin înapoi, dar insistă: 

- Am fost mult mai mult decât prieteni odată. Eram 
tânără şi prostuță și am distrus orice ar fi putut să fie. 
Trecutul nu poate fi schimbat, dar nu vrei totuşi să-mi 
primești urările de bine pentru viitor? 

Jason nu-i rezistă rugăminții. Întinse mâna și spuse: 

- Suntem prieteni. 

- Fiindu-ţi prietenă, pot să-ți spun ceva sincer? între- 
bă Jessica, luându-i bucuroasă mâna într-a ei. 

- Vorbeşti vreodată nesincer!? întrebă Jason și zâm- 
bi slab. 

Jessica se înroși și clătină din cap. 

- Din nefericire, nu. Mă tem că bunul Dumnezeu 
rămăsese fără subtilitate când m-a creat. Cred că de-as- 
ta multe femei se tem de mine. Ezită, apoi continuă: 
Nu sunt sigură de unde să încep, dar te rog să nu uiţi că 
îți vorbesc ca prietenă și ca mătușă. 

Jason se încruntă. 

- Vrei să vorbim despre viitoarea mea soție? 

- Da. Ai ales... foarte bine când te-ai îndrăgostit de 
Caroline. E atât de dulce şi de iubitoare, ca să nu mai 
spun despre talentul ei în muzică. N-are pic de răutate 
sau de furie. Dintotdeauna mi-a fost un model demn 
de urmat. 

- Este, într-adevăr, un adevărat model social, dar spu- 
„ne-mi încotro baţi, zise sec Jason. 
` Curajoasă, Jessica merse înainte: 

- Deși e foarte cunoscătoare în anumite privințe, nu 
a avut prea multe experienţe cu bărbații până acum și... 
n-are încredere în ea. Dacă vei avea răbdare și vei lua lu- 
crurile încet, îți va fi cea mai iubitoare soție din lume. 

-lar dacă îmi pierd capul și dau frâu liber instincte- 
lor animalice dinăuntrul meu, o voi speria crunt? 

Jessica își dorea să nu fi început discuţia. Era impo- 
sibil să nu-și amintească „instinctele animalice“ ale lui 
Jason și cât de mult îl iubise pentru asta. 

- N-aș folosi chiar aceleași cuvinte, dar cam asta vreau 
să spun. 

Se apropiaseră destul de mult de grajduri. Nu mai 
aveau decât câteva clipe în care puteau discuta între pa- 
tru ochi. 

- Nu mă îndoiesc că ai cele mai bune intenții, spuse 
Jason. În orice caz, nu sunt genul de bărbat care să o 
oblige să facă ceva. Nu-mi doresc o soție căreia să-i fie 
teamă de mine. Fiica ta m-a avertizat deja că are să-mi 
arate ea dacă nu mă port cum se cuvine cu nepoata ta. 

- Linda a spus așa ceva? 

- Da, acasă, la Londra, zise Jason, aruncându-i o pri- 
vire piezișă. Înainte să cobori tu. Mi s-a spus să mă port 
cum trebuie, altfel voi suporta consecințele. Femeile 
din familia ta par să nu mă sufere, orice aș face. 

Jessica oftă ruşinată şi închise ochii. 

- Dumnezeule, am fost atât de nedrepte cu tine! Hai 
să uităm tot ce-am discutat în ultimele cinci minute 
și să fim din nou prieteni, bine? N-o să mai fac pe dă- 
daca neliniștită. 

- Poate așa ar fi mai bine. Jason nu mai spuse nimic 
până ajunseră la grajduri. Cobori de pe iapă, apoi merse 
să o ajute pe Jessica să coboare și ea. Să ştii că nu vreau 
să-i fac rău, spuse el încet. 

Jessica își ridică privirea spre ochii lui cei negri, aflați 
atât de aproape. 

- Nu m-am gândit nici o clipă la asta, răspunse ea. 

Jason se trase înapoi, privirea umblându-i de la ochii 
verzi ca de jad la curbele generoase ale corpului ei. Era 
ciudat de senzual să o'vadă în haine strâmte, bărbătești. 
Pe faţa ei frumoasă nu se citea pic de rușine. Jason spuse 
pe un ton care se voia a fi glumeţ: 

- Nu-mi vine să cred că te-am confundat cu un băiat 
de la grajduri, chiar şi de la o asemenea depărtare. 

- Poate ar trebui să mă apuc din nou de călărit, ca să 
nu te mai îndoieşti pe viitor, răspunse Jessica pe același 
ton jovial. 

-Cred că ar fi mai distractiv să ai un însoțitor, dar 
poți călări la fel de bine şi singură. Nu cred că te va 
critica cineva pe proprietatea mea. 

- Mulţumesc, lordul meu. 

Genele ei lungi şi frumoase îi umbriră ochii străluci» 
tori. Lordul casei își reintrase în drepturi. 

- Cândva îmi spuneai Jason. 

Jessica îl privi în ochi. 

- Asta fiindcă tu mă rugaseși. Nu ştiam dacă invitaţia 
de atunci mai este valabilă. 

Jason rezistă tentației de a-i da la o parte o şuviță de 
păr de pe obraz. 

- Dacă vrei să fim prieteni, atunci spune-mi așa cum 
îmi spun și prietenii mei. Sau, te avertizez - adăugă el -, 
voi începe să-ți spun mătușa Jessica. 

- Bine... Jason, chicoti Jessica. Mă plec înaintea forței 
tale. Dar trebuie să-mi spui şi tu Jessica. Până la urmă, 
ne știm de când eram tineri. 

- De acum mai bine de zece ani. 

- Adică de mult, mult timp, spuse ferm Jessica. O să 
te convingi că sunt o doamnă demnă de respect când o 
să mă vezi purtându-mi boneta de văduvă. 

- Nu, tu n-ai face asta vreodată! spuse Jason, iar groa- 
za lui era doar pe jumătate prefăcută. 

Dacă Jessica era deja în floarea vârstei, atunci el 
ce era? 

- O să vezi tu, îl avertiză ea. Între timp, unde mergem 
să luăm micul dejun pe care mi l-ai promis? 


În pofida aşteptărilor, George Fitzwilliam își făcu 
apariția în salonul de mic dejun înainte ca Jason și 
Jessica să termine de mâncat. George se freca încă la 
ochi, iar hainele lui elegante erau poate un pic mai 
neîngrijite decât de obicei. 

- Jason, poți să faci ceva cu păsările alea nenorocite? 

Gazda lui își ridică privirea. 

- Bună dimineaţa, George. Care păsări? 

- Nu știu cum naiba le zice, spuse George, fluturând 
nervos din mâini, dar să ştii că făceau o gălăgie nemai- 
pomenită prin copaci. Ar trebui să le fie ruşine. 

-Imi cer scuze, sincer, spuse Jason cu seriozitate. 

i voi spune menajerei să ne facă rost de niște păsări 
ceva mai distinse, care să nu ne trezească la ore nepotri- 
vite. Între timp, mă tem că va trebui să te obișnuiești cu 
cele de acum. Aşa e la ţară. 

George încuviință satisfăcut și merse la bufet, de 
unde își alese un mic dejun surprinzător de copios. 
Jessica îl privea distrată. Când George se întoarse la 
masă și o văzu pentru prima oară, rămase aproape fără 
cuvinte. Jessica se schimbase într-o rochie de muselină 
de culoare crem şi arăta ca o femeie modestă și retrasă, 

deși îi era greu să-și păstreze aerul demn văzându-l pe 
George cum dă din buze ca un pește. 

- Oh, Doamne! spuse George plin de respect. Cine 
este...? 

Se opri brusc şi se holbă la prietenul lui. Nu cumva 
Jason își adusese una dintre amante sub același acoperiș 
cu logodnica? Doamna nu părea să fie vreo femeie ușoa- 
ră, dar cele mai talentate curtezane nu-și arătau meseria. 
George era atât de încurcat, că nu reușea să lege nici 
O frază. 

Caroline intră în salonul de mic dejun la timp ca 
să prindă tabloul complet. Expresiile bietului George 
păreau să îi amuze nespus pe Jessica și pe Jason, care 
nu părea prea grăbit să-l lămurească. Caroline se grăbi 
să-l salveze: 

- Bună dimineața, domnule Fitzwilliam. Mă bucur să 
te revăd. Cred că n-ai avut ocazia să o cunoşti pe mătușa 
mea, doamna Sterling. 

George respiră adânc și răspunse neîncrezător: 

- Deci ea e dragonul? 

Chiar şi Caroline izbucni în râs la o asemenea 
remarcă. 

- Da, ea este, răspunse fata. Dar îți promit că e un 
dragon foarte de treabă și nu le dă foc decât celor care 
merită. Jessica, fă cunoștință cu George Fitzwilliam. 
El m-a prezentat prima oară fai Lord Radford. 

Domnul Fitzwilliam îşi reveni din stupoare și făcu 
o plecăciune plină de grație, în ciuda faptului că încă 
mai ținea în mâna stângă o farfurie cu şuncă, păstrăvi 
și biscuiţi. 

-Te rog să mă ierți, doamnă Sterling. Sunt încântat 
de cunoștință. Nu arăţi deloc ca un dragon. Familia 
domnișoarei Hanscombe pare să fie binecuvântată cu 
o frumuseţe rară. 

Jason se ridică și merse la Caroline. 

- Bună dimineața, draga mea. Arăţi bine astăzi. 

- Mulţumesc... Jason, răspunse Caroline cu vocea ei 
liniștită și melodioasă. Sper că ţi-ai rezolvat toate trebu- 
rile. Ne-a fost dor de tine. 

Jason o cercetă atent, mulțumit să o vadă privin- 
du-l în ochi. Caroline părea mult mai relaxată acum 
decât atunci când plecase, iar chipul ei avea o strălu- 
cire nouă. 

Jason ar fi fost foarte fericit să vadă cât de bine se 
acomodase Caroline cu ideea că avea să-i fie soție - dacă 
nu s-ar fi simţit privit de acei ochi verzi și imposibil de 
ghicit din cealaltă parte a camerei. 

După ce George și Caroline serviră şi ei micul dejun, 
Jason spuse: 

- Mătuşa mea, Lady Edgeware, mi-a scris să-mi spună 
că ar vrea să organizeze un bal aici în onoarea ta, Caro- 
line. Va sosi şi ea în următoarele zile. Dacă îţi surâde 
ideea, puteți să vă faceţi planurile împreună. Așa puteţi 
să vă cunoașteți mai bine. 

Caroline încuviinţă. Jason observă fericit că propune- 
rea nu o speria, aşa cum probabil ar fi făcut-o cu o lună 
în urmă. Era limpede că Wildehaven îi pria. 

- Mama și sora mea Gina vor pleca în curând din 
Lincolnshire. Pot să le invit? Şi pot să-l chem și pe tatăl 
meu? Sunt sigură că Gideon Fallsworthy va veni și el să 
le însoțească. 

- Desigur, cu toții sunt bine-veniţi. Mătuşa mea va in- 
vita nobilimea de prin părțile locului. A crescut aici şi îi 
cunoaște pe toți. Sunt sigur că toată lumea abia aşteaptă 
să te întâlnească. 

Ezitând puţin, Caroline spuse: 

- Mai este şi un domn care lucrează la Wargrave Park, 
un fost ofițer din armată care nu cunoaște prea multă 
lume. Pot să-l invit şi pe el? 

Jason flutură din mâini: 

- Invită pe oricine vrei. Cu cât mai repede te obişnu- 
iești să fii gazdă, cu atât mai bine. Wildehaven a fost o 
casă de burlaci mult prea multă vreme. Abia aştept să 
o văd revenind la viaţă. 


Între timp, fostul ofițer din armată era ocupat 
să-și lărgească cercul social, deși nu se grăbea să-i cu- 
noască pe cei suficient de distinși cât să fie invitați 

la Wildehaven. De data asta ieșise cu calul până la 
cocioabele arendașilor. 

Fermierii se trezeau de dimineaţă de nevoie, așa că 
Richard profitase de ocazie să stea de vorbă cu câţiva 
dintre ei. Unul sau doi îi aruncaseră priviri sfredelitoa- 
re; începea să se îndoiască de asigurările binevoitoare 
ale lui Chelmsford cum că nimeni n-avea să-l recu- 
noască drept un Davenport. Până acum însă, nimeni 
nu spusese nimic. 

Arendașii păreau genul de oameni pe care te poți 
baza, deși cu toţii susțineau că e nevoie de îmbunătă- 
iri pentru a-și întreține recoltele. Câțiva își investiseră 
propriile economii încercând să repare sau să întrețină 
ucrările de pe teren. Richard își dorea să fi știut mai 
multe despre agricultură; din nefericire însă, ştia prea 
puţine pentru a se simți în stare să conducă întrea- 
ga proprietate. 

După un timp, Richard ajunse în satul Wargrave. 
Se opri lângă biserică; la fel ca restul clădirilor, şi aceasta 
era construită din pietre gri de Costwold. Turnul pătrat, 
în stil normand, părea să fi fost construit în secolul al 
XIII-lea, iar unele părți din clădire arătau de parcă ar fi 
fost şi mai vechi. 

Richard intră cu pas domol, bucurându-se de liniş- 
te. Nu fusese crescut într-o religie anume. Părinţii lui îl 
duseseră pe la diverse biserici din orașele în care locu- 
iseră, dar puseseră accent mai degrabă pe frumuseţea 
muzicii şi pe arhitectura deosebită decât pe vreun pre- 
cept. Din moment ce Richard se simţea la fel de bine 
şi afară, în pădure, după părerea lui era atât păgân, 
cât și creştin. 

Spre mulțumirea lui, orga din biserică era mare și de 
o calitate deosebită; fusese fără îndoială donată de bă- 
trâna contesă. | 

Richard se îndreptă spre alcov, dar o figură scundă îi 
apăru în faţă pe neașteptate. Femeia aranja flori lângă 
masa de împărtăşanie. Când o văzu întorcându-se, căpi- 
tanul se opri fermecat de trăsăturile mândre, acviline. 
Deşi trecuse de şaptezeci de ani, femeia își ţinea spatele 
drept și era de o frumuseţe rar întâlnită. Semăna mai 

degrabă cu un înger izgonit din rai, purificat prin flăcări 
şi renăscut, cu mândria de oțel intactă. 

Se priviră în tăcere o clipă, apoi bătrâna spuse cu o 
voce surprinzător de fermă: 

- Deci tu ești soldatul care stă la Wargrave Park. 

Richard zâmbi slab. 

- Presupun că n-are rost să spun că nu e așa. 

- N-are nici un rost, i se răspunse cu o urmă de amu- 
zament. Dacă ai trecut vreodată printr-un sat, atunci știi 
și de ce. 

-Nu ştiu mare lucru despre satele din Anglia, dar 
presupun că orice grup mic şi izolat de oameni se 
va comporta la fel. Ai fi uimită să auzi ce se bârfeşte 
într-un regiment. 

Bătrâna părea și mai amuzată. 

- Mă îndoiesc, spuse ea. Prea puţine lucruri mă mai 
surprind la vârsta asta. Apoi, studiindu-l îndeaproape, 
continuă: Îmi pari cunoscut, dar cred că toată lumea mi 
se pare cunoscută. În plus, nu mai văd la fel de bine ca 
la Jouäzeci de ani. Eu sunt Lady Helen Chandler, soția 
vicarului. Vrei să stai jos puțin? Sau un soldat ca tine nu 
se simte bine într-un lăcaș sfânt? 

Richard se așeză pe o bancă din primul şir, iar bătrâ- 
na luă loc lângă el. 

- Ba e perfect în regulă, răspunse el. N-am nimic care 
să-mi apese conştiinţa mai tare decât cineva care n-a fost 
în armată. Dimpotrivă. N-am avut prea multe ocazii să 
păcătuiesc în ultimul timp. 

Bătrâna râse. După toate aparențele, era un sunet 
care nu se auzea prea des în biserică. 

- Aici vei avea cu atât mai puţine. Dacă ai fi în 
Londra, atunci altfel ar sta lucrurile. 

- Deci în Wargrave nu se petrec scandaluri? întrebă 
curios Richard. 

- Ba da, avem şi noi destule probleme și secrete, 
răspunse bătrâna, iar chipul îi redeveni serios. Dar ni- 
meni nu prea vorbeşte despre asta. Asta e diferenţa 
cea mai mare între un sat și lumea modernă: oamenii 
de la ţară se ruşinează de păcatele lor, adăugă ea pe un 
ton cinic. 

Richard se întrebă dacă bătrâna locuia aici acum trei- 
zeci de ani, când Julius Davenport plecase înconjurat 
de scandaluri, dar nu-i părea genul de femeie care să 
vorbească despre o poveste atât de veche fără un motiv 
anume. Aşa că întrebă: 

- Ce altceva se mai zvonește despre mine? 

- Prea puține lucruri, să ştii. Ai fost un căpitan în 
Regimentul Nouăzeci și Cinci și se presupune că te-ai 
ales cu acel șchiopătat romantic la Waterloo. Se spune 
că te comporţi ca un gentleman și că deocamdată te 
ocupi de conac. Observi totul, vorbeşti prea puţin 
și nu te-ai obosit prea mult cu inventarul. Hainele 
tale sunt bine croite, dar par mai degrabă comode de- 
cât moderne. 

Richard izbucni în râs. 

-Ce bine mi-ar fi prins un ofiţer de informaţii 
atât de abil în Spania! Nici nu mi-am dat seama că 
șchiopătez atât de romantic. Pentru mine este mai de- 
grabă enervant. 

- Fără îndoială. Bătrâna se opri o clipă, îngândura- 
tă, apoi adăugă: Cizmarul nostru, Simmons, nu-i așa 
la modă ca Hoby, dar se pricepe de minune să facă 
încălțări pentru problemele cu mersul. Băiatul lus-a 
lovit la picior după o căzătură urâtă, și Simmons a 
rezolvat atât de bine toată treaba, că nici nu se vede 
că şchiopătează. 

Spunând asta, bătrâna își întoarse privirea de parcă 
s-ar fi temut ca Richard să nu se supere fiindcă vorbeau 
despre asta. 

-Sunt sigură că enoriașii soțului tău se bucură să te 
aibă pe tine care să le duci grija, spuse amuzat Richard, 
deși era puţin descumpănit. 

~ Sunt sigură că unii se roagă să mă vadă ajunsă mai 
repede la Sfântul Petru, chicoti din nou bătrâna. Vica- 
rul se îngrijește de sufletele lor, dar pe mine mă intere- 
sează problemele lor pământești. 

Richard nu avea nici o îndoială că așa era. hyi imagi- 
nase că soțiile de vicari erau doamne discrete și liniștite, 
dar Lady Helen nu părea să sufere nici pe departe de 
virtuți atât de plictisitoare. 

- Bineînţeles că vor fi descumpăniţi, adăugă ea. 
Mai am încă destul să mă căiesc înainte să plec dintre 
cei vii. 

Richard se întrebă despre ce păcate ar putea fi vorba, 
fiindcă Lady Helen nu părea genul de femeie care să-și 
irosească regretele pe chestiuni minore. 

Convezsaţia lor fu întreruptă de sosirea vicarului. Era 
un bătrân cărunt, slăbuț, cu chipul radios al cuiva care 
îşi petrecea cea mai mare parte a timpului printre cele 
sfinte și se ocupa de problemele lumeşti doar din când 
în când. Vocea lui era blândă, dar puternică, dovadă a 
zecilor de ani în care predicase din amvon. 

- Ah, aici erai, dragostea mea. Ai terminat cu florile? 
Putem să bem o ceaşcă de ceai? Ochii i se obişnuiră cu 
întunericul, şi îl observă pe Richard. Clipi șovăielnic 
şi întrebă: Te cunosc, domnule? 

Richard se ridică și îi întinse mâna. 

- Nu ne cunoaştem, dar am avut plăcerea să o cunosc 
pe soția dumitale. 

Vicarul zâmbi și îi scutură mâna. 

-Nu-i așa că Lady Helen e splendidă? Dumnezeu a 
trimis-o să aibă grijă de mine la bătrâneţe. Nu-mi pot 
închipui ce am făcut să merit două soţii atât de minu- 
nate într-o singură viață, dar îi mulțumesc în fiecare zi 
pentru asta. 

Din moment ce vicarul nu părea genul de om care 
să aibă două soţii în acelaşi timp, însemna că Lady 
Helen îi devenise însoţitoare la bătrânețe. Titlul ei nobi- 
liar explica deci lipsa ei de blândeţe și de smerenie. 

Chipul sever al lui Lady Helen se îmblânzi privin- 
du-și soțul. Credința pe care o radia vicarul îi imblânzise 
severitatea ei caracteristică. 

- Dragul meu, fă cunoștință cu căpitanul Dalton, care 
stă la conac. Poate îl convingem să ia ceaiul cu noi. 

Vicarul se întoarse plin de speranţă spre Richard. 

- Ai vrea puțin ceai, căpitane!? Şi poate un tur al bise- 
ricii mai întâi? Avem niște relicve splendide. 

Richard îi zâmbi cu căldură. Ar fi fost o cruzime prea 
mare din partea lui să-i răpească plăcerea de a-i arăta 
biserica lui iubită. În plus, cu cât afla mai multe despre 

Wargrave, cu atât mai bine pentru decizia pe care urma 
să o ia în curând. 

Vicarul îi arătă, printre altele, memorialele dedica- 
te membrilor familiei Davenport. Era ciudat să vadă 
chipul de piatră impasibil al lui Lord Hugh, mort în 
timpul cele-i de-a doua Cruciade în Ţinutul Sfânt; placa 
de alamă dedicată lui Giles Davenport, lângă care fuse- 
seră înmormântate cele trei soții și copiii lor; inscripția 
de piatră dedicată lui Eleanor Davenport, soție şi mamă 
mult iubită. 

Deși Richard intenționa să rămână detașat, se simţi 
atras să afle mai multe despre strămoșii lui. Fie că-i plă- 
cea, fie că nu, în venele lui curgea același sânge. În sfâr- 
şit găsise o ancoră, ceva ce nu mai simţise de la moartea 
părinților lui. 

Richard conversă cu vicarul și își lăsă sentimentele 
deoparte, hotărât să le analizeze mai târziu. După ce 
serviră ceaiul într-o ambianţă plăcută, Richard călări 
înapoi la Wargrave Park, fluierând absent și gândin- 
du-se la tot ce aflase. 

Conversaţia cu vicarul și soția sa îl făcuse să înţelea- 
gă și mai bine situația de la Wargrave. Uitase chiar și 
de durerea care nu îi părăsea niciodată piciorul drept. 

ncepuse să se întrebe deja cât bine ar putea face dacă 
accepta oferta lui Josiah Chelmsford și dacă merita să se 
înhame la o asemenea povară. 

Fusese un ofiţer bun, însă nu prinsese niciodată gus- 
tul disciplinei militare. Dacă accepta titlul, avea să-şi 
piardă libertatea de civil pe care o iubea atât de mult. 

Conducătorul regatului în miniatură numit War- 
grave era prins în mai multe restricții decât cel mai 
tânăr prăjdar. Trebuia să înveţe tot felul de lucruri des- 
pre agricultură, drept şi finanţe; avea un loc în Casa Lor- 
zilor și răspundea de legile care afectau întreaga țară. 

Lingușitorii și alți asemennea paraziți aveau să-l caute 
ca să-și satisfacă propriile interese. Dacă accepta, avea 
să mai fie vreodată liber să hoinărească fără tot felul de 
lachei care să-i roiască prin jur? Avea să mai poată dezba- 
te filosofie și politică fără să i se răspundă cu admiraţie 
și deferență? 

Tinerii nobili din armată fuseseră ușor de descope- 
rit. Erau trataţi altfel de către ceilalți. Richard detesta 
gândul de a fi perceput mai degrabă ca un conte decât 
ca un bărbat. 

Trebuia să gândească obiectiv. Viaţa lui urma să aibă 
un scop anume, chiar dacă pentru asta trebuia să-și ce- 
deze o parte din libertate. Proprietatea avea nevoie de 
ani de zile până să ajungă din nou rentabilă, însă chiar 
și acum aducea un venit mai mare decât ar fi îndrăznit 
să viseze vreodată. 

Richard oftă. Banii nu însemnau mare lucru pentru 
el, aşa că avantajul era unul neînsemnat. După ultimii 
ani, o căsuță la țară ar fi fost un lux în ceea ce-l privea. 
Nu simţea nevoia de a se împovăra cu mai mult. 

Dar dealurile erau atât de frumoase aici, mai ales 
sub roua dimineţii, și aveau atâtea secrete gata de dat 
la iveală... Poate era o chemare ancestrală sau poate 
Richard nu dorea decât linişte şi pace. În orice caz, se 
putea închipui trăind înconjurat de peisajele pitoreşti 
din jur. 

lar acum mai apăruse ceva, un factor care putea să 
încline balanţa în mod semnificativ. 

Încă încerca să echilibreze confortul și lipsa de liber- 
tate când ajunse în curtea grajdurilor, unde părea să fi 
izbucnit un mic război. La intrarea din spate erau oprite 
o brișcă modernă și o trăsură plină de cufere. O voce 
imperativă urla: 

- Pentru numele lui Dumnezeu, imbecili ce sunteți, 
deșcărcaţi sticle de vin, nu cărămizi! Cu grijă! 

Se auzi sunetul sticlelor sparte, apoi un șir de bles- 
teme demne de un sergent-major. Richard struni calul 
și ascultă fascinat. Dacă nu cumva îl înșelau urechile, 
vărul Reginald sosise la Wargrave Park. 

Richard își îndrumă calul într-un ocol şi îl găsi pe 
Reggie de partea cealaltă a trăsurii, țipând la doi ser- 
vitori de la Wargrave care păreau năuciți, sub privirea 
unui valet care se uita cu Un aer superior și a unui grăj- 
dar plictisit. Era limpede că veniseră cu Reggie şi că se 
considerau prea buăjpentru o asemenea sarcină. 

Faţa lui Reggie era de culoarea vinului care se scurgea 
pe dalele de piatră. 

- Nemernicilor ce sunteți! O să vă concediez pentru 
asta! O să... 

Reggie se întrerupse văzând că publicul i se mărise. 
Privindu-l suspicios pe Richard, spuse cu ochii mijiţi: 

- Te-am mai văzut undeva. La biroul avocatului... 
Erai îmbrăcat în uniformă de căpitan. Regimentul 
Nouăzeci și cinci. Ce cauţi aici? Te-a trimis careva să 
mă spionezi! 

Richard răspunse pe un ton neutru: 

- Dacă domnul Chelmsford știa că vii și tu aici, 
atunci nu mi-a spus nimic. L-ai informat de intenţiile 
dumitale? 

-Sigur că nu! se răsti Reggie. Nici eu nu știam că vin, 
până ieri. Cine naiba mai ești și tu? 

Căpitanul se aplecă puțin în șa. 

- Mă numesc Richard Dalton. Când ne-am întâlnit, 
domnul Chelmsford tocmai aranjase ca eu să vin aici și 
să inventariez proprietatea, înainte să o predea moșteni- 
torului. Deși dumneata și domnul Chelmsford păreți - 
Richard făcu o pauză discretă - ... incompatibili, trebuie 
să-i apreciezi dedicarea cu care sa îngrijit de proprietate 
până acum. 

- Se spune că e un om cinstit, mormăi Reggie. Dă-te 
jos de pe cal, mă doare gâtul când vorbesc cu tine. 

Richard descălecă și se întoarse să-și ducă armăsarul 
înapoi la grajduri, dar vocea lui Reggie îl opri: 

-i poţi să-i scoţi pe ăștia doi din inventar. Astăzi se 
cară de-aici. 

Richard se întoarse spre vărul său. 

-Din moment ce nu ai nici o autoritate să-i conce- 
diezi, amândoi vor rămâne aici. Mie îmi par amândoi 
muncitori conștiincioși. 

Căpitanul privi pieziş spre cei doi. Nu păreau prea ru- 
şinați de ce făcuseră; unul din ei îi făcu chiar cu ochiul, 
spunând pe un ton plângăcios: 

-O fo’ un accident, căpitanei Dalton. 

- Cum adică n-am nici o autoritate? Eu sunt următo- 
rul conte, şi deci proprietatea asta îmi aparține, la fel şi 
toată lumea de-aici! 

- N-am auzit vreodată ca vreun englez liber să-i apar- 
țină cuiva, spuse Richard, ridicând o sprânceană. Vei fi 
următorul Lord Wargrave în curând, poate, dar auto- 
ritatea o are deocamdată domnul Chelmsford. lar eu 
sunt reprezentantul dumnealui. 

- Vrei să spui că nu sunt bine-venit în casa propriilor 
mei străbuni? 

Fața lui Reggie începea să capete o nuanţă interesantă 
de violet, care nu se asorta deloc cu jacheta lui vișinie. 

- Absolut deloc, răspunse blând Richard. Înţeleg că 
nu ţi-a fost permis să te întorci aici ani de zile și sunt 
sigur că abia aștepți să te instalezi la Wargrave Park. 
Fără îndoială, este un loc foarte bun în care să te ascunzi 
de creditori. 

- Poate nu ești chiar așa de pămpălău pe cât am cre- 
zut, replică Reggie și râse scurt. Hai să zicem că m-am 
hotărât să-mi petrec vara la Gloucestershire și din prici- 
na asta. Aș fi preferat să mă duc la Brighton, dar credi- 
torii mă caută mereu pe-acolo. Până să dea peste mine, 
o să am destui bani să-i plătesc. 

- Poate. Te rog să mă scuzi, mă duc să-mi țesal calul. 

- Gentlemanii nu fac asta, spuse sec Reggie. 

- Nu, gentlemanii nu-și ţesală caii. Dar soldaţii da. 
E un obicei pe care l-am prins de când eram în Peninsu- 
lă, spuse Richard, îndreptându-se spre grajduri. 

- De-asta ai ajuns beteag? 

Richard auzi limpede cuvintele. Se întoarse înapoi 
spre vărul lui şi răspunse pe un ton de gheaţă: 

- Nu. Mi s-a întâmplat A Waterloo. 

Reginald făcu o pauză bruscă. Era în toane proaste, 
avea o durere de cap formidabilă după beţia din seara 
trecută și avusese un ghinion la cărți cum rar se întâm- 
pla. Fusese la un pas să se ia la harţă cu un neica-nimeni 
mai tânăr ca el cu ani buni și mai scund cu o jumătate 
de cap. Dar, când Dalton se întoarse și îi aruncă o privi- 
re îngheţată, Reggie simţi dintr-odată că nu mai voia să 
continue cu jignirile. 

- Am auzit că a fost o bătălie formidabilă, spuse el 
foarte slab. 

- Într-adevăr. 

Richard aşteptă o clipă, să vadă dacă vărul lui mai 
avea ceva de adăugat, apoi porni din nou spre graj- 
duri. Dacă Reginald Davenport avea să moștenească 
proprietatea, jumătate dintre servitori aveau să-şi caute 
imediat altceva de lucru. Reggie era un om cât se poate 
de neplăcut. 


Richard deveni ceva mai binevoitor față de vărul lui 
când serviră prânzul împreună. Din moment ce nu li 
se spusese mare lucru, servitorii pregătiră masa pentru 
două persoane și îi chemară în același timp. 

Reggie era într-o dispoziție ceva mai buna, proba- 
bil fiindcă descoperise vinurile scumpe din pivnițele 
de la Wargrave Park, în schimbul celor pe care servi- 
torii le scăpaseră mai devreme. Nu încercă să-l provoa- 
ce pe Richard, iar comentariile lui cinice erau destul 
de amuzante. 

Pașnic ca întotdeauna, căpitanul asculta şi răspundea 
monosilabic. Probabil că Reginald ar fi fost un om ceva 
mai amabil dacă n-ar fi fost născut într-o familie bogată 
sau dacă i s-ar fi dat de la început mai multe respon- 
sabilități. Băutura şi jocurile de noroc îi erodaseră în 
mare măsură calitățile. Acum trăia doar din noroc şi se 
hrănea cu mari așteptări. 

Richard îi mulțumi în sinea lui tatălui său fiindcă 
nu-l crescuse în umbra de la Wargrave. Era mai bine 
să ştii de la început că ești sărac decât să speri mereu că 
te vei îmbogăţi odată cu moartea cuiva. 

Tocmai terminau de mâncat, când Caroline intră 
în fugă. | 

- Somers mi-a spus că eşti aici și... Caroline se opri 
brusc. lartă-mă, n-am ştiut că ai musafiri. 

Arăta atât de drăguță încercând să-și recapete ră- 
suflarea. Era roşie în obraji, iar nuanţa se asorta foarte 
plăcut cu rochia ei. Părul cârlionţat îi încadra faţa ca 
o aureolă. 

Amândoi bărbaţii se ridicară. 

- Ei bine, murmură Reggie, se pare că viața la țară 
are mai multe atracții decât țineam minte. Dă-mi voie 
să mă prezint: sunt Reginald Davenport, foarte încântat 
de cunoştinţă. 

Reggie făcu o plecăciune elegantă, demnă de un 
curtier al reginei. 

- Ea e domnișoara Hanscombe, o prezentă Richard. 
Locuiește la Wildehaven. 

Reggie strânse din buze, și o umbră îi întunecă privi- 
rea. Vocea îi rămase însă la fel de plăcută: 

- Atunci tu ești logodnica lui Radford. Dă-mi voie să 
te felicit. Îmi imaginez că a fost un peşte greu de prins. 

Caroline suspină și se înroși până în vârful urechilor. 

-Se cuvine să-ți retragi cuvintele, spuse Richard pe 
un ton tăios ca o sabie. Nu-mi pot închipui ce motiv ai 
avea să insulți o doamnă pe care tocmai ai cunoscut-o. 

Reggie îi aruncă o privire uimită, amintindu-și 
brusc că ofiţerii din armată nu păstrau disciplina doar 
prin politeţe. 

- Desigur, n-am vrut să te insult, spuse el. Mă tem 
că eu și Jason Kincaid ne-am întâlnit de câteva ori în 
ultimii treizeci de ani și ne-am detestat puțin mai mult 
de fiecare dată. Sunt pur și simplu invidios că a găsit o 
doamnă atât de drăguță. Îmi pare rău. 

Făcu încă o plecăciune, privind-o pe Caroline cu sin- 
ceră admiraţie. Rochia de zi din muselină îi îmbrățișa 
formele discrete, dar ea nu părea să-și dea seama de cât 
era de frumoasă, ceea ce o făcea și mai fermecătoare. 
Însă era femeia lui Jason. Ah, cât de mult i-ar fi plăcut 
să o seducă pe iubita inocentă a adversarului său de-o 
viaţă. Păcat însă că tinerele domnișoare erau atât de 
bine păzite. Nu putea face nimic atâta timp cât Caroline 
era în permanență însoțită. 

n timp ce Reggie se lingea pe buze în sinea lui, 
Richard înaintă şi îi oferi braţul său lui Caroline, 
invitând-o: 

- Vrei să mergem în camera pentru muzică? 

Caroline îi luă brațul recunoscătoare, şi se întoarseră 
amândoi să plece. 

- Mi-a făcut plăcere să te cunosc, domnule Daven- 
port, spuse ea nesigură. Poate ne vom vedea din nou 
în curând. 

Abia când intrară în camera pentru muzică, tânăra își 
permise să se înfioare. 

- Ce om neplăcut! spuse ea. Mi se părea că ochii lui 
lasă dâre unsuroase ca melcii. Poate e mai bine că... nu 
voi mai putea veni aici la fel de des. 

Spuse ultima propoziţie în grabă, privindu-l pe 
Richard cu ochi mari și plini de tristețe. 

-Sa întors Lord Radford? întrebă încet Richard, 
trăgându-și braţul. 

- Da, noaptea trecută, încuviință Caroline. Cred că 
voi fi mult mai ocupată acum. Poate vom mai cânta îm- 
preună din când în când, dar... nu la fel de mult. 

Şi nu va fi la fel. Caroline nu spuse asta cu voce tare, 
dar cuvintele atârnau în aer, între ei. Îşi ridică privirea, 
studiindu-l pe Richard îndeaproape, ca și când ar fi vrut 
să-i memoreze fiecare trăsătură. 

Richard arăta mai puţin obosit decât în ziua în care se 
cunoscuseră. Nu trecuse mai mult de o săptămână, dar 
Caroline se simţea de parcă se cunoşteau dintotdeauna. 
Ultimele câteva zile fuseseră atât de fericite, că trecuseră 
pe nesimţite. Nu se gândise niciodată că asta avea să se 
sfârșească. Ochii lui căprui băteau astăzi mai mult spre 
verde decât spre auriu. 

Caroline observă, puţin surprinsă, cât de chipeș era 
căpitanul; de la început i se păruse atât de familiar, 
încât nu îl privise niciodată cu atenţie. Pentru prima 
oară îi văzu cicatricea subțire de pe obrazul stâng. În- 
tinse mâna și o mângâie uşor, ca atingerea unei aripi 
de fluture. 

- Cum s-a întâmplat? 

-O schijă la Badajoz. Un lucru neînsemnat. 

- Dacă tear fi lovit câțiva centimetri mai sus, ţi-ai fi 
pierdut ochiul, se înfioră Caroline, dar totuși numeşti 
asta „un lucru neînsemnat“. Cum e la război? 

Richard o conduse la banca pe care se așezaseră de 
atâtea ori să cânte împreună. Își luă chitara şi începu să 
o acordeze. În cele din urmă spuse: 

-E o întrebare la care îmi e greu să răspund. De ce 
vrei să știi? 

- Voiam să compun o melodie despre asta, răspunse 
timidă Caroline, și... nu pot să scriu dacă nu înţeleg 
despre ce e vorba. Viața mea a fost atât de liniștită. Știu 
prea puţine despre război pentru a putea crea ceva. 
Se opri o clipă, apoi adăugă aproape în șoaptă: Abia 
am început să mă văd ca pe o compozitoare. N-am 
îndrăznit niciodată până acum să fac asta. Dar, dacă 
vreau să fiu un muzician adevărat, trebuie să învăţ mai 
multe despre lumea noastră, chiar dacă doar din po- 
veștile altora. 

Richard se rezemă de spătarul băncii și își întinse 
instinctiv în faţă piciorul rănit. 

- Pentru cineva cu o experiență atât de limitată, ai 
deja compoziţii de o mare profunzime. Dar voi încerca 
să-ți explic ce înseamnă războiul, dacă vrei, spuse el gân- 
ditor. Te plictiseşti groaznic în unele zile. Cauţi orice 
truc să te simţi puțin mai bine. Teama pentru propria ta 
viaţă devine ceva atât de banal, că nu-i mai dai atenţie. 
Mergi înainte ştiind că prietenii tăi ar putea să moară, 
dar teama de a nu cădea în dizgrație e mai puternică 
decât cea de moarte. 

Richard îşi puncta vorbele cu acorduri la chitară, și, 
în vreme ce asculta, Caroline își imagina adrenalina 
nebună din focul luptei, rămășițele dezolante de după 
bătălie, singurătatea nopţilor de strajă, bolile care uci- 
deau mai mulți soldați decât gloanțele, sentimentul in- 
tens de camaraderie, recunoştinţa uimită a celor care 
supraviețuiau, tunetul asurzitor al puștilor. 

N-ar fi putut spune cât timp îl ascultase, dar, când 
Richard termină în sfârșit, încheindu-și povestea cu 
un acord în cheie minoră, Caroline avea ochii plini 
de lacrimi. 

-Mi se pare nepotrivit să-ți spun „mulţumesc“ 
Mă simt de parcă m-ai plimbat printr-o altă lume, spu- 
se ea. Simţea că Richard îi arătase mult mai mult decât 
atât; de fapt, se simţea de parcă îi privise în adâncul 
sufletului. Dar nu găsea cuvintele potrivite ca să-i spună 

asta. Cânţi și tu cu mine? îl rugă ea. Mă gândesc că 
vocile noastre se vor armoniza minunat. 

Caroline nu știa cât de mult le-ar fi plăcut muzica 
lor și altora, însă pentru ea armonia lor era perfectă. 
Richard avea o voce adâncă și catifelată care se potrivea 
de minune cu glasul cald și limpede al lui Caroline. 
Aveau aceleași preferinţe şi simțeau același ritm. Cân- 
tară melodii vechi din cultura Angliei, duete moder- 
ne din Italia şi balade franţuzeşti. Spre seară, Richard 
trecu la o serie de cântece jucăușe în spaniolă. După ce 
Caroline auzi o strofă, începu să cânte și ea în armo- 
nie, fără versuri. Încerca să ghicească sensul cuvintelor 
după melodie; apoi Richard îi traducea fiecare strofă. 

- Cel pe care tocmai l-am cântat era despre... Îmi pare 
rău, dar cred că e mai bine să nu ţi-l traduc! zise Richard 
amuzat după cinci sau șase cântece în spaniolă. 

-Este indecent? întrebă Caroline cu ochi mari și 
nevinovaţi. 

- Foarte indecent, răspunse ferm Richard. Cred că 
mi-am epuizat repertoriul de cântece spaniole pe care 
să le putem cânta împreună, să ştii. Vrei să-ți cânt, în 
schimb, niște dansuri spaniole? 

O oră mai târziu, porniră spre Wildehaven. Nici 
unul dintre ei nu dorea ca după-amiaza să se termine. 
Caroline avea inima grea la gândul că asta fusese ulti- 
ma dată când avusese atât de mult timp liber pe care 
să-l petreacă în compania lui. Energia imperioasă a 
lui Lord Radford era copleşitoare; de-acum înainte, 
probabil avea să-și petreacă majoritatea timpului îm- 
preună cu el. Se întrebă dacă lui Richard avea să-i 
pese. Părea să se simtă bine în compania ei, dar nu 
lăsase niciodată de înțeles că sentimentele lui ar merge 
mai departe. 

Caroline lăsă speculaţiile la o parte; avea destul timp 
să se gândească la asta mai târziu. Deocamdată se sim- 
ţea încă liberă, vie și mânată de ritmurile pasionale ale 
melodiilor spaniole. Intrară într-o poiană plină de flori, 
luminată misterios de razele piezișe ale soarelui de sea- 
ră. Caroline se opri şi spuse: 

- Dintotdeauna am simţit că ăsta ar fi un loc potrivit 
în care zânele să danseze. Ori de câte ori trec pe-aici, 
îmi vine să dansez și eu cu ele... 

-Şi de ce nu dansezi? întrebă Richard cu o jumătate 
de zâmbet. Sunt sigur că nu s-ar supăra. Uneori şi tu 
pari pe jumătate zână, deci cred că le-ar plăcea compa- 
nia ta. 

Caroline își ridică nerăbdătoare privirea, dar ezită; 
nu reuși să se abțină şi se uită repede spre piciorul lui 
rănit. Lui Richard nu-i scăpă direcția privirii ei. 

- Mă tem că eu nu voi mai dansa niciodată, spuse 
el încet. Va trebui să dansezi tu pentru amândoi. Hai- 
de, Caro! 

Era pentru prima oară când Richard îi spunea așa, 
iar pentru Caroline era ceva cât se poate de intim. 
Zâmbi drăgălaș, apoi merse în centrul poienii și în- 
chise ochii. Își deschise toate simţurile, Pucurân duse 
de mirosul de iarbă umedă, de cântecul păsărilor, de 
vântul care îi mângâia ușor obrajii și îi făcea rochia 
de muselină să fluture. 

Caroline trăia mereu înconjurată de muzică, la fel 
ca un râu tumultuos care îi anima spiritul. Momentele 
fericite şi mai puţin fericite se transformau în ritmuri 
magice, pe care uneori nu reușea să le transpună, oricât 
ar E încercat. De multe ori le lăsa să-i zburde în minte 
când improviza la un instrument, când compunea sau 
visa cu ochii deschiși. Pentru prima oară, permise toren- 
tului să îi cuprindă trupul și se lăsă în voia lui. 

ncepu să se legene ușor, apoi să sară și să facă piruete 
într-un dans natural și plin de graţie, ca un firicel de puf 
pe aripile vântului. Avea ochii deschişi, dar privea în 
gol. Auzea doar muzica. Toată bucuria pe care o simţise 
vreodată se trezea acum la viață, împletită cu un senti- 
ment nou și profund care izvora din întreaga ei ființă. 
Vocea ei fredona o melodie în armonie cu dansul, iar 
notele cristaline tremurau în aerul proaspăt ca incanta- 
ţiile unei vrăjitoare. 

n cele din urmă, Caroline făcu o plecăciune adâncă 
în fața lui Richard, cu o mână întinsă spre el. Acum îi 
dădea seama ce însemnase dansul ei; o făcuse în numele 

celui mai vechi sentiment cunoscut vreodată omenirii, 
sentimentul numit lubire. 

Richard se îndreptă spre ea, iar Caroline îi cercetă 
părul castaniu, ochii mari și căprui ce priveau cu o ușoa- 
re detaşare, chipul lui frumos și drag. Silueta cu umeri 
laţi se mișca întotdeauna cu grație în ciuda piciorului 
care avea să-i limiteze întotdeauna mișcările, făcându-l 
incapabil să-și lase vreodată sufletul să danseze așa cum 
o făcuse ea. Toate gândurile legate de ceea ce se cuvenea 
și ce nu se pierduseră în vreme ce ea se lăsa purtată de 
muzică, şi îşi dorea cu fiecare fibră a făpturii ei ca el să 
o sărute. 

Dar Richard o luă de mână, strângând-o cu degetele 
lui puternice. Chiar și acest simplu contact o tulbură 
pe Caroline mai mult decât şi-ar fi imaginat. Se întrebă 
dacă nu cumva începuse să tremure. Oare simţea și el 
focul mocnit care se răspândea din degetele lui și îi cu- 
prindea întreaga ființă? 

- Haide, Titania, spuse Richard cu blândeţe. Trebuie 
să te întorci printre muritori. 

Caroline se ridică din plecăciune şi își scutură câteva 
crenguţe de pe poala rochiei, prea mișcată de sentimen- 
tele care o încercau ca să mai poată vorbi. Dacă şi-ar fi 
găsit cuvintele, atunci i-ar fi spus şi lui despre dragostea 
ei. Chiar dacă Richard nu simţea același lucru, ştia că ar 
fi ascultat-o cu blândeţe dacă ar fi fost atât de prostuță 
încât să-i spună. 

„Dar niciodată nu mi s-a întâmplat să nu-mi găsesc 
cuvintele pentru ceva atât de important“, se gândi ea 
plină de amărăciune. Partea logică din mintea ei îi spu- 
nea că nu avea nici un rost să-i vorbească despre iubire. 
Era legată deja de un alt bărbat; în plus, nici o doamnă 
nu s-ar fi comportat atât de îndrăzneţ. „Deși n-am fost 
niciodată o ființă logică“, își zise ea cu umor. „Foarte 
multă lume mi-a spus asta.“ 

Caroline era o fire sentimentală. Dorea să-i spună ce 
simțea fiindcă se temea că asta era ultima ei șansă. Părea 
imposibil de crud să-și îngroape sentimentele acum. 

Înca nu-și găsise cuvintele când ajunseră la gazonul 


din faţa conacului Wildehaven. După cum se obișnuiseră 

în ultimele câteva zile, Richard aşteptă la marginea 
pădurii, iar Caroline merse singură prin iarbă până 
la casa cea mare. Se opri la ușa de la intrare, privind 
silueta întunecată care se întoarse și dispăru printre 
copaci. Pieptul i se strânse cu o tristeţe prea dureroa- 
să ca să o poată exprima în cuvinte. Nu putuse vorbi 
după acel dans misterios, iar acum nu avea să-și mai 
facă niciodată curaj. O mască impasibilă i se așternu 
pe chip şi, privind fix înainte, urcă în camera ei să se 
pregătească pentru cină. 


Richard se plimbă câteva ore prin pădure până să 
se întoarcă în sfârșit la Wargrave, cu sentimentele clo- 
cotind. Din prima clipă în care o văzuse pe Caroline 
strălucind în lumina soarelui şi până când îi urmărise 
dansul magic din acea după-amiază, inima i se trezise 
la viaţă și începuse să-i vibreze cu o pasiune de care nici 
nu se crezuse în stare. Niciodată nu mai dorise ceva 
atât de tare cum o dorea pe Caroline, dar ea îi fusese 
promisă unui alt bărbat. Ultimele câteva zile fuseseră o 
nebunie. Nici nu se gândiseră la logodna ei și la ce ar fi 
spus lumea. 

Richard zâmbi sec; dacă Radford ar fi aflat despre 
relația lor și s-ar fi simţit ofensat, atunci ar fi fost per- 
fect îndreptăţit să-l provoace la duel. Asta nu îl îngri- 
jora prea mult, dar Caroline ar fi avut cel mai mult 
de suferit. 

În ultimele zile, Caroline nu dăduse nici un semn că 
ar fi fost îndrăgostită de Radford. Dacă era absolut sigur 
de asta, Richard ar fi putut să o curteze pe față. Nu era 
un lucru demn de un gentleman, poate, dar convențiile 
sociale erau doar o mască în comparaţie cu sentimente- 
le primordiale pe care le avea pentru ea. 

O cunoștea poate mai bine decât se cunoștea 
chiar pe el însuşi - era sensibilă, inocentă, cu spiritul 
pur și cu un talent muzical desăvârșit. Când erau îm- 
preună, se simţea cuprins de o bucurie imposibil de 
descris în cuvinte. Râsul ei limpede, privirea ei dulce 
și visătoare, sarcasmul ei neașteptat - le iubea atât 

de mult și tânjea să-i mângâie chipul delicat și fin ca o 
petală de trandafir. 

Dar ar fi fost prea grosolan din partea lui să-i acorde 
atenţii pe care ea nu le dorea. Caroline era fericită în 
compania lui, dar poate nu era decât dragostea pe care o 
aveau amândoi pentru muzică. Ea nu ştia cât de drăguță 
era, la fel cum nici florile nu-şi cunoşteau propria fru- 
museţe; Richard se îndoia că era conștientă de efectul 
pe care îl avea asupra lui. 

Incepu să fluiere Greensleeves. „Păcat, draga mea, Dar 
mă nedreptățeşti, Îndepărtându-mă atât de brusc...“ Era 
un cântec nepotrivit situației, poate, dar dulceața me- 
lancolică a acestei melodii vechi îl răscolea așa cum o 
făcuse și dansul ei de mai devreme. 

Când ajunse la Wargrave, șchiopăta destul de rău 
fiindcă mersese prea mult pe jos și se făcuse răcoare. 
Ştia că trebuia să-i vorbească lui Caroline cât de curând, 
înainte să fie prea târziu. Dacă o pierdea fiindcă nu fă- 
cuse nimic, nu avea să și-o ierte niciodată. Și nu-i așa 
că în armată se luptase chiar şi când nu mai avea nici 
o speranţă? 


Richard rămase neobișnuit de tăcut tot restul serii, 
chiar şi pentru un bărbat cunoscut pentru faptul că nu 
vorbea prea mult. Îl întrebă pe Somers dacă primise 
vreo scrisoare din Londra, dar în rest păru îngândurat 
tot timpul. Reginald se întrebă dacă nu cumva căpita- 
nul era încă supărat pentru ce se întâmplase la prânz, 
dar ajunse la concluzia că alta era problema. Oricum nu 
părea prea dornic de vorbă. 

Reggie începuse să se plictisească de viaţa la țară. 

ncercase câteva trucuri de conversaţie, dar celălalt 
părea cu totul neinteresat de zicale, de meciuri de box, 
de femei, de jocuri de cărți și de orice alt subiect adus 
în discuţie. Reggie băuse toată după-amiaza și dăduse 
peste cap o sticlă şi jumătate de vin german la cină; când 
Richard se ridică de la masă, teroarea familiei Daven- 
port era deja în toane cât se poate de proaste. 

- Eşti un mare plictis, Dalton, spuse pe un ton răstit. 

ţi rumegi mâncarea ca o vacă. 

Richard ridică mirat o sprânceană, dându-i în sfâr- 
şit atenţie. 

- Mai degrabă „taur“ decât „vacă“, nu crezi? 

-Sau „iapă“, şi mai bine, spuse Reggie cu o căută- 
tură urâtă. 

Dar prada lui râse amuzată. 

- Hai, Davenport, chiar mă dezamăgești cu glumele 
astea de copii mici. Sunt sigur că poți găsi ceva mult 
mai interesant. 

Deşi era iritat, Reggie nu putea să nu-și respecte un 
adversar atât de impasibil. 

- De ce-ar fi nevoie ca să te supere, Dalton? Nu cred 
că în armată n-ai învățat să te cerți. 

-N-ar fi bine să-ţi spun slăbiciunile mele, replică 
Richard, fiindcă asta te-ar putea tenta să le încerci. lar 
eu ar trebui să te omor apoi. 

-Tu și câți prieteni! scuipă Reggie, furios din nou. 
Nu există bărbat în Anglia pe care să nu-l pot bate în 
luptă dreaptă cu pistolul, cu sabia sau cu pumnii. L-am 
bătut până şi pe Jackson în propriul lui salon. 

- Ah, da, vorbeşti despre unul din locurile acelea 
unde domnii moderni se prefac că luptă. 

- Se prefac? 

- Nu ştiu cum altfel să-i spun. Ai dreptate, am învăţat 
ceva în armată. Am învăţat să evit luptele inutile. Dar, 
când mă lupt, mă lupt ca să câștig. 

Reggie nu se mai obosi cu paharul, ci luă o înghițitu- 
ră direct din sticlă. 

- Voiam să te invit la o moară de lângă Bristol mâine, 
dar probabil ţi s-ar părea doar o joacă. 

-Din păcate, da. Am de lucru și nu-mi permit să 
hoinăresc. 

Richard nici nu se strădui prea mult să pară deza- 
măgit. Vărul lui era unul dintre cei mai iresponsabili 
oameni pe care îi întâlnise vreodată, plin de răutate, 
dar disperat să aibă oameni în preajmă şi deci în stare 
să invite într-o călătorie pe cineva pe care încerca din 
răsputeri să-l provoace. Era bine să-l știe departe o zi 
sau două. 

F Richard se ridică de la masă și spuse la fel de bine- 
ISpus: 

- Distracţie plăcută, dar să nu pariezi pe Cornishman. 
Se zvonește că n-ar fi în cea mai bună formă. 

Cu asta, Richard ieși șchiopătând și închise ușa 
după el, iar Reginald rămase holbându-se după el. 
De unde știa nemernicul ăla cine boxa în Bristol? Ri- 
dicând din umeri, Reggie se întinse și desfăcu încă o 
sticlă de vin. 


Seara păruse interminabilă. Jason o privea pe Jessica 
puţin încruntat, iar Jessica îi arunca din când în când 
câte o privire curioasă. Caroline refuza să-și privească 
mătușa în ochi şi se scuzase înainte de vreme că avea o 
durere de cap, care era cât se poate de reală. 

Odată ajunsă în cameră, Caroline își luă lăuta fără să 
se schimbe în cămașa de noapte. Începu să cânte încet 
baladele pe care le cântase împreună cu Richard mai 
devreme. Era atât de concentrată, că nu o auzi pe Jessica 
deschizând uşa. 

— Știu încotro mă îndrept, Și ştiu pe cine iau cu mine, Știu 
pe cine iubesc, Şi el ştie cu cine mă voi mărita... 

Cânta plină de emoție, lăsându-se dusă de senti- 
mentele pe care nu le putuse pune în cuvinte mai de- 
vreme. Mătuşa ei ascultă câteva clipe, apoi se retrase 
în liniște. 

Ceasul bătea miezul nopţii când Caroline se 
opri din cântat. Dar nu putea dormi încă. Se întin- 
se după condei și luă o foaie cu portative. Închise 
ochii abia când se iviră zorile. Fusese o noapte lun- 
gă, dar se terminase. Acum nu-i mai rămânea decât 
restul vieţii. 


capitolul 11 


Coridorul dinspre camerele de oaspeţi era întunecos 
încă, iar afară nici măcar nu răsătise soarele. Jason mer- 
gea pe furiș, spunându-și sieși că era perfect logic să o 
ia pe aici în drumul său spre grajduri și că nu avea 

nici un motiv să presupună că Jessica avea să iasă și ea 
la călărit așa devreme. Chiar dacă se întâlniseră din 
întâmplare la grajduri în ultimele trei dimineți şi călări- 
seră împreună, nu era ca și cum ar fi aranjat să se în- 
tâmple asta. 

Și totuşi, Jason asculta destul de atent încât să audă 
înjurătura mocnită care se auzi din camera Jessicăi. 
Se opri, apoi bătu încet la ușa ei. Câteva clipe mai târ- 
ziu, Jessica deschise ușa. Era îmbrăcată în pantalonii ei 
strâmţi și purta o bluză albă care îi scotea în evidenţă 
curbura sânilor. 

- Ah! Credeam că e unul dintre servitori, spuse ea, 
văzându-l pe stăpânul casei. 

Jason îi zâmbi plat, privind-o fix în ochi şi refuzând 
să dea atenţie hainelor ei scandaloase. 

- Am auzit ceva ce suna a înjurătură de birjar. Pot să 
te ajut cu ceva? 

- Eşti chiar omul de care aveam nevoie, replică Jessi- 
ca. Intră! 

Fără să-i pese de eventualele insinuări indiscrete, 
Jessica se dădu la o parte și îl lăsă să intre. Apoi merse 
până lângă patul imens cu baldachin și arătă spre vârf: 

- Uite problema! 

Jason îşi ridică privirea și clipi, întrebându-se dacă 
era mai devreme decât crezuse. Bănuielile i se confirma- 
ră când peticul de blană portocalie deschise gura, dând 
la iveală un şir de colți mici şi ascuțiți. 

- S-a căţărat acolo și nu se mai poate da jos. Nu sunt 
destul de înaltă să ajung la el și nici nu vreau să mă cațăr 
pe fotoliile tale de catifea. Dacă îl las acolo, o să cadă și o 
să-și rupă gâtul sau o să-ți facă praf baldachinul. 

- Dă-mi voie. 

Jason se întinse. Pisoiul părea gata să fugă, dar răma- 
se locului când îl auzi pe Jason spunând poruncitor: 

- Wel-l-l-le-s-l-e-y! 

Jason îl cobori și îl mângâie pe cap cu grijă, iar 
Wellesley începu să toarcă mulțumit. 

- Are obiceiul să facă probleme, nu-i așa? 

- Într-adevăr, lordul meu, răspunse zâmbitoare 
Jessica. Este o ocazie excelentă să înveţi cum să ai grijă 
de un copil mic: nu e niciodată acolo unde te aștepți, 
se mișcă incredibil de repede și poate să te farmece 
imediat, deși o clipă mai înainte erai gata să-l strângi 
de gât. 

- Ai cei mai verzi ochi pe care i-am văzut vreodată, 
spuse Jason fără să vrea, privindu-i chipul ce strălucea 
în lumina dimineții. 

Jessica făcu o mică plecăciune. 

- Înseamnă că nu te-ai uitat cu prea mare atenţie la 
Wellesley. 

Jason îi zâmbi și el. Era atât de greu să fie rezervat 
cu Jessica. 

- Atunci ai cei mai verzi ochi pe care i-am văzut vreo- 
dată la un om. 

Și chiar erau remarcabili - nu erau de un verdeîn- 
chis, ca la alți oameni, ci aveau culoarea smaraldului, iar 
în jurul irisului era un inel întunecat. Erau doi ochi în 
care te puteai pierde... 

Jason se strădui să-și vină în fire. 

- Din moment ce pari gata să ieși la călărit, n-ai vrea 
să mă însoţești? 

- Mi-ar face mare plăcere. 

Jessica îşi puse pe umeri o jachetă veche, ca să se ape- 
re de răcoarea dimineţii, apoi îşi conduse gazda afară. 
De regulă, văduvele nu erau ţinta scandalurilor; dar nu 
se cuvenea totuși ca logodnicul nepoatei ei să fie văzut 
ieșind de la ea din cameră. Cu atât mai puţin cu cât 
Jessica nu voia să-l vadă plecat. 

După ce ieșiră din conac, Jessica îi aruncă o privi- 
re scurtă cu coada ochiului. De ce naiba trebuia să fie 
atât de chipeş? Avea un zâmbet irezistibil, deși era um- 
brit de ochii lui întunecați, şi un trup de atlet care putea 
să o facă până și pe ea să se simtă fragilă și feminină... 

Jessica privi fix înainte în vreme ce intrară la 
grajduri. 

-Vino puţin, vreau să-ți arăt ceva. Spunând asta, 
Jason o conduse spre stânga, departe de boxele în care 

erau ţinuţi caii de călărie. La capătul unui coridor, baro- 
nul se opri în faţa unei boxe enorme. Ce crezi? 

Jessica suspină încântată, apoi se întinse să mângâie 
iapa bălțată. Era o creatură minunată, cu ochi mari și 
negri și cu copite neliniștite. Animalul veni lângă ea 
și își apăsă blând botul în umărul ei. 

- Pare să te placă, observă Jason. 

- Mai degrabă a mirosit morcovul pe care îl am în bu- 
zunar. Voiam să i-l dau calului pe care l-am folosit până 
acum, dar frumuseţea asta m-a convins. 

Jessica scoase morcovul, apoi mângâie iapa pe gâtul 
ei lucios. 

- E arăboaică, nu-i așa? 

-Ai dreptate, încuviință mulțumit Jason. Tocmai 
mi-a fost adusă ieri după-amiază. Cred că e cea mai fru- 
moasă iapă din Anglia. De ani de zile îl tot rog pe Lord 
Hudson să mi-o vândă. S-ar putea să i-o fac cadou lui 
Caroline, ca dar de nuntă. Observând expresia plină de 
îndoială a Jessicăi, Jason întrebă sec: Știe să călărească, 
nu-i așa? 

- Bineînţeles că da! Îi stă foarte bine în șa când... 

Jessica se opri. 

- Va trebui să-ți termini propoziţia, spuse Jason. Mai 
ales dacă mă va ajuta să-mi înţeleg ceva mai bine viitoa- 
rea mireasă. 

Jessica zâmbi puţin stânjenită. 

- Nu e nici un mister. Caroline e un pic visătoare, 
după cum probabil ai observat și tu. 

- Da, ştiu despre ce vorbeşti. 

-Aşa că i-am ales mereu cai blânzi. A fost aruncată 
din șa de câteva ori fiindcă nu era atentă. Probabil nu 
s-ar înțelege bine cu o iapă atât de neliniștită. Caroline 
e o fire veselă și învață din greșeli, dar de data asta s-ar 
putea răni serios. 

-Atunci poate că pianul va fi un dar mai potrivit, 
oftă Jason. 

- Fără îndoială. Dar spune-mi, cum o cheamă pe 
mica doamnă? 

- Cleopatra. O pereche ideală pentru Cezar. Jason 
observă expresia plină de îndoială a Jessicăi și adăugă: 
Nu ești de acord? 

- Ei bine... ţine minte că Cezar și Cleopatra nu s-au 
înțeles chiar așa bine. Poate ar fi mai potrivit să o nu- 
meşti după soția lui Cezar, nu după amanta lui. 

Ignorând râsul înfundat care se auzi din direcția 
lui Jason, Jessica își trecu degetele prin coama deasă 
a iepei. 

- Și, la fel ca soţia lui Cezar, iapa ta e ireproşabilă. 

- Cum de am ajuns de la cai la istorie? întrebă Jason 
amuzat. Dacă preferi, o să o numesc Calpurnia, nu 
Cleopatra. Trebuie să o scot la plimbare astăzi. Vrei să-i 
pun şaua pentru tine? 

Jessica încuviinţă cu entuziasm și răspunse: 

- Da, te rog! 

Câteva minute mai târziu, mergeau la pas pe o pajiș 
te. Jessica își lăsă capul pe spate și râse fericită. Ştia că 
nu era înțelept din partea ei să se bucure de compania 
bărbatului de lângă ea, dar, când venea vorba despre 
iubire, nu fusese niciodată înțeleaptă. Era problema 
ei dacă alegea să se simtă bine acum și să regrete mai 
târziu. O îmboldi pe Calpurnia, încântată de mersul ei 
grațios, plin de forță şi de suplețe. 

- Vrei să o fac să sară peste câteva obstacole, lordul 
meu? Vreau să văd dacă poate sări la fel de grațios. 

Fără să aștepte vreun răspuns, Jessica întoarse iapa și 
se îndreptă spre cel mai apropiat tufiş, făcând-o să sară 
peste el la o depărtare considerabilă. Jason o urmă; pu- 
ţine lucruri în viață erau la fel de minunate ca o femeie 
frumoasă pe un cal frumos. Brusc, Jason își dădu seama 
că în aproape toată relația lor fuseseră pe cai. 

Jessica se oprise de partea cealaltă a tufișului, zâm- 
bind mulțumită. 

-Îți jur că frumuseţea asta poate fugi mai repede de- 
cât bruta pe care o călăreșşti tu. Deşi Cezar e bun în felul 
lui, adăugă ea după o clipă. 

- Exagerezi puţin, pufni Jason cu o privire tăioasă, 
provocat de insultă. Vrei să-ți testezi teoria? 

- Cu siguranţă. Alege un loc şi un traseu. 

- Aleg să ne întrecem chiar acum. Cât despre tra- 
seu... Ştii stejarul cel mai mare de pe pășunea dinspre 
vest? De-aici până acolo sunt vreo trei kilometri de 
teren accidentat. Jason se gândi să adauge și un pa- 
riu, dar apoi hotărî că nu era cazul. Incă nu-și reve- 
nise după ultimul lui pariu prostesc. Așa că adăugă: 
Poţi să călăreşti pe unde vrei, atâta timp cât nu-mi 
strici recoltele. 

-Sa făcut! 

Cu un ultim zâmbet radios, Jessica îşi întoarse 
calul și dispăru peste tufişul următor înainte ca Jason 
să apuce măcar frâiele. Baronul blestemă plin de ad- 
miraţie și o urmă. Dar cât de repede mergea! Jason 
știa că avea un avantaj nedrept; el cunoştea terenul 
mult mai bine. Erau trei căi pe care ar fi putut să o ia, 
dar cea mai plată era blocată de un hățiș de copaci, 
iar cea mai scurtă era tăiată de o râpă îngustă, dar foar- 
te adâncă. 

Când Jason trecu de primul deal, Jessica nu se mai 
vedea deja. Îl mână pe Cezar la galop, iar calul se repezi 
încântat înainte. 

După ce lăsase în urmă două treimi din traseu, 
Jessica tot nu se vedea pe nicăieri. Nu se putea să fi avut 
un avantaj chiar așa mare; oare o luase pe o altă cale? 
Doar nu fusese așa nesăbuită să o ia prin pădure; de 
dimineață trecuseră pe la marginea acesteia. 

Jason simţi un fior de gheață pe șira spinării. Oare 
Jessica ştia de râpă? Pe partea dinspre conac fusese 
construit un zid de piatră, ca oile și vitele să nu cadă 
înăuntru. Un călăreț care nu cunoştea drumul ar fi vă- 
zut zidul ca pe un obstacol ușor de trecut. Săritura era 
dificilă pentru un cal puternic și un călăreț bun, dar 
pentru cineva care nu știa la ce să se aştepte ar fi fost 
moarte sigură. Doi vânători muriseră acolo de când se 
născuse Jason, iar călăreţii care veneau la Wildehaven 
pentru prima oară erau avertizați încă de la început să 
aibă grijă. 

Abandonând cursa, Jason îl îmboldi pe Cezar să urce 
un deal de unde să vadă drumul care ducea spre râpă. 
Inima i se opri în piept văzând călăreaţa care se apropia 

de peretele de piatră, aproape lipită de spinarea iepei, 
cu părul ei roșu fluturând în vânt. 

- Jessica! strigă Jason din toate puterile, avântân- 
du-se în jos pe coasta abruptă, sperând să-l fi auzit şi să 
se oprească. 

Rugându-se ca nu cumva Cezar să calce în vreun mu- 
șuroi de cârtiţe, Jason se concentră să evite obstacolele 
vizibile și își grăbi calul într-un galop nebun, abia sim- 
tind crengile care îl zgâriau. 

Ajunsese la mai puţin de treizeci de metri de Jessica 
atunci când ieși în sfârșit pe același drum, dar ea mai 
avea câţiva pași până la gard. O strigă din nou şi o văzu 
privind o clipă peste umăr, apoi sărind cu Calpurnia 
peste gard. Timpul se opri în Íoc în vreme ce ele două 
plutiră în aer... peste râpă... atârnând deasupra ei o 
eternitate, apoi aterizând în sfârşit de partea cealaltă, 
în siguranţă. 

Panica lui Jason se transformă în ușurare pentru 
o clipă, apoi fu înghițită de un val de furie. Fără să se 
mai gândească, își grăbi calul care începuse deja să obo- 
sească și trecură amândoi peste râpă. Jessica se oprise 
și îl aştepta cu o privire mirată în vreme ce Jason tuna, 
trăgând de frâiele calului în ultima clipă. Apoi se întin- 
se și apucă frâiele Calpurniei. 

- Ai înnebunit? ţipă el. E cel mai periculos obstacol 
de pe toată proprietatea! Doi oameni au murit acolo! 
Chiar ţi-ai pierdut minţile? 

Jessica îi aruncă o privire rece și tăioasă, mirată să-l 
audă vorbind așa. 

- Dar ai văzut că am sărit fără nici o problemă. Crezi 
că aş risca viața calului tău? 

- Lasă-l naibii de cal, nu de-asta îmi fac probleme! 
Nu cunoşti terenul de-aici la fel de bine ca mine. Ai fi 
putut să mori! 

J Stăpânindu-se din greu, Jessica îi răspunse printre 
inți: 

- Nu uita, Lord Radford, în ultimele două săptămâni 
n-am avut nimic de făcut. Aşa că ţi-am explorat proprie- 
tatea până în cele mai adânci cotloane. Sperai că vei 
avea un avantaj fiindcă ştii mai bine terenul? 

-Nu m-aș lăsa niciodată învins de o femeie! Dar, în 
orice caz, eu sunt gazda, așa că, dacă vrei să te sinucizi 
din prostie, fă-o altundeva, nu pe domeniul meu! 

Jessica explodă în sfârșit, strigând cu toată frustrarea 
pe care o acumulase în ultimele săptămâni: 

- Ba să-ți vezi de treabă! Ştiam exact ce fac. Nici eu, 
nici calul n-am fost în pericol. Ce motiv ai tu să-mi ţii 
morală ca unei femei de rând? 

Provocat peste măsură, Jason lăsă frâiele din mâini și 
o trase pe Jessica în faţa lui, în șa, strigând: 

- Uite, ăsta e motivul! 

Apoi o sărută apăsat pe buze. Furia i se risipi la fel de 
repede cum izbucnise și lăsă și frâiele lui Cezar, îmbrăți- 
șând-o strâns pe Jessica şi îngropându-și chipul în părul 
ei încâlcit. Jessica se trăsese înapoi cu toată puterea la 
început, dar acum se agăță de el, iar buzele ei calde erau 
la fel de nerăbdătoare ca ale lui. 

- Ah, Jessie, Jessie, îi şopti Jason la ureche. Cre- 
deam că o să mori în fața mea și m-am îngrozit. Ultimii 
paisprezece ani au fost un iad, iar o viață fără tine ar fi 
fost imposibil de îndurat. Maş fi aruncat și eu în râpă 
după tine. 

Cezar se foi neliniștit, aproape azvârlindu-i din șa. 
Jason își dădu seama că nu era totuși genul de bărbat 
care să facă dragoste cu o femeie în şaua unui cal. 

O ajută pe Jessica să se așeze drept, apoi cobori și 
legă frâiele cailor de o creangă. Jessica se lipi de el fără 
nici o vorbă, iar Jason îi văzu obrajii plini de lacrimi. 
Ochii ei de smarald erau larg deschişi și vulnerabili, la 
fel ca atunci când avea șaptesprezece ani. Jason îi sărută 
fiecare lacrimă cristalină, simţindu-i trupul cum tremu- 
ra, apoi îi mângâie spatele. Jessica încercă să se tragă 
înapoi, dar Jason o jinu strâns până când tremurul îi 
pieri şi își așeză capul pe umărul lui. 

- De ce m-ai părăsit, iubirea mea? o întrebă el în şoap- 
tă. De-atunci mă tot întreb cu ce ţi-am greşit. 

Jessica își ridică fruntea și i privi în ochi, abia 
stăpânindu-se. 

- Eram tânără și prostuță, Jason, spuse ea, suspinând 
tremurat. Oamenii sunt atât de superficiali când sunt 

tineri. Rănim i suntem răniți fără să vrem, nu îi în- 
țelegem pe ceilalți, provocăm suferință fără intenție... 
De o mie de ori mi-am dorit să dau timpul înapoi, dar 
nu se mai putea face nimic. Cu răsuflarea întretăiată, 
Jessica se opri puţin ca să privească înapoi, cu ani în 
urmă. Apoi continuă: Cel puțin mi s-a dat o șansă de a 
răspunde pentru greșeala mea de atunci. 

Se trase înapoi și se sprijini cu spatele de un buștean, 
bătând cu palma locul iber de lângă ea. Jason se așeză 
acolo, profitând de ocazie să o ia pe după umeri. Jessica 
își rezemă capul pe umărul lui. 

- De ce zici că ai fost prostuță? Atunci am crezut că 
voiai să te măriți pentru un titlu sau pentru avere, dar, 
după ce ţi-ai ales un soț, a trebuit să mă resemnez cu 
gândul că nu voi şti niciodată ce voiai cu adevărat. 

- Voiam te voiau toate fetele de vârsta mea, replică 
Jessica și zâmbi amar. Se opri puţin ca să-și adune gân- 
durile, apoi continuă: Îl ştiai pe tatăl meu, nu-i aşa? 

Jason încuviință. 

- Ce fel de om era? întrebă Jessica. 

Jason se lăsă purtat de amintiri, apoi răspunse: 

- Era fermecător, dar mână-spartă. Era o companie 
plăcută și nu se îmbăta uşor. Niciodată nu avea noroc la 
cărți. Ah, și era foarte egoist. 

- Exact! spuse mulţumită Jessica. pal aminteşti per- 
fect. Era destul de afectuos cu fiicele lui când își amin- 
tea că existau și ne făcea pe plac dacă asta nu-l costa 
bani, dar în rest ne considera mai degrabă surse de pro- 
fit. Moştenise o funcţie oarecare de la tatăl lui, Lord 
Westerly, dar își pierduse toți banii la jocurile de no- 
roc când aveam cinci ani. Mama mea a murit la puţin 
timp după aceea, obosită să mai aibă grijă de gospodă- 
rie. Sora mea mai mare, Emily, a rămas să mă crească şi 
să se îngrijească de conturile familiei. Tatăl meu pleca 
de multe ori cu prietenii lui și ne trimitea bani din când în 
când, atunci când avea noroc la jocuri. lar noi ne des- 
curcam cum puteam. Jessica respiră zgomotos, apoi con- 
tinuă, privind caii care pășteau: Emily era o fată foarte 
drăguță. Caroline seamănă mult cu ea. Sir Hanscombe 
sa îndrăgostit de ea și i-a oferit tatălui meu o sumă 

considerabilă ca să i-o dea de soție. Emily îl detesta 
pe Sir Alfred și l-a implorat pe tata să refuze, dar tata 
a râs și i-a spus că toate femeile au nevoie de un soţ și că 
Sir Hanscombe era la fel de bun ca oricare altul. După 
căsătoria lor, am stat şi eu la ei - nu mai aveam unde 
să mă duc. Afecţiunile lui Sir Alfred au dispărut după 
o vreme, iar eu mi-am văzut sora topindu-se sub ochii 
mei. Când nu o ignora cu totul, Sir Alfred își bătea joc 
de ea. Era de un egoism incredibil. După ce s-a născut 
Caro, Emily a renunţat pur și simplu. N-a murit din 
cauza nașterii - ci din cauză că nu avea parte de iubire, 
spuse tăios Jessica. Eu și Caroline am stat la una dintre 
surorile tatălui meu până când Sir Alfred s-a însurat 
cu Louisa, un an mai târziu. Louisa nu e o femeie prea 
afectuoasă, dar își cunoaște îndatoririle. Ea a adus-o pe 
Caro înapoi în casa tatălui ei. Aș fi păstrat-o dacă aș fi 
putut, dar şi eu eram doar un copil. În următorii ani, 
am fost trimisă de la o rudă la alta. Lady Hanscombe 
mă primea uneori - i se părea de bun-simţ ca fiica ei 
adoptivă să-şi cunoască mătușa. Cam o dată la un an, 
tatăl meu venea să mă viziteze. Jessica râse amar. Era 
destul de mulțumit de mine. Spunea că mă fac din ce 
în ce mai frumoasă și că va primi o sumă grasă pentru 
mine când cineva mă va cere de nevastă - că nu voia să 
audă de cineva care nu era cel puţin conte și că nu l-ar 
fi surprins să ajung o ducesă. Spunea că orice bărbat 
ar fi fst „mândru să mă posede“ şi că eram un orna- 
ment potrivit pentru oricine. 

Jason trase adânc aer în piept. Începea să înţeleagă în- 
cotro ducea povestea ei. Jessica se întoarse să-l privească, 
iar chipul ei era umbrit de amintiri. 

- Am jurat că nu voi urma niciodată calea pe care 
mi-o pregătise el şi că nu mă voi mărita decât din dra- 
goste. Nu-mi păsa absolut deloc de bani sau de titluri. 
Jessica își privi mâinile și continuă ezitant: Când team 
cunoscut la acea vânătoare, tatăl meu mă pregătea pen- 
tru primul meu sezon, iar mătușa mea îl ajuta. Ştiam că 
tu ești tot ce-mi doream; nu mă mai simţisem niciodată 
atât de vie. Sunt sigură că și tu simţeai la fel. Când mi-ai 
cerut mâna în acea zi, eram nerăbdătoare să te aud 

spunându-mi că mă iubeşti. Nu știam nimic despre 
familia sau averea ta, și nici nu-mi păsa. Nu voiam 
decât să te aud spunându-mi că mă iubeşti și că vrei 
să fii cu mine pentru totdeauna. Cu vocea aproape şop- 
tită, Jessica încheie: Nici măcar nu-mi păsa de căsnicie. 
Nu voiam decât iubirea ta. 

-lar eu ţi-am spus că ești cea mai frumoasă femeie 
pe care o văzusem vreodată și că aș fi mândru să-mi 
fii soție, spuse Jason, crispându-se. Că ai fi potrivită 
pentru cineva de rangul meu și că aș putea să-ți ofer o 
viaţă confortabilă şi luxoasă. Nici n-am adus vorba des- 
pre iubire. 

Jason o trase la pieptul lui și îi ridică bărbia cu un 
deget, ca să o privească în ochii ei verzi. 

- Dă-mi voie să-mi iau revanșa pentru acea scăpare 
de atunci. Jessica, te iubesc. Niciodată n-am iubit pe 
altcineva. Am fost furios, am fost confuz, am suferit, 
însă te-am iubit mereu. Nu cred că voi putea vreodată 
să nu te mai iubesc. Eşti la fel de încăpățânată și de 
independentă ca mine și călărești la fel de bine. Iar asta 
mă dice să te iubesc și mai mult. Jason îi atinse buzele 
cu ale lui într-un sărut blând, lin, ca o dovadă că tot ce 
spusese era adevărat. Apoi se trase înapoi și continuă: 
Şi eu am fost crescut într-o casă în care iubirea nu avea 
nici o valoare. Eram fiul mai mic și lipsit de importan? 
tă, văzut doar ca un moștenitor de rezervă dacă fratele 
meu murea înaintea mea. Eram într-o lume pentru care 
contau titlurile şi averile, iar eu n-aveam decât o parte 
mică din amândouă. Nici n-am îndrăznit să cred că mă 
iubeai pentru cine eram, așa că ţi-am oferit ce credeam 
că ai aprecia cel mai mult. Nici nu visam că aveam să-ți 
dau din plin ceea ce voiai de fapt. Eram foarte tânăr. 
Jason se aplecă şi o sărută încă o dată, la fel de deli- 
cat. Mi-ar fi fost aproape imposibil să spun limpede ce 
simţeam, cât de mult te doream, cât de multă nevoie 
aveam de tine. 

Jessica râse ușor, dar, când vorbi din nou, vocea îi 
era tristă: 

-Am înțeles asta mai târziu. Am fost tare dezamă- 
gită atunci că mi-am pierdut capul şi ţi-am spus toate 

acele lucruri oribile. Apoi am călărit ore în șir încercând 
să înțeleg ce se întâmplase. Când am ajuns în sfârşit la 
concluzia că nu se putea să mă fi înşelat, că mă iubeai to- 
tuşi, am mers până la casa în care stăteai. Dar am ajuns 
prea târziu. 

- Ai mers până la casa lui Longford? întrebă sur- 
prins Jason. N-am aflat niciodată. Am plecat la două 
ore după ce m-ai refuzat - știam că n-aş mai fi supor- 
tat să fiu în preajma ta. Presupun că nu știai unde 
să-mi scrii? 

Jessica clătină din cap. 

- Ştiam foarte puține despre tine. Nici măcar nu 
știam unde locuieşti. N-am îndrăznit să întreb pe cine- 
va = valetul care mi-a spus că plecaseşi mi-a dat de înțe- 
les foarte limpede ce părere avea despre domnișoarele 
îndrăzneţe care veneau să viziteze un gentleman fără 
nici un însoțitor. Eram sigură că furia mea prostească 
te făcuse să mă deteşti pentru totdeauna și mă uram 
pentru că renunțasem la ceva ce-mi doream mai mult 
ca orice pe lume. Dar nu mai aveam ce face, așa că am 
mers la Londra, după cum dorea tatăl meu. Ştiam că 
nu aveam să mă mai îndrăgostesc așa vreodată, dar cel 
puţin balurile îmi distrăgeau atenţia. Tata a primit mul- 
te oferte pentru mâna mea, dar i-a refuzat pe toți cei pe 
care îi credea nedemni de mine. Îi adresă un zâmbet 
jucăuş. Tata nu știa că moștenitorul unui ducat fusese 
atât de îndrăzneţ încât să mă ceară în căsătorie la modul 
cel mai direct. Probabil ar fi murit de inimă rea să afle 
că îl refuzasem. Plus că am primit şi alt soi de oferte de 
la doi dintre ducii coroanei. 

- Să îndrăznesc oare să ghicesc de la care dintre ei? 

-O doamnă nu se laudă niciodată cu bărbaţii pe care 
i-a cucerit, spuse modestă Jessica. Apoi adăugă pe un 
ton serios: În acea primăvară l-am cunoscut mai bine pe 
John Sterling. Era doar un căpitan atunci. Se născuse 
în Wiltshire, pe undeva de lângă familia Hanscombe, 
şi ne ştiam de mici. La sfârșitul sezonului, John mi-a 
spus că mă iubea de multă vreme, dar așteptase să cresc 
şi să cunosc lumea ceva mai bine. l-am spus că iubesc pe 
altcineva, dar a insistat să ne căsătorim. Jessica se opri 

din nou, apoi continuă ezitând: Aveam mare nevoie 
să fiu iubită. Tatăl meu a obiectat, dar eu am avut vo- 
inţa mai puternică decât el. l-am jurat că voi fugi dacă 
nu ne dă binecuvântarea lui, și chiar aveam de gând 
să fac asta, așa că tata și-a ridicat mâinile la cer și mi-a 
permis să mă mărit. Am făcut nunta în liniște, apoi am 
plecat din ţară. Zâmbi nostalgic. John m-a învățat atât 
de mult despre iubire... Era generos, îmi oferea mereu 
tot ce avea mai bun şi nu-mi cerea niciodată mai mult 
decât îi puteam da. În scurt timp am ajuns să-l iubesc 
și eu, deşi nu în același fel în care te-am iubit pe tine. 
Nimeni nu iubește în același fel de două ori, presupun. 
Şi așa am ajuns aici. Îţi mulțumesc că mi-ai dat șansa 
să-ți explic ce s-a întâmplat atunci și să-mi cer iertare, 
încheie Jessica, ridicându-se. 

Jason îi luă mâna şi o trase înapoi. 

- Crezi că acum poți să pleci pur și simplu, de parcă 
n-a fost decât o vizită matinală? Crezi că te mai las să 
pleci din viața mea a doua oară? 

-Sar putea să fiu de acord să-ţi fiu iubită, spuse 
Jessica cu o privire severă, dar nu atâta timp cât eşti în- 
surat cu Caro. 

-La naiba cu Caroline! Cu tine vreau să mă însor. 
Poţi să negi că mă iubești? întrebă Jason pe un ton neo- 
bișnuit de rugător, fiindcă gândul că avea să o piardă a 
doua oară îl îngrozea. 

Jessica se întinse și îi mângâie chipul - sprâncenele 
groase și încruntate care o speriau pe Caroline, pie- 
lea bronzată, buzele neaşteptat de calde, apoi spuse 
cu blândeţe: 

- Dar sunteţi logodijți. 

-Ştiu că se presupune că doar femeile pot rupe 
logodna, și mereu am spus că e mult zgomot pentru ni- 
mic. Dar să știi că nu-mi pasă ce se bârfește despre mine. 
Ţie îţi pasă? 

Jason își întoarse fața și îi sărută arzător palma. 
Jessica oftă și își trase mâna. 

- Nu mi-ar păsa pentru mine, eventual doar de dra- 
gul fiicei mele. 

-Caroline ar fi stânjenită, dar nu cred că s-ar supăra 
prea rău, reluă Jason. Cred că tatăl ei a vândut-o, la fel 
cum tatăl tău a vândut-o pe mama ta. 

- E adevărat pe undeva, recunoscu Jessica. Sir Alfred 
avea nevoie de banii de logodnă, altfel Caroline nar fi 
acceptat niciodată. 

- Deci a fost de acord să se însoare cu căpcăunul de 
mine pentru bani? întrebă sarcastic Jason. 

- Dintre toți oamenii pe care i-am cunoscut vreodată, 
lui Caroline îi pasă cel mai puțin de bani. Dar își iubeş- 
te sora, pe Gina, şi i s-a spus că, dacă nu se mărită cu 
tine, nici Gina nu va avea voie să se mărite cu iubitul 
ei, Gideon. 

-Cu alte cuvinte, Caroline s-a sacrificat pentru ferici- 
rea surorii ei. Chiar ai de gând să-mi distrugi toată stima 
de sine! De ce să nu-l las pe Sir Alfred să-și păstreze banii 
ca să-și lase fiica în pace? 

-Ştii că nu se poate. 

- De ce nu? Sunt banii mei şi pot să fac ce vreau cu 
ei. Sau asta ar însemna că nu mi-aş mai putea permite 
să te plătesc pe tine? 

Jessica refuză să ia totul în joacă. 

- Dacă ar fi vorba doar despre bani și despre un scan- 
dal neînsemnat, atunci m-aş mărita cu tine chiar mâine. 
Dar nu se mai poate. Ai observat-o pe Caroline? 

- Arată foarte bine, încuviință posomorât Jason. 
Îi prinde bine aerul de la țară. 

- E mult mai mult, spuse nerăbdătoare Jessica. O cu- 
nosc de o viaţă întreagă, dar n-am mai văzută vreodată 
atât de radioasă ca în ultimele două săptămâni. E foarte 
discretă și nu mi-a mărturisit nimic; mă îndoiesc chiar 
că ea însăşi ştie despre ce e vorba. Dar ai observat-o 
acum trei nopți? 

- Da, părea distrasă și posomorâtă, spuse încruntat 
Jason. Parcă era cu mintea în altă parte. N-a mai zis 
mare lucru de-atunci. 

- Știu. Eram îngrijorată și am mers în camera ei ceva 
mai târziu, ca să văd dacă nu cumva voia să vorbim. 
Am auzit-o cântând; nu știa că sunt și eu acolo. Cânta 
ca o femeie îndrăgostită. Jessica îşi înghiţi nodul din 

gât, apoi continuă întristată: Cred că și ea și-a dat sea- 
ma abia acum. De-asta e atât de retrasă. Iubirea e ceva 
care te năucește, mai ales prima oară. Bineînțeles că s-a 
îndrăgostit de tine văzându-te în propria ta casă și cu- 
noscândurte așa cum eşti. Oare e cineva care nu te-ar 
iubi? Cu lacrimi în ochi, Jessica încheie: Acum vezi de 
ce e imposibil? Nu mi-aș cumpăra niciodată fericirea cu 
preţul ei. O vei iubi și tu în curând. E o femeie mult 
mai bună decât am fost eu vreodată şi e cu zece ani mai 
tânără; abia a început să înflorească. Dragostea noastră 
e în trecut. Caroline e viitorul tău. 

Jason o luă pe după umeri și o scutură disperat, sim- 
tind cum o pierde din nou. 

- Crezi că-mi pasă de vârsta ta sau de cât de bună este 
ea? Singura fericire pe care am cunoscut-o vreodată a 
fost atunci când eram cu tine. Eşti gata să mă sacrifici 
pe mine pentru liniștea ta? 

Îşi încâlci degetele în părul ei, trăgând-o la piept 
într-o îmbrățișare strânsă. Incercă să o unească de el 
în trup și suflet, să o convingă, deşi nu mai avea 
cuvinte. 

Jessica cedă la început, dar, după câteva lungi mo- 
mente, îl împinse cu toată puterea. Jason căzu pe spa- 
te, iar Jessica fugi să-și dezlege calul și se urcă în şa. 
Cu frâiele în mână, îl privi tristă și spuse aproape 
în șoaptă: 

-Te voi iubi mereu. 

Apoi dispăru. Jason se ridică încet și merse la Cezar, 
lipindu-și fruntea de gâtul transpirat al calului. Era re- 
cunoscător că se simţea paralizat, fiindcă altfel durerea 
l-ar fi copleșit. Ştia că, în clipa în care avea să accepte că 
Jessica tocmai plecase din viaţa lui pentru totdeauna, 
avea să cadă în agonie. 


Caroline oftă și își dădu la o parte o șuviţă cârlion- 
țată, studiind partitura din fața ei. De regulă, compu- 
nea melodiile direct la pian, bazându-se pe memoria 
ei muzicală aproape perfectă să păstreze sunetele până 
avea ocazia să le transcrie. Cu trei nopți în urmă însă, 
scrisese plină de energie, notele curgându-i din vârful 

condeiului de parcă muzica era o ființă vie care își ce- 
rea libertatea. In cele din urmă, Caroline se întinsese în 
pat, neînțelegând prea bine ceea ce scrisese. 

Nu mai privise sonata până acum, fiindcă nu se sim- 
țea în stare să se confrunte cu sentimentele despre care 
scrisese. Acum însă, studiind notele muzicale în soarele 
auriu de dimineaţă, Caroline se întrebă cum putuse fi 
atât de oarbă. Compoziţia era o declaraţie de iubire pen- 
tru Richard - toate sentimentele ei atât de incoerente 
fuseseră transpuse într-o melodie pură. Nu era nevoie să 
O cânte ca să ştie că era cel mai frumos lucru pe care îl 
scrisese vreodată. Fiecare notă era scrisă din suflet, din 
întreaga ființă. 

Acum, că își transpusese sentimentele în muzică, se 
simţea mult mai liniștită. Abia acum își dădea seama 
cât de inocentă fusese odată, trăind în lumea propriilor 
ei vise. Spre deosebire de alte fete tinere, Caroline se 
gândise rareori la iubire sau la căsătorie; așa că amân- 
două o luaseră prin surprindere. Prima ei reacție faţă 
de Jason fusese rezultatul șocului provocat de ideea e 
căsătorie de personalitatea lui îngrijorător de puternică. 
Nu se crezuse îndrăgostită vreodată, nici măcar în glu- 
mă, aşa cum făceau surorile ei când erau mici. Acum 
însă, realitatea iubirii îi schimbase lumea pentru tot- 
deauna. Sentimentele ei oscilau între vârfuri și abisuri 
la care nu mai visase vreodată, iar trupul ei tânjea după 
lucruri pe care nici nu le înțelegea. 

Caroline nu mai iubise niciodată și știa cu o certi- 
tudine dureroasă că nu avea să mai iubească vreodată. 
Era la fel de sigură însă că nu avea nici un viitor ală- 
turi de Richard. Era logodită cu Jason, și lucrurile mer- 
geau deja de la sine; faptul că un alt bărbat o vrăjise nu 
schimba cu nimic nevoile familiei sale. Se îndrăgostise 
de un fost soldat cu un picior rănit. Caroline ambi fără 
să vrea gândindu-se la el. 

Chiar dacă ar fi fost liberă să iubească pe oricine, nu 
avea nici un motiv să creadă că Richard Dalton sim- 
tea mai mult decât prietenie pentru ea. Bănuia că el şi 
Jessica erau pe jumătate îndrăgostiţi unul de celălalt; vă- 
zuse deja cât de fericiţi erau că se reîntâlniseră. 

Jess ținuse destul timp doliu după soțul ei şi era gata 
să meargă înainte, iar Richard îi spusese că toți ofițerii 
din Spania se îndrăgostiseră la un moment dat de mag- 
nifica doamnă Sterling. Jessica simbolizase pentru ei tot 
ce aveau mai bun de oferit femeile engleze, nu doar fru- 
museţe şi farmec, ci şi dragoste părintească și fidelitate 
faţă de soţul ei. Maiorul fusese cel mai invidiat bărbat 
din întreaga Peninsulă. 

Caroline spera că cei doi aveau să se căsătorească; 
era mai bine să-l aibă așa pe Richard în viaţa ei decât 
să renunțe la el pentru totdeauna. În plus, îi iubea 
pe amândoi mai mult decât orice; credea că putea 
găsi suficientă generozitate în sufletul ei cât să le do- 
rească fericirea. 

„Unchiul Richard?“ Inima ei se strânse puţin gân- 
dindu-se la asta. Dacă Richard și Jessica se căsătoreau, 
atunci spera să nu o facă prea curând. Încă nu se simţea 
pregătită pentru așa ceva. 

După căsătoria cu Jason, avea să fie ocupată prefă- 
cându-se că e o doamnă. Și apoi aveau să vină copiii - 
încă un subiect la care nu se gândise prea mult, dar care 
acum i se părea mai îmbucurător. Nu îi mai era teamă 
de Jason și nici nu-l ura. Poate că într-o zi avea să se 
îndrăgostească totuși de el? Sau poate era mai bine să 
nu; Jason nu părea bărbatul care săși dorească o soție 
iubitoare. El voia o doamnă prezentabilă şi discretă. 
Caroline nu era sigură dacă baronul ştia măcar ce în- 
semna iubirea. Nici ea nu ştiuse până acum. 

O bătaie ușoară în ușă îi întrerupse gândurile. Came- 
rista ei, Betsy, intră. 

- Scuză-mă, domnişoară Hanscombe. Ştiu că mi-ai zis 
să nu te deranjez, dar domnul a spus că este ceva foar- 
te important. 

Caroline își ridică surprinsă privirea. Nu putea fi 
Jason; camerista nu s-ar fi scuzat niciodată să o deranje- 
ze în numele stăpânului casei. 

- Cine a venit, Betsy? 

- Soldatul care stă la Wargrave, domnişoară. Căpita- 
nul Dalton. 

Caroline simți cum sângele îi fuge din obraji. Cu o 
clipă înainte, fusese mulțumită în resemnarea ei, dar 
acum totul se schimbase doar la gândul că avea să-l 
vadă din nou. Cum ar putea să-l privească la fel ca îna- 
inte, când întreaga ei lume se schimbase iremediabil? 
Se strădui să vorbească pe un ton calm și răspunse: 

- Spune-i că voi cobori în câteva minute. Mă așteaptă 
în salonul cel mic? 

Camerista încuviință și plecă să ducă mesajul, iar 
Caroline se ridică şi privi disperată în oglindă. Era o 
altă ironie că ea, cea care nu se obosise niciodată 
cu felul în care arăta, își făcea acum aceleaşi probleme ca 
orice altă domnişoară îndrăgostită. Din fericire, toate 
rochiile ei noi erau moderne; rochia de dimineaţă pe 
care o purta, de culoarea piersicii, era numai bună ca 
să-i mascheze paloarea. Părul ei fusese coafat simplu, 
și nu era nevoie decât să-l pieptene puţin. IÎndreptân- 
du-și umerii aproape fără să-şi dea seama, Caroline co- 
bori în salonul cel mic. 

Richard avea o figură gravă când Caroline își făcu 
apariţia, dar chipul i se destinse imediat într-un zâmbet 
cald. Caroline îi întinse mâna şi spuse: 

-Ce plăcere neașteptată. E prima ta vizită la Wilde- 
haven, nu-i așa? 

- Da, încuviință Richard. Conacul e splendid, şi pro- 
prietatea e bine întreţinută. Lord Radford şi-a câștigat 
reputația de moșier bun, din câte văd. Dar n-am venit 
aici să discutăm despre Wildehaven. 

Richard se ridică; părea nesigur cum să continue. 

- Da? îl îndemnă Caroline, așezându-se pe unul din- 
tre scaunele tapiţate cu catifea. 

Richard se aşeză şi el și spuse: 

- Mi-am permis un lucru foarte important, Caro- 
line. Nu este irevocabil, dar sar putea să fii supărată 
pe mine. 

Caroline ridică din sprâncene, surprinsă. 

- Da? 

Richard zâmbi amar și scoase un plic din buzunarul 
hainei, apoi i-l întinse: 

- Cred că ar fi cel mai bine să citeşti tu asta. 

Caroline deschise curioasă plicul. Scrisoarea începea 
cu adresa celei mai mari edituri de partituri din Londra. 
Cu ochii mari, citi: 


Domnule Dalton, 

Ne bucurăm nespus că ne oferiţi ocazia să publi- 
căm compoziţiile pe care le-aţi trimis. Sunt piese de 
o forţă şi de o virtuozitate incredibile. Până şi cei 
mai buni compozitori din Europa modernă s-ar putea 
mândri cu așa ceva. Sunt şi mai fericit că bărbatul 
pe care îl reprezentaţi a fost născut în Anglia; prea 
puțini muzicieni de rang înalt s-au născut pe insula 
noastră. Suntem gata să respectăm dorința. compozi- 
torului şi să-i publicăm anonim compoziţiile; aştep- 
tăm doar să ne comunicaţi numele sau inițialele pe 
care ar dori să le folosim. 

Cred că pot spune cu toată încrederea că vom fi 
onoraţi săi publicăm şi lucrările viitoare şi sper că 
veţi ajunge în Londra cât de curând, pentru a discuta 
aspectele financiare. 

Umilul dumneavoastră servitor, Silas Wilford 


-Ce înseamnă asta? întrebă Caroline, căreia nu-i ve- 
nea să-şi creadă ochilor. 

- Am copiat partiturile pe care le-ai lăsat la Wargrave 
şi i le-am trimis lui Wilford. N-am spus decât că sunt 
opera unei persoane de rang înalt care doreşte să rămâ- 
nă anonimă. Dacă nu vrei să le publici, pot să le recu- 
perez fără nici o problemă. Deşi domnul Wilford ar fi 
foarte dezamăgit. Richard o privi nerăbdător și adăugă: 

ți înţeleg timiditatea, Caro, dar lucrările tale merită să 
fie auzite. Sunt atât de frumoase, că ar putea bucura 
sufletul tuturor. Wilford va păstra discreţia. Ştiu că nu 
ai nevoie de bani, dar speram să te bucuri că îţi împărtă- 
șești muzica și altora. 

Caroline era prea mișcată ca să-și mai poată găsi 
cuvintele. 

- Nu-mi vine să cred că cineva ar vrea să-mi publice 
muzica. Prietenii mei spuneau că le place foarte mult, 

dar bineînțeles că o făceau doar din obligație. Chiar 
nu-mi vine să cred... 

și plecă fruntea, simțind cum lacrimile încep să-i 
curgă pe obraji. Gândurile i se învârtejeau: furia tatălui 
ei, încurajările domnului Ferrante, nopțile albe în care 
muzica dansa în mintea ei. Părea incredibil că un ex- 
pert care nici măcar nu o cunoștea îi aprecia munca atât 
de mult. 

Practic ca întotdeauna, Richard îi întinse o batistă 
curată. Caroline simţi o atingere ușoară pe creștetul ca- 
pului, dar nu era sigură dacă nu cumva i se păruse. Își 
şterse lacrimile și își ridică privirea. 

- lartă-mă că plâng atâta. Niciodată nu-mi găsesc 
cuvintele când sunt emoţionată. 

- Te bucuri? întrebă Richard, privind-o drăgăstos. 

- Da, încuviință Caroline. Nu vreau să-mi văd nume- 
le pe o partitură. Ar fi groaznic să-i aud pe alții vorbind 
despre mine și criticându-mă pentru că-mi permit să 
scriu muzică. Nu vreau să fiu observată; dimpotrivă, mă 
simt foarte stânjenită când sunt în centrul atenției. 
Mă tem că nu voi fi o soție prea bună pentru un nobil. 
Dar înseamnă mult pentru mine că celorlalți le place 
muzica mea. 

- Deci mă ierţi!? întrebă ușurat Richard. 

- Sigur că te iert. Nici nu-mi vine să cred! Caroline 
îi zâmbi radioasă. Începea să se entuziasmeze şi ea. 
Se ridică încet, apoi făcu o piruetă, înălțându-și braţele 
într-un gest nedemn de o doamnă. De fapt, să ştii că mă 
simt minunat! 

- Mâine plec la Londra pentru două, trei zile şi voi 
face toate aranjamentele, spuse Richard, ridicându-se și 
el. Domnul Chelmsford va veni cu mine, ca să se asi- 
gure că drepturile tale sunt respectate. Vorbim după ce 
mă întorc. 

Caroline se opri, iar entuziasmul îi păli puțin. 

- Stai puţin. Vreau să-ți dau ceva. 

leși în fugă şi se grăbi până în cameră. Când se în- 
toarse, ducea cu ea sonata pe care tocmai o terminase. 

l privi timidă şi spuse: 

- Asta nu vreau să fie publicată. Am scris-o doar pen- 
tru tine. 

Apoi se întoarse și părăsi camera, fiindcă nu voia să-i 
vadă reacția. 

Imediat ce ajunse înapoi la Wargrave, Richard 
se așeză la pian şi cântă sonata. Mesajul era la fel de 
limpede ca și când ar fi fost scris în cuvinte; melodia 
începea lin, apoi curgea într-o serie de teme com- 
plicate, de la inocență la iubire, cu izbucniri ascunse 
de pasiune sclipitoare. Durerea și bucuria se împleteau 
cu descoperirea şi cu mirarea, dar ultimele acorduri 
transmiteau ecoul înnebunitor al unei mari pierderi. 
Richard rămase așezat mult timp după ce ultimele 
acorduri încetară. Când se ridică în sfârșit, ştia ce 
trebuia să facă. Nu-i mai rămânea decât să descopere 
cum anume. 


capitolul 12 


În acea după-amiază se întâmplară la Wilde- 
haven două lucruri care necesitară atenţia lui Jason 
deşi nu avea chef de nimic. Întâi sosi pianul lui 
Caroline, însoțit de un gentleman din Italia care nu 
voia să-l cedeze unui simplu valet. Era un instrument 
magnific, făcut de Broadwood însuși, iar italianul in- 
sistase să-l vadă apreciat cum se cuvenea. Puțin amu- 
zat, deși depresia nu-i dădea pace, Jason o chemă pe 
Caroline să-i supravegheze pe servitorii care instalară 
şi acordară pianul. 

n timp ce italianul pălăvrăgea încântat cu o doamnă 
atât de muzicală, Jason o privea cu mare atenţie. Se văzu 
nevoit să admită că era posibil ca Jessica să aibă drepta- 
te. Caroline nu mai era fata timidă pe care o cunoscuse 
la Almack cu două luni înainte; se comporta cu o dem- 
nitate gravă şi era mult mai încrezătoare în frumuseţea 
ei feminină. Şi nu mai fugea de el. 

Jason tocmai se întorcea, gata să se retragă discret, 
când Caroline începu să cânte. Nu era prima oară când 
auzea melodia, dar de data asta pasiunea ei lirică 

îl mișcă aşa cum nu o mai făcuse niciodată vreo pie- 
să muzicală. Când Caroline termină, italianul îi sărută 
mâna cu o încântare pură, redus în sfârșit la tăcere. 

- Cea fost asta, Caroline? întrebă încet Jason. 

Caroline îl privi cu ochii ei albaștri. 

-Este o sonată la pian de Ludwig van Beethoven. 
Ţi-a plăcut? 

Jason încuviință, refuzând să-i destăinuie cât de pro- 
fund rezonase melodia cu inima lui rănită. Impresio- 
nat fără să vrea, înțelese în sfârșit ce însemna muzica 
pentru Caroline. 

Era ironic că descoperise asta abia când ajunsese 
să-şi dorească să o vadă dusă la Jericho. Lumea era mult 
prea complicată, constată el posomorât, retrăgându-se 
din nou în biroul lui. | 

Al doilea lucru fu sosirea mult așteptată a mătușii 
Honoria. După ce se plânse puțin de starea drumurilor 
și făcu câteva comentarii acide legate de ultimele schim- 
bări de la Wildehaven, Lady Edgeware se retrase în 
camera ei pentru a se odihni înainte de cină. 

Jason era recunoscător, deși bănuia că mătușa lui 
își ascuțea limba ca să-i desființeze oaspeţii de la cină. 
După cum descoperi mai târziu, avea dreptate. 


Jessica avea o durere formidabilă de cap, iar ăsta era 
un pretext suficient de bun ca să se eschiveze de la cină. 
Se hotărî să facă totuși un efort, cu atât mai mult cu cât 
plănuia să plece de la Wildehaven imediat ce familia 
Hanscombe sosea la conac. Asta însemna că trebuia să 
mai dea ochii cu Jason de câteva ori. 

În timp ce se îmbrăca pentru cină, începu să regre- 
te că îi plăceau hainele atât de mult; avea inima grea 
şi nu se putea comporta așa cum ar fi fost de aşteptat 
din partea femeii superbe din oglindă. Rochia de 
seară de un albastru-închis era cea mai sobră pe care 
o adusese cu ea; din păcate însă, avea un decolteu 
extrem de adânc, iar culoarea ei îi scotea în evidenţă 
părul roşcat şi îi făcea ochii verzi să arate mai mult tur- 
coaz. Asta era cea mai potrivită rochie pentru ocazie, 

așa că Jessica se resemnă cu gândul și merse alături 
să-şi cheme nepoata. 

Când intrară în salon, Jessica observă că erau cu to- 
ţii posomorâți. Jason era mai înnegurat ca niciodată, 
Caroline era tăcută și distantă, iar Jessica însăși era rece 
şi neprietenoasă cu amândoi. 

George Fitzwilliam era singurul care părea cât de cât 
normal. Făcea tot posibilul să găsească subiecte de 
conversație care să-i intereseze pe ceilalți. Dar până 
și el renunţă când văduva Lady Edgeware intră cu pași 
mari, purtând un turban violaceu cu trei pene de struț. 
Era limpede că își revenise după călătorie şi își căuta noi 
victime. Jason nu le spusese celorlalți de sosirea ei, iar 
acum observă cu o plăcere răutăcioasă cum oaspeţii lui 
se pregăteau de bătălie. 

Lady Edgeware îl privi de sus pe George şi spuse: 

-N-o să înțeleg niciodată ce te atrage la acest pier- 
de-vară, nepoate. Toţi cei din familia Fitzwilliam sunt 
într-o doagă. 

George păli. 

-Dar sunt de viță nobilă, mătușă Honoria, mur- 
mură Jason. 

Honoria se concentră apoi asupra viitoarei ei ne 
poate, studiind-o cu o privire sfredelitoare din cap 
până-n picioare. 

-Deci ea este fata, spuse ea răstit. Nu arăţi ca şi 
când ai fii cine ştie ce. Te crezi în stare să fii soția unui 
Kincaid, fetiţo? 

Caroline se crispă, dar o privi în ochi pe Lady 
Edgeware. 

- Voi face tot posibilul, Lady Edgeware, spuse ea. 

- Nu-i destul. Dacă nu faci un moștenitor în două- 
sprezece luni, o să trebuiască să-mi dai socoteală. 

Impresionat că logodnica lui nu leșinase încă sub 
o privire care le dădea fiori până și bărbaţilor, Jason 
interveni: 

-O parte din responsabilitate îmi revine și mie. 

- Prostii! Bărbaţii din familia Kincaid au fost me- 
reu iubiţi pasionali. Sau te-ai moleșit? Lady Edgeware 
îi aruncă o privire sfidătoare nepotului ei, de parcă 

l-ar fi provocat să-și proclame virilitatea, dar apoi își 
schimbă ținta înainte ca Jason să apuce să spună ceva. 
ntorcându-se spre Jessica, văduva zise cu ochii mi- 
jiți: Incomparabila domnişoară Westerly, primăvara 
din 1903. Te-ai măritat cu un flecar în uniformă şi ai 
dispărut. Ce cauţi aici? 

Temându-se că Jessica va reacționa urât la o ase- 
menea descriere a soțului ei iubit, Caroline interve- 
ni grăbită: 

- Lady Edgeware, dă-mi voie să ţi-o prezint pe mătușa 
mea, doamna Sterling. 

-Nu este nevoie, spuse Lady Edgeware, fluturând 
nerăbdătoare o mână spre Caroline. Mi-o amintesc lim- 
pede de la balul la care şi-a făcut debutul. Tot băiețoasă 
ești, fata mea? 

Jessica își ridică bărbia și răspunse rece: 

- Da. Și văd că tu eşti tot nepoliticoasă. 

Lady Edgeware surprinse pe toată lumea cu un 
chicotit. 

-Sigur că așa sunt. La vârsta asta nu-mi rămân 
prea multe plăceri. Mă bucur să văd că nu te-ai schim- 
bat. Te comportai destul de scandalos pentru o fată 
de șaptesprezece ani - la fel ca mine când eram de vâr- 
sta ta. Dacă trăieşti să ajungi la anii mei, o să te trezeşti 
că-ţi terorizezi urmașii ca să te distrezi, la fel ca mine. 

- Tot ce se poate, răspunse Jessica, cu umbra unui 
zâmbet jucându-i pe buze. Dar sper că-mi voi găsi și 
alte distracții. 

Sub privirile uimite ale celorlalți, Lady Edgeware o 
conduse pe Jessica într-un colț şi începu un monolog 
acid și vesel, suficient de lung cât să împiedice orice altă 
tentativă de conversaţie în timpul mesei. 

Doamnele se retraseră după cină, iar Lady Edgeware 
o descusu pe Caroline despre familia ei, despre sănă- 
tate şi despre legătura dintre familiile Hanscombe şi 
Westerly („cei din familia Westerly sunt un lot mult 
mai bun decât familia Hanscombe“). Ţâţâi dezaproba- 
tor când i se spuse că mama lui Caroline murise după 
ce născuse o singură fiică. 

Auzind asta, Caroline făcu ochii mari şi răspunse 
că, dacă i se întâmpla și ei același lucru, Jason va putea 
să-și aleagă o a doua soție care să-i nască un moștenitor. 
Lady Edgeware o privi tăios, neștiind dacă fata glumea 
sau vorbea serios. Dar Caroline o fixă cu ochi mari și 
nevinovaţi, aşa că Lady Edgeware se întoarse din nou 
spre Jessica. Până să vină un servitor cu ceaiul, data ba- 
lului fusese hotărâtă pentru următoarea noapte cu lună 
plină, iar Jessica fusese invitată să se ocupe și ea de pla- 
nificări şi de detalii. 

Reuniunea se termină destul de repede. Lady Edge- 
ware obosise, iar celelalte două doamne nu erau prea 
interesate să facă conversaţie. Când ajunseră în dormi- 
tor, Caroline își invită mătușa în vizită, spunându-i că 
avea veşti bune. 

Jessica o urmă cu plăcere. Era și timpul să se întâmple 
ceva bun, deși nu era sigură că voia să-și audă nepoata 
spunând că se îndrăgostise de Lord Radford. 

Dar Caroline se cățără în pat și îi întinse timidă scri- 
soarea de la editura muzicală. Mătușa ei o citi de două 
ori, apoi o luă în braţe. 

- Caro, e minunat! Presupun că Richard Dalton e cel 
care ţi-a trimis compoziţiile? 

- Da, și mă bucur că nu m-a întrebat pe mine întâi, 
încuviinţă Caroline. N-aș fi avut niciodată destulă încre- 
dere cât să fiu de acord. Sunt foarte fericită să ştiu că un 
străin îmi apreciază muzica. 

Jessica se așeză şi ea pe pat, privind-o jucăuș în vreme 
ce spuse: 

- Credeai că eu și domnul Ferrante am fi spus că ne 
place muzica ta doar ca să-ţi facem ţie pe plac? 

- Nu cred că m-aţi minţit, zise Caroline şi râse. Dar 
tot mă aşteptam să fiți puţin părtinitori. Încruntân- 
duse puţin, continuă: Ştiam că am un talent bunicel 
pentru o amatoare. Dar mă surprinde că muzica mea 
e la fel de bună ca a compozitorilor care se ocupă se- 
rios cu asta. 

- Caro, şi tu te ocupi serios de muzică, obiectă mă- 
tuşa ei. 

- Doar fiindcă iau muzica în serios nu înseamnă că 
sunt și bună la asta, răspunse nepoata ei pe un ton sec. 
Apoi se întinse pe spate și continuă cu o voce visătoare 

i cu faţa ascunsă: În ultima vreme s-au întâmplat atâtea 
lucruri, Jess. Sunt o cu totul altă persoană față de cum 
eram acum trei luni. 

- O persoană mai bună sau mai rea? întrebă pe un 
ton neutru mătuşa ei. 

- Mai bună, cred, răspunse serioasă Caroline. Mai 
înțelegătoare și, sper, mai înțeleaptă. Și mult, mult 
mai bătrână. 

- Ah, ce bine e să ai douăzeci și unu de ani și să-ți dai 
seama că ai devenit femeie! chicoti Jessica. | 

- Sună pompos, nu-i aşa? Dar serios, faptul că n-am 
fugit din cameră când Lady Edgeware s-a uitat urât la 
mine ar trebui să fie un semn că m-am maturizat. 

- După standardele tale, eu sunt un Hercule de o 
sută de ani. 

Caroline se ridică încet în capul oaselor, cu o mină 
împăciuitoare. 

- Ai fost atât de curajoasă. Îmi pare sincer rău că 
Doamna Dragon te-a luat în primire. 

- Ah, nu e chiar așa rea, să ştii. Mai ales acum, când 
sunt sigură că nu mă disprețuiește. Dar n-aş vrea totuși 
să mă gândesc că într-o zi aș putea ajunge ca ea. 

- Niciodată, spuse Caroline cu hotărâre. Şi tu ești 
severă când trebuie, dar ai o inimă bună. N-am nici 
o îndoială că Lady Edgeware nu se poate mândri cu 
aşa ceva. 

- Trebuie să te obişnuiești să-i spui mătuşa Honoria, 
replică malițioasă Jessica. 

- Doamne apără-mă! 

Caroline ţipă și se rostogoli pe pat, apoi își ascunse 
capul sub o pernă. 

- Trebuie să iei lucrurile așa cum sunt, cu bune și cu 
rele, spuse Jessica, ridicând un colț al pernei. După ce 
devii Lady Radford, vei avea mult mai mult de câștigat 
decât de pierdut. 

Caroline se întristă deodată şi răspunse: 

- Mă voi strădui să țin minte asta. 

Richard se întoarse din Londra duminică seara, după 
un drum greu. Piciorul îl durea din cauza efortului, aşa 
că își turnă un pahar de brandy și căzu într-un somn 
adânc, fără vise. fn dimineața următoare, se simțea ciu- 
dat de însuflețit şi se întrebă dacă nu cumva buna lui 
dispoziţie era dată de senzaţia că se întorcea acasă. Lăsă 
cu hotărâre gândul la o parte; încă nu era pregătit să ia 
acea decizie. 

Pe lângă contractul cu editura muzicală, Richard își 
discutase opțiunile legale cu Chelmsford. Era tentat 
să semneze un contract privat pentru Wargrave şi să 
primească una dintre proprietățile mai mici și o sumă 
de bani suficientă cât să o facă viabilă. În rest, inten- 
ţiona să-i lase titlul şi restul proprietăţii lui Reginald 
Davenport. Fără îndoială vărul lui avea să accepte, fiindcă 
altfel ar fi rămas cu buzele umflate. 

Richard fusese amuzat să afle că singurul venit al 
vărului său era o alocaţie de la proprietate care îi era 
plătită în continuare chiar dacă el şi bătrânul conte 
nu-și vorbiseră ani de zile. Asta îl făcuse să simtă, din 
nou, că nu era potrivit să fie un aristocrat britanic. 
Din câte se părea, aristocrații nu se comportau ca oa- 
menii normali. 

După micul dejun, Richard călări până în sat şi intră 
în biserică. Avea un plan. După ce ochii i se obișnuiră 
cu întunericul, începu să îl caute pe Chandler, vicarul. 
Sunetul unor plânsete înfundate îi atrase atenţia spre 
silueta îngenuncheată în micuța capelă a Fecioarei, în 
stânga lui. Fiindcă nu îl lăsă inima să plece pur și sim- 
plu, intră în capelă. 

Lady Helen Chandler își ridică fruntea și se întoar- 
se spre el cu obrajii plini de lacrimi. Richard îi întinse 
batista lui de bumbac, gândindu-se că văzuse destule 
doamne triste în ultima vreme. Helen se frecă la ochi 
câteva clipe, apoi spuse cu o voce stăpânită: 

- Fiica mea ar fi împlinit cincizeci de ani astăzi. 

- Nu înţeleg, ar fi împlinit, Lady Helen? întrebă cu 
blândeţe Richard. 

Dacă bătrâna doamnă voia să-și împărtășească neca- 
zurile cuiva, n-ar fi fost prima oară când Richard auzea 
o poveste tristă. 

- Sunt sigură că a murit de trei ani, încuviință bătrâ- 
na. Dar n-am mai văzut-o de treizeci de ani. 

Richard simţi un fior, dar își păstră vocea la fel de 
calmă, întrebând: 

-Sa măritat și a plecat în străinătate? 

- În fapt, da, spuse bătrâna cu o voce pierdută. Dar 
cel mai trist este că a fost obligată să plece. O mare parte 
din vină îmi aparţine. Ani de zile am tot sperat că o voi 
revedea, că voi putea să-mi cer iertare. Simţeam că era 
bine și, probabil, fericită. Dar de acum trei ani n-am 
mai simțit nimic și am ştiut că nu va mai veni acasă 
niciodată. 

Richard nu spuse nimic. Se simțea prins în ghearele 
unei tragedii care se consumase cu ani și ani în urmă, 
dar în acelaşi timp începuse să bănuiască altceva. Lady 
Helen nu avea nevoie de nici o încurajare, fiindcă acum 
simţea nevoia să vorbească. Povestea continuă să curgă 
într-un șuvoi de cuvinte: 

- Fiica mea avea nouăsprezece ani şi era o fată 
foarte drăguță. Un cunoscut de-al primului meu soţ 
voia să se însoare cu ea. Şi eu, și soțul meu eram de 
acord, dar Mary nu voia. Era îndrăgostită de un tânăr 
care îi era prieten din copilărie. Un băiat destul de gro- 
solan, după părerea mea. Lady Helen făcu o grimasă, 
continuând: E ironic că l-am preferat pe Lord Barford, 
fiindcă eu însămi mă căsătorisem cu un prieten din 
copilărie și regretam asta. Dacă n-ar fi fost copiii mei 
la mijloc, laş fi părăsit 'pe Rankin, şi la naiba cu toate 
scandalurile! Inspiră adânc. Mary a plâns și m-a implo- 
rat, dar eram convinsă că era mai bine să se mărite cu 
un bărbat matur și de încredere care să poată să aibă 
grijă de ea. Băiatul de care se îndrăgostise, Julius, era 
abia cu un an mai mare decât ea. Avea frați mai mari 
şi nici un viitor. Aşa că eu, crezându-mă peste măsură 
de înțeleaptă, m-am lăsat orbită de mândrie și mi-am 
forțat fiica să se logodească cu un bărbat pe care îl ura. 
Până la urmă s-a dovedit că instinctele ei erau mult 

mai de încredere decât „înțelepciunea“ mea. Dacă aș 
fi ştiut și eu lucrurile pe care le-am aflat mai târziu 
despre Lord Barford, nici nu Laş fi lăsat să fie în ace- 
eaşi cameră cu Mary, cu atât mai puţin să o oblig să se 
mărite cu el. Bărbaţii sunt de vină, fiindcă nu împăr- 
tășesc și femeilor ceea ce ştiu. Barford era corupt și de 
o răutate rară. Frumuseţea lui Mary îl atrăgea fiindcă 
voia să o distrugă. Fusese însurat cu ani în urmă. Soţia 
lui se spânzurase. 

Richard simţi un fior mai rece decât pietrele din 
pardoseala bisericii. Acum era pe cale să afle, în sfâr- 
şit, întregul motiv pentru care părinţii lui părăsiseră 
Anglia. Spera doar că era destul de puternic să supor- 
te adevărul. 

- Mie mi se pare că ai făcut totul de dragul ei, 
spuse el. 

Lady Helen făcu un gest scurt cu mâna. 

- Asta nu-i destul. Am încercat să-i controlez viața fii- 
cei mele, și asta a dus la o tragedie. O tragedie pe care 
nu mi-o voi ierta niciodată. 

- Soțul tău ar fi obligat-o pe Mary să se mărite chiar 
și fără acordul tău? 

- Nu, spuse bătrâna, ridicându-și capul cu o mândrie 
de mult uitată. Nu, sunt fiica unui conte, și aveam des- 
tulă influență. Aveam și o avere a mea. Soţul meu nu 
ar fi putut să se impună în fața mea și a familiei mele. 
Fiul meu, Robert, era de partea lui Mary. Şi el era de 
O vârstă cu Julius și îi era prieten. Dar nu l-am ascultat 
nici pe el. În schimb... Lady Helen se opri puţin, apoi 
spuse slab: Mi-am avertizat soțul că mi-era teamă că 
Mary o să fugă. Era prea docilă. Nu-mi venea să cred 
că renunţase așa ușor. Eram la casa noastră din Londra, 
cu două săptămâni înainte de nuntă. Dragul meu soţ 
ieșise să bea cu Barford într-o noapte. Nu cunosc toate 
detaliile, dar cred că el i-a spus lui Barford că Mary 
ar putea fugi înainte de nuntă. Barford a sugerat 
că ar fi mai bine să o posede în aceeași noapte. Erau 
logodiţi, deci aproape căsătoriți. Nu era o crimă să se 
grăbească puţin, iar Mary n-ar mai fi fugit. În plus, 
după ce avea să o posede, ce alt bărbat ar mai fi vrut-o? 

Vocea ei se schimbă. Acum era plină de furie. Așa că 
tatăl ei, care ar fi trebuit să o protejeze, și-a lăsat fiica 
să fie violată în propria ei casă. Eu dormeam în aripa 
cealaltă și n-am auzit nimic, dar mai târziu am aflat 
că servitorii care dormeau în pod îi auziseră țipetele. 
După ce Barford a terminat, Mary a reuşit cumva să 
scape. A fugit din casă înainte ca Barford şi soţul meu 
să-şi dea seama ce voia să facă. Mary a fugit în picioa- 
rele goale, sângerând, şi îi mulțumesc lui Dumnezeu 
că Julius stătea doar câteva case mai încolo şi n-a păţit 
nimic mai rău în drum spre el. Uitând unde era, Lady 
Helen se lăsă cuprinsă de amintiri. Continuă într-o 
șoaptă răgușită: Am auzit restul poveștii de la fiul meu, 
Robert, care era cu Julius Davenport atunci. Mary a 
bătut la ușă plângând isteric. Julius a coborât să-i des- 
chidă, şi Mary i-a povestit totul chiar acolo, pe treptele 
de la intrare. Barford şi soțul meu au venit apoi și au 
încercat să o ia cu forța. Lady Helen zâmbi firav, răzbu- 
nătoare. S-au duelat chiar acolo, pe stradă, la lumina 
torțelor. Fiul meu i-a fost secund lui Julius, iar soțul 
meu - lui Barford. Barford a ales săbiile. Se spunea că 
era unul din cei mai buni dueliști din Anglia, dar tână- 
rul Julius s-a dovedit a fi mai bun. Ar fi putut să-l ucidă 
pe Barford de la început, dar n-a făcut-o. S-a jucat de-a 
șoarecele şi pisica, l-a împuns și l-a făcut să sângereze 

in douăsprezece răni. Într-un duel cum se cuvine, ar 
fi fost oprit, dar fiul meu nu s-a amestecat, iar soțul 
meu n-a îndrăznit. Trecură câteva clipe, apoi Lady 
Helen continuă slab: În cele din urmă, Julius s-a sătu- 
rat şi l-a înjunghiat pe Barford în inimă. Apoi s-a în- 
tors spre soțul meu și i-a spus că singurul motiv 
pentru care nu-l omora şi pe el era fiindcă nu voia să o 
supere și mai rău pe Mary. După asta au intrat în casă. 
Robertoţinuse pe Mary tot duelul; mi-a spus că a refuzat 
să plece. Ridică din umeri. În dimineaţa următoare, 
Julius şi Mary dispăruseră. Robert a venit și mi-a po- 
vestit ce s-a întâmplat, apoi mi-a spus că cei doi se 
hotărâseră să plece din ţară. Eu și fiul meu am părăsit 
casa soțului meu în aceeași zi și nu ne-am mai întors 
niciodată. Câteva luni mai târziu, am primit un bilet 

de la Julius în care îmi spunea că s-au căsătorit, că 
Mary era bine și că nu'mai aveau de gând să se întoar- 
că. Eu am cumpărat Q casă aici, gândindu-mă că, dacă 
se vor întoarce vreodată, vor trece și pe la Wargrave. 
Dar și asta era o speranță în van. Tatăl lui Julius, 
contele de Wargrave, nu se înțelegea bine cu băiatul 
de ani întregi. După ce a fugit cu Mary, l-a dezmoștenit 
public. Întreaga poveste a fost trecută sub tăcere, dar 
se știa deja destul cât să provoace un mare scandal. 

- Cum ai ajuns aici, Lady Helen? întrebă pe un ton 
absent Richard, studiind chipul bunicii sale. 

De data asta, Lady Helen zâmbi împăcată. 

- Dumnezeu a fost bun cu mine. Chandler, vica- 
rul, m-a ajutat să mă împac cu vina a ceea ce făcusem. 
Amândoi am fost văduviţi cam în același timp. În ce- 
le din urmă, ne-am căsătorit și de cincisprezece ani 
suntem fericiți împreună. Fiul meu este Lord Rankin 
acum, iar cea mai mare proprietate a lui este la două- 
zeci de kilometri spre est. S-a căsătorit cu o doamnă pe 
care a ales-o chiar el și e fericit. Nu i-am stat niciodată 
în cale. 

- Deci ai învăţat din greșelile tale. E ceva. 

Bătrâna oftă, şi privirea i se umbri iarăși. 

-Poate că nu, spuse ea. Apoi îl cercetă pe căpitan 
cu privirea. Dar de ce îți povestesc toate astea? Singurul 
care mai ştie e Chandler. 

Richard îngenunche pe o pernă de rugăciune, la un 
pas de bunica lui. 

- Inima ta știe de ce, replică el. Uită-te la mine. 

Bătrâna făcu ochii mari. 

-Cine eşti? suspină ea, iar chipul i se lumină. Este 
oare cu putinţă...? 

Richard termină el propoziţia: 

-Eu sunt fiul lui Julius Davenport şi al lui Mary 
Rankin. lar tu ești bunica mea pe care n-am cunos- 
cut-o niciodată. 

Lady Helen suspină din nou şi își duse o mână la 
inimă. 

- Dumnezeule mare! exclamă ea. Apoi continuă po- 
somorâtă: Dacă n-aş fi fost atât de vanitoasă şi mi-aş 

fi luat ochelarii, te-aș fi cunoscut dinainte. Semeni foar- 
te mult cu tatăl tău, dar ai ceva și din trăsăturile lui 
Mary. Povesteşte-mi despre ea. Spune-mi totul. 

Richard povesti viața părinţilor lui în Europa, înche- 
ind cu accidentul din Grecia. Apoi spuse: 

-Mary era cea mai fericită femeie pe care am cu- 
noscut-o vreodată. Avea o vorbă bună pentru fiecare 
om pe care îl întâlnea. E posibil ca trauma prin care 
a trecut înainte de căsătorie să o fi apropiat prea mult 
de tatăl meu; în orice caz, amândoi trăiau doar în pre- 
zent. Acum înţeleg de ce nu priveau niciodată în urmă, 
dar sunt gata să jur pe Biblie că nu avea nimic împo- 
triva ta. 

Bătrâna închise ochii. O lacrimă i se scurse pe obraz. 

- Mulţumesc, spuse ea încet. Vreau atât de mult să 
cred şi eu asta. lar tu, tinere, continuă deschizându-și 
ochii, ești noul conte de Wargrave. 

- Nu încă, și probabil niciodată. Sunt aproape hotă- 
rât să cer o mică proprietate lângă coasta de sud şi să-i 
las tot restul vărului meu, Reginald Davenport. El vrea 
totul, eu nu. Banii și titlurile nobiliare nu miau ajutat 
rudele prea mult. 

- Dar..., începu Lady Helen, însă apoi se opri și zâm- 
bi amar. Trebuie să-mi reamintesc iar și iar să-mi văd de 
treabă. Vei sta în Anglia? Nu am prea mulți nepoți, și 
n-aș vrea să te pierd. 

- Îşi promit că vom păstra legătura indiferent ce se 
întâmplă, răspunse Richard și zâmbi. În schimb, te ro 
să nu spui nimănui cine sunt, în afară de soţul și de fiu 
tău - cel puțin o vreme. De fapt, am venit să-ți cer o 
favoare. Am venit pentru a cere permisiunea de-a folosi 
orga. Nu pentru mine, ci pentru... o prietenă de-a mea, 
care s-ar putea să aibă curând nevoie de ea. 

- Asta se poate aranja ușor, spuse vioaie bătrâna, ri- 
dicându;se brusc. În biroul soțului meu e o cheie de 
rezervă de la loja cu orga. Merg să o iau acum. Spu- 
nând asta, bătrâna se ridică pe vârfuri, se sprijini de 
umerii lui și îl sărută ușor pe obraz. Cu o voce blândă, 
şopti: Mulţumesc că mi-ai adus-o pe Mary a mea îna- 
poi acasă. 

Apoi se întoarse și dispăru. 

După ce primi cheia, Richard porni înapoi spre 
Wargrave Park. Însă, la jumătatea drumului se opri, 

ăsi un trunchi de copac pe care să se așeze și dădu 
frau liber furiei pe care o simţise mai devreme gân- 
dindu-se că draga lui mamă fusese violată de un bă- 
trân libidinos... 

Richard găsi o creangă căzută și o rupse metodic în 
bucățele cu toată forța de care era în stare. Cel puţin 
se consola cu gândul că tatăl lui fusese mai mult decât 
capabil să-și răzbune iubita. 

Julius fusese un spadasin de excepție şi de multe ori 
oferise lecţii tinerilor nobili din orașele în care se stabi- 
liseră. Deşi Richard semăna fizic cu tatăl său, personali- 
tatea era mai degrabă a mamei, calmă și liniştită. 

Dar Richard se enervase de câteva ori atât de rău, 
că i-ar fi făcut cinste tatălui său, și el cunoscut pentru 
accesele de furie intensă și volatilă. Mereu îl deranja 
să-i vadă pe alții amenințând persoane care nu erau vi- 
novate cu nimic; poate că o parte din el intuise ce pățise 
mama lui. În orice caz, furia lui de acum era cu treizeci 
de ani prea târzie. 

După câteva minute, Richard aruncă bucățile de 
lemn și inspiră adânc, ca să se liniştească. Avea nevoie 
de timp pentru a putea accepta ceea ce i se povestise, 
iar răbufnirea de acum nu-l ajuta prea mult. Părinţii lui 
făcuseră pace cu trecutul; acum era rândul lui să proce 
deze la fel. 

Deocamdată era mai bine să se gândească la noile lui 
rude: o bunică distinsă, demnă de respectul lui şi, după 
un timp, de iubire; un bunic vitreg care era un om al 
bisericii; un unchi pe care nu-l cunoscuse niciodată şi 
verișori care aveau cu siguranţă să-i placă. 

Rudele din partea familiei Davenport nu-l încântau 
chiar așa mult, dar până și Reginald își avea momentele 
lui. După trei ani în care fusese absolut singur pe lume, 
era straniu să-și găsească dintr-odată o întreagă rețea de 
oameni și de relaţii. Dar nici verişorii, nici chiar bunicii 
nu-l preocupau prea mult acum. Ceea ce dorea de fapt 
era O soție. 

Caroline se trase înapoi de la masa de scris, se uită 
la ceas, apoi îşi întinse degetele obosite. Era timpul 
să evadeze. În ultimele trei zile, Lady Edgeware o fä- 
cuse să scrie invitații la bal și liste cu lucrurile care 
erau de făcut. Dacă Lady Edgeware era generalul și 
Caroline era un soldat din prima linie, cel puţin 
Jessica era un maior. Multe dintre ideile ei legate de 
aperitive şi decoraţii fuseseră acceptate în cele din 
urmă de Lady Edgeware. 

Caroline era pe cât de amuzată de discuţiile lor, 

e atât de îngrozită la gândul că va trebui să participe 
a astfel de evenimente și în viitor. Deocamdată, Jessica 
şi Honoria se întrebau dacă era prea puțin să aibă doar 
douăzeci de preparate diferite pentru fiecare fel de mân- 
care de la cina de dinainte de bal. 

Cu o zi înainte, Caroline primise un bilet în care 
Richard o invita să vină şi să cânte la orga din biseri- 
ca satului Wargrave. Richard găsise niște partituri pe 
care le putea folosi. Caroline nu spusese nimănui de 
bilet, nici chiar Jessicăi, aşa că acum zise doar că se duce 
la plimbare şi se furișă afară din cameră. Talentul ei 
de a trece neobservată îi folosi din plin de data asta; cele 
două doamne nici nu-i simţiră lipsa. 

Caroline era atât de nerăbdătoare să ajungă la întâl- 
nire, că abia la jumătatea drumului își dădu seama că 
vremea părea să se strice în curând. Cerul se umplea de 
nori negri, iar aerul era greu și apăsător. 

Ridică din umeri; dacă se întorcea să-și ia o pelerină, 
avea să întârzie - și, în plus, risca să fie atrasă din nou 
în pregătirile pentru bal. Ploaia n-avea să-i facă rău, iar 
orice clipă pe care o petrecea împreună cu Richard era 
de nepreţuit, pentru că ar fi putut la fel de bine să fie ul- 
tima. Richard venea şi el la bal peste patru zile, dar asta 
nu conta prea mult; în calitate de oaspete de onoare, 
Caroline nu urma să poată face altceva decât să-l salute. 
Apoi avea să fie o femeie măritată şi înlănțuită de ceea 
ce se cuvenea să facă. 

Richard stătea pe o bancă lângă intrarea din spate 
a bisericii. Când se ridică și îi adresă zâmbetul lui cald 

i prietenos, Caroline își dori să poată opri timpul în 
oc și să rămână pentru totdeauna în acel moment fericit, 
i era uşor să pretindă că şi Richard era la fel de bucuros 
să o vadă pe cât de fericită era ea. 

- Mă bucur că ai putut să vii, spuse Richard, luând-o 
de mână. Am vrut să-ți dau personal contractul de la 
editură și cecul pentru compoziţiile tale. Eu și domnul 
Chelmsford am găsit o metodă prin care îl poţi tmpu- 
ternici să se ocupe de toate problemele financiare în 
numele tău. În acest fel, nimeni nu va afla cine ești. 
Poţi să-ți alegi un alt reprezentant, desigur, dar îl cu- 
nosc pe domnul Chelmsford şi ştiu că e un om cinstit. 
Eşti de acord? 

Caroline își trase mâna, deşi nu voia. 

- Este foarte bine aşa. Mi-a plăcut foarte mult de el. 
Nu m-am gândit niciodată să fac bani din compoziţiile 
mele, așa că orice câștig e peste aşteptări. Se opri o clipă, 
apoi continuă timidă: Chiar e o orgă înăuntru sau n-ai 
vrut decât să mă aduci aici? 

- Chiar este. Uite ce-am găsit, spuse Richard, dându-i 
câteva partituri. 

Caroline se încruntă puţin și întrebă: 

-Johann Sebastian Bach. Este rudă cu Johann 
Christian Bach? 

- Tatăl lui, încuviinţă Richard. Se pare că în statele 
germanice au fost mai multe generaţii de muzicieni din 
familia Bach. Johann Sebastian nu e la fel de cunoscut 
în Anglia ca tatăl lui, însă, dacă piesele lui sună la fel 
de bine pe cât îmi închipui, atunci e un compozitor 
foarte bun. 

Caroline studie pe rând partiturile, din ce în ce mai 
entuziasmată. 

- Toccata şi Fuga în Re minor. Nu e un titlu prea intere- 
sant, dar melodia pare minunată. Haide să încercăm! 

Richard descuie loja cu orga, apoi merse în spatele in- 
strumentului, ca să tragă de foalele care alimentau ţevile 
uriaşe cu aer. Caroline uită de el. Începu să se încălzeas- 
că, testând superbul instrument care fusese donat de 
ultima contesă de Wargrave. 

După câteva minute, Caroline atacă prima piesă - 
iar „atacă“ era, cu siguranţă, cuvântul cel mai potrivit. 
ncepu cu o explozie magnifică de sunet care făcu ziduri- 
le vechii biserici să rezoneze în armonie. Lui Caroline îi 
plăcuse dintotdeauna muzica la orgă, şi cânta de multe 
ori la slujbe în biserica din Wiltshire. Era uimitor de sa- 
tisfăcător să se lase în voia simţutilor și să cânte o piesă 
atât de puternică. După apogeul magnific al capodope- 
rei domnului Bach, Caroline începu să cânte cu același 
entuziasm dramatic piesa Messiah a lui Händel, apoi își 
încheie concertul cu A Mighty Fortress Is Our God. Muzi- 
ca religioasă deborda de forţă şi frumuseţe, iar Caroline 
era încântată. 

Când cobori din lojă să i se alăture lui Richard, Caro- 
line se opri la jumătatea scărilor, şocată. În faţa ei era un 
public care ar fi aplaudat dacă n-ar fi fost într-o biserică. 
Vicarul cel bătrân era în primul rând, iar lângă el stătea 
o doamnă în vârstă, distinsă. 

Câteva femei îmbrăcate în livreaua servitorilor de la 
conac stăteau în partea din spate a bisericii, plus încă 
șase trecători care fuseseră atrași de sunetul muzicii. 
Caroline se înroși și tocmai se întreba pe unde să fugă, 
când bătrânul vicar se apropie şi spuse: 

- Îţi mulțumesc, fata mea. Nu știu dacă am văzut un 
om vorbindur-i lui Dumnezeu sau Dumnezeu vorbindu-i 
unui om, dar muzica ta a fost o binecuvântare. Sper că 
vei veni să cânți aici deseori. 

Caroline murmură câteva cuvinte de mulțumire, 
înclină din cap spre public și îl apucă uşurată de braț 
pe Richard. 

- Vrei să evadezi? o întrebă înţelegător Richard. 

- Te rog! 

Caroline nu se linişti cu totul până nu ajunseră la 
câteva zeci de metri depărtare de biserică. 

-Îmi pare rău că am reacționat așa prostește, spuse 
ea, ridicând din umeri în semn de scuză pe drumul în- 
apoi spre Wildehaven. Urăsc să fiu în centrul atenţiei, 
mai ales așa, din senin. 

Richard chicoti văzându-i expresia. 

- Nu-ţi place să fii admirată? 

- Nu, chiar deloc, spuse încet Caroline. Dacă am vre- 
un talent muzical... 

- Chiar îl ai, și încă din plin. 

Caroline nu se lăsă întreruptă, ci continuă: 

- Dacă am vreun talent, atunci îl am din naştere, și 
nu merit să fiu lăudată pentru asta, așa cum nu merit 
să fiu lăudată că am ochi albaştri. Mă simt stânjenită 
dacă cineva mă crede mai bună doar pentru un dar pe 
care îl am de la natură. 

Richard se întinse să o ferească de o creangă de care 
era să se lovească și spuse: 

- Tot talentul din lume n-ar însemna nimic fără mun- 
că, iar tu ai muncit din greu. Câte mii de ore ai petrecut 
studiind, exersând, compunând? 

- Dar asta nu înseamnă că am muncit, protestă Caro- 
line. Mi-a făcut plăcere. 

- Cu alte cuvinte, chicoti Richard, merităm să fim 
apreciați doar dacă suferim pentru asta? 

- Sună un pic prostesc dacă o spui așa, admise Caro- 
line. Dar consider că o ființă mai presus ca mine meri- 
tă să fie lăudată pentru asta. Înţelegi ce vreau să spun? 
N-am mai încercat niciodată să vorbesc despre asta până 
acum; știu doar că nu-mi place să ies în evidenţă. 

-Cred că înţeleg, încuviință Richard. Şi cred că ești 
remarcabil de modestă, Caroline Hanscombe. 

- Să nu cumva să fii impresionat! spuse Caroline. 
Şi asta o am tot din naștere. 

Nici unul dintre ei nu observase cerul care se întune- 
ca, absorbiți cum erau de conversație. Un tunet bubui 
chiar deasupra, însoțit de un torent brusc de ploaie. 
Richard privi în jur, apoi spuse: 

- E o colibă de pădurar ceva mai încolo. Putem să ne 
adăpostim până se termină ploaia. 

Apoi o luă de mână şi o conduse în josul unui mal, 
spre stânga. 

Caroline începu să râdă și cu mâna cealaltă își dădu 
la o parte părul ud din ochi. Nu era atentă pe unde 
păşea, așa că se împiedică de o rădăcină, și își pierdu 
echilibrul. Richard se întoarse repede și o prinse înainte 

să lovească pământul, apoi o strânse la piept ca să-și re- 
capete amândoi echilibrul. 

Ar că râzând, Caroline își ridică privirea şi îi văzu 
chipul foarte aproape de al ei. Dintr-odată simţi că nu 
mai putea să respire. Privirea ei se pierdu în ochii 
lui căprui, cercetători. 

Richard se mișcă încet și tandru, lăsându-i loc lui 
Caroline să se retragă dacă dorea. Se aplecă și o sărută 
încet, cu meticulozitatea unui bărbat care își ignorase 
dorinţele prea mult timp. 

Singura experienţă a lui Caroline cu săruturile fusese 
cu Jason, o singură dată, în ziua în care se logodiseră. 
În afară de asta, mai încercase o dată cu un băiat nepri- 
ceput din vecini, la treisprezece ani. Dar ce se întâmpla 
acum era cu totul altceva. 

Caroline suspină de plăcere și își deschise instinctiv 
buzele sub ale lui, cu trupul lipit de el. Îi simțea ini- 
ma bătându-i aproape de sânii ei, iar contrastul dintre 
fierbinţeala lui şi răceala rochiei ei de muselină îm- 
bibate cu apă i se părea de un erotism imposibil de 
uitat. Îl înconjură cu braţele, simţindu-i umerii lui aţi 
și mușchii puternici în clipa când el o strânse și mai 
tare. Cu una din mâini îi dezmierda cu mișcări in- 
descriptibil de minunate şira spinării, iar cu cealaltă 
îi sprijinea capul. Buzele lui se desprinseră de ale ei, 
sorbind picăturile de ploaie. Caroline respiră adânc, 
încântată, când Richard ajunse la urechea ei şi o mân- 
gâie uşor cu limba. Readus la realitate de sunetul slab, 
căpitanul își slăbi strânsoarea și se trase înapoi, ți- 
nând-o încă în braţe. 

- Te rog nu te opri, îl imploră Caroline. 

Simţurile ei erau captivate cu totul, iar picăturile 
furioase de ploaie cântau un ritm pasional în tandem 
cu trupul ei. Nu mai simţise niciodată așa ceva, însă 
noua experiență îi poseda trupul la fel cum nevoia arză- 
toare de muzică punea uneori stăpânire pe mintea ei. 
Numele de Caroline Hanscombe, logodna ei şi obliga- 
tiile faţă de familie nu mai însemnau nimic pentru ea. 
Amândoi se simțeau singuri în întreaga lume, un cuplu 
primordial, la fel ca Adam şi Eva. 

- Dacă nu ne oprim acum, zise Richard şi râse tremu- 
rat, nu cred că mă voi mai putea controla, și apoi vom 
avea amândoi probleme. Dacă nu ne înecăm mai întâi. 
Haide, doamna mea. 

și aplecă fruntea și îi atinse din nou buzele într-un 
sărut la fel de plin de promisiuni pe cât fuseseră de pline 
de pasiune săruturile dinainte. Apoi își scoase haina și 
o ţinu; deasupra capetelor amândurora, îndrumând-o pe 
Caroline până la colibă. Ușa era descuiată și le dezvălui 
o camtră mobilată simplu, cu o masă de lemn, o bancă, 
un duțăpior şi un mic șemineu. Picăturile de ploaie loveau 
acopetișul subțire și se scurgeau pe singura fereastră. 

Richard o aduse pe Caroline până lângă banchetă, 
îi puse haina pe după umeri, apoi o așeză în poala lui. 
Brațele lui calde erau o pavăză împotriva aerului răco- 
ros, iar Caroline se simțea caldă și protejată cum nu mai 
fusese niciodată. Își lăsă capul pe umărul lui, la fel de 
fericită ca un pisoi adormit lângă mama lui. 

Stătură așa o vreme, în tăcere şi armonie, până când 
Richard îi dădu la o parte şuviţele ude de pe faţă şi spuse: 

- Caro, trebuie să vorbim. Ploaia se va opri în curând, 
şi avem multe de discutat. 

Caroline scoase un sunet fericit și se cuibări mai 
aproape de pieptul lui. Încă nu voia să înfrunte proble- 
mele care o așteptau. Richard îi mângâie obrazul cu un 
deget, apoi spuse blând: 

- Fiecare bărbat poartă în suflet imaginea iubirii 
perfecte. Când te-am văzut pentru prima oară, am știut 
că eşti visul meu împlinit. Te-am iubit din acea clipă. 
Adică, adăugă el chicotind fără să vrea, din clipa în care 
m-am convins că nu ești un înger. 

Caroline tresări surprinsă. 

- Ai crezut că eram un înger? 

- Așa mi s-a părut, recunoscu Richard și zâmbi amin- 
tindu-și. Erai cea mai frumoasă fiinţă pe care o văzu- 
sem vreodată, cu părul de aur și un nimb în jurul tău, 
cântând la harpă. Erai mult prea dulce şi diafană ca să 
fii o simplă muritoare. Mângâind-o pe obraz, continuă: 
Și, dacă am înţeles bine sonata pe care ai scris-o pentru 
mine, și tu mă iubeşti. 

Caroline îl privi timidă, dar ochii ei albaștri ti tntâlni- 
ră pe ai lui fără să ezite. 

- Te iubesc, zise ea. N-am putut să o spun în cuvinte, 
așa că mi-am descris sentimentele cum am știut mai bine. 
Te iubesc mai mult decât aș putea să-ți spun vreodată. 

Richard o trase lângă el, şi se sărutară din nou câteva 
minute, timp în care nici unul nu se arătă interesat să 
continue discuția. Apoi o ridică și o așeză pe bancă, la 
mică distanță de el, spunând: 

- Nu ajungem nicăieri așa! Am vrut să ne întâlnim 
astăzi în primul rând fiindcă mi s-ar fi părut de prost 
gust să te cer de soție în casa logodnicului tău. 

Caroline își ridică privirea, iar chipul i se întristă 
amintindu-și situația imposibilă în care erau. Richard îi 
atinse ușor buzele cu un deget și spuse: 

- Singura noastră soluţie e să rupi logodna cu Lord 
Radford. Te urmăresc de A început, și nu te-am văzut să 
dai vreodată de înţeles că îl iubeşti. Dimpotrivă, pari 
să te temi de el. Ţi-a făcut ceva? 

- Ah, nu! Nu! spuse repede Caroline. E adevărat că 
eram speriată de el la început, dar asta era din cauza mea. 
El a fost mereu generos și onorabil cu mine. Dar... dar... 

Caroline se opri. Nu se mai simţea în stare să conti- 
nue. Ochii i se umplură din nou de lacrimi. 

- Ce s-a întâmplat? întrebă încet Richard. 

- Nu pot să rup logodna. Trebuie să mă mărit cu el! 

Richard îngheță. 

- De ce? 

- Din cauza... E din cauza banilor, se bâlbâi Caroline. 

-E adevărat că n-am o avere la fel de mare ca Lord 
Radford, dar îţi promit că vei duce o viață conforta- 
bilă alături de mine. Cred că voi primi o mică pro- 
prietate pe coasta de sud. Ar fi o viață liniștită, ca la 
ţară, dar vom avea destui bani să călătorim din când în 
când la Londra şi poate pe continent, ca să vedem ce fac 
ceilalți muzicieni. 

Caroline îl privi în continuare fix și răspunse încet: 

- Viaţa pe care mi-o oferi ar fi mai mult decât mi-am 
dorit vreodată. Dar nu este vorba doar despre ceea 
ce-mi doresc eu. Tatăl meu... are probleme mari cu banii. 

Lord Radford i-a plătit o sumă care i-ar rezolva toate 
problemele și le-ar asigura viitorul fraţilor mei mai mici. 
Și... tatăl meu i-ar fi interzis surorii mele, Gina, să se 
mărite cu bărbatul pe care îl iubește dacă eu nu l-aș fi 
acceptat pe Lord Radford. 

Richard îi strânse mâna într-un gest de solidaritate. 

- Biata mea iubită! Bănuiam că ai pus mereu nevoile 
celorlalți înaintea ta. Lord Radford e îndrăgostit de tine? 

Caroline se încruntă puțin. 

-Nu ştiu. Presupun că da, fiindcă altfel n-ar fi avut 
nici un motiv să mă ceară în căsătorie. Dar nu îl înțeleg 
deloc. Niciodată nu am simţit iubire din partea lui. 

Richard nu spuse nimic. Cunoscuse în trecut bărbați 
cu bani care erau colecționari de felul lor, strângând 
obiecte rare şi prețioase doar ca să le aibă. Era uşor să-și 
închipuie că un astfel de bărbat o voia pe Caroline pen- 
tru frumuseţea ei delicată şi pentru talentul ei. Putea fi 
un fel de iubire, dar nu o iubire care să hrănească inima 
şi sufletul. Richard o văzuse pe Caroline înflorind în 
ultimele săptămâni. Dacă Radford era genul de bărbat 
care să-și considere soția o comoară și atât, Caroline 
avea să se ofilească în curând. 

- Vrei să vorbesc cu el? 

Caroline se gândi puţin, apoi clătină încet din cap. 

- E foarte tentant, dar... e prea curând. Am... am nevo- 
ie de timp. Sufletul meu e nehotărât. Vreau să fiu cu tine 
mai mult decât mi-am dorit vreodată, dar nu este vorba 
doar despre mine. Cum aș putea să le întorc spatele tutu- 
Tor? Și i-am dat cuvântul meu lui Jason. 

Richard nu încercă să o atingă. 

-E vorba despre onoarea ta, şi tu trebuie să hotărăşti. 
Dar, când te gândeşti la ceilalți, te rog nu uita și de mine. 

- lar dacă mă hotărăsc să mă mărit totuşi cu Radford? 
întrebă Caroline cu o privire tristă. 

Expresia lui Richard nu se schimbă. 

-Atunci eu voi pleca de aici. N-aș suporta să te văd 
cu un alt bărbat. 

Caroline se simțea de parcă inima i se sfâșia în două. 
Se ridică brusc și spuse: 

- E timpul să mergem. Vii la bal vineri? 

Richard se ridică şi el, privind-o cu seriozitate. 

- Da. Voi rămâne aici până când mă accepţi sau 
mă izgonești. 

Caroline încuviință și ieși. Norii se risipiseră, și un 
soare palid lumina printre crengile copacilor. De pe 
frunze se scurgeau picături răzlețe de ploaie. Caroline 
îşi strânse haina lui Richard în jurul ei, tremurând, deşi 
nu din cauza frigului de afară. Putea decide ce să facă 
cu restul vieţii ei acum, dar se temea că nu avea puterea 
necesară pentru a lua o asemenea decizie. 


capitolul 13 


Sosirea familiei Hanscombe la Wildehaven miercuri 
după-amiaza coincise cu începerea a două zile de pregă- 
tiri febrile. Lady Hanscombe şi Lady Edgeware își dădeau 
târcoale ca două pisici precaute pe teritoriu neutru. 

Gina se aruncă în brațele surorii ei, pălăvrăgind fe- 
ricită. Logodnicul ei, Gideon, o urmărea ca un pisoi 
docil. Sir Alfred privi terenurile bogate și grajdurile fără 
egal fără să-şi ascundă prea bine lăcomia, încântat că 
urma să aibă un ginere așa bogat. 

Jason îndură invazia cu o politeţe rece și înțepată. 
Deşi rudele lui Caroline erau vulgare, cel puţin se sim- 
tea recunoscător că ea nu le semăna. Își reaminti din 
nou să fie recunoscător că pariul lui prostesc nu-i sco- 
sese în cale o mireasă mai rea. Nu era vina lui Caroline 
că stătea între el şi Jessica; dacă nu s-ar fi logodit, el nu 
şi-ar fi regăsit niciodată iubirea. 

Durerea de a o pierde a doua oară ardea sub aparența 
lui de nezdruncinat, dar totuși se liniștise puţin înţele- 
gând în sfârșit de ce Jessica îl părăsise. Ştia acum că și ea 
îl iubea la fel de mult cum o iubea el. 

Dar asta era prea puţin ca să-i ajungă pentru tot res- 
tul vieții. 

Joi seara, Jason îi spuse lui George Fitzwilliam la un 
pahar de brandy că își câștigase, în fond, pariul: ave- 
rea și titlul lui îi aduseseră o mireasă aleasă la întâm- 
plare. George fu imediat de acord. Nu-i păsa prea mult 

de ideile abstracte. Momentan, problema lui era dacă să 
se îndrăgostească de Caroline sau de Jessica. Una peste 
alta, Caroline urma să se căsătorească în curând, deci 
asta era alegerea cea mai sigură; Jessica, pe de altă parte, 
s-ar fi putut îndrăgosti și ea de el. În cele din urmă, oftă 
romantic și zise: 

- Eşti foarte norocos, Jason. Cred că Dumnezeu a in- 
tervenit când am făcut pariul. 

Jason ridică o sprânceană şi răspunse ironic: 

- Ce vrei să spui cu asta? 

- Că tu şi frumoasa ta mireasă ați fost Hărăziţi Unul 
Altuia. Din moment ce nu v-aţi fi întâlnit niciodată 
altfel, pariul nostru pare să fi făcut parte din Planul lui 
Dumnezeu, spuse George cu o privire exaltată, datorată 
în mare măsură alcoolului. 

Jason pufni dispreţuitor, pe jumătate amuzat, pe jumă- 
tate îndurerat. Dacă Dumnezeu se implicase într-adevăr, 
atunci avea un simţ dubios al umorului de i-o adusese 
pe Jessica atât de aproape, pentru ca apoi să i-o răpească 
din nou. 

- Ai citit prea mult Byron, replică el. 

George îi aruncă o privire jignită. 

- Dar nu cred că ai putea găsi vreo mireasă mai bună 
decât Caroline! Frumoasă, graţioasă, atât de dulce... 
Este un diamant de primă clasă! 

Dintr-odată Jason se simți foarte obosit. Chipul la 
care visa nu era al unui model social - ci al celei mai vioa- 
ie şi mai drăgăstoase femei pe care o cunoscuse vreodată. 

- Poate ar trebui să te căsătorești tu cu ea atunci. 

Oferta nu era spusă chiar în glumă. Dacă Sir Alfred 
voia bani, George Fitzwilliam avea mai mult decât era 
nevoie. 

Dar problema nu erau banii, ci dragostea lui Caroline 
pentru el, ivită în cel mai prost moment. Asta o făcuse 
pe Jessica să-și redescopere latura nobilă, din păcate. 

George era pe jumătate beat, dar nu se lăsă prins în 
capcană. Făcu o grimasă tristă și spuse: 

- Nu sunt demn nici să-i ating poalele rochiei, așa 
că mă mulțumesc să o admir de la depărtare. 

Din fericire, Lady Edgeware intră în birou înainte ca 
cei doi să ajungă la alte propuneri stranii. George fu 
cât pe ce să se înece cu înghiţitura de brandy când sări 
în picioare, fiindcă nici măcar alcoolul nu-i putea răpi 
bunele maniere. 

Lady Edgeware flutură o mână în direcția lui şi spuse: 

- Nu este nevoie să te ridici pentru mine. Sau eşti pe 
cale să te retragi? 

Ultima propoziţie fu însoţită de o privire plină de 
subinţeles, iar George murmură „Noapte bună!“ şi fugi 
din cameră în mai puţin de șaizeci de secunde. 

Jason își urmări prietenul retrăgândusse cu o jumăta- 
te de zâmbet sec. 

- Sper că nu îmi persecutezi și servitorii așa cum îmi 
asupreşti prietenii, spuse el. Vrei ceva de băut? 

Lady Edgeware se așeză în fotoliul lui George, care 
era cald încă. 

-O să beau puţin din acel brandy pe care îl ascunzi 
când ai musafiri, spuse ea. 

Nepotul ei turnă lichidul chihlimbariu într-un pahar 
fără să mai spună nimic, apoi i-l întinse. Lady Edgeware 
sorbi o înghiţitură și oftă mulțumită în timp ce Jason 
o privea cu ochii mijiți. Din moment ce avea o cara- 
fă cu acelaşi brandy în camera ei de fiecare dată când 
venea în vizită, era prea puţin probabil ca doamna să 
fi coborât în birou doar ca să bea. Era limpede că voia 
să discute ceva cu Jason, dar ezita, lucru neobișnuit pen- 
tru ea. Plictisit dintr-odată, Jason o îndemnă: 

- Voiai să-mi spui ceva? Să comentezi felul în care 
administrez proprietatea? Sau să-mi critici preferințe- 
le politice? 

Lady Edgeware își ridică bărbia și îl fixă cu privirea. 

- Vreau să vorbim despre căsătoria ta! Chiar ai de 
gând să te însori cu un copil? 

- Nu-ţi place alegerea mea? întrebă Jason, ridicând 
periculos o sprânceană. Am făcut exact ce mi-ai spus: 
mi-am găsit o femeie tânără, sănătoasă și respectabilă 
care să ducă mai departe linia familiei Kincaid. 

- Nu respectabilitatea e problema, replică Lady Edge- 
ware încruntată, ci spiritul ei. 

- Are o forță pe care mă îndoiesc că ai văzut-o încă, 
O apără Jason. 

- E prea moale pentru tine, băiete. Te vei plictisi de ea 
într-o săptămână. Mătușa ei ți s-ar potrivi mult mai bine. 

Jason se simţi de parcă tocmai primise un pumn în sto- 
mac. Oare Honoria observase ceva în comportamentul 
lor? Totuși, acum avea o scuză să vorbească despre Jessica. 

- E o femeie foarte frumoasă, dar ce te face să crezi că 
mi s-ar potrivi? Mi-a spus odată că o detestai mai mult 
decât oricare altă femeie din Londra. 

- Era o fetișcană încăpăţânată, dar acum a devenit o 
femeie plină de caracter. Ea te-ar înfrunta și te-ar provo- 
ca să gândeşti. Mătușa lui mai sorbi o gură de brandy, 
apoi adăugă pe un ton neutru: În plus, am văzut cum o 
priveşti când crezi că nu te vede nimeni. 

- Îmi propui cumva să-mi abandonez logodnica şi să 
mă însor cu mătușa ei? Ar fi un scandal pe cinste! 

Lady Honoria se întristă dintr-odată. 

- Scandalul ar fi repede dat uitării. O căsătorie de 
convenienţă e bună dacă nu ai vreo preferință specială, 
dar când un Kincaid se îndrăgostește, se îndrăgostește 
pe viaţă. Mie nu mi-a trecut niciodată. 

Jason se simţea foarte stânjenit văzându-și mătușa 
atât de vulnerabilă. 

-Nu ştiam că îți pasă atât de mult de iubire, spuse el. 

- N-am avut ocazia să o încerc pe pielea mea, zise ea şi 
ridică din umeri. Când am cunoscut în sfârşit pe cineva 
care să-mi facă sângele să fiarbă în vene, era prea târziu. 
Amândoi eram deja căsătoriţi, și aventura nu ne-a adus 
mare lucru. Dar tu mai ai timp. Sau prostuța te-a refuzat? 

- Cu tot respectul pentru vârsta dumitale, te întreci 
cu gluma, spuse Jasonitate cu sever. Apoi se ridică și își 
termină băutura dintr-o înghițitură. Pot să te conduc 
până în cameră? 

-Nu poți, replică acid Lady Honoria. Sunt în vârstă 
şi îmi place să mă întrec cu gluma, dar cel puţin sunt 
capabilă să mă descurc în casa în care am crescut. 

- Atunci ne vedem mâine, răspunse Jason indiferent. 
Asta dacă nu eşti prea mahmură să cobori. 

Lady Honoria își trânti paharul pe masa de lemn lus- 
truit şi îl urmări cum ieșea din birou. 

Jason se simțea oarecum mulțumit că măcar câș- 
tigase bătălia, dar, până să ajungă în pat, se simţi din 
nou lovit de un val de depresie. Nici măcar alcoolul pe 
care îl băuse nu era de-ajuns să îi liniştească mintea 
febrilă. Îşi imagina cum Jessica ar fi arătat în patul lui, 
cu părul răsfirat pe pernele moi, cu braţele deschise, 
gata sl primească... 

Gândul că Jessica era sub acelaşi acoperiș era imposibil 
de îndurat. Jason încă se mai foia de pe o parte pe alta la 
ora două dimineaţa, când auzi un sunet slab la ușă. 

Preţ de o clipă își permise să își imagineze că Jessica 
venise să-l caute, dar speranța nebunească îi dispăru în 
clipa în care auzi un râcâit și un sunet distinct: 

- Mia-aa-a-au! 

Jason dădu la o parte așternuturile încâlcite și des- 
chise ușa înainte ca Wellesley să strice panourile sculp- 
tate de mână. Oaspetele nepoftit crescuse acum, nu mai 
era doar un pisoi. Luna aproape plină era atât de stră- 
lucitoare pe hol, că ochii lui Wellesley o reflectau ca un 
felinar. Jason oftă obosit, întrebându-se ce să facă. Putea 
să-l lase să miaune și să zgârie ușa tot restul nopții. Pu- 
tea să-și cheme mastifful, pe Rufus, și să-i dea motanul 
drept o gustare. Putea să-l arunce pe fereastră și să afle 
dacă pisicile aterizau într-adevăr mereu în picioare. 

- Bine, spuse el. Intră. Dar să nu te prind că sforăi. 

Motanul nu se compara cu stăpâna lui, dar Jason se 
simțea totuşi mai liniştit cu Wellesley lângă el, ascultân- 
du-l cum toarce undeva pe pernă. Își frecă obrazul de 
blana moale, apoi se lăsă pe spate și se relaxă în sfârșit. 

n câteva minute, adormiseră amândoi. 


Caroline Hanscombe era extrem de frustrată. De câ- 
teva zile încerca să stea de vorbă între patru ochi cu 
tatăl ei, dar nu reuşise niciodată. Sir Alfred tot pleca 
să evalueze proprietatea lui Radford, să-și viziteze un 
vechi asociat din vecini sau să se îndoape cu vinul 
gazdei lui. Caroline își petrecu aproape toată ziua de 
joi și dimineața de vineri întâmpinând oaspeţii veniţi 

entru bal. Deşi Lady Edgeware era gazda oficială a 
Palului, Caroline era în centrul atenţiei și trebuia să 
stea la dispoziţia tuturor. Asta o convinse încă o dată 
că nu voia să devină o doamnă care să găzduiască me- 
reu oaspeți. 

Se hotărâse să se elibereze de logodna nedorită dacă 
se putea şi își alesese deja o strategie. Primul lucru era 
să stea de vorbă cu tatăl ei și să afle cât de grave erau 
problemele lui. Caroline avea să-i ofere moştenirea 
de la mama ei și banii primiţi de la editura muzicală. 
Deşi suma din urmă nu era prea mare, Caroline se pre- 
gătea să le trimită o colecție de cvartete și sonate care 
urmau să fie primite şi să aducă un oarecare profit. 

Chiar dacă banii erau de-ajuns pentru rezolvarea pro- 
blemelor celor mai presante, știa bine că tatăl ei nu avea 
să o elibereze prea ușor de obligațiile ei filiale - văzuse 
deja cu câtă lăcomie începuse să cerceteze Wildehaven. 
Prin urmare, următorul pas, cel vital, era să discute cu 
Gina despre logodna ei cu Gideon. Oare tatăl ei chiar 

utea să îi interzică nunta? Caroline nu ştia ce spunea 
egea, dar ştia că actele de logodnă fuseseră deja semna- 
te. Poate că asta era suficient să o protejeze pe Gina. 

n cele din urmă avea să vorbească și cu Jason. Era 
acceptabil ca o femeie să rupă logodna, deși un băr- 
bat ar fi fost aspru criticat pentru același lucru. Însă, 
chiar dacă nu-l iubea, Caroline îi datora totuşi respect 
și recunoștință. 

Cum ar fi reacționat ea dacă Jason și-ar fi lăsat la o 
parte aura blazată și i-ar fi mărturisit că o iubeşte? Dacă 
îi păsa într-adevăr într-atât, avea să-i fie extrem de greu 
să rupă logodna. 

Gândul la Richard - zâmbetul lui blajin, potrivirea 
dintre ei în trup și suflet, sentimentul că el era alesul - 
era singurul lucru care îi dădea curajul de a merge mai 
departe. Dacă voia să fie împreună cu Richard, atunci 
trebuia să facă ceva în privinţa asta. 


Până spre sfârșitul după-amiezii de vineri Caroline 
tot nu reușise să se apropie de tatăl ei. Se hotărî să îl 
abordeze în seara balului. Avea să fie şi el acolo câteva 

ore, așa că la un moment dat Caroline plănuia să-l ia 
deoparte chiar dacă trebuia să-l târască după ea. 

iind oaspetele de onoare, Caroline fusese trimisă în 
camera ei să se odihnească înainte să înceapă festivități- 
le, așa că o invită pe Gina să-și facă siesta de după-amia- 
ză împreună. Era prima oară când puteau sta de vorbă 
între patru ochi, și aveau multe de discutat. 

Gina era la fel de veselă ca întotdeauna, dar deveni- 
se mai matură și mai încrezătoare. Dragostea îi prindea 
bine. Părinţii lui Gideon o primiseră cu braţele deschi- 
se, iar nunta fusese hotărâtă pentru o zi din august. 

- Apoi ne vom petrece luna de miere în Italia! 
Gideon a vrut dintotdeauna să meargă acolo, iar acum, 
că s-a terminat războiul, putem călători în siguranţă. 
Gideon spune că nu există cineva cu care ar vrea să 
meargă mai mult decât cu mine! 

- Sună minunat de romantic, admise Caroline zâm- 
bind. Crezi că te vor interesa antichitățile? 

- Dacă Gideon vrea să-mi explice, atunci orice mi se 
pare interesant, chiar și... Gina căută un obiect potrivit. 
Un iceberg! 

Caroline ezită, apoi decise că venise vremea să afle 
niște răspunsuri. 

- Gina, dacă tata ar deveni... dificil, ar putea să-ți in- 
terzică să te măriţi! 

- N-ar îndrăzni! răspunse sora ei cu o expresie foarte 
indignată. 

- Dar ştii că are toane uneori, încercă iarăși Caroline. 
Să presupunem că i-ar intra în cap că nu trebuie să te 
măriți cu Gideon. Ar putea să-ţi interzică asta chiar și 
cu actele semnate? 

- Ce idee ridicolă, Caro! Dacă ar încercă un lucru 
atât de prostesc, s-ar întoarce plin de umilinţă acasă. 
Nici Gideon și nici părinţii lui nu i-ar permite să re- 
zilieze actele, iar eu n-aş putea fi convinsă sub nici o 
formă să rup logodna. În plus, continuă Gina, cu o vo- 
ce mai blândă, este prea târziu. Eu și Gideon suntem 
deja împreună. 

Caroline făcu ochii mari la o informaţie atât de 
indiscretă. 

- Vrei să spui, întrebă ea precaută, că Gideon a...? 

Se opri fiindcă nu se putea gândi la un mod suficient 
de delicat de a-și confirma bănuielile. 

Gina încuviință viguros, jumătate timidă, jumă- 
tate mândră. 

- Da, este exact lucrul la care te gândești. Deși cred 
că ar fi mai precis să spun că a fost din vina mea. Bie- 
tul meu mielușel era atât de hotărât să fie un gentle- 
man... Eu am fost cea fără pic de rușine. Adică n-avea 
rost să așteptăm, continuă ea grăbită. Ne doream 
atât de mult unul pe altul. Gândește-te ce simţi tu pen- 
tru Radford. 

Luată pe nepregătite, Caroline se înroși foarte tare. 
Din fericire, Jessica intră înainte să apuce să răspundă. 
Mătușa ei auzise ultima parte a discursului Ginei și ur- 
mări cu grijă reacția lui Caroline. 

- Nu-ţi face sora să roșească, Gina, spuse ea cu o voce 
care se voia veselă. Nu e la fel de îndrăzneață ca mine 
sau ca tine. 

Gina o privi pe Jessica și chicoti ca de la femeie la 
femeie. 

- Nu la suprafață, dar sunt sigură că, dincolo de ma- 
nierele lui cuviincioase, se ascund aceleași gânduri ca 
ale mele. Cine nu s-ar gândi la asta cu un bărbat 
ca Radford’?! 

Zâmbetul Jessicăi îngheță, dar nici una din dom- 
nișoare nu observă. Gina era prinsă în fanteziile ei, 
iar Caroline era disperată de situaţia falsă care se 
crease. O clipă, fu tentată să le spună celor două 
prietene de Richard, dar apoi decise să fie precaută. 
Nu era corect să le împovăreze cu problemele ei îna- 
inte de vreme. Avea timp să le ceară sprijinul după ce 
fapta era împlinită. 

- De fapt, Caroline, am venit dintr-un alt mo- 
tiv, spuse Jessica. Mi-e dor de Linda, și mă gândeam 
să mă întorc la Wiltshire după bal. Din moment ce 
Gina și părinții tăi vor rămâne aici, nu vei duce lipsă 
de supraveghetori. 

Caroline își privi mătuşa cu o ușoară încruntătură. 
Era ceva neobișnuit în felul în care vorbise, dar nu-și 
dădea bine seama ce. 

- Desigur, dacă asta vrei. Îmi va fi dor de tine, dar nu 
pot să te țin lângă mine pentru totdeauna. Vei veni în 
vizită în curând? 

„Când o să zboare porcii!“ se gândi Jessica, dar cu 
voce tare spuse: 

- Voi veni la nuntă, desigur. Apoi rămâne de văzut. 
Sunt sigură că tu și soțul tău veţi vrea să fiți singuri 
O vreme. 

Caroline îi aruncă o privire imposibil de deslușit. 
Nu vorbiseră decât platitudini de când veniseră la 
Wildehaven. Dragostea le făcuse pe amândouă mai 
discrete - mai ales că era vorba de acelaşi bărbat. 
Jessica își jură din nou că nepoata ei nu avea să fie răni- 
tă de o aventură care ar fi trebuit să se termine cu mai 
mult de doisprezece ani în urmă. În şase luni, Jason 
avea să se îndrăgostească cu totul de noua lui mirea- 
să și poate chiar să-și aştepte primul copil. lar Jessica 
avea să rămână singură și îndurerată. Ştia doar că 
trebuia să dispară şi să le dea timp mirilor să își con- 
sume căsnicia. 

- Mă duc să mă întind puţin, continuă ea. Vă sugerez 
să faceți același lucru. Va fi o noapte lungă. 

Deși nu-și dădea seama de asta, cuvintele ei aveau să 
se dovedească o profeție. 


Richard nu fusese invitat la cină la Wildehaven, așa 
că servi o masă ușoară înainte să plece spre bal. Caro- 
line nu-l mai căutase din ziua în care fuseseră prinşi de 
ploaie pe drum, și era nerăbdător să o vadă. Simţea că 
lucrurile se îndreptau spre punctul culminant, sperând 
să fie aproape dacă iubita lui avea nevoie de el. Cu si- 
guranţă îl iubea şi ea, dar familia și chiar societatea le 
stăteau împotrivă. Mulţi lar fi criticat pentru că dorea 
să o ia de lângă un bărbat atât de dorit; dar el era sigur 
că ea nu-și dorea să devină o doamnă modernă. Avea 
nevoie de ea. 

Richard era îngândurat când Reggie se așeză și el 
la masă; se întâlneau rareori, chiar dacă stăteau sub 
același acoperiș. Vărul lui băuse din nou şi era în toa- 
ne proaste. 

- Aveai dreptate cu meciul din Bristol, spuse răstit 
Reggie, servindu-se cu prepeliță prăjită. 

Richard se concentră asupra prezentului și răspun- 
se politicos: 

- Mă bucur că te-am putut ajuta. 

- Din păcate, comentă Reggie încruntat, n-am avut 
încredere în tine şi am pierdut niște bani la meci. 

- Banul nu trage la jucătorii de noroc, murmură 
căpitanul. 

Reggie îl privi furios. 

- Sunt sigur că tu ești prea plictisitor ca să riști ceva. 

- Într-adevăr, răspunse Richard, împingându-i far- 
furia la o parte. Regula mea e că nu pariez niciodată 
lucruri materiale. E mult mai interesant când îmi pariez 
însăşi viaţa. 

- Mă faci laş pentru că nu m-am înrolat în armată? 
mârâi Reggie. 

Richard rămase uimit de agresivitatea celuilalt. Părea 
că îi zgândărise orgoliul, deși nu intenționase asta. 

- Chiar deloc. Am auzit destule lucruri despre tine, 
dar toată lumea spune că eşti un om curajos. Există su- 
ficiente motive ca să nu te înrolezi care n-au nimic de-a 
face cu lipsa curajului. 

Puțin mai calm, Reggie sorbi o înghițitură uriaşă 

e vin. 

-Voiam să mă înrolez, mărturisi el, dar scumpul 
meu unchi Wargrave nu. mi-ar fi dat voie niciodată. 
mi plătea mereu datoriile, dar nu-mi dădea destul cât 
să-mi cumpăr un rang. Și hu voiam să mă înrolez ca 
soldat de rând. 

Reggie rămase cu privirea pierdută în pahar, gân- 
dindu-se probabil unde greșise în viață. Brusc, îşi ridi- 
că privirea. 

- Tu arăţi foarte chipeș în seara asta. Se întâmplă ceva 
prin vecini? Este al naibii de plictisitor pe-aici în ulti- 
ma vreme. 

-E un bal la Wildehaven în cinstea logodnicei lui 
Lord Radford. 

- Ah, da. Fetița aia blondă. 

Richard nu răspunse. Orice discuție despre Caroline 
ar fi putut degenera rapid într-o ceartă dacă Reggie în- 
cepea să spună lucruri nepotrivite. 

Reggie își turnă încă un pahar. 

- Dacă ştia că sunt și eu pe-aici, Radford m-ar fi invi- 
tat din politețe. Oricum vom fi vecini în curând. 

- Tu ştii mai bine decât mine, spuse Richard. Eu nu 
lam cunoscut încă. 

- E al naibii de mândru. 

Reggie se întinse şi îşi mai turnă încă un pahar, iar 
Richard îi ură noapte bună și se retrase. După încă 
o sticlă de vin, Reggie începu să se înfurie. La naiba cu 
Radford, n-avea nici un drept să-l ignore. Era un con- 
te - sau aproape conte. Deci era de rang mai mare ca 
Radford. Și n-avea de gând să plece. Radford nu-l putea 
da afară. În plus, asta îi dădea ceva de făcut în plictiseala 
nesfârșită de aici. 

Clătinându-se puţin, Reggie își strigă valetul și urcă 
în camera lui să se schimbe în haine de seară. 


Caroline își petrecuse ultimele două ore întâmpinând 
oaspeţii la intrare, iar acum se simţea de parcă zâmbe- 
tul îi fusese cizelat în granit, Arăta impecabil, într-o ro- 
chie de culoare crem brodaţă cu flori de nu-mă-uita în 
aceeași culoare ca ochii ei. Betsy îi prinsese o coroană 
simplă de trandafiri asortați în păr, iar Jason îi trimisese 
două șiraguri de perle pe çare să le poarte. Era un dar 
generos, însoţit de un bilet fermecător, iar lui Caroline 
aproape i se făcuse rău. 

Era groaznic de neliniştită şi până acum nici nu se 
atinsese de cina somptuoasă servită înaintea balului. 
Prinsă în politeţurile care i se cereau, lăsase deoparte 
gândul la confruntarea. cu tatăl ei. Şi totuși, își sim- 
ţea mâinile reci, iar stomacul o durea. Dacă ar fi avut 
de ales, ar fi fugit în jos pe treptele de marmură de la 
Wildehaven și n-ar mai fi privit înapoi. 

În loc de asta, Caroline stătea între Jason şi Lady 
Edgeware în timp ce îi erau prezentate nenumăra- 
te rude și cunoștințe. Cu toții știau de logodnă, dar 
Caroline nu urma să fie prezentată oficial abia după 
cină. Jason arăta minunat de chipeș fiindcă îi dă- 
duse, în sfârșit, mână liberă lui Wills, valetul său. 
Wills era mereu frustrat de nerăbdarea stăpânului 
său; Radford își lăsa uneori servitorul acasă când ple- 
ca în călătorii, se îmbrăca singur dimineața, deși un 
gentleman modern n-ar fi trebuit să facă niciodată 
asta, și în general nu-i permitea lui Wills să îşi exercite 
din plin geniul creator. 

n seara asta însă, Jason era îmbrăcat într-un costum 
imaculat, negru, iar în jurul gâtului avea o cravată în- 
nodată într-un stil pe care el însuși îl inventase, prinsă 
cu un ac cu rubin. „Baronul cel Diabolic în carne și 
oase“, se gândi Caroline. Jason radia prin toţi porii 
virilitate și forța abia stăpânită care o speriase așa 
tare la început. Gândindu-se că va trebui să-l înfrunte 
și pe el, nu doar pe tatăl ei, Caroline simţi iarăși cum 
i se întoarce stomacul. 

Tocmai se pregăteau să treacă în salonul de bal, 
când îl văzu pe Richard venind spre ea. Era îmbrăcat 
într-un costum elegant, semn pentru cunoscători că 
și el, asemenea altor soldați, făcuse apel la croito- 
rul Scott. Jacheta lui nu era neapărat modernă, din 
moment ce putea fi îmbrăcată fără ajutorul unui va- 
let, dar croiala ei îi punea, fără îndoială, în evidenţă 
umerii lați și trupul puternic. Caroline îi aruncă 
o privire plină de iubire. Richard făcu o plecăciune și 
îi zâmbi cald, intim, iar Caroline simţi că i se în- 
moaie genunchii. 

- Arăți ca Titania, spuse încet Richard, admirându-i 
trandafirii din păr. Sau ca Primăvara lui Botticelli. 

Caroline zâmbi în semn că îi mulțumea pentru com- 
pliment, apoi spuse calm: 

- Mă bucur să te văd, căpitane Dalton. Dă-mi voie să 
ti-i prezint pe Lady Edgeware și pe Lord Radford. 

Richard făcu o plecăciune spre doamnă, apoi 
dădu mâna cu Jason. Cei doi bărbaţi se măsurară din 

priviri; Richard era curios să-l cunoască pe logodnicul lui 
Caroline, iar Jason avea sentimentul vag că-l mai văzuse 
undeva pe Richard. Jason spuse: 

- Caroline mi-a zis cândva că stai la Wargrave Park. 
Ce părere ai de domeniu? 

- E impresionant, dar a fost neglijat. 

- Într-adevăr. Conacul nu a mai fost administrat cum 
ar fi trebuit de ani de zile. Sper că Reggie Davenport va 
găsi un agent care ştie ce face sau se va hotărî să-mi vân- 
dă proprietatea după ce o va moșteni. Este mare păcat 
ca o proprietate atât de bună ca Wargrave să fie lăsată de 
izbelişte atâta vreme. 

- Davenport stă la conac de câteva săptămâni, spuse 
Richard pe un ton neutru. 

Jason ridică o sprânceană. 

- Fără îndoială a făcut vreo găinărie în Londra și se 
ascunde acolo. 

Richard zâmbi auzind cât de repede înţelesese 
Radford situaţia și întrebă: 

- Vă cunoaşteţi? 

- Din nefericire, da. Mereu am fost ca șoarecele și 
pisica. 

-Cine e șoarecele și cine e pisica? întrebă interesat 
Richard. 

Jason zâmbi şi se hotărî că îi plăcea de Richard. 

- Fiecare, pe rând - cine vorbeşte primul e șoarecele, 
ascultătorul sare la harță ca pisica. Din moment ce nu 
mai e nevoie să fac pe portarul, dă-mi voie să te prezint 
și altor oaspeţi. Am înţeles că nu le cunoşti decât pe 
Caroline şi pe doamna Sterling? 

Jason o salută pe Caroline cu o plecare a capului, 
apoi îl conduse pe Richard în salonul de bal. Caroline 
îi urmări, întrebându-se dacă să se bucure sau să fie 
neliniștită că cei doi se înțelegeau atât de bine. Lady 
Edgeware îi întrerupse gândurile. Bătrâna urmări- 
se conversaţia cu o privire imposibil de deslușit, iar 
acum spuse: 

- Haide, fata mea. Carnetul tău de bal e aproape plin, 
şi a venit vremea să-i răsplătești pe toți gentlemenii care 
te-au așteptat cu atâta răbdare. 

După câteva dansuri tradiționale, Jason își invi 
tă logodnica la vals. Dansară mult mai relaxaţi ca la 
Almack, dar conversaţia lor nu evoluase prea mult față 
de atunci. 

Caroline îl căuta cu privirea pe tatăl ei, iar în cele 
din urmă îl văzu într-un colț cu un grup de oameni 
în vârstă. Sir Alfred nu părea prea grăbit să plece, așa 
că se lăsă purtată de vals, permiţând muzicii să o re- 
laxeze. Și Jason părea mulțumit să danseze în linişte; 
acum se simțeau mai relaxaţi unul alături de celălalt, 
dar Caroline își dădu brusc seama că nu aveau absolut 
nimic despre care ar fi putut vorbi. Aveau interese cu 
totul diferite. 

Dansul se apropie de sfârşit, iar Caroline îl văzu pe 
Richard pe partea cealaltă a salonului. Richard vorbea 
cu reverendul Chandler și cu soția lui, iar alături de ei 
era cineva care se numea, dacă-şi amintea bine, Lord 
Rankin. Richard se simţi privit și își ridică privirea. 
Ochii li se întâlniră şi rămaseră așa o vreme. 

Brusc, Caroline își aminti ce spusese Gina despre 
Gideon: „Chiar dacă este în cealaltă cameră, tot îl simt 
aproape“. Caroline simţea cum forța și căldura lui 
Richard o cuprindeau încet, dându-i puterea de a face 
ce trebuia făcut. La un moment dat, muzica se opri, şi 
îl privi pe Jason, spunându-i: 

- Trebuie să stau de vorbă cu tatăl meu. Apoi, fără 
să-și dea prea bine seama de ce, Caroline adăugă: 
De ce nu dansezi cu mătușa Jessica? Pare puţin tristă în 
ultima vreme. 

Fără să aştepte vreun răspuns, Caroline se întoarse şi 
porni prin mulţime spre tatăl ei. 

Jason o urmări cu privirea. Ei bine, de ce să nu dan- 
seze cu Jessica? Nimeni n-ar fi putut să-l critice fiind- 
că dansa o dată cu un oaspete. Următoarea melodie 
nu începuse încă, așa că Jason le ceru în grabă încă un 
vals și merse să o caute pe Jessica. Ea arăta magnific 
într-o rochie de mătase lucioasă, vișinie. Ochii ei erau 
poate puțin prea strălucitori, iar conversaţia ei vrăjise o 
întreagă ceată de admiratori. Un tânăr ofițer de marină 

venit în permisie era pe cale să o conducă afară, când 
Jason se impuse politicos: 

- Imi invoc privilegiul de gazdă. 

Apoi, înainte ca Jessica să aibă timp să protesteze, 
Jason o luă la dans. 

Să dansezi cu Caroline era ca și când ai fi dansat cu 
un nor, dar Jessica era, fără îndoială, femeie. La început 
nu-și vorbiră deloc, prea năuciți de durerea și de plă- 
cerea de a fi din nou atât de aproape unul de celălalt. 
La jumătatea valsului, Jessica spuse: 

- Mâine plec la Wiltshire. 

- Trebuie oare să pleci așa curând? 

Pentru prima oară, Jessica îl privi în ochi. 

- Ştii că trebuie, spuse ea. 

Jason nu răspunse. Nu voia să recunoască, dar Jessica 
procedase înţelept. În cele din urmă întrebă: 

- Te voi mai vedea vreodată? 

- Voi veni la nuntă. Ar fi straniu să nu fiu acolo. 

- Şi apoi? 

- Nu voi mai veni. Sper să mă viziteze Caroline din 
când în când. Brusc, vocea ei se frânse: N-aș suporta să 
vă pierd pe amândoi. 

Continuară să danseze, iar momentele - să se ros- 
togolească unul după altul ca nisipul dintr-o clepsidră. 
În cele din urmă, Jason spuse: 

-Îți trimit una dintre trăsurile mele să te ducă la 
Wiltshire. 

- Nu e nevoie. Familia Letchworth a spus... 

- Trebuie să mă lași să-ţi fac o ultimă favoare, replică 
Jason pe un ton care nu admitea împotrivire. 

Nici Jessica nu voia să se certe. Apoi muzica se opri, 
și ei se despărţiră din nou. 


capitolul 14 


Caroline își luă tatăl deoparte fără nici o problemă. 
Sir Alfred băuse şi se simţea al naibii de bine ştiind 
că în curând avea să fie înrudit cu cineva atât de bogat. 


O alegere dificilă 221 


Caroline îl chemă în camera de lângă salonul de bal 
unde fusese dus pianul ei. 

Simţindu-se neliniştită, mama ei vitregă îi urmă 
înăuntru și închise ferm ușa în urma ei. Niciodată 
nu-și mai văzuse fiica să-și caute singură tatăl; puteau să 
apară probleme. 

Caroline se bucură să o vadă pe Lady Hanscombe. 
Louisa nu-i era neapărat un aliat, însă era o femeie co- 
rectă, care putea să-și ajute fiica vitregă. Caroline merse 
lângă pian şi își rezemă o mână de suprafața lustruită, 
făcându-și curaj. Incercă să găsească cuvintele potrivite, 
dar nu reuși. Tatăl ei spuse jovial: 

-Ai făcut un lucru mare, pisicuța mea. Viitorul tău 
soț e cel mai tare gentleman din Anglia. Și este cel mai 
generos, adăugă el. 

Banii primiţi deja îl scăpaseră pe Sir Alfred de dato- 
rii, însă suma pe care urma să o primească după căsă- 
torie avea să-l facă suficient de bogat încât să pornească 
din nou specula. 

Cu voce tremurândă și cu ochii în pământ, Caroline 
îl întrebă: 

- Tati, cât de gravă e situația cu banii? 

Veselia lui Sir Arthur începu să se risipească, înlocui- 
tă de primele semne de furie. 

- Nu-i treaba ta. După ce te măriţi, n-o să mai am nici 
o problemă. 

- Nu vreau să mă mărit cu el. 

- Nici să n-aud! Sir Alfred încercă să fie rezonabil și 
continuă pe un ton împăciuitor: E normal să te simți 
puţin speriată de căsnicie, doar ești fată. O să-ți treacă 
repede toanele astea. 

Caroline inspiră profund. 

- Nu am toane. Vreau să mă mărit cu altcineva. 

Lady Hanscombe suspină adânc. Sir Alfred rămase 
cu ochii holbaţi, mult prea surprins chiar și pentru a 
se enerva. 

- Te-ai lovit la cap? Radford e singurul bărbat care 
a fost interesat de tine vreodată, și habar n-am de ce. 
O să te măriţi cu el și o să fii recunoscătoare că nu mori 
fată bătrână. 

Caroline își ridică mândră fruntea. 

- Poate o să ţi se pară ciudat, dar altcineva s-a îndră- 
gostit de mine. Şi eu îl iubesc şi am de gând să mă mărit 
cu el dacă nu mă convingi că e absolut vital pentru fa- 
milia asta să mă mărit cu Lord Radford. Din moment ce 
Sir Alfred părea să-și fi pierdut vocea pentru moment, 
Caroline adăugă: Am niște bani și voi face tot posibilul 
să-mi ajut fraţii şi surorile mai mici. 

-Să ştii că o să-i interzic surorii tale să se mărite cu 
Fallsworthy! 

- Nu cred că mai poţi, spuse Caroline, clătinând 
din cap. S-au semnat deja actele, și logodna lor a fost 
anunţată în public. Familia Fallsworthy o iubeşte pe 
Gina şi o va sprijini. Dacă încerci să te amesteci, cred 
că Gideon va face rost de un permis special și se va 
mărita cu ea imediat. 

Sir Alfred părea şocat. Fiica lui cea mai ascultătoare îl 
contrazicea propoziție cu propoziţie. Cu speranța îneca- 
tului care se agaţă de un $r de pai, întrebă: 

-Cu cine vrei să te măriți? Cu idiotul de Fitzwilliam? 
Dacă te vrea neapărat, presupun că ar fi acceptabil. 

Toată lumea ştia că onorabilul George era moşteni- 
torul unui titlu de viconte şi avea o avere aproape la fel 
de mare ca prietenul său. Și, ca bonus, era mult mai 
maleabil decât Lord Radford cel stânjenitor. 

- Nu e George Fitzwilliam. Nu e cineva pe care să-l 
cunoşti. 

Sir Alfred își văzu visul unui ginere bogat evaporân- 
du-se. Intrebă slab: 

- Atunci cine? 

-Îl cheamă Richard Dalton. A fost căpitan în Regi- 
mentul Nouăzeci și cinci. Şi-a vândut titlul şi acum face 
inventarul la Wargrave Park. 

-Vrei să renunţi la Radford pentru un fost soldat 
fără o para chioară? 

- Nu e sărac lipit. Crede că va primi o mică proprie- 
tate pe coasta de sud. 

Sir Alfred clătină din cap. Nu-i venea să creadă că 
fiica lui compara o casă la țară cu proprietățile fami- 
liei Kincaid. 

-N-am ce să discut cu tine. Te măriţi cu Radford 
și gata. 

- Nu. 

- Ce-ai spus? 

Caroline își ridică mândră bărbia. 

- Am spus nu! 

Tensiunea din aer ajunsese la apogeu. Bătrânul în- 
desat își privi fiica firavă, mâinile lui strângându-se 
dintr-odată pumn. Muzica veselă din sala de bal suna 
grotesc. Lady Hanscombe, care rămăsese tăcută până 
acum, interveni, încercând să calmeze spiritele: 

- Caroline e majoră, și nu o putem opri dacă asta îi 
este hotărârea, Alfred. Corabia ta s-a întors la Londra, 
așa că nu stăm chiar așa rău cu banii. Ar trebui să vor- 
bim cu tânărul de care pomeneşte Caroline și să vedem 
dacă într-adevăr așa stau lucrurile. L-am văzut mai de- 
vreme și pare destul de plăcut. Nu e o căsătorie ideală, 
dar nici una dizgrațioasă. 

Sir Alfred își privi posac soţia, apoi se întoarse înapoi 
spre Caroline, care îl privea acuzatoare. 

- Vrei să spui... că aveai banii, dar nu m-ai eliberat? 
După ce te-am implorat să mă salvezi de la o căsnicie pe 
care nu mi-o doream? Nu ţi-a păsat niciodată câtuși de 
puțin ce se întâmplă cu mine, nu-i aşa? 

Caroline începu să plângă, iar vocea ei era plină 
de durere. Niciodată nu așteptase mare lucru de la 
tatăl ei - şi nici nu primise ceva. Însă egoismul cu care 
Sir Alfred era gata să-și condamne fiica la o viaţă lip- 
sită de orice bucurie era mult prea greu de suportat. 
Nu conta că Jason era, de fapt, un om bun - Caroline 
era îndurerată să afle că tatăl ei ar fi vândut-o și unui 
căpcăun dacă ar fi primit un preţ suficient de mare. 

Sir Alfred nu putea să se apere de acuzele din privirea 
și din vocea ei, aşa că se apropie de ea şi o luă pe după 
umeri. Scuturând-o violent, îi strigă în faţă: 

- Dacă nu te măriţi cu el, nu o să fiu bogat niciodată! 
O să faci cum îţi spun! 

Cu obrajii plini de lacrimi, Caroline găsi suficientă 
putere să şoptească: 

- Nu. 

Tatăl ei nu se mai putu stăpâni. O plesni peste faţă cu 
toată puterea, așa de tare, că fiica lui îi scăpă din mâini. 
Lovitura îi trânti trupul fragil la pământ. 

Caroline rămase nemișcată lângă pian, iar mama ei 
vitregă îngenunche lângă ea. Sir Alfred răsufla din greu, 
îngrozit. Ea îl provocase, ce-i drept, dar n-ar fi trebuit 
să o lovească. Era şi așa slăbuță. Căderea ar fi putut să 
o rănească, să o ucidă chiar. Şi dacă nu era suficient de 
prav că-și omorâse copilul, la Wildehaven erau doi băr- 

ați care voiau să se însoare cu ea, și oricare dintre ei ar 
fi putut să se răzbune. 

Caroline se mișcă puțin şi o privi pe Louisa cu ochii 
împăienjeniți. 

- Mama...? 

Lady Hanscombe o ajută să se ridice în capul oa- 
selor. Inelul de aur al tatălui ei îi lăsase o urmă urâtă 
pe obraz, şi toată partea stângă a feţei îi era umflată și 
înroşită. În curând avea să se învineţească. Parfumul 
dulce-acrișor de trandafiri striviți din coroniţa ei se răs- 
pândi în aer, cu totul nepotrivit momentului. 

- Cum te simţi, copilă? întrebă îngrijorată Louisa. 

Caroline își Catina capul încet şi răspunse: 

- Sunt bine, mamă. Te rog, ajută-mă să mă ridic. 

Tatăl ei spulberase toată dragostea pe care ea încer- 
case să i-o dăruiască. precum și îndatoririle ei filiale. 
Acum, Caroline se simţea mai liberă și mai puternică 
decât fusese vreodată. 

Ridicându-se, îl privi în ochi pe Sir Alfred și spuse: 

- Degeaba, tată. Poţi să mă răneşti, dar nu-mi mai 
poți spune ce să fac. 

Sir Alfred făcu un gest confuz cu mâna, dar Caroline 
continuă la fel de încet și de ferm: 

- Se spune că dragostea alungă teama. Acum iubesc şi 
sunt iubită, așa că nu-mi mai e teamă de tine, şi nu mă 
mai poți obliga. 

Sir Alfred se holbă la ea, apoi se întoarse brusc şi ieși. 
Nu se mai simţea în stare să-și înfrunte soţia și fiica. 
După ce ușa se trânti în urma lui, Lady Hanscombe o 
conduse blând e Caroline la bancheta pianului și îi 
studie vânătaia de pe faţă. 

-Nu vei rămâne cu o cicatrice, dar nu cred că mai 
poți ieși în public o vreme. Te duc în cameră, apoi îi voi 
spune lui Lady Edgeware că ţi s-a făcut rău și că nu te 
poți întoarce la bal. 

- Nu, mamă. Vreau să-l chemi pe Lord Radford 
aici, la mine. Cu cât rup logodna mai repede, cu atât 
mai bine pentru noi toți. lar apoi... Cu o expresie 
visătoare, Caroline încheie; Apoi trebuie să vorbesc 
cu Richard. 

- Eşti sigură, Caroline? Cred că eşti foarte agitată 
acum. Ai îndeajuns timp şi mâine. 

- Nu, trebuie să o fac acum, spuse Caroline, clăti- 
nând din cap. E destul de urât că vreau să rup logodna. 
Măcar să-l scutesc pe Jason de umilinţa de a-și fi anun- 
țat înainte toții prietenii și toate rudele. Când Louisa 
îi aruncă o privire plină de îndoială, Caroline adăugă: 
Dacă nu te duci să-l chemi, o să ies și o să-l aduc chiar 
eu aici. lar dacă mă întreabă cineva ce s-a întâmplat, o 
să spun adevărul. 

Louisa clătină din cap, plină de admiraţie. 

- Ai crescut foarte mult, fata mea. Căpitanul tău te 
va face fericită? 

- Da, mama. 

- Ah, banii pe care credeai că îi ai - moștenirea ta din 
partea mamei... Sir Alfred i-a pierdut la speculă. 

- Nici nu mă gândeam la banii ăia, spuse Caroline 
ușor surprinsă. Oricum mi-ai spus că moştenirea nu era 
suficient de mare cât să conteze. Banii la care mă refe- 
ream i-am primit de la o editură muzicală din Londra 
care a cumpărat câteva dintre compozițiile mele. Nu-ţi 
face griji, adăugă ea grăbită, numele meu nu va apă- 
rea nicăieri. 

Lady Hanscombe părea mai degrabă impresionată 
decât supărată. 

- Vrei să spui că cineva te-a plătit pentru compoziţiile 
tale? Înseamnă că muzica are totuşi o anumită valoare. 
E mai bine să nu-i spunem tatălui tău, n-ar face decât 
să-l înfurie și mai mult. Louisa oftă, apoi continuă: În- 
cearcă să nu-l judeci prea aspru. Nu a fost drept cu tine, 

dar nu e un om rău. Doar că... nu se preocupă de alții 
în afară de el însuși. 

- Nu-l urăsc. 

Louisa observă stânjenită mila din ochii lui Caro- 
line. Ea îl alesese pe Alfred Hanscombe cu de la sine 
putere, cunoscându-i toate cusururile. De ce îi era 
milă fetei de ea acum? Mângâind-o jenată, se întoarse 
să plece. 

- Mă duc să-l găsesc pe Lord Radford, apoi îl chem la 
tine, spuse ea. 


Jason îl văzu pe Reginald Davenport intrând din ce- 
lălalt capăt al sălii de bal. Se încruntă puţin, apoi ri- 
dică gânditor din umeri. Davenport avea să îi devină 
vecin în curând, așa că era cazul să înveţe să fie politicoși 
unul cu celălalt. Acum era îmbrăcat în haine de seară, 
dar arăta puţin neîngrijit, ceea ce însemna că băuse. 
Când Reggie bea o cantitate de alcool care i-ar fi făcut 
pe mulți oameni să cadă sub masă, devenea certăreţ și 
foarte, foarte periculos; toate nebuniile pentru care era 
atât de renumit se întâmplaseră după câteva sticle de 
alcool. Şi totuși, de regulă Reggie nu făcea scandal 
în înalta societate. Așa că Jason se hotărî să îi acorde 
prezumpţia de nevinovăție. 

Jason își interceptă oaspetele neașteptat lângă ușă, 
spunând politicos: 

- Bună seara, Davenport. Nu ştiam că eşti la War- 
grave Park, altfel ţi-a fi trimis o invitație. Ce mai faci? 

- Destul de bine, răspunse Reggie, ridicând din 
umeri. Voi moșteni proprietatea până la sfârșitul anu- 
lui, dar e enervant să tot aştept. 

- Te-ai gândit ce vei face cu ea? 

Reggie mârâi slab. 

- Te joci de-a pasărea de pradă, Radford? Te avertizez 
că n-o să stau să mă tocmesc. Chiar mă gândeam să păs- 
trez proprietatea şi să o administrez eu însumi. 

Jason se încordă, dar făcu un efort și nu se lăsă mo- 
mit. Bătaia nu se regăsea printre îndatoririle de gazdă, 
nici chiar când un oaspete neinvitat o merita. Spuse: 

- Fără îndoială te-ar disciplina puțin, fiindcă discipli- 
na ţi-a lipsit dintotdeauna. 

Reggie miji ochii, dar nu răspunse cu aceeași mone- 
dă, poate fiindcă își amintea că ar trebui să se comporte 
ca un gentleman. 

- Am înţeles că ar fi cazul să te felicit. Ţi-am cunoscut 
viitoarea mireasă. E foarte drăguță. 

-Chiar așa. Sunt un om norocos. 

Reggie cercetă cu privirea sala de bal, iar ochii i se 
opriră asupra Jessicăi. Frumoasa doamnă era din nou 
în centrul unui grup de admiratori. 

-Cine e incomparabila frumusețe roșcată? Cu sigu- 
ranță n-am cunoscut-o încă, altfel mi-aş fi amintit. 

Jason își stăpâni un val de gelozie; nu avea nici un 
drept, şi, în plus, era sigur că Jess putea să se descurce 
cu avansurile nepoftite. 

- E mătușa logodnicei mele, doamna Sterling. Soţul 
ei a murit acum câţiva ani, şi n-a mai ieşit în societate 
de-atunci. 

Reggie ridică mulţumit din sprâncene. 

- O familie demnă de luat în calcul. Poate o să încerc 
să cuceresc văduva. Sau domnișoara Hanscombe are 
vreo soră mai mică? 

- Surorile ei sunt încă la şcoală, răspunse sec Jason. 
Ai de gând să te însori? 

- Dar desigur! Pentru succesiune, știi tu. 

- Din câte se pare, moştenirea te va schimba în bine. 

Reggie îi adresă brusc un zâmbet sincer. 

- Era şi timpul, nu-i așa? Știu că asta vrei să spui. 

Lady Hanscombe le întrerupse conversaţia. După 
ce şoptiră puţin între ei, Jason se întoarse spre Reggie 
şi spuse: 

- Scuză-mă, dar trebuie să plec. Sunt sigur că îi cu- 
noşti pe majoritatea oaspeților. 

Apoi se întoarse şi o urmări pe Louisa prin mulțime. 
Când intrară în camera cu pianul, Jason se opri șocat. 

- Caroline! Ce s-a întâmplat? 

Caroline se ridicase când îl văzuse că intra, iar acum 
îl privea în ochi. 

- Am avut o discuţie cu tatăl meu, răspunse ea. 

- Dacă el ţi-a făcut așa ceva, în noaptea asta vei deveni 
orfană, spuse Jason, negru de furie. 

Caroline ridică repede o mână. 

- Nu contează, sincer. Dimpotrivă, după ce auzi ce 
am de spus, s-ar putea să simţi și tu nevoia să faci ace- 
laşi lucru. 

Jason ridică mirat o sprânceană și spuse pe un ton 
îngheţat: 

- Ah? Despre ce vrei să vorbim? 

Caroline ezită, căutându-și cuvintele. Jason îi era încă 
străin în atâtea feluri, iar acum o privea detașat și calm. 
Bărbatul din faţa ei o cumpărase, și la ce preț! Avea să-i 
accepte oare alegerea acum? 

Calmul pe care îl simţise după ce stătuse de vorbă 
cu tatăl ei începu să dispară. Caroline se întoarse cu 
spatele la Jason și se așeză la pian, mângâind clapele 
cu mâna dreaptă. 

ncepu să cânte sonata pe care o scrisese pentru 
Richard. Auzind melodia blândă, cristalină, Caroline 
simți din nou liniştea interioară pe care prezenţa lui 
Richard i-o aducea de fiecare dată. Jason înconjură pia- 
nul și rămase în partea cealaltă. Când ultimele note se 
stinseră, o întrebă încet: 

- Ce este, Caroline? 

Caroline îşi ridică încet fruntea și îl privi în ochii 
întunecați. 

- Nu vreau să mă mărit cu tine. Și, continuă ea după 
ce inspiră adânc, cred că nici tu nu vrei să te însori 
cu mine. 

Expresia lui Jason îngheţă, iar Caroline se simţi 
alarmată. 

- De ce nu? întrebă el. 

- Sunt îndrăgostită de altcineva. 

Privirea lui Jason se lumină straniu, iar în vocea lui se 
strecură o urmă de bucurie. 

- Doar atât? întrebă el. Nu e din cauză că am făcut 
eu ceva? 

-Ce să fi făcut? întrebă mirată Caroline. Ai fost me- 
reu onorabil și generos cu mine. Nu e frumos din partea 

mea să te refuz, însă nu vreau să ne condamn pe amân- 
doi la o viață întreagă fără iubire. 

Lui Caroline îi era teamă să nu-i dea ocazia să-și de- 
clare pasiunea lui pentru ea, însă Jason nu părea dispus 
să o facă. În schimb, spuse politicos: 

- Desigur, trebuie neapărat să mă supun dorințelor 
tale. Și, adăugă el, zâmbind larg, îți doresc toată fericirea 
din lume. 

Caroline rămase puţin descumpănită văzându-l atât 
de vesel. Îl privi cu ochii pe jumătate închişi, apoi sus- 
pină brusc dându-și în sfârșit seama ce se petrecea. Ten- 
siunea stranie dintre Jason și Jessica, dorința bruscă a 
mătușii sale de-a pleca de la Wildehaven, aventura din 
tinereţe la care Jess făcuse aluzie... 

- Ştiu de ce nu vrei să-mi devii soț! exclamă ea. Vrei 
să-mi fii unchi! 

Jason râse. Arăta dintr-odată cu câțiva ani mai tânăr. 
Caroline nu-l mai văzuse niciodată așa. 

- Ai dreptate, spuse el. M-am îndrăgostit de fru- 
moasa ta mătușă acum paisprezece ani și niciodată nu 
mi-am revenit. 

Caroline bătu cu degetele în bancă, gânditoare. 

- Dar Jessica știa că nu sunt îndrăgostită de tine. 
De fapt, ea este cea care m-a convins să nu te refuz de 
la început. 

- Chiar așa? întrebă amuzat Jason. Ce lovitură pen- 
tru amorul meu propriu! Ideea te îngrozea chiar atât 
de mult? 

Caroline se înroși graţioasă. 

- Nu era din vina ta, ci eu am fost cea prostuţă. Ai... 
ai o personalitate impunătoare, și mă speria gândul de 
a-ți deveni soţie. 

Caroline își clătină capul mirată; copila temătoare 
care fusese părea să fi rămas cu ani și ani în urmă. 

- Jess ar fi trebuit să-și dea seama că nimic nu mar fi 
făcut mai fericită decât să-i cedez locul, spuse ea. 

- Ei bine, familia ta avea nevoie de banii de logodnă. 

Caroline se întristă, dar Jason flutură neglijent o 
mână și continuă: 

-Sunt sigur că tatăl tău a cheltuit deja ce iam dat, 
dar nu e nevoie să mi-i înapoieze. Dacă nu neam fi logo- 
dit, nu mi-aş fi regăsit niciodată frumoasa mea roșcată. 
Pe lângă bani, mătușii tale i se părea că te-ai îndrăgostit 
de mine. 

Caroline îi aruncă o privire nedumerită. 

- Te-a auzit cântând cântece de dragoste într-o noap- 
te, o lămuri Jason. Mi-a spus că n-ai fi cântat așa dacă 
n-ai fi fost îndrăgostită. 

- Ah-b-h, spuse Caroline, dându-și seama despre ce 
vorbea. Dar nu le cântam pentru tine. 

- Așa se pare. Spune-mi, continuă Jason curios, cine 
e norocosuli 

Caroline zâmbi visătoare și răspunse: 

- Richard Dalton. 

- Chiar așa! Acum înţeleg că s-au întâmplat multe lu- 
cruri în absenţa mea. Pare un om de treabă, dar poate 
să te întrețină? 

- Deja te comporți ca un unchi! exclamă Caroline 
amuzată. Sunt sigură că da, dar i-aș deveni soție chiar 
dacă n-ar avea nici o para chioară. 

Jason încuviinţă din cap. 

- George avea dreptate - femeile chiar sunt roman- 
tice. Sper sincer că Dalton nu te va întreține doar 
cu o para chioară. Mă simt deja responsabil față de 
tine şi voi sta de vorbă cu el. Cred că tatăl tău a re- 
nunţat la acest drept, adăugă el, privindu-i chipul plin 
de vânătăi. 

Caroline îi puse o întrebare la care se gândea deja de 
mai multă vreme: 

- Spune-mi, Jason, de ce mi-ai cerut mâna? 

Jason ezită. Nu voia să-i spună că fusese, de fapt, vor- 
ba despre un pariu de prost gust. O domnişoară atât de 
delicată ar fi fost, probabil, ofensată. 

- Adevărul, te rog, îl îndemnă Caroline. 

- Eu și George am pus un pariu, spuse Jason, hotă- 
rându-se să fie onest. Am făcut pariu că pot convinge o 
fată aleasă la întâmplare să-mi fie soție în mai puțin de 
șase luni. 

Caroline îi aruncă o privire neîncrezătoare. 

- Am extras numele tău dintre câteva duzini de dom- 
nişoare disponibile, adăugă Jason. 

Caroline izbucni în râs, iar Jason o privi ușurat. Ho- 
hotind, Caroline spuse: 

- La un moment dat iam spus Jessicăi că probabil mi- 
ai extras numele dintr-o pălărie, dar niciodată nu mi-am 
închipuit că fusesem atât de aproape de adevăr! 

- N-am folosit o pălărie, ci un bol. 

Caroline râse din nou auzindu-l, şi, după o clipă, 
Jason râse și el. 

Când veselia li se mai domoli, Jason spuse gânditor: 

= yri cred că nu am fi avut o căsnicie chiar atât de 
rea dacă n-ar fi fost şi alții la mijloc. 

Caroline zâmbi încântător şi îi întinse mâna. 

- Cred că ai dreptate. Însă ştiu că amândoi vom fi 
mai fericiți așa. 

Jason îi strânse ușor mâna și zâmbi. 

- Da, spuse el. Acum sunt sigur că vrei să-ți vezi vi- 
itorul logodnic. Se gândi o clipă, apoi adăugă: Și cred 
că veţi vrea mai multă intimitate decât vă poate oferi 
această cameră. Suntem norocoşi că nici o pereche nu 
s-a gândit să ne asalteze încă. leşi pe ușa din spate, 
apoi mergi în stânga, pe coridor. Scara din capăt te va 
duce la sala armurilor. Acolo nu vă deranjează nimeni. 
Dar te avertizez, spuse el ferm, că nu veţi avea parte 
decât de câteva minute, fiindcă apoi voi veni acolo cu 
mătușa ta. Onoarea ta avea de suferit pentru că te-ai 
despărțit de mine. 

-lmi pare rău, ştiu că gestul meu i-ar putea dăuna, 
iar tu ai fost atât de bun cu mine, spuse Caroline, neli- 
niștită din nou. 

- Am fost extrem de cuviincios în ultima vreme, repli- 
că Jason cu un gest plin de generozitate. A venit vremea 
să ofer lumii un subiect de bârfă. Mă duc să-ţi caut căpi- 
tanul și să-l trimit la tine. 

Caroline se ridică şi merse la el, înălțându-se pe vâr- 
furi ca să-l sărute pe obraz. 

- Mulţumesc, şopti ea, apoi ieși pe ușa din spate. 

Jason își mângâie amuzat obrazul. Caroline semăna 
cu mătuşa ei mai mult decât crezuse... 

Reginald Davenport se plimba prin sala de bal fără 
să-și găsească locul. Uitase cât de plictisitoare era înal- 
ta societate. De regulă umbla cu sportivi ca el, cărora 
le plăcea să bea. Se distra puțin văzând mamele îngro- 
zite ascunzându-și fiicele din calea lui; dacă el însuşi 
ar fi avut o fiică, n-ar fi lăsat-o în preajma unui om 
ca el. Doar Reggie știa cel mai bine cât de periculos 
putea fi. 

Îl revoltau însă femeile rapace care se aruncau în 
calea lui sau îşi îmboldeau fiicele să-l abordeze. Toată 
lumea ştia că era pe cale să moștenească un titlu nobi- 
liar și o proprietate importantă, chiar dacă era îngloda- 
tă în datorii. Acum înțelegea pe undeva de ce Radford 
era aşa arogant; încerca doar să se apere de toate feme- 
ile lingușitoare. 

Reggie își dădu seama că era la o petrece la care nu 
putea să bea cum ar fi vrut. Plictisit, se hotărî să-şi dea 
frâu liber curiozităţii şi să exploreze puţin. leşi printr-o 
ușă din colțul camerei şi ajunse într-un pasaj liniștit. 

n faţa lui zări nişte scări. Din moment ce coridorul nu-i 
oferea nimic interesant, începu să urce. 


Richard se ținea la marginea mulțimii, căutând-o pe 
Caroline, când se trezi cu gazda lui alături. Radford avea 
o sclipire misterioasă în privire. 

- Fosta mea logodnică vrea să vorbească cu tine, 
spuse el. 

- Fosta...? 

Richard vorbea precaut, dar inima începuse să-i bată 
cu putere. 

- A discutat cu tine? 

- Mi-a spus cât de blând a fost în stare că nu se vede 
alături de mine. Dintr-un motiv oarecare, te preferă 
pe tine. 

Deși cuvintele erau amare, Jason vorbise pe un ton 
amuzat. Richard respiră adânc, apoi întrebă: 

- Ai de gând să mă biciuiești? 

- Ar fi mult prea obositor. În plus, deși sunt devastat, 
cred că voi supravieţui. 

Jason se întoarse spre ringul de dans, unde Jessica 
făcea piruete cu un gentleman în vârstă. li privi posesiv 
chipul râzător și părul roşu, splendid. 

-Cred că înţeleg, zise Richard și zâmbi. Oare nu 
cumva am fost actori într-o comedie a erorilor? 

-Se pare că da, admise Jason, strângându-i prie- 
tenos umărul lui Richard. Vă doresc amândurora mul- 
tă fericire. 

- Mulţumesc. Și dă-mi voie să spun că, dacă Jessica 
Sterling te acceptă, ești al doilea cel mai norocos bărbat 
din Anglia. 

-Nu aș spune că sunt „al doilea“. Jason o privi 
din nou pe Jessica și adăugă încet: Am cunoscut-o 
şi am pierdut-o când aveam douăzeci şi unu de ani. 
Nu m-am gândit niciodată că voi fi din nou atât de 
fericit. Apoi se întoarse spre oaspetele lui și spuse: leşi 
pe ușa din colț şi urcă scările spre stânga. Caroline te 
aşteaptă. Eu şi Jess vă vom da zece sau cincisprezece 
minute să... — făcu o pauză delicată - discutaţi despre 
planurile de viitor. 

Richard zâmbi, apoi se strecură prin mulțime. Jason 
îl privi îndepărtându-se și avu din nou senzaţia că îl mai 
văzuse undeva. Nu se gândi să-i spună despre rănile 
lui Caroline. 

După ce dansul se încheie, Jason o răpi din nou pe 
Jessica de sub nasul ofițerului de marină. Tânărul se 
gândi să-şi provoace gazda la duel, dar nu reuși să-și dea 
seama dacă se cuvenea sau nu, iar perechea dispăruse 
deja. Ridică nedumerit din umeri; își petrecuse o bună 
parte vieții pe mare, așa că era obișnuit să iubească fără 
să fie iubit. 

Jason nu îi spuse Jessicăi decât că avea nevoie de aju- 
torul ei. O conduse afară din sala de bal și pe scările 
care duceau spre camera cu arme. Jessica se opri însă în 
capul scărilor și întrebă: 

- Pentru ce ai nevoie de ajutorul meu? 

Jason stătea cu o treaptă mai jos. Buzele ei erau la 
același nivel cu ale lui, irezistibile. Nu răspunse, ci se 
aplecă, îi luă faţa în mâini și o sărută cu grijă. 

Amuzată și totodată iritată, Jessica se trase înapoi 
când Jason se opri să ia o gură de aer și întrebă: 

-Ai înnebunit? Dacă ne găseşte cineva? ȘI... Jessica 
suspină când Jason o cuprinse cu braţele și o lipi de 
el. Este prea crud să facem asta, spuse ea. Te rog, 
de fiecare dată când mă atingi, îmi e tot mai greu să-ţi 
dau drumul. 

- Dar asta intenţionez, murmură Jason, iar buzele lui 
coborâră de pe gâtul ei înspre decolteul ei splendid. 

- Jason, opreşte-te imediat! Spune-mi cum rămâne 
cu Caroline? 

Jason trecu la urechea ei, apoi spuse între două săru- 
tări uşoare: 

-Toate astea se întâmplă datorită lui Caroline. 
Adorabila ta nepoată s-a hotărât că nu ne potrivim și a 
rupt logodna. 

- Ce? 

Jessica sări înapoi. 

- Jason, Caroline a aflat de noi? Vrea să facă pe 
martirul? 

Din moment ce mâna Jessicăi îi era cel mai la înde- 
mână, Jason o ridică şi îi linse palma până la încheie- 
tură. Jessica tremură și încercă să se elibereze, dar el o 
ţinea strâns. 

- Jason! Te iubeşte... 

Jason zâmbi, renunțând pentru o clipă la gesturile 
îndrăznețe. 

- Dimpotrivă. Mi-a spus că inima ei îi aparţine unui 
alt bărbat. 

- Cui? 

- Prietenului tău, căpitanul Dalton. 

- Caroline e îndrăgostită de Richard? 

- Da, şi cred că a ales foarte bine. Nu ești de acord 
cu mine? 

- Ba da, sigur că da! Richard e un bărbat minu- 
nat, este blând și amuzant și iubește muzica la fel de 
mult ca ea. Să nu mai spun cât e de chipeș. Jessica 
observă cu încântare că Jason se încruntă puţin au- 
zindu-i ultima remarcă. Este perfect pentru ea, în- 
cheie satisfăcută. 

- Dacă e atât de perfect, de ce nu te-ai gândit la asta 
mai devreme, draga mea lebădă frumoasă? S-au îndră- 
gostit unul de altul chiar sub nasul tău. 

Jessica îi aruncă o privire inexpresivă. 

- Nu m-am gândit că cineva s-ar putea îndrăgosti de 
un alt bărbat cu tine prin preajmă. 

Jason râse fericit și o îmbrăţișă din toate puterile, le- 
gănând-o dintr-o parte în alta. 

- Draga mea, draga mea. De data asta te măriţi cu 
mine, să știi. Nu te mai poţi plânge că n-am spus că te 
iubesc. lar dacă suferi vreun acces de generozitate 
de dragul altcuiva, te leg de un cal și te duc în Scoţia! 
Mi se spune că preoţii lor fac nunţi chiar dacă mirea- 
sa e legată şi are căluș. Ceea ce îți voi face şi ţie dacă 
este nevoie. 

-Chiar aşa? întrebă Jessica interesată. Și dacă mirele 
e cel legat? 

Jason o sărută din nou. După câteva clipe, spuse: 

- Vrei să ne căsătorim miercuri? Așa o să am timp să 
fac rost de un permis special şi să o aduc pe Linda aici. 
Presupun că vrei să fie de față. 

Jessica îi aruncă o privire strălucitoare, ceea ce îi con- 
firmă bănuielile. 

-Mă bucur că-ți dai seama că venim amândouă 
la pachet. 

Jason auzi un pârâit și simţi cum ceva i se freacă 
de picior. Cu instinctul lui de felină, Wellesley venise 
să-i decoreze pantalonii negri şi imaculați cu fire de 
păr portocaliu. 

-De fapt, credeam că toţi trei veniți la pachet, 
spuse el. 

Jessica îi urmări privirea și râse. Se aplecă să-l scarpi- 
ne pe cap pe Wellesley, iar Jason întrebă: 

- Lindei îi va plăcea de mine? 

- Cred că da, spuse Jessica, îndreptându-se cu un chi- 
cotit. De un an de zile îmi tot spune să mă recăsătoresc. 
Singura ei cerință e ca viitorul meu soţ să-i cumpere 
un ponei. 

-Cred că asta se poate aranja. 

Jason o îmbrățișă din nou, dar în clipa următoare 
din camera de deasupra se auzi un țipăt. Jason își în- 
toarse brusc capul, și urechile lui deslușiră un sunet 
ritmic, metalic. Până acum fusese atent la Jessica și nu îi 
dăduse importanţă. 

Se încordă și spuse neliniștit: 

- Săbii. 

Apoi o luă la fugă în sus pe scări, cu Jessica pe urme. 


Sala armurilor era luminată de câteva lămpi, dar cea 
mai mare parte din lumină venea direct de la luna pli- 
nă. Armurile străluceau ca un şir de fantome argintii, 
iar armele de pe pereţi și din vitrine licăreau din umbră, 
arătând mai degrabă a ornamente ireale decât a instru- 
mente aducătoare de moarte. 

Aşteptândul pe Richard, Caroline începu să dan- 
seze visătoare pe muzica pe care o auzea din sala de 
bal, cu brațele deschise și cu rochia mângâindu-i blând 
gleznele. Singura ei contribuţie la pregătirile pentru bal 
fusese o orchestră bună. Deși picioarele ei descriau un 
ritm de vals, în mintea ei auzea o melodie mult mai 
veselă, denumită provizoriu Marş de nuntă. 

Caroline auzi un sunet din direcţia uşii. Fugi într-aco- 
lo, aproape izbindu-se de barbatul grosolan pe care îl 
întâlnise la Wargrave Park. Suspină, iar Reggie întin- 
se o mână să o ajute să-și regăsească echilibrul. Apoi, 
privind-o, Reggie spuse apreciativ: 

-la uite cât te bucuri să mă vezi, scumpo! Să îndrăz” 
nesc oare să sper că pe mine mă așteptai! 

- Nu! Așteptam pe altcineva. 

Caroline se trase înapoi, dar Reggie o urmă, ţinân- 
du-se mult prea aproape de ea. 

Nu trecu mult și Caroline ajunse la o vitrină cu 
pumnale. Nu mai avea unde să fugă. Reggie era atât 
de aproape, că nu putea să treacă pe Tinga el. Respirația 
lui mirosea a alcool. Își ridică mâna, mângâind-o ușor pe 
obrazul rănit. 

-Se pare că ai parte de o noapte interesantă, scum- 
po. Respectabilul tău logodnic ţi-a făcut asta sau ai 
pe altcineva? 


O alegere dificilă 237 


Caroline se făcu mică, gândindu-se cum să acționeze. 
Reggie era la fel de înalt ca Jason și mai voinic, ceea ce îl 
făcea să pară chiar mai amenințător. 

Brusc, camera întunecoasă i se păru mult prea izo- 
lată. Înţelese în sfârşit de ce fetelor li se cerea să aibă 
mereu un însoțitor. Trebuiau protejate de bărbaţii 
ca Reggie. 

- Îmi aştept logodnicul, spuse ea, străduindu-se să i se 
adreseze cu calm. 

Reggie o măsură insolent cu privirea. Chiar era fru- 
moasă. Sânii ei dulci şi fragezi erau pe jumătate dezveliți 
de rochie, iar mătasea diafană ascundea și alte forme. 
Caroline era senzuală fără să vrea. Se vedea după cum 
dansase fără să se ştie privită. Reggie era sigur că inocen- 
ţa ei angelică ascundea o fire pasională. 

Și era femeia lui Radford... 

Reggie își trăise mereu viața la marginea înaltei so- 
cietăți. Nu avea o poziţie solidă și nu moștenise nici 
o avere. Dintotdeauna îl urâse pe Jason - aroganţa lui, 
averea, aerul lui calm de superioritate. Cât de bine era 
să guste ceva ce-i aparținea lui Radford cel nesuferit. 

În plus, se gândi el, probabil fetița asta se culcase deja 
cu cineva, la halul în care arăta. Poate tocmai se ridicase 
din pat. 

Reggie se aplecă și o sărută, încântat să o simtă cum 
se zbate. Caroline încercă să scape, dar Reggie o prinse 
între trupul lui şi vitrină cu întreaga lui greutate. 

Felul în care se zbătea începea să-l excite, așa că 
Reggie îi prinse un sân moale într-o mână şi îi forță bu- 
zele cu limba. Se simţea atât de bine, că nu observă so- 
sirea unui al treilea actor al dramei decât când se simţi 
apucat și tras în spate. 

Pasiunea lui Reggie lăsă loc furiei, mai ales când văzu 
că persoana care îl atacase nu era Radford, ci Dalton cel 
plictisitor şi pașnic, care servea la Wargrave. 

Ce drept avea țăranul ăsta să-i stea în cale? El era con- 
tele de Wargrave! Lovindu-se de perete, Reggie întinse o 
mână şi atinse mânerul unei săbii. 

După mii de ore de exerciţii și câteva dueluri, 
Reggie trase sabia cu ușurința cu care un tâmplar 

îşi mânuiește ciocanul. Urlând de furie, se repezi spre 
atacatorul lui. 

Richard se feri de lovitura care îi țintea inima și păși 
pe piciorul bolnav, care cedă sub greutatea lui. Caroline 
îi strigă numele, iar sabia cobori asupra lui. Cu repe- 
ziciunea unei pisici, Richard își transformă căderea 
într-un rotogol şi reuşi să se ferească. 

Până să se ridice, căpitanul își dăduse jos haina și 
apucase deja sabia care îi era la îndemână. Își aruncă 
haina și trase sabia, dar abia reuși să intre în gardă îna- 
inte ca vărul lui să îl atace din nou. 

- Caro, fugi! ţipă Richard. 

Caroline se retrase încet, temându-se că, dacă fugea, 
Richard avea să fie omorât. 

Furia lui Reggie nu avea nimic de-a face cu regu- 
lile formale ale unui duel. Reggie voia să se bată; nu 
mai judeca și cu siguranță nu-i păsa dacă lupta era 
dreaptă sau nu. Laudele lui nu erau departe de adevăr. 
Era un spadasin excelent. Sabia lui se rotea ca un călu- 
găr derviş aducător de moarte. 

Lupta ar fi trebuit să se termine în câteva secunde - 
dar Richard își mânuia sabia la fel de bine, parând 
fiecare lovitură într-o apărare imposibil de penetrat. 
Arma lui era o spadă veche de sute de ani, mai lungă și 
mai grea decât sabia adversarului, iar dimensiunea ei îl 
ajuta să compenseze brațul mai lung al celuilalt. 

Richard era scandalizat de vânătaia de pe fața lui 
Caroline şi de scena la care tocmai asistase, dar lupta 
cu o virtuozitate controlată și cu un calm glacial în 
timp ce Reggie era cuprins de furie. Era cu o jumă- 
tate de cap mai scund şi cu câţiva ani mai tânăr de- 
cât adversarul lui şi se simţea ca un David faţă în faţă 
cu Goliat. 

Când Reggie se întinse în față, sperând să încheie 
lupta cu o lovitură decisivă, Richard răspunse parând 
cu măiestrie. Săbiile li se întâlniră, și amândoi apăsară 
din toate puterile, rămânând nemișcaţi, faţă în faţă, cå- 
teva clipe. 

-Ai vrut să ştii ce mă înfurie, spuse Richard gâfâ- 
ind. Acum ai aflat. Oricum nu te-aș fi lăsat să răneşti 

o femeie, dar, pentru că te-ai atins de Caroline, ar trebui 
să te ucid. 

-Deci tu ești iubitul pe care îl aștepta fecioara 
de gheață? Minunat! Atunci probabil ne luptăm pen- 
tru privilegiul de a fi primul bărbat care-i pune coarne 
lui Radford. 

Râsul lasciv al lui Reggie se dovedi a fi ultima pică- 
tură. Richard explodă într-un vârtej de fente și lovituri; 
lăsă o tăietură lungă pe braţ vărului său și îl forță să 
se tragă înapoi, lovindu-se de o armură din secolul 
al XV-lea. Armura se prăbuși cu un sunet asurzitor, iar 
casca și mănușile se rostogoliră mai departe. 

Caroline se răsuci şi fugi spre ușă, sperând să găsească 
pe cineva care putea opri lupta înainte să fie prea târziu. 
Se lovi de pieptul lat al lui Jason, care tocmai intra în 
fugă. Jessica era la un pas în spatele lui. 

- Te rog, suspină Caroline, opreşte-i! 

Jason ghici imediat ce se întâmplase. Oricine s-ar fi 
amestecat ar fi distrus echilibrul fragil dintre cei doi 
duelişti şi ar fi riscat să fie omorât. 

O prinse pe Caroline cu un braț, ţinând-o în loc, și 
întinse cealaltă mână ca să o oprească pe Jessica. 

- Nu putem face nimic, spuse el. Rămâi aici. 

Caroline se zbătea frenetic, dar Jason o scutură și spu- 
se ferm: 

- Controlează-te! Dacă îi distragi atenția căpitanului, 
s-ar putea să-l omori chiar tu. 

Așa că rămaseră toți trei nemișcați lângă ușă. Jason 
nu putea să nu admire cu oarecare detașare talentul ce- 
lor doi spadasini. Era ca şi când ar fi privit un dans exo- 
tic; săbiile se retrăgeau și atacau într-o serie de mișcări 
complicate, care duceau cu gândul la artă mai degrabă 
decât la moarte. Orice greşeală le putea fi fatală. 

Jason îl văzuse pe Davenport luptându-se într-unul 
dintre saloanele de spadă și îl știa drept unul dintre cei 
mai buni spadasini din Anglia. Dar Dalton era cel puţin 
la fel de bun și începuse să-l împingă spre celălalt capăt 
al camerei. 

Furia lui Reggie începea să se potolească. Acum 
lupta ca să supraviețuiască, ştiind instinctiv că furia 

letală din privirea celuilalt fusese văzută de doar câțiva 
oameni înaintea lui - și nici unul dintre ei nu mai era 
în viaţă. 

Uitase că bărbatul liniștit pe care îl provocase era de 
fapt un soldat călit de ani întregi de război. Remarca 
răutăcioasă pe care o făcuse despre Caroline dezlănțuise 
un demon feroce, iar moartea cu care flirta de atâţia 
ani îl ajungea acum din urmă. Sângele i se scurgea prin 
tăietura din braţ, iar puterile începeau să îl părăsească. 
Simşea cum mânerul sabiei devenea alunecos. 

și strânse toate puterile într-un ultim atac disperat, 
deși ştia că nu putea decât să dea greș. Cu o mişcare ca 
de șarpe, Dalton își schimbă direcția atacului şi îl lovi 
cu toată puterea, aruncându-i sabia din mână. Reggie 
nu-și mai simţea încheietura și nici degetele. 

Spada lui Richard era la gâtul lui acum, rece și ce- 
nușie ca ochii care îl priveau fără milă. Reggie se gândi 
puţin nostalgic ce viață ar fi putut să aibă daca ar fi ales 
o altă cale, apoi se pregăti să moară. 

Mânia care îl animase pe Richard la începutul du- 
elului dispăru cu câteva secunde înainte să-i taie gâtul 
vărului său. De când aflase de ce părinţii lui plecaseră 
din Anglia, se simţise plin de furie. 

Dar tatăl lui îl răzbunase deja, şi bărbatul care îl pri- 
vea în ochi fără teamă nu avusese nimic de-a face cu 
asta. Nici o sabie nu-l mai putea atinge pe bunicul care 
îşi dezmoștenise fiul. 

Furia provocată de gestul lui Reggie pornea din tre- 
cut. Vărul său avea să-și găsească sfârșitul înainte de 
vreme, fără îndoială, însă nu merita să moară pentru 
ce făcuse în seara asta. 

Deși nu-l putea ucide pe Reggie cu sânge-rece, Richard 
se hotărî că nu putea să-i lase Îui domeniul Wargrave. 

Cu gândurile limpezite, Richard își alungă fantomele 
şi dădu drumul furiei care îl animase până acum. și 
acceptă viitorul pe care încercase să îl refuze. Nu întâm- 
plarea îl adusese la Wargrave, ci soarta; nu-și mai putea 
nega responsabilitățile. 

Gâfâind din pricina luptei, Richard reuși totuși să 
i se adreseze cu un glas puternic, ferm: 

- Sunt două lucruri importante pe care nu le ştii des- 
pre mine. Tatăl meu a fost un maestru spadasin care nu 
i-ar fi lăsat niciodată fiul să fie mai prejos. lar celălalt 
lucru... Richard respiră adânc înainte să facă un pas în- 
tr-o direcție de unde nu mai exista cale de întoarcere. 
Tatăl meu a fost Julius Davenport. 

n cameră se lăsă o tăcere înghețată, ca și când toți 
cei de față ar fi așteptat să explodeze o bombă. Radford 
exclamă încet: 

- Desigur! 

Una din femei suspină adânc. 

Richard își privi vărul în ochi, dar Reggie izbucni 
brusc şi neașteptat în râs. Richard îşi trase sabia ca să 
nu-l rănească din greșeală, apoi îi cobori vârful spre po- 
dea când înţelese că vărul său era sincer amuzat și nu 
încerca vreun truc. 

- Dacă te-ai fi supărat mai devreme, te-aș fi recunos- 
cut imediat, spuse Reggie când se mai linişti. Aşa e orice 
Davenport când se enervează. 

- Ai văzut ce se întâmplă când mă enervez, spuse sec 
Richard. Acum înţelegi de ce prefer să mă abțin. 

- Foarte adevărat. Dintotdeauna m-am gândit că ci- 
neva O să mă omoare, dar n-am crezut că va fi din cauza 
unui sărut. 

- Și vânătăile? întrebă Richard iritat. 

- N-am fost eu. De obicei conving doamnele cu săru- 
tări dulci. Nu-i frumos să lovești o femeie. 

Fără să se uite în spate, Richard întrebă: 

- Spune adevărul, Caroline? 

- Da. 

Radford n-ar fi lovit-o, deci nu putea fi decât vina 
tatălui ei. Deranjat de vocea ei stranie, Richard îi arun- 
că o privire, apoi se întoarse spre Reggie, ca să aranjeze 
lucrurile o dată pentru totdeauna. 

- Va trebui să am grijă cât timp ești în viaţă? 

-Sigur că nu, răspunse jignit Reggie. Nu se cade să 
încerc să-l omor pe capul familiei. Văzând expresia în- 
durerată a lui Richard, Reggie adăugă: Fie că-ți place, fie 
că nu, acesta e contele de Wargrave, lordul meu. Nu îmi 
stă în fire să înjunghii oamenii în spate și mă îndoiesc 

că te-aş putea învinge într-o luptă dreaptă. Tatăl tău tea 
învățat și să tragi cu arma? 

Richard încuviinţă, iar Reggie oftă dramatic. 

- Atunci n-am ce să-ți fac. Nu aș reuși niciodată să te 
omor. În plus, dacă încerc şi dau greș, probabil o să mă 
lași fără alocaţie. 

Richard clătină din cap. Nu-i venea să-și creadă ure- 
chilor. Era însă prea obosit ca să mai aibă de-a face cu 
frivolităţile lui Reggie. 

- Trebuie să te ocupi de braţul tău, spuse el. 

și dezlegă cravata ca să improvizeze un bandaj, dar 
Jessica veni lângă el şi i-o luă din mână. 

- Il bandajez eu, spuse ea. Am destulă experiență. 
Te rog, pregăteşte-te, domnule Davenport. Cred că o 
să te doară. 

Reggie își scoase haina, pregătindu-se să se lase ban- 
dajat. Pe chipul lui întunecat se citea o resemnare aproa- 
pe comică. Era limpede că Jessica nu făcea nici un efort 
ca să îi ușureze durerea. 

Richard se întoarse și merse încet până la ușă. Jason 
și Caroline erau încă acolo, nemișcați. Căpitanul șchio- 
păta destul de rău după ce căzuse la începutul duelului 
cu Reggie. 

Jason vorbi primul, luându-l de umăr cu o mână: 

- Ar fi trebuit să te recunosc din prima. Tatăl tău mă 
ducea uneori cu calul când mă găsea rătăcind prin pă- 
durea lui. Aveam doar cinci ani când a plecat, dar me- 
reu mi-am amintit de el cu drag. 

Richard zâmbi puţin, dar o privea fix pe Caroline. 
lubita lui avusese parte de o seară dificilă, fusese 
oaspetele de onoare fără să vrea, apoi fusese atacată, 
bătută şi sărutată cu forța. Rupsese logodna, stătuse 
acolo îngrozită că avea să-și vada iubitul murind sub 
ochii ei, iar acum aflase că același iubit nu era cine 
credea ea. 

Confuză, furioasă şi rănită, pentru prima oară în via- 
tă, Caroline Hanscombe ardea mocnit. 

- Caro? întrebă ezitând Richard. 

- Nu e nevoie să-mi dai explicaţii, lordul meu, spuse 
Caroline cu o politeţe rece. Trebuie să fie ușor pentru 

un bărbat de rangul dumitale să se joace cu inima fete- 
lor prostuţe. Probabil te plictiseai până să înceapă sezo- 
nul de vânătoare. 

Richard privi spre Jason. 

- Scuză-mă, dar trebuie neapărat să discut cu logod- 
nica mea înainte ca relația noastră să se termine înainte 
să fi început. 

- Într-adevăr, lordul meu, spuse Caroline printre 
dinți. Am rupt o logodnă în seara asta și sunt perfect 
capabilă să mai rup una. 

Richard o conduse rapid în cealaltă parte a camerei; 
Caroline îl urmă cu o expresie severă, fără să i se 
împotrivească. 

Jason îi urmări amuzat cu privirea. 

- Crezi că poate să o convingă! întrebă el. 

Jessica terminase cu Reggie. Veni lângă Jason şi 
răspunse: 

- N-am nici cea mai mică urmă de îndoială. Caroline 
are nevoie doar de câteva asigurări. A avut prea multe 
şocuri în seara asta. Apoi, privindu-l pe Reggie, întrebă: 
Poţi ajunge la Wargrave Park sau vrei să ți se pregătească 
un pat aici? 

-O să fiu în regulă. M-am întors în alte dăți acasă 
într-o stare mult mai deplorabilă. Radford, ai vreo ieșire 
pe care o pot folosi fără să-ți sperii oaspeţii? 

- În jos pe scări și la stânga. La capătul coridorului 
este o ușă pe unde ieşi aproape de grajduri. Eşti sigur 
că e totul bine? 

Reggie zâmbi sardonic. 

- Imi pare rău să-ți nărui speranțele, dar voi fi perfect 
sănătos în două, trei zile. 

- Ai o limbă ascuţită, Davenport. 

- Asta o să mă omoare într-o zi. Dar nu în seara asta. 

Reggie zâmbi autoironic, apoi dispăru în jos pe 
scări. 

- Ce bărbat imposibil! spuse Jessica, clătinând din 
cap în urma lui. Dar mă bucur că Richard nu l-a ucis. 

- Într-adevăr, mi-ar fi stricat petrecerea. Propun să în- 
cheiem seara fără să facem vreun anunţ. Oaspeţii noștri 
pot afla din ziare ce s-a întâmplat. 

Jason se întinse și o îmbrățișă. Jessica oftă mulțu- 
mită și își lăsă capul pe umărul lui preț de o clipă, 
iar Jason o mângâie pe spate și o sărută ușor în crește- 
tul capului. 

Acum se simţea ca un bărbat însurat și la casa lui. 
Era minunat. 

Jessica se trase înapoi și îi aruncă o privire stranie 
printre gene, apoi începu să-i netezească încetișor crava- 
ta. Cu vocea înăbușită, spuse: 

- Vreau să te întreb ceva înainte să ne întoarcem 
la bal. 

- Da? 

- Ei bine, în ciuda reputației mele lugubre, am fost, 
de fapt, foarte decentă. Singurul lucru riscant pe care 
l-am făcut vreodată a fost să sărut un bărbat cu care nu 
eram căsătorită. 

- Despre cine e vorba? întrebă Jason cu o privire 
periculoasă. 

- Tu, desigur! Jessica încă își mai făcea de lucru cu 
cravata lui, fără să-l privească în ochi. Dintotdeauna 
mi-am dorit în secret să fac ceva provocator și inde- 
cent. Dacă ne căsătorim în cinci zile, îmi voi pierde 
şansa pentru totdeauna. Așa că... 

Jessica se opri. 

- Da! o îndemnă Jason. 

- Aşa că... 

Jessica îi aruncă o privire pe jumătate jucăușă, pe 
jumătate timidă. 

- Crezi cumva că în seara asta...? 

Jason izbucni în râs, înțelegând în sfârșit ce voia să 
spună, apoi o ridică în braţe şi o roti de două ori înainte 
să o pună jos. 

- Datorită ţie voi fi tânăr pentru totdeauna, neas- 
tâmpărata mea scumpă. O sărută tandru, apoi plin 
de pasiune. Îți voi îndeplini dorința cu mare plăcere, 
dragostea mea, șopti el. În seara asta și în toate serile 
de-acum înainte, cât mai trăim amândoi. Acum vrei 
să mergem jos? Poate ne convingem oaspeţii să plece 
mai devreme. 

Jessica îl îmbrățişă în semn că era de acord, însă 
un sunet ciudat din direcția ușii o făcu să se oprească. 
Amândoi îşi ridicară privirea, dar Jason nu îi dădu dru- 
mul din brațe. 

- Bună seara, George, spuse el. Petrecerea merge 
bine? 

George Fitzwilliam îi privea fascinat. Rămăsese fără 
cuvinte. În cele din urmă, bâigui: 

- Lady Edgeware m-a trimis să vă caut. Spunea că se 
aud sunete ciudate de-aici. 

- Probabil a auzit armura care a căzut, răspunse Jason 
zâmbind. Vrei să fii primul care mă felicită? Doamna 
Sterling tocmai a fost de acord să mă facă cel mai fericit 
dintre muritori. 

- Dar... cum rămâne cu domnișoara Hanscombe? 

- Domnișoara are alte aranjamente. 

Jason privi o clipă spre celălalt capăt al camerei; apoi 
o luă de braț pe Jessica și porniră spre sala de bal. 

- [mi dai voie să te felicit pentru noii tăi cai? între- 
bă el. 

George avu nevoie de câteva momente până să înțe- 
leagă că tocmai câștigase pariul lor. Privirea i se lumină, 
şi răspunse plin de reverență: 

- Vrei să spui că mi-i dai mie? Cei mai buni cai din 
Anglia? 

- Nu sunt chiar cei mai buni, îl corectă Jason. Locul 
lor va fi luat de o pereche de cai roibi pe care i-am cres- 
cut şi i-am antrenat chiar eu. Vrei să ne întoarcem la 
oaspeţii noștri, draga mea? 


Richard o îndrumă pe Caroline spre un scaun de 
la fereastră, în celălalt capăt al sălii armurilor. Lumina 
lunii era atât de strălucitoare, că ai fi putut citi o carte, 
dar în același timp răpea din culorile calde, făcând totul 
să pară înghețat. 

-Nici nu vrei să te uiţi la mine, Caro? 

Richard îi luă bărbia între degete și o întoarse spre el 
cu blândeţe. Ochii ei mari erau plini de lacrimi pe care 
ea se străduia să și le reţină. 

- Câte alte minciuni miai mai spus, lordul meu? 
întrebă ea într-o ṣoaptă slabă. 

-Nici una. Nici acum, nici în trecut şi, cu siguran- 
tă, niciodată de-acum înainte. Te rog nu-mi mai spune 
„lordul meu“. 

- Dar asta ești: un conte. Unul dintre cei mai puter- 
nici bărbați din Anglia, cu un titlu din moși-strămoșşi 
și cu proprietăți în toată ţara. „O mică proprietate pe 
coasta de sud“, chiar așa! 

Richard își trecu mâinile prin păr, oftând epuizat, 
apoi se ridică şi se sprijini cu o mână de pervaz, privind 
afară la gazonul argintiu. Duelul îi consumase aproa- 
pe toate resursele fizice și mentale, iar sentimentele 
năvalnice avuseseră grijă de restul. Postura lui era de 
om învins, nu de învingător. Bluza lui albă îi era lipită 
de trup din cauza petelor de sudoare. Avea umerii laţi, 
dar șoldurile și alia îi erau subțiri. Caroline nu-l mai 
văzuse niciodată să arate atât de puternic - sau atât 
de vulnerabil. 

- Când am aflat că am moştenit titlul de conte, acum 
două luni, am fost la fel de surprins ca tine, spuse încet 
Richard. N-am vrut nimic din toate astea. La douăzeci 
de ani am început să port răspunderea vieților altora. 
Eram mai tânăr decât ești tu acum. Şapte ani am dus 
pe umeri acea responsabilitate, trimițându-i la luptă și 
ştiind că mulți dintre ei vor muri din cauza deciziilor 
mele. Șapte ani lungi. lar jumătate dintre bărbații pe 
care i-am avut în grijă sunt morți acum, au fost uciși 
pe câmpurile de luptă din Belgia. Ştiu că n-a fost vina 
mea - cu toţii ne făceam datoria, și o făceam chiar bine. 
Dar după asta am simţit că nu mai vreau niciodată așa 
ceva. Richard se întoarse spre ea; ochii lui căprui erau 
umbriți de tristeţe. Am venit aici numai pentru că nu 
doream să fiu nicăieri altundeva. Apoi te-am văzut pe 
tine și am ştiut cum e să renaști din propria cenușă. 
Eşti o nestemată atât de rară, atât de talentată, atât de 
frumoasă. Am vrut să-ți dau orice te-ar fi făcut fericită. 
Nu-ţi puteam oferi luna sau stelele de pe cer, dar am 
vrut să găsesc un loc unde să poţi compune în liniș- 
te. Atât am vrut: să mă iubeşti și să compui muzică. 

Se întoarse din nou; nu se simţea în stare să o privească 
în ochi. N-am vrut niciodată domeniul Wargrave. Va fi 
nevoie de ani de zile de muncă până să devină din 
nou profitabil. Ani de zile de călătorit prin Anglia, 
de învăţat agricultură şi drept, de aplanat conflicte 
şi de avut grijă de oamenii mei. Știu că pot să o fac și 
știu că trebuie. Viaţa liniştită pe care o doream ală- 
turi de tine îmi este pierdută acum pentru totdeauna. 
O contesă are și ea responsabilități de la care nu se poate 
eschiva. Chiar dacă îmi ierți titlul moştenit, tot vei avea 
multe de pierdut. Nu vei avea liniștea și intimitatea pe 
care le doreşti şi nici îndeajuns timp să compui și să scrii 
melodiile sufletului tău. In sfârşit, Richard se întoarse 
din nou spre ea, iar vocea îi era plină de nostalgie: ar cea 
mai rea parte este că voi fi conte înainte de a fi om. Rad- 
ford, Jessica, vărul meu - cu toții mă privesc altfel acum. 
Pot să îndur asta de la ei, dar nu și de la tine. Oare ai 
uitat că sunt Richard? Și că te iubesc? 

Caroline simţi o strânsoare în piept. Rugându-se ca 
de data asta să-și găsească cuvintele potrivite, se ridică și 
merse la el. Îşi sprijini palmele deschise de pieptul lui, 
simţindu-i fiecare bătaie a inimii. 

- Dacă tu poţi învăţa să fii un conte, atunci pot învăța 
şi eu să fiu contesă, spuse ea încet. Nu am nevoie de un 
turn de fildeș; adevărata artă se trage dintr-o viață împli- 
nită, și știu că viaţa alături de tine ar fi mai bogată decât 
orice. Caroline îi căută privirea din umbră. Niciodată 
n-am crezut cu adevărat că m-ai minţit. Furia îmi masca 
lacrimile. Dintotdeauna ai fost puternic și sigur pe tine, 
iar eu nu sunt deloc aşa. Nu-mi venea să cred că și tu ai 
nevoie de mine la fel de mult cât am eu nevoie de tine. 
Richard o îmbrățișă, strângând-o la piept, tânjind 

ă trupul ei ca după aer. Caroline regăsi sentimentul 
liniste şi siguranță pe care îl avea de fiecare dată când 
se afla alături de Richard. Acum ştia că şi el simțea ace- 
lași lucru, iar gândul ăsta o umplea de bucurie. 

Uită toate lucrurile îngrozitoare care se întâmplaseră. 
Lumea ei începea și se termina cu Richard. Buzele lor 
se regăsiră într-un sărut, trupurile li se uniră şi sufletele 
li se împletiră într-unul singur. 


du 
de 

După mult timp, Richard vorbi din nou, cu umorul 
lui caracteristic: 

- Ştii, dragostea mea, nu ești talentată doar la muzi- 
că. Cred că ai abilitatea extraordinară de a te afunda cu 
toată ființa în orice faci. 

Caroline închise ochii și își culcuși capul la pieptul 
lui, cu un zâmbet ce-i trăda mulțumirea profundă. 

- Nu mă voi afunda niciodată atât de adânc încât 
să nu mă mai găsești, spuse ea. Și, oricât de ocupați 
vom fi, întotdeauna vom găsi timp pentru dragoste și 
pentru muzică. 


Caroline Hanscombe și contele de Wargrave se că- 
sătoriră în septembrie, în toiul zvonurilor scandaloase. 
Se spunea că ea își părăsise primul logodnic pentru 
un titlu mai bun, că Radford și Wargrave se bătuseră 
în duel şi fuseseră amândoi la un pas de moarte, că 
Radford era atât de distrus, încât se căsătorise cu mătu- 
şa lui Caroline, ca să rămână aproape de ea. 

Mamele fetelor bune de măritiș se plângeau că noul 
conte le fusese răpit înainte să apuce să le cunoască. 

Fetele care își făcuseră debutul odată cu Caroline 
susțineau, îmboldite de gelozie, că o fată atât de plicti- 
sitoare nu merita să fie curtată nu de unul, ci chiar de 
doi nobili. 

Vicarul de la Wargrave care oficiase cununia era în- 
cântat că soția lui avea un nou nepot, iar el însuși își 
găsise O cântăreaţă la orgă atât de talentată pentru bise- 
rica lui. 

Dar bârfele cele mai asidue apărură când mireasa fu 
dăruită nu de tatăl ei, aşa cum se cuvenea, ci de către 
unchiul și fostul ei logodnic, Lord Radford. Curioşii 
încercară să afle explicația de la prietenul lui Radford, 
onorabilul George Fitzwilliam, dar gentlemanul nu spu- 
se decât: 

- Așa e cel mai bine. 


UN BESO AL AZAR 


Existen tres hombres en la vida de Caroline Hanscombe. Uno es 
su padre, el malhumorado y autoritario sir Alfred, que la ha 
obligado a casarse bajo la amenaza de malograr todas sus 
oportunidades de ser feliz si se negaba. Otro es Jason Kincaid, el 
irresistible baron Radford, que le propuso matrimonio por razones 
que ella desconocia y al que teme, pues sabe que él está 
fervientemente enamorado de otra. Y el tercero es el honorable 
capitán Richard Davenport, que ni siquiera en sueños puede 
imaginarse robándole la prometida a otro hombre, por mucho 
que la desee... Por mucho que ella le ame. 


Mary Jo Putney se ha graduado en literatura del siglo xvm y diseño 
industrial. Ha ganado numerosos premios por sus novelas, 
otorgados tanto por la critica especializada como por el público. 


El amor lo conquista todo... 

